
Concluzii 


ORTODOXIA - O ŞANSĂ SPIRITUALA PENTRU 
OMENIRE 


In vara anului 1994, mai precis în postul Sfintei Mării, am avut bucuria 
de a-l însoți pe părintele Rafail Noica la mănăstirea sa de metanic, 
mănăstirea Sfântului loan Botezătorul din  Essex-Anglia. Două 
săptămâni de reconfortare sufletească, după zbuciumul de fiecare zi pe 
care ni-l oferă lumea noastră în continuă prefacere, au fost binevenite. 
Mi-am dat seama acolo, mai bine decât acasă, de valorile extraordinare 
de care dispune Ortodoxia noastră, într-o lume care din punct de vedere 
material nu-şi mai poate dori nimic, pe plan spiritual Ortodoxia le poate 
oferi oamenilor şansa izbăvirii şi îndumnezeirii. Tocmai din pricina 
aceasta stârneşte din ce în ce mai mult interes, în concret mănăstirea 
Sfântului loan este căutată de multa lume, din toate ţările Europei 
centrale şi apusene. 


Atmosfera de spiritualitate atonită cu pronunţat caracter ascetic, şi de 
studiu, ce domneşte aici a fost imprimată de întemeietorul cei, 
arhimandritul Sofronie, ucenic al Sfântului Siluan de la Athos. Şi sub 
actualul stareţ Chiru aceste preocupări rămân tot atât de serioase, dacă 
ar fi să-i amintim doar pe doi dintre cărturarii de acolo, primul reîntors 
deja în România şi stabilit într-un schit din Apuseni, părinţii Rafail 
Noica şi Simeon Bruschweiller. Cu amândoi am putut lua cunoştinţă din 
lucrarea tipărită anul trecut: „Celălalt Noica”. Părintele Simeon pe lângă 
faptul că este un trăitor al credinţei, originar din Elveţia, s-a înjugat şi la 
o muncă serioasă de traducător, făcându-le accesibile apusenilor lucrări 


importante din spiritualitatea ortodoxă, începând cu cele legate de viaţa 
şi învăţătura Sfântului Siluan. 


A fost o desfătare pentru mine să-l aud slujind şi împărtăşind sfaturi 
duhovniceşti. De aceea m-am hotărât să traduc şi în româneşte o carte 
care se înscrie foarte bine pe linia colecției noastre de “Izvoare 
duhovnicești”. Cartea a tradus-o părintele Simeon din rusă, avându-l de 
autor pe Ignatie Briancianinov şi a intitulat-o “Fărâmăturile ospăţului” 
cu subtitlul “Introducere în ascetica Bisericii Răsăritene “. In original ea 
poartă titlul “Ofrandă monahismului contemporan”. 


Mitropolitul Antonie de Suroj în prefața ce i-a făcut-o ne dă câteva date 
legate de autor. Chipul episcopului Ignatie Briancianinov stă alături de 
cel al marilor stareți de la Valaam, Optina, Sarov, al episcopului Teofan 
Zăvorâtul sau al părintelui loan din Kronştadt. S-a născut într-o familie 
nobilă la anul 1807, făcând studii de inginerie şi, după câţiva ani, cu 
învoirea împăratului Nicolae I, care-l preţuia, a intrat în mănăstire. 
Râvnea după un creştinism integral. Şi după ce a ajuns episcop al 
Caucazului şi al Mării Negre a trăit tot ca un călugăr autentic, pentru că 
nu există decât o singură formă a creştinismului: predarea totală lui 
Dumnezeu. 


Sperăm ca în curând lectura acestei cărți să le lămurească multe aspecte 
legate de viaţa duhovnicească, nu numai călugărilor, ci tuturor 
credincioşilor noştri. 


ANDREI 
Episcopul Alba luliei 


Cuvânt înainte 


Apropiindu-se sfârşitul călătoriei mele pământeşti, am crezut că este 
necesar să-mi fac testamentul bogățiilor spirituale cu care Dumnezeu m- 
a binecuvântat din belşug. Prin testament eu înţeleg o culegere de sfaturi 
mântuitoare de suflet. Cei ce le vor urma vor cunoaşte, la rândul lor, 
aceleaşi bogății duhovniceşti. Acest testament eu îl las prea iubiţilor mei 
părinţi şi fraţi, călugării de astăzi, căci eu consider monahismul ca o 
bogăție spirituală ce le însumează pe toate celelalte bogății, în ce mă 


priveşte eu am fost atras către el, din tinerețea mea, printr-o chemare 
minunată, datorată unui har inexprimabil. Şi pe cât n-am fost hărăzit să- 
mi irosesc viaţa jertfindu-o vanităţii şi stricăciunii, tot pe atât am fost 
smuls de pe calea cea largă ce duce la moartea veşnică şi împins pe 
calea cea strâmtă şi cu chinuri ce duce la viaţă. Această cale strâmtă are 
un sens foarte profund: ea ne ridică de pe pământ, ea ne scoate din 
întunericul mândriei, ea ne duce la rai, ea ne conduce la Dumnezeu, ea 
ne aşează în lumina cea neapusă a feţei Sale pentru fericirea veşnică. 
Pentru a da acestui testament, pe cât se poate, forma cea mai potrivită, l- 
am alcătuit ca o carte ce cuprinde în acelaşi timp norme ale 
comportamentului exterior al călugărilor, cât şi sfaturi pentru viaţa lor 
duhovnicească. 


Invăţătura pe care o expun aici izvorăşte în întregime din scrierile 
Sfinților Părinţi ai Bisericii Ortodoxe, care au asimilat doctrina 
Evangheliei atât printr-o cunoaştere teoretică cât şi printr-o experiență 
trăită, în acelaşi timp aş putea numi această operă mărturisirea mea 
intimă. ŞI cer să fie primită cu atenţie şi îngăduință: merită şi una şi alta. 
Scăpările şi pornirile mele, neputinţa de a urma sfaturile Părinților, lipsa 
unui adevărat povăţuitor duhovnicesc şi, dimpotrivă, întâlnirea 
frecventă, să nu spun constantă, a povăţuitorilor atinşi de orbire 
spirituală (sub influenţa cărora m-am aflat, fie că am vrut, fie că n-am 
vrut) au fost pentru mine pricina a multor tulburări. Am suferit şi pentru 
faptul că am fost înconjurat din toate părțile de ocazii de cădere şi nu de 
ridicare. M-am preocupat de doctrine pe care lumea potrivnică lui 
Dumnezeu le consideră expresia înţelepciunii supreme şi a sfinţeniei, pe 
când în realitate ele nu sunt decât întuneric şi murdărie, vrednice de a fi 
aruncate cu scârbă. 


Incercările prin care am trecut au fost amare şi greu de suportat; 
prelungindu-se cu îndărătnicie deveneau strivitoare. Incercările 
exterioare erau aproape nimic în comparaţie cu cele sufleteşti. 
Confuziile pe care le provoacă învolburatul ocean al vieţii sunt teribile; 
asupra lui domneşte întunericul şi ceața; vânturi puternice — spirite 
blestemate — dezlănţuiesc furtuni neîntrerupte; corăbiile îşi pierd cârma; 
porturile sigure se prefac în bulboane şi prăpăstii fatale; “toţi munţii şi 
toate insulele s-au mişcat din locurile lor” (Apoc. 6, 14); naufragiul 


părea inevitabil. Şi ar fi fost inevitabil dacă nepătrunsa purtare de grijă a 
lui Dumnezeu n-ar fi venit în ajutorul aleşilor Săi. 


“Mult a pribegit sufletul meu” (Ps. 119, 6) fără a găsi un liman sigur nici 
în afară, nici în lăuntrul lui. “Intrat-am în adâncurile mării şi furtuna m-a 
potopit” (Ps. 68, 3) — neavând o dispoziţie sufletească statornică în 
virtute. “Ostenit-am strigând, amorţit-a gâtlejul meu, slăbit-au ochii mei 
nădăjduind spre Dumnezeul meu” (Ps. 68, 4): căci “vrăjmaşul 
prigoneşte sufletul meu şi viaţa mea o calcă în picioare; făcutu-m-a să 
locuiesc în întuneric ca morții cei din veacuri” (Ps. 142,3). “Ca apa m- 
am vărsat şi s-au risipit oasele mele ... uscatu-s-a ca un vas de lut tăria 
mea” (Ps. 21, 14-16). “Cuprinsu-m-au durerile morții şi râurile 
fărădelegii m-au tulburat. Durerile iadului m-au înconjurat; întămpinatu- 
m-au laturile morţii” (Ps. 17, 5-6); “mâhnit e duhul în mine şi inima mea 
încremenită înlăuntrul meu” (Ps. 142, 4). 


Din această stare mi-am ridicat glasul meu, glas de serioasă atenţionare 
față de părinții şi frații mei. Am făcut cam ceea ce face un călător care 
pe parcursul drumului său lung şi greu a îndurat suferinţe teribile. 
Amintirile sale sunt un tezaur preţios pe care-l transmite celor ce au 
intenţia să întreprindă o călătorie asemănătoare, sau celor ce au început- 
o deja fără să-i cunoască traseul, sau celor ce-l cunosc doar superficial 
după descrieri vechi. 


Se va atrage atenția nu numai asupra schimbărilor survenite în natura 
profundă a vieții spirituale, ci şi în circumstanţele exercitării ei, căci 
acestea influenţează sensibil asupra ei. Voi arăta cum trebuiesc folosite 
scrierile vechi şi cum trebuie adaptate vremurilor actuale, pentru a se 
evita consecinţele la care duce greşeala celor ce n-au înţeles necesitatea 
unei asemenea adaptări. 


Sfântul loan Scărarul ne spune că oamenii, trecând prin locuri 
mlăştinoase, se împotmolesc; încă încurcaţi în glod, ei relatează altora 
ce trec pe acolo cum li s-a întâmplat, pentru a-i cruța de o asemenea 
nenorocire. Pentru faptul că şi-au salvat aproapele, Atotputernicul îi va 
scoate din noroi pe cei ce ei înşişi fiind înglodaţi i-au pus pe alţii în 
gardă împotriva unei asemenea căderi. 


“Fii cu luare aminte la calea picioarelor tale şi toate cărările tale să fie 
bine chibzuite. Nu te abate nici la dreapta, nici la stânga, ţine piciorul 
tău departe de rău. Căci cărările drepte le păzeşte Domnul, iar cele 
strâmbe sunt căi rele. El va face drepte căile tale şi mergerea ta o va face 
să fie în pace” (Pilde 4, 26-29). 


Episcopul Ignatie 


SFATURI PENTRU VIAȚA DUHOVNICEASCĂ A 
CĂLUGĂRILOR 


Introducere 


Activitatea sufletească este firească pentru om şi constituie atributul său 
inalienabil. 


Omul nu poate rămâne fără a gândi şi fără a avea sentimente. Gândurile 
şi simţămintele sunt semn că omul trăieşte. Dacă acestea s-ar întrerupe, 
chiar şi un minut, ar fi fost una cu încetarea vieţii omului, a existenţei 
sale. Din moment ce viaţa nu se întrerupe, nici un minut, mintea nu 
încetează nici o secundă să dea naştere la gânduri, şi inima la 
sentimente. 


Este firesc ca sufletul să se afle mereu în lucrare. Cel ce intră în 
mănăstire trebuie negreşit să-i dea sufletului său o ocupaţie ce-l place lui 
Dumnezeu. Sfinții Părinţi numesc o asemenea ocupaţie “lucrarea 
sufletului”, “asceză interioară’, “paza minţii”, “paza inimii”, 
“privegherea”, “trezvie” (Nichifor din Singurătate, Tratat despre 
priveghere). 


După crearea trupului, sufletul a fost imediat insuflat în el (Facere 2, 7); 
la fel novicele, după ce şi-a însuşit rânduielile comportamentului 
exterior, trebuie ca repede să-şi însuşească şi această lucrare a sufletului. 


Trupul viază prin suflet; la fel printr-o activitate a sufletului plăcută lui 
Dumnezeu prinde viaţă comportamentul exterior. Fără suflet trupul nu 
este decât un cadavru; părăsit de el, începe să se descompună şi să 


împrăştie un miros urât; la fel un comportament pios exterior, dar care 
nu este însoțit de o lucrare corespunzătoare a sufletului, se dovedeşte 
mai întâi lipsit de rod spiritual, apoi se lasă copleşit de mândrie, de 
părerea de sine, de fățărnicie, de satisfacția omenească şi de alte patimi 
rele ale sufletului, greu de depistat şi de recunoscut. Ele se dezvoltă şi se 
întăresc foarte rapid, acoperite de o aparentă evlavie exterioară, când 
aceasta nu este animată de o autentică viaţă spirituală. 


Omul care îşi admiră propria sa evlavie exterioară nu va scăpa de a trece 
de la pietate la fățărnicie. Făţărnicia, formalismul, este deosebit de 
plăcută lumii atinsă de orbire; ea este atrasă de laudă, de stima şi 
încrederea oamenilor; ea îl întoarce pe călugăr de pe calea Crucii, ea îi 
asigură o situaţie pământească, omenească, foarte confortabilă. Cum 
făţarnicul este atât de avantajat şi vede, pe de o parte, câştigul pe care-l 
obţine din practicile sale, iar pe de alta, ocările şi persecuțiile pe care le 
îndură din partea lumii atleţii lui Hristos, se va strădui din ce în ce mai 
mult să se distingă prin făţărnicie şi complezență omenească. 


Când se desăvârşeşte în fățărnicie, sfârşeşte prin a deveni unul dintre 
acei farisei care respectă litera legii — acea literă care ucide — şi respinge 
duhul care dă viaţă. Cu toate că vorbeşte fără încetare despre Dumnezeu 
şi despre virtute, fariseul este în acelaşi timp complet străin de 
Dumnezeu şi de virtute: este gata -şi este foarte pregătit pentru aceasta — 
să împlinească nu importă ce învoială, să recurgă la orice mijloace 
pentru a-şi satisface amorul propriu. Este firesc să aduni ceea ce ai 
semănat. Sufletul nu poate rămâne inactiv: dacă nu-l angajezi la o 
lucrare care-l orientează înspre Dumnezeu, va fi orientat inevitabil într-o 
altă direcție de către gândurile şi sentimentele ce se nasc în el, îşi va 
agrava căderea şi va amplifica minciuna şi răul de care a fost atins. 


Trebuie luate măsuri din timp pentru a nu deveni un fariseu şi pentru a 
nu-ți pierde mântuirea şi fericirea veşnică din pricina unei trecătoare 
bucurii pe care ţi-o aduc avantajele pământeşti şi laudele oamenilor. 
Inima noastră este slabă: ea foarte uşor se poate lăsa antrenată de către 
un viciu ascuns sub o mască seducătoare. Cel care vrea să ia măsuri de 
precauţie împotriva fățărniciei, să aibă grijă ca de la intrarea în 
mănăstire să se obişnuiască cu o lucrare corectă a sufletului. 


Din faptul că mintea naşte necontenit gânduri, şi inima sentimente, 
reiese clar cu ce fel de activitate este obligat călugărul să-şi obişnuiască 
sufletul. Trebuie să-şi orienteze mintea spre gânduri plăcute lui 
Dumnezeu, şi inima spre sentimente asemănătoare. Cu alte cuvinte, 
trebuie ca mintea şi inima să primească şi să-şi însuşească Evanghelia. 
Pentru a-l ajuta pe cel ce doreşte să se iniţieze în lucrarea inimii care 
duce la mântuire, noi îi propunem următoarele sfaturi inspirate din 
Sfânta Scriptură şi din scrierile Părinților. 


Capitolul I. 


I. STUDIUL PORUNCILOR EVANGHELIEI ŞI VIAŢA 
CONFORMĂ ÎNVĂȚĂTURII EI. 


De la intrarea sa în mănăstire, călugărul trebuie să se preocupe cu cea 
mai mare grijă şi atenţie de citirea sfintei Evanghelii. El trebuie să o 
studieze şi să şi-o întipărească în minte, pentru a avea învăţătura ei 
prezentă în suflet pentru orice intervenţie morală, pentru orice faptă, 
pentru orice gând. Aceasta este însăşi atitudinea Mântuitorului. Această 
atitudine însoţită de o promisiune şi de o atenţionare. Când 1-a trimis pe 
ucenicii Săi să predice Evanghelia le-a zis: “mergând, învăţaţi toate 
neamurile, botezăndu-le în numele Tatălui şi al Fiului şi al Sfântului 
Duh, învătându-le să păzească toate câte v-am poruncit vouă” (Matei 28, 
19-20). 


Pentru cel ce împlineşte poruncile Evangheliei promisiunea implică nu 
numai faptul că va fi mântuit, ci şi că va intra într-o comuniune intimă 
cu Dumnezeu şi că va deveni un templu a lui Dumnezeu. Domnul a 
spus: “cel ce are poruncile Mele şi le păzeşte, acela este care Mă 
lubeşte; Iar cel ce Mă lubeşte pe Mine va fi iubit de tatăl Meu şi-l voi 
iubi şi Eu şi Mă voi arăta lui "(loan 14,21). 


Din aceste cuvinte ale Domnului, se vede că trebuiesc studiate poruncile 
Evangheliei până ce ele devin substanţa sufletului nostru; numai atunci 
va deveni posibilă împlinirea constantă şi dreaptă a poruncilor 
Evangheliei, aşa cum cere Domnul. Intr-adevăr, duhovniceşte Domnul i 
se arată omului care-i împlineşte poruncile; cu ochii inimii, cu mintea, 
acesta îl vede în el însuşi pe Domnul, în gândurile şi în sentimentele 
pătrunse de Duhul Sfânt. In nici un caz nu trebuie să te aştepţi să-l vezi 
pe Domnul cu ochii trupului. 


Aceasta reiese clar din cuvintele Evangheliei care le urmează pe cele ce 
le-am citat mai sus: “dacă Mă iubeşte cineva, va păzi cuvântul Meu, şi 
Tatăl Meu îl va iubi, şi vom veni la el şi vom face locaş la el” (loan 
14,23). Dacă este evident faptul că Domnul vine în inima celui ce-l 
împlineşte poruncile, că El face din această inimă un templu şi casă a lui 
Dumnezeu şi că El se arată în acest templu, în orice caz nu cu ochii 
trupului ci cu ochii duhului poate fi văzut. Modul acestei vederi este 
neînțeles pentru un începător, şi nu poate fi explicat prin cuvinte. 
Acceptă promisiunea prin credinţă, la timpul potrivit, tu o vei cunoaşte 
printr-o experienţă binecuvântată. 


Pericolul ce-l paşte pe cel ce neglijează împlinirea poruncilor 
Evangheliei este de a ajunge la o sterilitate spirituală, la îndepărtare de 
Dumnezeu, la pierzanie. Intr-adevăr Domnul a zis: “fără de Mine nu 
puteţi face nimic. Dacă cineva nu rămâne în Mine se aruncă afară ca o 
mlădiţă şi se usuca; şi o adună şi o aruncă în foc şi arde... rămâneţi în 
iubirea Mea. Dacă păziți poruncile Mele, veţi rămâne în iubirea Mea” 
(loan 15, 5-6; 9-10). 


„Nu oricine Imi zice: Doamne, Doamne, va intra în împărăţia cerurilor, 
c1 cel care face voia Tatălui Meu Celui din ceruri. Mulţi îmi vor zice în 
ziua aceea: Doamne, Doamne, au nu cu numele Tău am proorocit şi nu 
cu numele Tău am scos demoni şi nu cu numele Tău minuni multe am 
făcut? Şi atunci voi mărturisi lor: niciodată nu v-am cunoscut pe vol. 
Depărtaţi-vă de la Mine cei care lucraţi fărădelegea” (Matei 7, 21-23). 


Cel ce ne dăruieşte smerenia, Cel ce ne-a învăţat şi care-i este modelul, 
Domnul nostru lisus Hristos, a numit sfintele, putermicile şi 


dumnezeieştile sale porunci “mici” (Matei 5, 19), în sensul că este foarte 
simplă forma sub care sunt exprimate şi care îi permite oricărui om să se 
apropie de ele şi să le înţeleagă, chiar şi celui mai puţin educat. Dar, în 
acelaşi timp, Domnul adaugă că cel ce va călca conştient şi constant o 
singură poruncă “mic se va chema în împărăţia cerurilor” (Matei 5, 19), 
sau, după interpretarea sfinților Părinţi, va fi lipsit de împărăţia cerurilor 
şi aruncat în focul gheenei. 

Poruncile Domnului sunt “duh şi viaţă” (loan 6, 63); ele îl salvează pe 
cel ce le împlineşte. Ele readuc la viaţă un suflet mort; prin ele un om 
trupesc şi firesc devine duhovnicesc. Dimpotrivă, cel ce neglijează 
poruncile se distruge pe sine însuşi, căci rămâne într-o stare carnală şi 
simţuală, într-o stare de cădere agresivă: “omul firesc nu primeşte cele 
ale Duhului lui Dumnezeu, căci pentru el sunt nebunie” (1 Cor. 2,14); de 
aceea pentru a fi mântuit, omul firesc trebuie să fie schimbat în om 
duhovnicesc, şi omul vechi schimbat în om nou (| Cor. 15, 49). “Carnea 
şi sângele nu pot să moştenească împărăția lui Dumnezeu” (1 Cor. 15, 
50); de asemenea pentru a fi mântuit, trebuie să te eliberezi nu numai de 
influenţele cărnii, sau a patimilor grosolane, ci şi de influenţa sângelui 
prin intermediul căruia patimile acționează intr-o formă subtilă asupra 
inimii. “Cei ce se depărtează de Tine (nu spaţial, ci prin dispoziția unui 
suflet care se întoarce de la împlinirea voii lui Dumnezeu) vor pieri; 
nimicit-ai pe tot cel ce se leapădă de Tine, căci îşi urmează voia lui, 
ideile lui, şi resping poruncile Evangheliei sau voia lui Dumnezeu, voia 
lui Dumnezeu însoţindu-le negreşit pe acelea. “lar mie a mă lipi de 
Dumnezeu bine este, a pune în Domnul nădejdea mea” (Ps. 72, 26-27). 


Capitolul II. 


II. LA JUDECATA LUI DUMNEZEU OAMENII VOR FI 
JUDECAȚI DUPĂ PORUNCILE EVANGHELIEI. 


Dumnezeu a rânduit ca noi, creştinii ortodocşi, să fim judecaţi după 
poruncile Evangheliei, şi de această judecată depinde destinul nostru 
veşnic. Este o judecată particulară pentru fiecare creştin imediat după 


moarte, şi va fi o judecată universală pentru toţi oamenii atunci când va 
veni a doua oară Domnul nostru lisus Hristos. La amândouă judecăţile 
însuşi Dumnezeu este prezent şi judecă. La judecata particulară El 
judecă prin intermediul îngerilor luminii şi îngerilor căzuţi; la judecata 
universală, va judeca prin intermediul Cuvântului Său întrupat (conform 
Matei 25; loan 5, 22-27). 


Rațiunea diferenţei dintre cele două judecăţi este clară. Omul de 
bunăvoie s-a supus îngerului căzut; el, în consecinţă, trebuie să înceapă 
prin a-şi limpezi socotelile cu acesta. Creştinul poate face acest lucru pe 
măsură ce, grație mântuirii, el rupe toate legăturile cu îngerul căzut. La 
Judecata universală spiritele căzute dimpreună cu oamenii antrenați de 
ele vor fi supuse chinurilor pentru că au păcătuit împotriva lui 
Dumnezeu. Pentru aceasta Dumnezeu însuşi, Cuvântul lui Dumnezeu 
care a îmbrăcat firea noastră omenească, care ne-a mântuit, şi prin care 
toți cei ce cazuserăm trebuia să fim mântuițţi, ne va judeca pe toţi cei 
dintre noi care, căzuţi fund, nu se vor curaţi prin pocăință. 


Codul, sau culegerea de legi, după care vom fi judecaţi şi pe baza cărora 
se va da sentinţa atunci la a doua judecată, este Evanghelia. Domnul a 
zis: “Pe cel care se leapădă de Mine şi nu primeşte cuvintele Mele are 
cine să-l judece: cuvântul pe care l-am spus, acela il va judeca în ziua 
cea de apoi. Pentru că eu n-am vorbit de la Mine, ci Tatăl care M-a 
trimis, Acesta Mi-a poruncit ce să spun şi ce să vorbesc. Și ştiu că 
porunca Lui este viaţa veşnică” (loan 12, 48-50). Rezultă din aceste 
cuvinte ale Domnului că vom fi judecaţi după Evanghelie, şi că a neglija 
poruncile Lui, în realitate, este tot una cu a-L respinge pe EI. 


Să fim cu toată grija, fraților, în împlinirea poruncilor Evangheliei. Nu 
ştim când vine moartea. Intr-un moment putem fi chemaţi la judecată, 
atunci când ne aşteptăm mai puţin. Fericiţi cei ce sunt pregătiţi pentru 
trecerea în eternitate printr-o viaţă conformă cu Evanghelia. Vai de cei 
ce cad în nepăsare, care sunt neatenţi, care-şi fac voia lor, care se încred 
în părerea lor! Vai de cei ce n-au rupt toate legăturile cu satana! Vai de 
cei ce n-au intrat în legătură cu Dumnezeu! Și mai rău de cei ce au intrat 
în această legătură şi apoi 


Capitolul III. 


III. VIAŢA MONAHALĂ ESTE O VIAŢĂ DUPĂ PORUNCILE 
EVANGHELIEI 


Sfinţii monahi de odinioară numeau călugăria o viaţă evanghelică. lată 
cum îl definea pe călugăr Sfântul loan Scărarul: “călugărul este acela 
care în tot locul, în toată lucrarea şi în toată vremea este călăuzit numai 
de poruncile şi cuvintele lui Dumnezeu”. Călugării care erau sub 
ascultarea Sfântului Pahomie cel Mare erau obligaţi să înveţe 
Evanghelia pe dinafară, pentru a avea fără încetare legile lui Hristos- 
Dumnezeu prezente în minte, ca într-o carte deschisă permanent în faţa 
ochilor sufleteşti; astfel ele se întipăresc în sufletul lor, lucrare care le 
permite să le împlinească cu mai multă uşurinţă şi exactitate. Sfântul 
stareţ Serafim din Sarov zicea: “trebuie să ne obişnuim sufletul să 
înoate, dacă se poate spune aşa, în legea Domnului, pe care trebuie să o 
luăm de călăuză pentru viaţa noastră”. 


Cercetând Evanghelia, străduindu-te să-i aplici învăţăturile în faptă, în 
cuvânt şi în gând, vei fi următor al voii Domnului şi al tradiţiei ascetice 
şi morale a Bisericii Ortodoxe, în puţină vreme Evanghelia te va face să 
treci de la pruncia spirituală, la maturitatea spirituală în Hristos, şi vei 
deveni acel bărbat fericit, pe care-l cântă inspirat proorocul, “care n-a 
umblat în sfatul necredincioşilor şi în calea păcătoşilor nu a stat şi pe 
scaunul păcătoşilor n-a şezut; ci în legea Domnului e voia lui şi la legea 
Lui va cugeta ziua şi noaptea. Şi va fi ca un pom răsădit lângă izvoarele 
apelor, care rodul său va da la vremea sa şi frunza lui nu va cădea; toate 
câte va face vor spori” (Ps. 1, 1-3). 


Sfântul Duh îi învaţă pe adevărații slujitori ai lui Dumnezeu, pe aceşti 
oameni pe care Dumnezeu i-a ales: “luaţi aminte, poporul meu, la legea 
mea, plecaţi urechile voastre spre graiurile gurii mele” (Ps. 77, 1). 


Capitolul IV. 


IV. NESTATORNICIA VIEŢII CĂLUGĂREŞTI CÂND EA NU 
ESTE ÎNTEMEIATĂ PE PORUNCILE EVANGHELIEI 


Cel care şi-a întemeiat viaţa pe cercetarea Evangheliei şi pe împlinirea 
poruncilor evanghelice, şi-a întemeiat-o pe o stâncă nezdruncinată. 
Oricare ar fi condițiile în care l-au plasat împrejurările vieții, el nu-şi 
împuţinează lupta duhovnicească. El este neîncetat în lucrare, el luptă şi 
înaintează mereu, chiar dacă lucrarea sa, lupta şi progresul său, rămân 
necunoscute şi neînţelese de către ceilalți! Nici o încercare şi nici o 
ispită care-l asaltează nu-l pot întoarce din drum. 


Domnul a zis: “oricine aude aceste cuvinte ale Mele şi le îndeplineşte, 
asemăna-se-va bărbatului înţelept care a clădit casa lui pe stâncă. Şi a 
căzut ploaia, au venit râurile mari, au suflat vânturile şi au bătut în casa 
aceea, dar ea n-a căzut, fiindcă era întemeiată pe stâncă” (Matei 7, 24- 
25). Aici maniera de a trăi şi dispoziţiile sufleteşti sunt asemănate cu o 
casă; această casă primeşte o extraordinară stabilitate din puterea 
dumnezeiască nemărginită pe care o au cuvintele lui Hristos. Nici o 
metodă şi nici o tehnică nu-i pot da sufletului puterea cum i-o dau 
împlinirea poruncilor lui Hristos; puterea lui Hristos care lucrează în 
poruncile Sale îi dă singură această tărie. 


Domnul a mai spus: “oricine aude aceste cuvinte ale Mele şi nu le 
îndeplineşte, asemăna-se-va bărbatului nechibzuit care şi-a clădit casa 
pe nisip. Şi a căzut ploaia şi au venit râurile mari şi au suflat vânturile şi 
au izbit în casa aceea, şi a căzut. ŞI căderea ei a fost mare” (Matei 7, 26- 
27). 


Cade uşor în ruină viaţa, în aparenţă bună, a celor ce şi-o întemeiază în 
întregime pe asceza trupească sau pe un însemnat număr de acte de 
nevoinţă, uneori grele şi remarcabile, dar care nu au suficientă grijă la 
împlinirea poruncilor evanghelice. Se întâmplă adesea că asceţii n- 
acordă cea mai mică atenţie poruncilor evanghelice şi le desconsideră pe 
faţă, neatribuindu-le nici o valoare şi nedându-şi deloc seama de 
importanţa lor. Atunci când aceşti asceţi, pe neaşteptate, sunt supuşi la o 
ispită sau când li se întâmplă o schimbare neașteptată a modului de 
viaţă, ei nu numai că se tulbură foarte repede, dar îi paşte însă şi riscul 
acestui dezastru moral pe care Evanghelia îl numeşte marea cădere a 
casei sufletului. 


Să luăm, de exemplu, un pustnic care trăieşte într-o desăvârşită 
singurătate şi care şi-a pus toată speranţa îmbunătățirii şi mântuirii în 
această însingurare. Să presupunem că acest pustnic este dintr-odată 
obligat de forța împrejurărilor să-şi părăsească sihăstria şi să trăiască în 
mijlocul mulțimilor. 


Cum n-a fost întărit prin poruncile evanghelice, va simţi puternic şocul 
ispitelor care bântuie societatea omenească. Şi e normal: el n-a avut ca 
scut decât singurătatea exterioară; pierzându-o pe aceasta, este privat de 
singurul său suport şi va ceda în mod fatal la îmbrâncirea noilor impresii 
exterioare. Sigur că am spus lucrul acesta nu pentru a subaprecia viaţa 
pustnicească, care ne fereşte de ispite şi de neluarea aminte, şi care este 
atât de potrivită pentru studiu şi îndeplinirea poruncilor evanghelice. Ci 
l-am spus pentru ca şi pustnicii, în însingurarea lor, de asemenea, să aibă 
o deosebită grijă să cerceteze şi să împlinească poruncile Evangheliei 
prin intermediul cărora “Hristos, puterea lui Dumnezeu şi înţelepciunea 
lui Dumnezeu “, intră în suflet. 


Adevăratul creştinism şi adevăratul monahism constă în împlinirea 
poruncilor Evangheliei. Acolo unde acestea nu sunt îndeplinite, nu 
există nici creştinism nici monahism, oricare ar fi aparențele exterioare. 
“Drepţii vor moşteni pământul şi vor locui în veacul veacului pe el” (Ps. 
36, 29): Scriptura îi numeşte “drepţi” pe cei ce se străduiesc din toată 
fiinţa lor să împlinească voia lui Dumnezeu şi nu propria lor voie care 
doar în aparenţă este dreaptă. Numai cei ce împlinesc dreptatea lui 
Dumnezeu pot moşteni pământul, adică pot domni peste inima lor, peste 
trupurile lor, peste sângele lor. “Gura dreptului va deprinde 
înţelepciunea şi limba lui va grăi judecată. Legea Dumnezeului său în 
inima lui şi nu se vor poticni paşii lui” (Ps. 36, 30-31). 


Capitolul V. 
V. DE CE TREBUIE SÅ NE FERIM DE ISPITE 


Atunci când noi ne întemeiem viaţa pe poruncile Evangheliei, trebuie să 
ne alegem ca loc de şedere o mănăstire cât se poate de îndepărtată de 
ispită. Noi suntem slabi şi răniți de păcat. O ocazie de cădere care se 
găseşte sub ochii noştri, sau foarte aproape de noi, va găsi fără îndoială 


o complicitate în firea noastră coruptă de păcat, şi va lăsa o urmă în noi. 
Această urmă poate, în primul moment, să treacă neobservată; dar după 
ce creşte şi devine puternică, începe să ne domine şi ne poate duce până 
la marginea prăpastiei. Uneori impresia lăsată de o ispită acţionează 
extrem de repede nelăsându-l, să spunem aşa, pe cel ispitit să-şi vină în 
fire: într-un moment 1 se întunecă mintea, dispoziţiile inimii se schimbă, 
călugărul este aruncat din cădere în cădere. 


Sfântul Pimen cel Mare a spus: “Este bine să fugi de ocaziile căderii. Un 
om care este aproape de o ocazie de cădere se aseamănă cu cel ce stă pe 
marginea unei prăpăstii adânci; dacă vrăjmaşul vrea, uşor îl împinge în 
prăpastie. Dar dacă fizic ne găsim departe de ocaziile căderii, suntem ca 
o persoană ce se află departe de prăpastie; chiar dacă vrăjmaşul încearcă 
să ne tragă în adânc, noi îi putem opune rezistenţă, iar în timp ce noi 
suportăm această atracţie, şi Dumnezeu va veni în ajutorul nostru”. 


Cauzele sau ocaziile căderii, ispitele, sunt următoarele: vinul, femeile, 
bogăţia, sănătatea (excesivă) a trupului, puterea şi onorurile. “Aceste 
lucruri, spune Sfântul Isaac Sirul, nu sunt în ele însele păcate; dar 
datorită slăbiciunii noastre, firea noastră este uşor atrasă prin ele să 
înfăptuiască diverse păcate, de aceea noi trebuie să ne păzim de ele”. 


Părinţii interziceau să-ţi alegi, pentru a rămâne, la o mănăstire vestită în 
ochii oamenilor din lume, căci slava deşartă care contaminează 
mănăstirea în ansamblu, inevitabil se va resfrânge la fiecare vieţuitor. 
Experienţa arată că toți fraţii dintr-o obşte pot fi atinşi de slava deşartă 
nu numai din cauza stării materiale a mănăstirii lor, ci şi din cauza 
înaltei consideraţii pe care laicii o au faţă de rânduiala ei. Dispreţul faţă 
de vieţuitorii din alte mănăstiri, provocat de aceste cauze — adică de 
orgoliu — îi împiedică să progreseze pe calea monahală întemeiată, în 
realitate, pe dragostea faţă de aproapele şi pe umilinţă. 


Ca exemplu de felul în care o ispită acționează progresiv asupra unui 
călugăr, aproape imperceptibil, până la urmă reuşind să-l domine şi să-l 
facă să cadă, noi redăm următoarea întâmplare: “Era un părinte bătrân în 
schit şi căzând într-o boală mare, îi slujeau lui fraţii. lar el văzând că 
pururea se ostenesc şi se necăjesc frații pentru dânsul slujindu-i la boală, 


s-a sfătuit în sine, zicând: decât să se ostenească şi să se necăjească 
frații, slujindu-mi mie la boală, mai bine să merg eu în Egipt, la o 
rudenie oarecare a mea. Deci, gătindu-se el, voia să meargă aşa bolnav 
precum era. Avva Moise şi cu alți părinţi îl sfătuiau zicând: lasa-—te, 
părinte, nu merge în Egipt, căci vei cădea în desfrânare. lar el auzind 
acestea, s-a supărat pe ei zicând: dar nu vedeți că zilele vieţii mele au 
trecut peste optzeci de ani şi trupul meu s-a veştejit şi amorțit. Cum 
gândiţi şi grăiți acestea despre mine? Şi neascultând sfatul părinţilor, a 
plecat şi a mers în Egipt, la rudenia lui. Şi auzind de dânsul iubitoru de 
Hristos creştini îi aduceau hrană şi cele ce îi trebuiau. Auzind şi o 
fecioară oarecare, iubitoare de Hristos, de venirea acestui părinte, s-a 
bucurat foarte. Pentru dragostea lui Hristos venea acea fecioară de multe 
ori la dânsul şi-i slujea ca unui bătrân şi sfânt. După câtăva vreme s-a 
ridicat din boală, iar din lucrarea şi meşteşugirea şi înşelăciunea 
diavolului, s-a poticnit şi a căzut cu acea fecioară în păcatul desfrânării, 
şi îndată a luat ea şi a zămislit în pântece. 


Oamenii văzându-o cu pântecele mare, au adus-o la judecător şi 
judecătorul a întrebat-o cu cine a greşit şi cine este cel ce a stricat-o. lar 
ca a spus, zicând: sihastrul cel bătrân de care aţi auzit că a venit bolnav 
de la schit, acela m-a stricat. Judecătorul auzind aceasta despre acest 
părinte bătrân şi sfânt, n-a crezut-o. Bătrânul însă auzind că a chemat 
Judecătorul pe fată şi a întrebat-o cu cine a greşit şi cine a stricat-o, şi că 
n-a crezut-o, s-a sculat el singur şi s-a dus la judecător şi a spus el însuşi 
şi a mărturisit păcatul lui înaintea tuturor, zicând: cu adevărat, eu am 
făcut acest păcat, eu am greşit, eu am stricat această nevinovată fecioară, 
cu sunt vrednic de pedeapsă, iar ea este nevinovată. Ci vă rog, dacă se 
va naşte pruncul ce este zămislit într-însa, să-l ţină şi să-l păzească până 
îl va înțărca şi după ce îl va înţărca să mi-l dea mie şi ea să rămână 
nevinovată şi fără nici o grijă. Atunci a zis judecătorul cu toți împreună: 
bine ai zis părinte, aşa să fie! Şi aşa a şi făcut. Căci fata a născut prunc 
de parte bărbătească şi l-a ţinut până ce l-a înţărcat, l-a dus şi l-a dat lui, 
fiindcă a aşteptat şi el acolo până la acea vreme. După ce i-a dat pruncul 
şi a venit vremea praznicului schitului, s-a sculat şi a plecat de acolo, 
luând pruncul cu sine, şi a venit la schit în ziua praznicului, fiind 
adunată mulţimea de părinţi şi oameni. Intrând în biserică cu copilul în 


braţe s-a închinat părinţilor cu glas mare, zicând: iertați-mă, sfinţi 
părinţi, că eu am călcat porunca voastră şi nu v-am ascultat când m-aţi 
sfătuit să nu ies în lume că voi cădea în desfrânare... lar părinţii auzind 
şi văzând aceasta, au plâns cu toţii şi s-au rugat lui Dumnezeu pentru 
dânsul. El după ce a ieşit din biserică, a mers la chilia lui şi iarăşi a pus 
început vieţii sale, rugându-se lui Dumnezeu, căindu-se şi plângând în 
toate zilele”. (Patericul, Alba Iulia, 1990, p. 287). 


Intr-adevăr, ispitele au putere atunci când călugărul se află faţă în faţă cu 
ele. Darul vindecărilor nu l-a oprit pe bătrân să cadă în ispită. Trupul său 
care era mort păcatului prin priveghere, din cauza bolii şi a unei lungi 
nevoinţe monahale, a reînceput să trăiască până acolo încât a fost biruit 
de acțiunea constantă a ispitei. 


Ca exemplu de felul în care o ocazie de cădere îl poate dintr-o dată 
afecta pe un călugăr, întunecându-i mintea, schimbându-i dispoziția 
inimii şi aruncându-l în păcat, vă mai relatăm o întâmplare luată din 
Pateric: “Episcopul unui oraş oarecare a căzut bolnav şi nu mai trăgea 
nădejde de viaţă. Era acolo o mănăstire de maici. Când stareţa a aflat că 
episcopul era grav bolnav i-a făcut o vizită, însoțită de două surori. In 
timp ce ea vorbea cu episcopul, una dintre surori i-a atins piciorul cu 
mâna. Această atingere a stârnit o puternică dorinţă trupească în bolnav. 
Patimile sunt viclene. El i-a cerut stareţei să o lase pe soră să-i slujească, 
pretextând că slujitorul lui singur nu-i în stare. Stareţa, care nu bănuia 
nimic, a lăsat-o. Cu ajutorul celui rău episcopul şi-a regăsit puterile şi a 
căzut în păcat cu sora, care a rămas însărcinată. Episcopul şi-a părăsit 
eparhia, retrăgându-se într-o mănăstire, unde şi-a sfârşit viaţa în 
pocăință. Dumnezeu ca semn că i-a primit pocăinţa, i-a dat darul faceri 
de minuni”. 


Aceasta este slăbiciunea noastră! Aceasta este influenţa pe care o au 
asupra noastră ispitele. Ele i-au făcut să cadă pe profeţi (2 Regi 11), pe 
episcopi, pe martiri şi pe pustnici. Cu atât mai mult noi care suntem 
slabi şi robi patimilor, trebuie să ne luăm toate măsurile de prevenire şi 
să ne apărăm împotriva influenţei lor. La călugări ispitele sunt puternice: 
dacă nu priveghează ele se aruncă asupra lor cu pofta animalelor 
sălbatice scăpate din lanţ. 


Capitolul VI. 


VI. O VIAŢA DE SINGURĂTATE ŞI DE LINIŞTE TREBUIE SĂ 
FIE PRECEDATA DE O VIAŢA DE OBȘTE PLACUTA LUI 
DUMNEZEU 


Pentru începătorii vieţii monahale sunt mai potrivite mănăstirile de 
Evangheliei. Şi chiar dacă ai intra într-o mănăstire de sine, nu-ţi pierde 
curajul şi nu o părăsi fără motive serioase. Acolo, de asemenea, 
străduieşte-te din toate puterile să te formezi după poruncile 
Evangheliei. Este un principiu general ca un călugăr pentru început 
trebuie să înveţe împlinirea poruncilor şi să trăiască în sânul unei obşti, 
în care activitatea sufletească este legată de cea trupească; de abia după 
ce a progresat suficient se va putea consacra exclusiv lucrării sufleteşti, 
trăind în isihie, adică în linişte şi în singurătate, dacă cel puţin s-a arătat 
în stare de aceasta, într-adevăr, puţini sunt aceia care sunt în stare să 
trăiască în linişte şi în singurătate. Un începător nu poate suporta o 
activitate exclusiv spirituală. Prin activitatea spirituală noi intrăm în 
lumea spiritelor; de aceea călugării experimentați se retrag în 
singurătate. In lumea duhurilor, mai întâi spiritele căzute vin în 
întâmpinarea creştinului, căci prin sufletul lui, în virtutea căderii, le 
aparține acestora. Trebuie urmărită buna orientare a voii libere refuzând 
orice târguiala cu spiritele căzute şi acceptând comuniunea cu 
Dumnezeu, comuniune care ni s-a acordat gratuit prin Mântuitorul. 


Spiritele căzute îl strivesc fără dificultate pe cel ce intră în luptă cu ele 
fără a avea o experienţă şi o pregătire necesară, împlinirea poruncilor în 
sânul unei comunități îi aduc celui ce le practică o cunoştinţă 
experimentală, clară şi detaliată, a naturii umane în condiția sa căzută şi 
a îngerilor căzuţi, Căci, ca urmare a căderii, omenirea a intrat în legătură 
cu îngerii căzuţi şi a fost situată dimpreună cu ei în categoria creaturilor 
condamnate, vrăjmaşe lui Dumnezeu, şi hărăzite a fi înghiţite în 
temniţele iadului. 


Sfinţii părinți afirmă: “cine vrea cu adevărat să fie mântuit trebuie să 
trăiască mai întâi în obşte, îndurând jigniri, lipsuri şi umilinţe, 


eliberându-se de stăpânirea simţurilor sale. Numai atunci se poate 
retrage într-o totală isihie, cum ne-a arătat în viaţa Sa Domnul nostru 
lisus Hristos; căci El după ce le-a îndurat pe toate acestea S-a suit pe 
Cruce, act ce semnifică mortificarea cărnii şi a patimilor şi punctează 
intrarea într-o pace sfântă şi deplină” (Varsanufie şi loan de Gaza). 


Poţi fi sigur că vei progresa oriunde, fie într-o mănăstire de obşte, fie 
într-o mănăstire de sine, cu condiția să te consacri studiului şi împlinirii 
poruncilor Evangheliei. Altfel, oriunde ai fi, vei rămâne fără progres şi 
exclus de la cunoaşterea duhovnicească; peste tot vei ajunge la o stare 
de orbire şi de dezordine morală, dacă vei neglija studierea şi împlinirea 
poruncilor. 


Până la sfârşitul vieţii tale, nu înceta niciodată studierea Evangheliei. 
Nu-ţi închipui că o cunoşti suficient, dacă n-o ştii pe dinafară. Porunca 
Domnului este “fără de sfârşit” (Ps. 118, 96), chiar dacă se exprimă prin 
cuvinte puţine: ca este fără de sfârşit ca şi Domnul care a pronunţat-o. 
împlinirea poruncilor şi urcuşul pe această cale sunt fără sfârşit; creştinii 
cei mai sporiți, călăuziți de harul duhovnicesc la o măsură de 
desăvârşire, rămân  nedesăvârşiţi în comparație cu poruncile 
Evangheliei. 


Capitolul VII. 


VII. PRUDENŢA PE CARE TREBUIE SĂ O AVEM ÎN CE 
PRIVEŞTE BINELE PROPRIU AL FIRII CAZUTE 


Ţi-a venit în minte un gând bun? Opreşte-te! în nici un caz nu te grăbi 
să-l pui în practică fără a-l examina, fără a medita. Simţi în inimă vreo 
înclinație bună? Opreşte-te! Nu te lăsa dus de ea. Consultă Evanghelia. 
Vezi dacă gândul tău cel bun, înclinația ta cea bună sunt conforme cu 
sfintele învățături ale Domnului. Vei vedea foarte repede că nu există 
nici o legătură între binele evanghelic şi binele firii omeneşti căzute. 
Binele firii noastre căzute este amestecat cu răul, de aceea el însuşi a 
devenit rău, după cum o mâncare delicioasă şi sănătoasă, devine otravă 
când este amestecată cu aceasta. 


Păzeşte-te să faci binele firii căzute. Făcându-l, vei lucra la propria ta 
cădere, vei cultiva în tine părerea de sine şi mândria, şi vei sfârşi prin a 
te asemăna bine cu demonii. Dimpotrivă, împlinind binele după 
Evanghelie, ca un adevărat şi credincios ucenic a lui Dumnezeu-Omul, 
vel deveni asemenea cu El. “Cel care îşi iubeşte viaţa o va pierde; iar cel 
care îşi urăşte viaţa în lumea aceasta o va păstra pentru viaţa veşnică 
(loan 12, 25). Oricine voieşte să vină după Mine, să se lepede de sine, 
să-şi ia crucea şi să urmeze Mie. Căci cine va voi să-şi scape viaţa o va 
pierde; iar cine va pierde viaţa sa pentru Mine şi pentru Evanghelic, 
acela o va mântui” (Marcu 8, 34-35). 


Domnul ne porunceşte să renunţăm complet la firea noastră cea căzută şi 
să urâm toate pornirile ei, nu numai cele ce sunt cu evidenţă, rele, ci 
toate fără excepţie, chiar cele ce ni se par bune. Este o mare nenorocire 
să dai urmare dreptății firii căzute: lucrul acesta se va sfârşi cu 
respingerea Evangheliei, cu respingerea Mântuitorului, cu respingerea 
mântuirii. “Dacă vine cineva la Mine şi nu urăşte ... chiar şi viaţa sa nu 
poate fi ucenicul Meu” 


(Luca 14,26), a spus Domnul. Comentând aceste cuvinte Varsanufie cel 
Mare dă următoarea explicație: “Cum poate renunța un om la sine 
însuşi? înlăturând doririle sale fireşti şi urmându-L. pe Domnul. De 
aceea în mod precis Domnul vorbeşte aici de lucrurile fireşti şi nu de 
cele nefireşti. Intr-adevăr, dacă cineva s-ar lepăda numai de lucrurile 
nefireşti, n-a lăsat nimic dintr-ale sale pentru dragostea de Dumnezeu, 
căci cele împotriva firii nu-i aparțin. Dar cel ce a renunţat la cele 
normale se întreabă mereu cu apostolul Petru: “Iată, noi am lăsat toate şi 
Ţi-am urmat Ţic. Ce oare va fi nouă?” (Matei 19, 27). El aude vocea 
binecuvântată a Domnului, care-L asigură prin promisiunea Sa, că va 
primi ca moştenire viaţa veşnică (Matei 19, 28-29). 


Petru, care nu era bogat, la ce a renunţat ca să se preamărească, dacă nu 
la dorinţele sale naturale? Căci până ce omul nu moare trupului şi nu 
viază duhului, sufletul său nu poate învia. Un cadavru n-are dorinţe 
naturale; la fel cel ce duhovniceşte este mort faţă de trup. Dacă a murit 
trupului cum se face că dorinţele fireşti mai trăiesc în tine? Dar dacă n-ai 
atins această măsură şi din punct de vedere spiritual eşti încă un copil; 


smereşte-te în faţa unui duhovnic care te va certa cu milă (Ps. 140, 5) şi 
nu face nimic fără a-i cere sfatul chiar dacă lucrul ţi se pare bun, căci 
lumina dracilor se preface mai târziu în întuneric. 


La fel se întâmplă cu lumina firii umane căzute. A urma acestei lumini 
şi lăsând-o să se dezvolte în noi înseamnă să ne întunecăm total 
sufleteşte şi să ne separăm de Hristos. Ori, cel ce este străin fată de 
creştinism se rupe de Dumnezeu. “Oricine tăgăduieşte pe Fiul nu are 
nici pe Tatăl” (| loan 2, 23) — adică este un ateu, un om “fără de 
Dumnezeu”. 


In vremurile noastre, atât de încrezătoare în realizările lor, cei mai mulți 
dintre oamenii care se declară creştini şi care afirmă că ei fac multe 
fapte bune, se străduiesc în realitate să îndeplinească dreptatea firii 
căzute şi resping cu dispreţ dreptatea Evangheliei. Oamenii aceştia să 
asculte ce le spune Domnul: “Poporul acesta se apropie de Mine cu gura 
şi Mă cinsteşte cu buzele, dar inima lor este departe de Mine. Şi 
zadarnic Mă cinstește, învățând învățături ce sunt porunci ale 
oamenilor” (Matei 15, 8-9). 


Cel ce se conduce după o dreptate omenească este plin de sine, de 
aroganță, de orbire; se predică pe sine, îşi face publicitate, îşi 
trâmbiţează faptele sale “bune” fără să ţină deloc seama de 
avertismentul Domnului (Matei 6, 1-18). El răspunde cu ură şi cu 
răzbunare celor ce cutează să-şi deschidă gura pentru a se opune într-o 
manieră întemeiată şi bine intenționată “dreptăţii” sale. El se simte 
foarte îndreptățit să primească recompense pământeşti şi cereşti. 


Dimpotrivă, cel ce ţine seamă de poruncile Evangheliei este mereu 
cufundat în umilinţă. Aici, când compară măreţia poruncilor şi puritatea 
lor cu felul în care le îndeplineşte, recunoaşte mereu că eforturile sale 
sunt departe de a fi suficiente, că ele sunt absolut nedemne de 
Dumnezeu. Se socoteşte vrednic de pedepsele vremelnice şi veşnice 
pentru păcatele sale, pentru faptul că n-a rupt legăturile cu satana, pentru 
starea sa de cădere pe care o împărtăşeşte cu toţi oamenii, pentru 
perseverenţa în această stare, şi în sfârşit, pentru îndeplinirea total 
insuficientă şi adesea chiar potrivnică a poruncilor, în faţa tuturor 


încercărilor trimise de Providența divină, el pleacă capul cu supunere, 
ştiind că prin încercări Dumnezeu îi învaţă şi îi educă pe slujitorii Săi în 
timpul peregrinării lor pământene. El este plin de compasiune pentru 
vrăjmaşii săi. El se roagă pentru ei ca şi pentru nişte fraţi care s-au lăsat 
antrenați de diavoli, ca şi pentru nişte mădulare ale propriului trup atins 
de o boală spirituală, ca pentru nişte binefăcători, ca pentru nişte 
instrumente ale Providenţei divine. 


Capitolul VIII. 


VIII. ÎMPOTRIVIREA DINTRE FIREA CAĂZUTĂ ȘI PORUNCILE 
EVANGHELIEI 


Dacă te vei renega pe tine însuţi şi vei renunţa constant la propriile tale 
raționamente, la voia ta proprie, la propria ta dreptate sau — ceea ce 
înseamnă acelaşi lucru — la raţiunea, la voia şi la dreptatea firii noastre 
căzute, cu scopul de a înrădăcina în tine înţelepciunea, voia şi dreptatea 
divină pe care Dumnezeu însuşi ne învaţă în Sfânta Evanghelie, firea 
căzută va declanşa în tine un război înverşunat împotriva Evangheliei şi 
împotriva lui Dumnezeu. Spiritele căzute vor veni în ajutorul naturii 
căzute. 


Nu ceda şi cu atât mai puţin nu descuraja: luptând cu hotărâre îţi arăţi 
fermitatea şi statornicia voinței. Aruncat la pământ, ridică-te. Tras pe 
sfoară şi dezarmat, înarmează-te din nou. Invins, întoarce-te neîntârziat 
în luptă. Este foarte folositor să observi în tine propria-ti cădere, precum 
şi aceea a întregii omeniri. Este absolut necesar să recunoşti şi să 
studiezi cum această cădere se manifestă în dispoziţiile inimii şi în 
mișcarea gândurilor. Este esenţial pentru tine să-ţi constaţi slăbiciunea 
rațiunii şi voinţei tale. 


Vederea căderii tale este o vedere duhovnicească. Vederea neputinței 
tale este de asemenea o vedere spirituală. Intr-o asemenea vedere mintea 
este spectator. Ea ne-a fost dăruită prin harul botezului: sub efectul 
harului orbirea minţii se împrăștie, şi ea începe să vadă clar pe câmpul 
său de luptă ascetică ceea ce nu putea pătrunde până atunci. Ea va 
descoperi nişte realități pe care nici nu le bănuia până atunci. 


De vederea duhovnicească a stării de cădere a omului este legată o alta: 
aceea a îngerilor căzuţi. Această vedere este de asemenea una 
duhovnicească, un dar al harului (conf. Ps. 91, 11). Şi aici mintea este 
un spectator. Prin împlinirea poruncilor, prin efortul de a împlini cât mai 
deplin, mintea începe încet, încet, să discearnă spiritele căzute în 
gândurile şi sentimentele pe care le nasc în ea; ea începe să discearnă 
comerțul păgubos pe care-l fac fiinţele omeneşti cu spiritele căzute, 
înrobirea oamenilor de către aceste spirite care, prin intrigăria şi viclenia 
lor, caută să le piardă. In vederile duhovniceşti nu-i nimic sensibil; ele 
se capătă prin grija statornică de a împlini poruncile Evangheliei şi de a 
lupta împotriva gândurilor şi simţămintelor păcătoase. Cel ce n-a 
experimentat aceste vederi nu poate avea nici cea mai mică idee despre 
ele şi nici nu ştie măcar că ele există. 


In Psaltire Duhul Sfânt a redat cu putere confruntările şi luptele ostaşilor 
lui Hristos împotriva propriei firi căzute şi împotriva spiritelor căzute. 
De aceea călugării primelor veacuri învățau Psaltirea pe dinafară, şi se 
foloseau de cuvintele Duhului pentru a cere în rugăciuni izbăvirea din 
prăpastia ispitelor şi smulgerea din gura vrăjmaşului diavol. 


Capitolul IX. 
IX. CITIREA EVANGHELIEI ŞI A SCRIERILOR PĂRIN TILOR 


Cum am spus mai înainte, obligația principală pentru un novice este de a 
studia Evangheliile şi întreg Noul Testament (întreg Noul Testament de 
altfel poate fi numit “Evanghelie”, pentru că nu conține altceva decât 
învățătura evanghelică). Pentru început va studia poruncile Domnului 
din Evangheliile lui Matei şi Luca. Studierea şi punerea în practică a 
acestor două Evanghelii vor face mult mai uşor de înţeles alte scrieri ale 
Noului Testament. La citirea Evangheliilor mai trebuie adăugată citirea 
comentariului pe care îl face fericitul Teofilact al Bulgariei. Lectura 


acestui comentariu este indispensabilă; ea permite înţelegerea corectă a 
Evangheliei, si în consecinţă punerea minuțioasă a ei în practică. Pe de 
altă parte, canoanele Bisericii cer ca Scriptura să fie interpretată în acord 
cu comentariile patristice şi nu arbitrar. 


Lăsându-ne conduşi în înțelegerea Evangheliei de explicațiile acestui 
sfânt Părinte, ale cărui comentarii sunt primite şi întrebuințate de 
Biserică, noi vom rămâne credincioşi tradiţiei bisericeşti. 


Pentru vremea noastră sunt foarte utile scrierile Sfântului Tihon de 
Zadonsk. Adresându-se tuturor, ele constituie un ghid foarte bun pentru 
atleții lui Hristos atât mireni cât şi călugări trăitori într-o obşte, într-o 
mănăstire de sine, sau isihaşti petrecători în singurătate. Harul lui 
Dumnezeu i-a inspirat acestui sfânt ierarh scrieri care răspund în mod 
special nevoilor vremurilor noastre, pentru că aduc clarificări preţioase 
la studierea Evangheliei. 


în orice mănăstire, indiferent de rânduială sau organizare, nimic nu-l 
poate împiedica pe un călugăr să trăiască după poruncile Evangheliei. 
Aceasta o spun pentru a-i încuraja şi a-i calma pe cei ce sunt, cu motiv 
sau fără motiv, nemulţumiţi de felul în care merge mănăstirea lor. Pentru 
un călugăr este mai sigur a căuta pricina nemulțumirii sale în sine însuși, 
decât în anturajul său sau în circumstanţele exterioare. Atunci când te 
judeci pe tine însuţi inima îşi capătă liniştea, în concluzie n-ar trebui 
preferată o mănăstire bine organizată alteia mai distinsă, întrucât 
depinde de noi, dar nu totdeauna este aşa situația. 


Fixându-ţi ca regulă de viaţă cercetarea şi punerea în practică a 
poruncilor Evangheliei, şi având grijă să nu te laşi antrenat de diferite 
orientări singulare şi cu totul întâmplătoare din diferite scrieri patristice, 
poţi să începi lectura lor; această lectură îţi va permite să te familiarizezi 
într-un fel aşa de intim şi de precis cu asceza monahală care este, cu 
siguranţă, complicată şi grea, dar nu lipsită de bucurie. In acelaşi timp, 
când se citesc scrierile patristice, e bine de păstrat o anume ordine şi mai 
ales să nu fie grabă. 


Trebuie început prin a citi cărțile scrise pentru călugării din mănăstirile 
de obşte, ca de pildă „Invăţăturile Sfântului Dorotei al Gazer”, 


„Cuvintele Sfântului Teodor Studitul”, „Corespondenţa Sfântului 
Varsanufie cel Mare cu loan Văzătorul”, începând cu răspunsul 216 
(răspunsurile precedente se adresează mai mult pustnicilor şi în 
consecinţă se potrivesc mai puţin începătorilor), Scara Sfântului loan 
Scărarul, „Scrierile” Sfântului Efrem Sirul, „Aşezăminiele mănăstirești” 
ŞI „Convorbirile duhovniceşti” ale Sfântului loan Casian. 


Mai târziu, după un răstimp suficient de lung, se pot citi operele 
Părinților scrise pentru isihaşti, ca „„Filocalia”, „„Apoftegmele”, 
„Cuvintele ascetice” ale lui Isaia Pustnicul, „Discursurile ascetice” ale 
Sfântului Isaac Sirul, „Iratatele” lui Marcu Ascetul, „„Cuvintele” şi 
„Omilule” duhovniceşti ale Sfântului Macarie cel Mare, scrierile în 
proză şi „Imnele” Sfântului Simeon Noul Teolog, şi alte scrieri 
asemănătoare ale Părinților asupra vieţii active. 


Toate aceste opere aparţin categoriei de scrieri privitoare la viaţa activă 
sau ascetică, căci ele se preocupă de nevoinţa călugărului. Sfântul Ioan 
Scărarul a spus: ."pentru a duce o viaţă activă, citeşte cărțile care se 
preocupă de ea”. Cărțile privitoare la viaţa activă îi încurajează pe 
călugări la nevoinţa călugărească, în mod special la rugăciune, în ce 
priveşte citirea scrierilor altor Sfinţi părinți care orientează înspre 
meditaţie şi contemplație, pentru un nevoitor insuficient purificat de 
patimi, este prematură. 


Capitolul X. 


X. DISCERNAMÂNTUL CU CARE TREBUIESC CITITE 
SCRIERILE PATRISTICE REFERITOARE LA VIAȚA 
CĂLUGĂREASCĂ 


Scrierile Sfinţilor Părinţi referitoare la viaţa călugărească trebuiesc citite 
cu o mare circumspecţie. S-a observat că începătorii n-ajung niciodată 
să aplice cărțile pe care le citesc la propriile lor condiţii, ci se lasă 
antrenați invariabil de pornirile lor. Dacă o carte dă sfaturi asupra 
isihasmului, şi arată cât de îmbelşugate roade duhovniceşti se pot obţine 
într-o însingurare desăvârşită, începătorul cu siguranţă va fi cuprins de o 
arzătoare dorinţă de a se retrage în singurătate, intr-un oarecare pustiu 
îndepărtat. Dimpotrivă, dacă o carte vorbeşte despre ascultarea 


necondiționată față de un părinte duhovnicesc, începătorul va dori un 
mod de viaţă foarte sever într-o ascultare totală faţă de un bătrân. 


Vremurilor noastre Dumnezeu nu le-a dăruit nici una, nici alta, din cele 
două forme de viaţă. Dar cărțile sfinților Părinți care le descriu pot 
influenţa puternic pe un începător lipsit de experienţă şi de cunoştinţe. 
El se poate foarte uşor decide să-şi părăsească mediul unde trăieşte — 
deşi acolo are totuşi tot ce-i trebuie pentru a-şi lucra mântuirea şi a 
progresa duhovniceşte împlinind poruncile evanghelice — pentru a urma 
himera unei vieţi perfecte care străluceşte cu putere şi insistență în 
imaginaţia sa. 


La treapta din “Scară” referitoare la viaţa isihastă, Sfântul loan Scărarul 
zice: “totdeauna se află un câine oarecare în trapeza bunei obşti şi 
încearcă să răpească din ea o bucată de pâine, sau sufletul şi punându-l 
în gură să fugă de acolo şi sa-l mănânce în tihnă” (Scara XXVII, 1). La 
treapta referitoare la ascultare, acest dascăl al călugărului zice: 
“Cercetează mintea ascultătorilor necercaţi şi vei afla în ea o năzuinţă 
greşită: pofta de liniştire de postire nemăsurată, de cea mai deplină hpsă 
de slavă deşartă, de neuitată pomenire a morții, de străpungerea 
neîncetată a inimii, de desăvârşita nemâniere, de tăcerea adâncă, de 
curăţie covârşitoare. De aceea neavându-le pe acestea de la început într- 
o bună iconomie au sărit la ele înainte de vreme şi s-au rătăcit. Pentru că 
vrăjmaşul i-a amăgit să le caute pe acestea înainte de vreme ca nu 
cumva răbdând, să le afle pe acestea Ia vremea lor”. (Scara, IV, 119). 


Ingerul căzut caută să-l înşele pe călugăr şi să-l ducă la pierzare 
sugerându-i nu numai păcate de tot felul, ci şi virtuţi foarte înalte care 
nu se potrivesc cu starea lor. Nu vă încredeți fraților în gândurile 
voastre, în părerile voastre, în visurile voastre, în pornirile voastre, chiar 
dacă vi s-ar părea cele mai bune, sau chiar dacă vă înfăţişează chipul cel 
mai atrăgător al unei vieţi monastice sfinte. Dacă mănăstirea în care 
vieţuiți vă oferă posibilitatea să duceţi o viaţă conformă cu poruncile 
Evangheliei şi nu sunteţi expuşi la ispite de păcate de moarte, nu o 
părăsiți. Suportaţi cu răbdare neajunsurile atât duhovniceşti cât şi 
materiale. Nu vă hotărâți să căutaţi în deşert o formă de asceză pe care 
Dumnezeu n-a dat-o vremii noastre. 


Dumnezeu vrea şi caută mântuirea tuturor oamenilor. Şi El îi 
mântuieşte, pe cei ce vor cu adevărat,din marea învolburată de păcate a 
acestei vieţi. Dar nu-i scapă întotdeauna cu o corabie sau într-un port 
sigur şi bine amenajat. El i-a promis scăparea Sfântului Pavel şi tuturor 
celor ce călătoresc cu el, şi i-a scăpat. I-a scăpat însă nu dimpreună cu 
corabia, care a naufragiat, ci pe unii înotând, iar alţii plutind pe scânduri 
şi pe alte rămăşiţe din epava corabiei (F.Ap. 27, 21-44). 


Capitolul XI. 
XI. VIAŢA PUSTNICEASCĂ 


Frații mei preaiubiţi, noi trebuie să ştim că cele mai înalte forme ale 
monahismului, atât pustnicia într-un loc pustiu sau însingurarea izolării, 
cât şi o viaţă de ascultare absolută de un bătrân, n-au fost instituite la 
voia întâmplării, prin voinţa sau înţelepciunea omenească, ci prin 
deosebita purtare de grijă a lui Dumnezeu, prin porunca Sa, prin 
chemarea şi descoperirea Sa. 


Antonie cel Mare, părintele monahismului şi întemeietorul vieţii 
pustniceşti, nu s-a îndepărtat în pustie decât după ce s-a îmbrăcat cu 
putere de sus şi a fost chemat de Dumnezeu. Este drept că lucrul acesta 
nu-l spune explicit în biografia sa, dar desfăşurarea evenimentelor o 
demonstrează cu precizie. Astfel, viaţa sa relatează că el a fost călăuzit 
de către vocea lui Dumnezeu care i-a poruncit să meargă într-o pustie 
foarte adâncă pentru a trăi în linişte totală. 


Un heruvim 1 s-a arătat Sfântului Macarie cel Mare, contemporanul 
Sfântului Antonie, puţin mai tânăr decât el, şi i-a arătat un câmp gol şi 
sălbatic, acela ce va deveni mai târziu vestitul pustiu Scetic; heruvimul 
i-a poruncit să meargă să trăiască aici, promiţându-i că această câmpie 
goală se va umple de o mulţime de pustnici. 


Incă pe când trăia în palatele împărăteşti, Arsenie cel Mare se ruga lui 
Dumnezeu să-i descopere calea mântuirii, şi a auzit o voce: “Arsenie, 
fugi de oameni, şi te vei mântui”. Arsenie s-a dus în pustia scetică şi 
acolo, din nou, l-a implorat pe Dumnezeu să-l ducă la mănăstire, şi din 


nou a auzit o voce: “Arsenie, fugi de oameni, păzeşte liniştea, trăieşte în 
tăcere: iată rădăcina unei vieţi fără de păcat.” 


Sfânta Maria Egipteanca a fost chemată la viaţa pustnicească în pustia 
de dincolo de Iordan printr-o poruncă a lui Dumnezeu. Dumnezeu care-i 
cheamă la liniştea singurătăţii şi la viaţa pustnicească pe aleşii Săi (pe 
cei cărora le cunoaşte dinainte această vocaţie) le dăruieşte, pentru a 
putea duce o astfel de viaţă, resursele şi capacităţile pe care un om lăsat 
doar la latitudinea posibilităților sale nu le are. Chiar în această perioadă 
în care monahismul era în floare şi avea numeroşi povăţuitori purtători 
de duh, rari erau cei recunoscuţi ca apți pentru viaţa isihastă, şi în 
special pentru viaţa pustnicească. “Cu adevărat rari, spune Sfântul loan 
Scărarul, sunt cei ce se îndeletnicesc cu liniştirea, cu dreapta judecată. 
Sunt numai aceia care au dobândit mângâierea dumnezeiască a uşurării 
de osteneli şi a ajutorului lui Dumnezeu în nevoinţele lor” (Scara IV, 
121). Viaţa isihastă îi pierde pe cei fără de experienţă. Cei izolați, 
pustnicii, au suferit adesea adevărate dezastre spirituale; li s-a întâmplat 
aceasta, celor ce au ales însingurarea din proprie iniţiativă, fără a fi 
chemaţi la aceasta de către Dumnezeu. 


In „Proloage” citim următoarea întâmplare. Era în Palestina o mănăstire 
aşezată la piciorul unui țărm înalt şi abrupt; în acest țărm, deasupra 
mănăstirii era o peşteră. Călugării povesteau cum, cu câtva timp înainte, 
unul dintre fraţii lor a fost cuprins de dorinţa de a trăi în acea peşteră şi 
în acest sens a cerut binecuvântarea stareţului. Starețul acesta era un 
văzător cu duhul. El i-a zis fratelui: “fiul meu, cum vei putea trăi tu 
singur într-o peşteră, din moment ce tu încă n-ai biruit în tine însuţi 
gândurile pătimaşe ale trupului şi sufletului? 


Cel ce voieşte să trăiască în linişte trebuie să se afle sub îndrumarea unui 
povăţuitor, şi nu trebuie să-şi fie singur învăţător. Tu care eşti departe de 
măsura maturității spirituale îmi ceri mie smeritului să-ţi dau voie să 
trăieşti singur într-o peşteră, dar cred că nu-ţi dai seama cât de multe 
sunt cursele diavolului. Este mai bine pentru tine să slujeşti părinților, să 
primeşti ajutorul lui Dumnezeu prin rugăciunile lor, să-L preamăreşti şi 
să-L lauzi pe Stăpânul dimpreună cu ei la ceasurile hotărâte, mai 
degrabă decât a te lupta de unul singur împotriva gândurilor necurate şi 


amăgitoare. N-ai auzit tu ce spune Sfântul loan autorul inspirat al Scării: 
“Vai omului care trăieşte singur! Dacă el cade în tristeţe sau lene, n-are 
cine-l ridica. Dar acolo unde doi sau trei s-au adunat în numele Meu, 
sunt şi eu în mijlocul lor, a zis Domnul”... 


Aşa a vorbit starețul, dar n-a reuşit să-l întoarcă pe călugăr de la 
gândurile sale fatale. Văzând dorinţa de neînduplecat şi insistența 
stăruinței fratelui, stareţul i-a îngăduit să meargă şi să trăiască în peşteră. 
Insoţit de rugăciunea stareţului călugărul a purces la drum şi s-a urcat în 
peşteră. La orele mesei un frate din mănăstire îi aducea hrană deasupra 
peşterii şi i-o lăsa cu un paner legat de sfoară. 


A petrecut un oarecare timp în această peşteră până când diavolul, care 
se luptă întotdeauna cu cei ce vor să trăiască o viaţă plăcută lui 
Dumnezeu, a început să-l îmbete ziua şi noaptea cu gânduri viclene. La 
sfârşitul unei zile, luând chip de înger luminat, i s-a arătat şi 1-a zis: “Să 
ştii că datorită curăţiei şi vieţii tale nevoitoare, Domnul m-a trimis să-ţi 
slujesc”. Călugărul a replicat: “Ce bine am făcut pentru ca un înger să 
vină să-mi slujească?” “Tot ce ai făcut tu este mare şi sublim”, a răspuns 
diavolul. „Tu ai părăsit ispitele lumeşti şi ai devenit călugăr. Tu ai 
împlinit o muncă aspră în post, în rugăciune şi în priveghere. lar acum ai 
părăsit mănăstirea şi te-ai stabilit să trăieşti aici. Cum să nu trebuiască 
îngerii să slujească sfinţeniei tale?” 


Prin astfel de discursuri şarpele vânător de suflete l-a făcut să cadă în 
mândrie, în orgoliu, şi a început să i se arate continuu. Intr-o zi un om pe 
care l-au prădat hoţii a venit să-l caute pe călugăr. Necuratul, care pentru 
a-l înşela, 1 se arăta sub formă de înger, i-a zis: “acest om a fost prădat 
de hoţi. Lucrurile lui sunt ascunse în cutare loc. Spune-i să se ducă să-şi 
ia lucrurile”. 


Sosind la peşteră, omul a făcut o plecăciune respectuoasă, şi călugărul 1- 
a zis de sus: “Bine ai făcut frate că ai venit: Eu ştiu... Ţi s-a întâmplat o 
mare nenorocire, hoţii au intrat în casa ta şi ţi-au furat cutare şi cutare 
lucru. Nu te mâhni. Ele sunt ascunse în cutare loc, du-te, le vei găsi pe 
toate şi te roagă pentru mine”. 


Omul a rămas uimit. A ascultat şi şi-a găsit toate lucrurile furate. Apoi l- 
a lăudat pe călugăr în tot ţinutul, spunând că omul ce trăieşte în peşteră 
este un prooroc. Mulţimile se mirau îngrămădindu-se în jurul 
călugărului; erau uimite de învăţătura care li se da sub inspiraţia 
diavolului.  Prezicea viitorul, şi prezicerile sale se  adevereau. 
Nenorocitul de el a rămas destul de mult timp în această stare aberantă. 


A doua zi, dintr-a doua săptămână de după Inălţarea Domnului nostru 
lisus Hristos, diavolul necurat i s-a arătat călugărului şi i-a zis: “Părinte, 
pentru că tu ai fost în stare să duci o viaţă ireproşabilă şi îngerească, alți 
îngeri vor veni şi te vor duce cu trupul la cer, şi acolo cu îngerii, te vei 
bucura de vederea nespusei frumuseți a Domnului”. 


Spunând aceste cuvinte, diavolul s-a făcut nevăzut. Dar Dumnezeu cel 
milostiv şi de oameni iubitor, care nu le vrea pieirea, ci îndreptarea, a 
strecurat în inima călugărului ideea de a-l pune la curent pe stareţul său 
cu ceea ce o să 1 se întâmple. Când fratele care-i aducea de obicei 
mâncarea a sosit, pustnicul şi-a scos capul din peşteră şi a zis: “Frate, 
spune-i starețului să vină aici”. Fratele i-a transmis mesajul stareţului. 
Acela s-a grăbit să vină şi urcându-se cu o scară în peşteră i-a zis 
pustnicului: “Pentru ce mi-ai cerut să vin aici, fiul meu?” El a răspuns: 
“Ce ţi-aş putea da, sfinte Părinte, pentru tot ce ai făcut pentru mine 
păcătosul?”. “Ce bine ţi-am făcut?” a întrebat stareţul. Călugărul a 
răspuns: “Cu adevărat Părinte datorită mijlocirii tale eu am fost socotit 
vrednic de a primi numeroase şi mari binefaceri. Prin tine am îmbrăcat 
îngerescul chip. Datorită ţie eu am văzut îngeri şi am stat de vorbă cu el. 
Cu ajutorul tău am primit darul vederii cu duhul şi al proorociei.” 


Auzind aceste cuvinte stareţul a rămas uimit şi i-a zis: “Nenorocitule! 
Tu ai văzut îngerii? Tu ai primit darul vederii cu duhul? Vai de tine 
nenorocitule! Nu ţi-am spus să nu mergi în peşteră ca să nu te înșele 
diavolii?” După ce a spus acestea bătrânul, fratele a replicat: “Nu grăi 
aşa Prea Cuvioase Părinte. Datorită sfintelor tale rugăciuni am văzut eu 
îngerii şi mâine ei mă vor ridica la cer cu trup cu tot. Să ştii că eu îi voi 
cere Domnului să poruncească îngerilor Săi să te ia şi pe tine, ca în 
fericirea cerească să fii împreună cu mine”. 


Auzind aceste cuvinte stareţul 1-a zis cu mânie: “Nenorocitule! Tu ai 
fost înşelat de diavol. Ori de câte ori eu am venit aici, căci am venit să 
văd ce se întâmplă cu tine, nu i-am văzut pe aceşti diavoli spurcaţi pe 
care tu-i numeşti îngeri. Dar tu când îi vei vedea venind să-mi spui”. 
După aceste cuvinte, stareţul a poruncit să fie luată scara şi a rămas în 
peşteră dimpreună cu omul căzut în iluzii drăceşti. Postea şi se ruga fără 
încetare. 


La ora la care “văzătorul cu duhul” se aştepta să se ridice la cer, i-a 
văzut pe draci apropiindu-se şi a zis: “Au sosit, părinte”. Atunci stareţul 
l-a strâns în braţe şi a strigat: “Doamne lisuse Hristoase, Fiul lui 
Dumnezeu, vino în ajutorul robului tău căzut în părere de sine şi nu le 
îngădui necuraţilor diavoli să pună stăpânire asupra lui”. Când stareţul a 
spus acestea, dracii s-au agăţat de călugăr şi încercau să-l tragă, dar 
starețul îl ţinea. Atunci i-au smuls camilafea şi au dispărut. Se putea 
vedea camilafca fâlfâind în aer, până când a dispărut vederii. După 
oarecare timp ea a apărut din nou, şi s-a prăbuşit pe pământ. Bătrânul i-a 
zis atunci călugărului căzut în părerea de sine: “Bietul de tine! Vezi ce 
au făcut diavolii cu camilafea ta? Lucrul acesta doreau să-l facă cu tine. 
Aveau de gând să te ridice în aer, ca pe Simon Magul, şi apoi să-ți dea 
drumul ca trupul să ţi se zdrobească pe pământ, iar necuraţii să-ţi ia 
sufletul”. 


Starețul i-a chemat pe călugări, le-a cerut să aducă scara, şi l-a readus pe 
fratele din peşteră în mănăstire; i-a dat ascultare la bucătărie şi în alte 
locuri, pentru ca gândurile sale să regăsească umilinţa. Şi aşa s-a izbăvit. 


Compatrioţii noştri, Sfântul Isaac şi Sfântul Nichita din mănăstirea 
peșterilor din Kiev au suferit grozave ispite de a se însingura mai înainte 
de vreme. Ştim din biografia Sfântului Isaac, care era contemporan cu 
sfinții Antonie şi Teodosie, că s-a zăvorât din propria lui voie. 
Impunându-şi o asceză corporală aspră, avea de gând să facă şi mai 
mult, şi i-a venit ideea să se închidă într-o peşteră foarte strâmtă a 
mănăstirii. Mânca o prescură şi bea numai apă: şi această mică raţie de 
hrană doar la două zile. Când te angajezi la o asemenea nevoinţă 
trupească şi nu cunoşti încă din experienţă legile luptei duhovnicești, 
este imposibil să nu-ţi atribui ţie însuţi o oarecare vrednicie de ascet. 


Ispita pe care i-o aduc dracii unui ascet se încopciază de obicei pe 
dispoziţiile sale interioare. “Dacă omul, zice sfântul Macarie Egipteanul, 
nu-i pune la dispoziţie Satanei ocazia de a cădea sub influenţa sa, acesta 
nu-l poate domina prin forţă”. 


Aşa dracii 1 s-au arătat lui Isaac sub chip de îngeri luminaţi. Unul 
strălucea mai tare decât ceilalți, dracii îl numeau Hristos. El i-a cerut 
nevoitorului să-l adore. Oferind diavolului adorarea care i se cuvine 
numai lui Dumnezeu, ascetul a fost supus de diavoli care l-au fascinat şi 
l-au obligat să joace un dans nebun până ce a căzut aproape mort. 
Sfântul Antonie, care le slujea celor zăvorâţi, a venit la el cu mâncarea 
obişnuită; văzând că acesta nu-i răspunde şi băgând de seamă că s-a 
întâmplat ceva neobişnuit, a forţat dimpreună cu alţi călugări uşa şi a 
intrat în peştera ocupată de Isaac. 


L-au scos ca pe un mort şi l-au aşezat în faţa peşterii. Văzând că încă 
mai trăieşte, l-au dus într-o chilie şi l-au întins pe pat. Sfântul Antonie şi 
Sfântul Teodosie i-au purtat pe rând de grijă. Ca urmare a acestei ispite, 
Isaac a devenit bolnav cu trupul şi cu sufletul: nu putea nici să se ţină în 
picioare, nici să se aşeze; când era culcat nu se putea întoarce de pe o 
parte pe alta. Timp de doi ani a rămas întins şi nemișcat, surd şi mut. 


In al treilea an a început să vorbească şi a cerut să fie ridicat şi pus pe 
picioarele sale. A început să umble ca un copil mic. Dar nu şi-a exprimat 
nici cea mai mică dorinţă de a merge la biserică. Incet, încet a început să 
meargă la slujbă. Apoi a început să meargă la trapeză, să mănânce. Cei 
doi ani, cât a rămas nemişcat, n-a mâncat pâine şi n-a băut apă. In sfârşit 
a scăpat complet de impresia teribilă şi străină pe care demonii au lăsat- 
o asupra lui. Mai târziu, Sfântul Isaac a atins o înaltă treaptă de 
sfinţenie. 


Sfântul Nichita era contemporan cu Sfântul Isaac, dar mult mai tânăr. 
Cuprins de râvnă, i-a cerut bătrânului său binecuvântarea de a deveni 
zăvorât. Bătrânul — pe vremea aceea Sfântul Nicon împlinea această 
misiune — i-a interzis zicându-i: „Fiul meu tu fiind atât de tânăr nu-i bine 
să te închizi. E mai bine să trăieşti cu fraţii. Slujindu-le nu-ţi vei pierde 
răsplata. Tu ştii cum a fost înşelat Isaac, închizându-se. Ar fi pierit dacă 


un har cu totul special al lui Dumnezeu, ca răspuns al rugăciunilor 
sfinților părinţi Antonie şi Teodosie, nu l-ar fi salvat”. Nichita a răspuns: 
“Nu-i nici un pericol ca eu să fiu păcălit printr-astfel de lucruri, dar 
doresc să mă lupt vitejeşte împotriva vicleniilor dracilor şi să-i cer lui 
Dumnezeu, iubitorul de oameni, să-mi dăruiască puterea de a face 
minuni ca şi Isaac zăvorâtul”. 


Bătrânul a reluat cuvântul: “Dorinţa ta e mai sus de puterile tale. De 
frica de a nu cădea voieşti să ai grijă să nu te înalți. Dar eu îţi poruncesc 
să le slujeşti fraților şi Dumnezeu te va încorona pentru ascultarea ta.” 


Atras puternic de viaţa de recluziune Nichita n-a ţinut seamă de sfaturile 
bătrânului. Şi-a împlinit dorinţa: s-a închis, stăruia în rugăciune şi nu 
ieşea niciodată. După un oarecare timp, în vremea rugăciunii, a auzit o 
voce care se ruga odată cu el şi a simţit un parfum extraordinar. Inşelat, 
el şi-a spus sieşi: “Dacă acesta n-ar fi un înger, nu s-ar ruga împreună cu 
mine şi eu nu m-aş înmiresma cu parfumul Sfântului Duh”. Apoi 
Nichita a început a se ruga din toată inima zicând: “Doamne, arată-mi- 
Te mie, ca eu să te cunosc şi să te văd”. O voce i-a zis: “Tu eşti destul 
de tânăr. Nu mă voi arăta ţie ca să nu te mândreşti şi să cazi”. Zăvorâtul 
a răspuns cu lacrimi: “Doamne, cu siguranţă că eu nu voi cădea în 
părerea de sine, căci bătrânul meu m-a învăţat să nu dau importanţă 
nălucirilor drăceşti, că voi face tot ce îmi vei porunci”. Atunci, fund 
sigur că l-a biruit, şarpele viclean şi răpitor de suflete i-a zis: “Este cu 
neputinţă pentru omul purtător de trup să mă vadă. Dar iată că eu ți l-am 
trimis pe îngerul meu să locuiască împreună cu tine; să faci ce-ţi va 
spune.” 


La aceste cuvinte, un drac i s-a arătat zăvorâtului, sub chip de înger. 
Nichita a căzut la picioarele lui şi l-a venerat ca pe un înger. Dracul i-a 
zis: “De acum nu te mai ruga, ci citeşte cărți. Aşa vei ajunge la o 
convorbire neîntreruptă cu Dumnezeu şi vei primi puterea de a le da 
cuvânt de mântuire la cei ce vin la tine. în ce mă priveşte, eu mă voi 
ruga neîncetat Creatorului pentru mântuirea ta.” 


Dând crezare acestor cuvinte, zăvorâtul s-a cufundat şi mai tare în 
rătăcire: a încetat de a se mai ruga şi s-a consacrat lecturii; îl vedea 


mereu pe drac în rugăciune şi se bucura că un înger se roagă pentru el. 
Apoi a început să se întreţină îndelung asupra Scripturilor cu cel ce 
venea la el şi să proorocească ca şi pustnicii din Palestina. 


Faima lui s-a răspândit în popor şi a ajuns până la curtea Marelui 
Voievod. El nu proorocea propriu-zis, ci le descoperea celor ce veneau 
la el unde se găseau diverse obiecte pierdute, unde şi în ce împrejurări se 
va întâmpla un eveniment, aflând aceste lucruri de la dracul care-i stătea 
alături. Aşa l-a informat pe Marele Voievod Iziaslav despre uciderea lui 
Gleb, voievodul Novgorodului, şi l-a sfătuit să-i trimită pe fiul său spre 
a asigura controlul principatului. Aceasta a fost de-ajuns ca poporul să-l 
declare prooroc. S-a observat că laicii, şi chiar călugării fără 
discernământ spiritual, se lasă aproape întotdeauna înşelaţi de către 
impostori, de către făţarnici şi de către cei ce au năluciri drăceşti şi îi iau 
drept sfinți şi oameni plini de har dumnezeiesc. 


Nimeni nu putea rivaliza cu Nichita în cunoaşterea Vechiului 
Testament; dar nu suporta Noul Testament; nu-şi întemeia niciodată 
spusele pe Evanghelii sau pe Epistolele Apostolilor şi nu permitea nici 
unuia din vizitatori să facă amintire de Noul Testament. Din cauza 
acestei orientări străine a învăţăturii sale, părinţii de la Lavra Peşterilor 
din Kiev şi-au dat seama că el este înşelat de un diavol. Existau în acea 
vreme în mănăstire, destui călugări sfinţi înzestrați cu mari daruri 
spirituale. Prin rugăciunile lor l-au alungat pe diavol şi Nichita a încetat 
să-l vadă. Părinţii l-au făcut pe Nichita să iasă din peştera sa şi i-au cerut 
să le citeze un pasaj din Vechiul Testament; dar el a afirmat, sub 
prestare de jurământ, că n-a citit niciodată aceste cărți pe care înainte le 
ştia pe dinafară. S-a adeverit că nici nu mai ştia să citească, aşa a fost de 
puternică impresia lăsată asupra lui de nălucirile diavoleşti; cu greu a 
reînvăţat să citească. Revenindu-şi în sine, datorită rugăciunilor 
părinţilor, el şi-a recunoscut şi şi-a mărturisit păcatul; l-a regretat şi l-a 
plâns cu lacrimi amare. Ajungând la o înaltă treaptă de sfinţenie a primit 
darul facerii de minuni printr-o viață smerită, trăită în mijlocul fraților. 
Mai târziu, Sfântul Nichita a fost hirotonit episcop al Novgorodului. 


Experiențele foarte recente confirmă şi demonstrează cu evidenţă pe 
cele de demult. In vremea noastră la fel, nălucirea — termen întrebuințat 


în graiul ascetic pentru a desemna orbirea sufletească de care se leagă o 
înşelare drăcească — este consecinţa inevitabilă a unei însingurări 
premature într-o singurătate sau într-o nevoinţă ascetică practicată de 
unul singur, la chilie. 


Pe când autorul acestor sfaturi ascetice era încă tânăr, prin anii 1824- 
1825, a vizitat mănăstirea Alexandru-Nevski pentru a-l întreba despre 
gândurile sale pe un călugăr, părintele Ioanichie. Acesta se ocupa de 
fabricarea lumânărilor pentru mănăstire, şi era ucenicul stareţilor Teodor 
şi Leonida. Pe vremea aceea numeroşi laici care duceau o viaţă ascetică, 
veneau la acest părinte pentru a-i cere sfaturi duhovniceşti. Un soldat 
din regimentul din Pavlovsk, cu numele Pavel, venea şi el la Ioanichie. 
Acesta era recent convertit de la schisma vechilor credincioşi, la care el 
predicase înainte, pentru că era instruit. Chipul lui Pavel răspândea 
bucurie. Dar cum era cuprins de un zel deosebit, a început o asceză 
corporală fără măsură, nepotrivită cu misiunea sa, şi fără a înţelege 
suficient asceza lăuntrică. Intr-o noapte Pavel era în rugăciune. Dintr-o 
dată o lumină a apărut aproape de icoane, asemănătoare cu strălucirea 
soarelui, şi, în mijlocul luminii, un porumbel de un alb imaculat. O voce 
venea de la porumbel: “Primeşte-mă, eu sunt Duhul Sfânt. Am venit să- 
mi fac din tine sălaşul meu”. 


Pavel şi-a dat bucuros consimţământul. Porumbelul a intrat în el prin 
gură. Aşa cum era slăbit de post şi priveghere, Pavel a simţit dintr-odată 
o puternică dorință trupească; a abandonat rugăciunea şi s-a dus la o 
casă de toleranţă. El încerca să-şi satisfacă o patimă nepotolită. Şi-a 
făcut din casele de toleranţă reşedinţa lui permanentă şi le frecventa cu 
frenezie pe toate prostituatele ce le putea găsi. In sfârşit, şi-a revenit în 
sine. Intr-o scrisoare adresată ieromonahului Leonida, îi explica acestuia 
cum a fost păcălit de o arătare drăcească şi la ce cădere l-a dus nălucirea. 
Scrisoarea lăsa să se înţeleagă la ce înălțime duhovnicească ajunsese 
acest om înainte de cădere. Tânărul respectiv era atunci (1827-1828), 
slujitor în chilia ieromonahului Leonida şi cu binecuvântarea stareţului a 
citit scrisoarea. 


Ieromonahul Leonida a părăsit mănăstirea Alexandru Nevski în 
primăvara anului 1828 pentru a merge mai întâi la mănăstirea Plohansk, 


apoi la Optina. Ucenicul său de chilie îl însoțea şi profitând de ocazie, a 
vizitat câteva mănăstiri din eparhia Kaluga şi Orlov. Pe când vizita 
vestita sihăstrie din Bieloberega, era cunoscut aici, marele ascet, 
rasoforul Serapion; într-adevăr el a văzut un înger pe când îşi citea 
ceasurile în chilie. Nu numai laici, dar şi călugări — căci la noi în Rusia 
nevoinţa trupească este pe primul plan, în timp ce asceza interioară este 
aproape necunoscută — îl ridicau în slăvi pe Serapion şi-l prezentau ca 
un model de viaţă călugărească. îln 1829, ca urmare a unei tulburări 
psihice, Serapion a fost transferat la Optina pentru a fi pus sub 
ascultarea duhovnicească a ieromonahului Leonida. 


In timpul convorbirii cu stareţul, i-a smuls o bună parte din barbă. 
Serapion, care a fost trimis la Optina datorită reputației sale de ascet, 
veni într-o noapte la superiorul mănăstirii, ieromonahul Antonie, şi l-a 
anunţat că Sfântul loan Botezătorul i s-a arătat şi i-a poruncit să-l ucidă 
pe Antonie, şi dimpreună cu el pe ieromonahul Leonida, pe ieromonahul 
Gabriel şi pe proprietarul rural lelabovski, care se găsea atunci în vizită 
la mănăstire. “Dar unde îţi este cuțitul?” — l-a întrebat Antonie cu 
înţelepciune şi sânge rece. “N-am cuţit”, a răspuns omul căzut în 
năluciri. “Atunci cum de-ai venit să-mi tai gâtul fără cuțit?”, i-a răspuns 
Antonie, reţinându-l în chilie. Apoi a trebuit să-l trimită într-un cămin de 
alienaţi unde şi-a sfârşit zilele. Inaintea morţii, aşa se pare, Serapion şi-a 
revenit în sine şi a murit cu speranţa mântuirii. 


Trebuie notat faptul că atunci când spiritul căzut caută să-i devină stăpân 
unul ascet creştin, nu acţionează violent, ci încearcă să-l ducă la 
acceptarea nălucirii pe care i-o sugerează. Odată ajuns aici el îl ia în 
stăpânire pe cel ce şi-a dat consimțământul. Vrând să descrie modul în 
care îngerul căzut îl atacă pe om, proorocul David se exprimă foarte 
precis când zice: “pândeşte ca să apuce pe sărac, pândeşte pe sărac ca 
să-l tragă la el” (Ps. 9, 29). 


Fiind Dumnezeu, Sfântul Duh nu este supus nici unei constrângeri, el 
acţionează cu o libertate suverană. Ca Dumnezeu El vine în momentul 
în care omul, umilit şi smerit, nu se aşteaptă. Dintr-odată El îi schimbă 
felul de a gândi şi de a simţi. Prin intervenţia Sa îi cuprinde voinţa 


întreagă şi toate facultăţile fară a-i lăsa posibilitatea să reflecteze la ce se 
întâmplă cu el. 


“Când harul Sfântului Duh coboară asupra unui om, nu-i arată acestuia 
anumite lucruri obişnuite sau sensibile, ci îl învaţă în taină ceea ce 
înainte nici nu şi-a închipuit. Atunci mintea este iniţiată tainic în 
misterele ascunse şi sublime pe care, cum spune dumnezeiescul Pavel, 
ochiul omului nu poate să le vadă şi mintea nu poate să le cuprindă... 
Până ce rămâne la măsura propriilor sale puteri şi nu este unită cu 
Domnul, mintea omenească raționează în limita capacităților sale. Dar 
atunci când este unită cu focul dumnezeirii şi cu Sfântul Duh, ea este în 
întregime pătrunsă de Lumina dumnezeiască, ea devine pe de-a întregul 
lumină, ea se aprinde cu focul Sfântului Duh, ea se umple de 
cunoaşterea lui Dumnezeu. In acest foc divin, ea nu poate gândi la sine, 
nici la cele înconjurătoare”. Aşa-i spunea Sfântul Maxim Capsocalivitul 
Sfântului Grigorie Sinaitul. 


Dimpotrivă, în cazul unei arătări drăceşti, omul are întotdeauna 
libertatea de a se pronunţa asupra lor, de a le accepta sau de a le 
respinge. Se vede clar intenția diavolului de a-i înşela pe sfinții lui 
Dumnezeu. 


Intr-o zi, pe când Pahomie cel Mare trăia în singurătate, departe de 
forfota mănăstirii, diavolul i-a apărut într-o puternică lumină şi i-a zis: 
“Bucură-te Pahomie. Eu sunt Hristos şi am venit la tine ca la un 
prieten”. Sfântul a meditat şi a zis: “Venirea lui Hristos este întotdeauna 
însoțită de bucurie, frica lipseşte, în acel moment dispar toate gândurile 
omeneşti; mintea se fixează în întregime asupra obiectului viziunii. Dar 
cu, văzând ceea ce mi s-a arătat, sunt plin de tulburare şi de teamă; 
acesta nu-i Hristos, ci satan”. După această reflectie, Sfântul 1-a spus 
arătării cu hotărâre: “Pleacă de la mine, satano. Blestemat să fu şi 
blestemate să fie arătările tale şi planurile tale viclene şi rele”. Diavolul 
a dispărut imediat umplând chilia de un miros greu. 


Omul care se găseşte la măsura înţelepciunii trupeşti şi care n-a câştigat 
o manieră spirituală de a înţelege firea omenească căzută, nu se poate 
opri de la a-şi preţui într-o oarecare măsură lucrările sale şi a-şi 


recunoaşte o oarecare valoare, chiar dacă vorbeşte sau se poartă aparent 
smerit. Adevărata umilinţă este străină înțelepciunii trupeşti, ba este 
chiar imposibilă pentru aceasta; umilinţa este apanajul cunoaşterii 
duhovniceşti. Sfântul Marcu Ascetul spune: “Cine nu se recunoaşte 
dator față de fiecare poruncă a lui Hristos, citeşte legea dumnezeiască 
într-un chip trupesc neînţelegând cele ce spune, nici cele pentru care dă 
adeverire (1 Tim. 1, 7); de aceea îşi închipuie că o pot împlini prin faptele 
lor”. 

Reiese din cuvintele acestui Sfânt Părinte că cel ce-şi atribuie oarecari 
fapte bune se află în orbire sufletească. Diavolul se foloseşte de această 
stare de orbire pentru a ne face să cădem în părere de sine, în închipuire. 
Pentru îngerul căzut concepţia falsă şi orgohoasă a creştinului este o 
bună pradă; pe o asemenea concepţie el îşi încopciază fără dificultate 
propria lui înşelare. Prin această amăgire el îl supune pe om puterii sale 
şi-l aruncă în ceea ce se cheamă nălucire diavolească. Exemplele 
amintite mai înainte arată că toți cei ce s-au lăsat duşi în rătăcire se 
considerau vrednici de a vedea îngeri, altfel spus atribuindu-şi o anumită 
valoare. Omul trupesc şi firesc nici nu poate judeca altfel. De aceea 
Sfinţii Părinți au spus în unanimitate că viaţa pustnicească îi pierde pe 
asceţii care nu sunt suficient formaţi duhovniceşte şi care n-au 
experienţa harului. 


Este folositor a vedea atitudinea lui Varsanufie cel Mare şi a 
însoţitorului său în asceză, loan Profetul (ei erau închişi în mănăstirea 
avvei Serid) faţă de cei zăvorâui şi de isihasm. Toţi frații mănăstirii 
acesteia, sau cea mai mare parte dintre ei, erau povăţuiţi de învăţăturile 
acestor doi mari slujitori ai lui Dumnezeu plini de Duh Sfânt. Chiar 
egumenul, avva Serid, pe care Varsanufie cel Mare îl numea fiul său, era 
călăuzit de el. Serid îi slujea bătrânului sfânt care trăia în chilia sa fără a 
ieşi afară. Varsanufie nu primea pe nimeni, cu excepţia lui Serid, şi prin 
intermediul acestuia dădea răspunsuri scrise altor frați. Povăţuiţi prin 
sfaturile acestui om inspirat de Dumnezeu, fraţii din mănăstire făceau 
rapide şi mari progrese duhovniceşti. Mulţi dintre ei deveneau capabili 
de a duce o viaţă zăvorâtă, spre care erau chemaţi de către Dumnezeu 
care le cunoştea dinainte aptitudinea. 


Astfel Varsanufie cel Mare i-a prezis hii loan de Beerşeba că Dumnezeu 
l-a hărăzit pentru singurătate. După ce l-a pregătit pe acest călugăr 
printr-o viaţă după poruncile evanghelice, dusă în sânul comunității 
călugărești şi în focul ascultării, la timpul voit de Dumnezeu a intrat în 
recluziune. Corespondenţa dintre Varsanufie şi loan de Beerşeba ne 
arată că după intrarea în recluziune, loan a fost încercat de gânduri 
pătimaşe. Alţi călugări care au cerut pemisiunea să trăiască în 
singurătate, au fost tulburaţi încă înainte de gânduri pătimaşe; totuşi 
viaţa singuratică nu le-a fost interzisă. 


Din contră, avva Dorotei care se distinge printr-o înţelepciune atât 
profană cât şi duhovnicească, şi prin darul său de a-i conduce pe alți 
călugări, şi care a făcut proba acestui dar spiritual, avea tendinţa de a le 
interzice celor doi bătrâni purtători de duh însingurarea, în ciuda dorinţei 
lor arzătoare. 


“Singurătatea, le spune el, îi dă omului prilej de mândrie atâta vreme cât 
el n-a devenit stăpân pe sine, adică n-a ajuns la nepătimire. Numai 
atunci când omul şi-a luat asupra sa propria-i cruce este vorba de o viață 
singuratică autentică. Aşadar, când tu vei avea milă pentru semenul tău, 
vei primi ajutor; dar dacă tu te vei reţine de a-l compătimi sub motiv că 
vrei să te ridici spre ceea ce depăşeşte măsura ta, să şti că vei pierde şi 
ce ai. Deci nu te întoarce nici spre interior, nici spre exterior, ci ţine-te la 
mijloc şi înţelege care este voia Domnului, căci “zilele rele sunt” (Efes. 
5, 16-17). 


lată sensul cuvintelor mele: nu te hazarda retrăgându-te în singurătate, 
dar nu te neglija nici fiind înconjurat de greutăţile lumii acesteia; iată 
calea de mijloc, lipsită de riscul căderii, în singurătate trebuie să ai 
umilință, iar în mijlocul greutăților trebuie să fii atent cu tine însuţi şi să- 
ți controlezi gândurile. Toate acestea nu sunt doar pentru un timp. 
Fiecare trebuie, cu ajutorul harului dumnezeiesc, să rabde ceea ce 1 se 
întâmplă. Cu cât un om este mai smerit, cu atât face mai mare progres. 
Câtă vreme nu eşti experimentat, rămâi în chilia ta şi vei scăpa de 
necazuri. Dacă înainte de vreme vei respinge toate încercările, vrăjmaşul 
nu-ți va da pace, ci te va tulbura, până ce te duce în situaţia să zici: “era 
mai bine pentru mine de nu m-aş fi născut”. 


Avva Dorotei, cunoscut ca şi sfânt în Biserica universală, este unul 
dintre marii scriitori ascetici. El a vieţuit printre fraţii mănăstirii de obşte 
a lui avva Serid, iar după moartea învățătorului său şi-a întemeiat 
propria lui mânăstire, devenind egumen. 


Sfântul loan Scărarul subliniază faptul că cei înclinați înspre mândrie 
sau înspre alte patimi sufleteşti, nu trebuie în nici un caz să aleagă 
singurătatea, ci mai curând să rămână printre frați şi să se mântuiască 
prin împlinirea poruncilor: căci orice fel de vieţuire, fie în pustie, fie în 
obşte, este plină de binecuvântare atunci când este conformă cu voia lui 
Dumnezeu şi când ţinta este să-i fie plăcut Lui. 


O însingurare prematură oferă teren prielnic nălucirilor diavoleşti; nu 
numai celor vizibile, ci şi celor mentale sau morale, care nu se manifestă 
în exterior şi care sunt mult mai periculoase decât primele, căci se 
tămăduiesc greu şi adesea nu te poţi îngriji de ele. Acest fel de năluciri 
care se întemeiază pe mândrie sunt numite de către Sfinţii Părinţi părere 
de sine. Datorită lor un ascet poate avea o falsă părere despre realitatea 
spirituală şi chiar despre el. Datorită afinităţii şi interacțiunii ce există 
între minte şi inimă, şi între inimă şi minte, o concepție şi o 
contemplație falsă este însoțită totdeauna de simţirile suave, dar 
mincinoase, ale inimii. Acestea se nasc din lucrarea conjugată a unei 
fine senzualităţi şi a unei subtile mândri. Cei atinşi de această formă de 
nălucire ajung propovăduitorii unei învățături ascetice greşite şi uneori 
sunt chiar iniţiatorii de erezii pierzându-se pe ei şi pe cei ce-i urmează. 


In cel de-al cincizecişicincelea „„Discurs”, Sfântul Isaac Sirul relatează 
cum un adevărat Malpas care ducea în singurătate o viaţă ascetică foarte 
strictă, pe punctul de a atinge o stare duhovnicească elevată, a căzut în 
mândrie şi în nălucire drăcească, devenind întemeietorul şi conducătorul 
sectei Messalenilor. 


Multe cărți s-au scris în starea de nălucire numită “părerea de sine”. 
Când sunt citite, se întrevede în ele prezenţa unei fine senzualităţi şi o 
subtilă mândrie care produce, asupra oamenilor orbiţi spiritual şi plini de 
patimi, o desfătare pe care el o consideră pregustare a harului Sfântului 
Duh. Nu înţeleg, nenorociţii, că ei se desfătează de mirosul subtil al 


patimilor ce trăiesc în ei, luându-l în orbirea lor sufletească drept parfum 
al harului. Ei nu-şi dau seama că numai sfinţii sunt în stare să guste o 
bucurie cu adevărat duhovnicească si că bucuria duhovnicească trebuie 
să fie precedată de pocăinţa şi curățirea de patimi, că păcătosul nu este 
în stare să perceapă o bucurie spirituală, că trebuie să te recunoşti 
nevrednic de o asemenea bucurie, să o respingi dacă începe să te 
cuprindă, să o refuzi ca şi cum nu ţi-ar conveni, ca o orbire evidentă şi 
fatală, ca o subtilă mişcare a vanităţii, mândriei şi voluptăţii. 


In vremea noastră şi în ţara noastră, viața pustnicească într-un loc pustiu 
poate fi socotită de-a dreptul imposibilă şi zăvorârea ca foarte dificilă, 
mai periculoasă şi impracticabilă decât în oricare altă vreme. In toate 
acestea noi trebuie să recunoaştem voia lui Dumnezeu şi să I ne 
supunem. Dacă vrei să fii un isihast plăcut lui Dumnezeu să iubeşti 
liniştea şi, din toată puterea, obişnuieşte-te cu ea. 


Nu-ţi permite vorbe deșşarte nici în biserică, nici în trapeză, nici în chilie; 
nu-ți permite să ieşi din mănăstire, decât în caz de extremă necesitate şi 
pentru scurt timp. 


Nu-ţi permite să faci cunoştinţă, mai ales apropiată, cu alte persoane, 
nici în mănăstire, nici în afara ei; nu-ţi permite să fu familiar cu oamenii 
şi fugi de distracțiile vătămătoare. Consideră-te ca un pelerin străin, atât 
în mănăstire cât şi în întreaga viaţă şi atunci vei deveni un isihast, un 
pustnic, un anahoret plăcut în ochii lui Dumnezeu. Şi dacă Dumnezeu va 
vedea că tu eşti în stare să trăieşti în pustie sau zăvorât, El te va conduce 
pe căile inefabile ale judecății Sale, spre linişte şi singurătate, cum a 
făcut cu Sfântul Serafim de Sarov, sau îţi va rândui o recluziune, cum a 
făcut fericitul Gheorghe zăvorâtul în mănăstirea Zadonsk. 


NOTA 


Recent, într-un cămin de alienaţi mintali din Moscova, se afla un fel de 
profet spre care alergau mulțimi de curioşi. Numele lui era Ivan 
lacovlevici. Nişte locuitori din Moscova care erau în vizită la un călugăr 
ce trăia în singurătate, făceau cu admiraţie elogiul profetului lor. Ei 
spuneau că s-au convins, prin propria lor experienţă, că omul era văzător 
cu duhul. Ei l-au întrebat, într-adevăr, despre o rudă a lor care se găsea 


la muncă silnică în Nertcinsk. Timp de un ceas Ivan lacovlevici n-a 
răspuns nimic. La insistența de a le da un răspuns, el i-a întrebat: “E 
departe până la Nertcinsk?” Ei i-au răspuns: “Mai mult de 6000 de 
kilometri”. “Atunci e nevoie de timp pentru a merge acolo”, a replicat 
profetul, în final le-a spus că gambele ocnaşului sunt toate jupuite. După 
o vreme, cel ce s-a interesat de ruda sa, a primit o scrisoare de la 
Nertcinsk în care erau descrise condițiile deosebite de grele de viaţă; 
menţiona că gleznele îi sunt pline de sânge din pricina lanțurilor pe care 
le purta. “Vă dați seama că Ivan lacovlevici este văzător cu duhul!”, 
spuse moscovitul sfârşindu-şi povestirea. Călugărul a răspuns: “Nu-i 
nici o vedere cu duhul în această afacere, ci o evidentă intervenţie a 
duhurilor căzute. Sfântul Duh n-are nevoie de timp! 


El descoperă imediat lucrurile tăinuite atât de pe pământ cât şi din cer. 
Ivan lacovlevici a trimis de la Moscova la Nertcinsk un diavol care se 
afla lângă el şi care i-a adus o informaţie banală şi pur materială, dar 
care a flatat vanitatea profetului şi curiozitatea oamenilor care l-au 
întrebat. Sfântul Duh vesteşte întotdeauna lucruri duhovniceşti, de o 
reală necesitate şi având legătură cu mântuirea sufletului. Spiritul căzut, 
dimpotrivă, vesteşte întotdeauna bucurii trupeşti, căci după cădere el se 
târăşte în patimi păcătoase şi lucruri materiale”. 


Ca exemplu de felul în care se manifestă clarviziunea venită de la 
Dumnezeu, vă redăm un episod remarcabil luat din istoria Bisericii, în 
povestirea despre fuga sa din faţa lui Iulian Apostatul, făcută către 
episcopul  Ammona, Sfântul Atanasie cel Mare, arhiepiscopul 
Alexandriei, relatează: “în acea vreme, eu am văzut pe marii bărbaţi ai 
lui Dumnezeu: Teodor, superiorul călugărilor din Tebaida, şi Pammon, 
avva călugărilor care trăiau în împrejurimile Antinoiei. Având intenția 
de a mă ascunde aproape de Teodor, m-am urcat în barca lui care era 
închisă din toate părțile. Pammon ne însoțea respectuos. Vântul nu era 
favorabil; cu inima strânsă mă rugam. Călugării lui Teodor au coborât 
pe țărm şi încercau să tragă barca. Avva Pammon văzându-mi supărarea, 
mă consola. 


Eu i-am răspuns: „Crede-mă, inima mea n-are atâta curaj în timp de 
pace ca în timp de persecuții. Căci în suferinţele pentru Hristos şi întărit 


de harul Său, eu nădăjduiesc să primesc o milă mai îmbelşugată, chiar 
dacă ar trebui să mor.” N-am terminat de vorbit până când Teodor şi-a 
ridicat surâzând privirea spre avva Pammon. Pammon, de asemenea, îl 
privea surâzând. Eu le-am zis: „De ce surâdeți la cuvintele mele? Mă 
acuzaţi de laşitate?” Inturnându-se spre Pammon, Teodor a zis: „Spune-i 
patriarhului motivul zâmbetului nostru.” Pammon i-a zis: „Tu trebuie să 
faci lucrul acesta.” Atunci Teodor zice: „In acest moment Iulian pe 
dreptate este ucis în Persia, aşa cum a prezis Dumnezeu despre el: omul 
cel trufaş nu va rămâne cu viaţă (Avacum 2, 5). Un împărat creştin, om 
remarcabil, se va urca pe tronul său, dar viaţa lui va fi scurtă. lată de ce 
nu te mai obosi să mergi la Tebaida, ci du-te tainic în întâmpinarea 
noului împărat, îl vei întâlni pe cale, te va primi cu bunăvoință, şi te vei 
întoarce în biserica ta, dar pe el Dumnezeu îl va lua în curând din 
această viaţă.” Totul s-a petrecut cum a prezis el”. 


Capitolul XII. 
XII. O VIAȚĂ DE ASCULTARE PE LÂNGĂ UN BĂTRÂN 


Ceea ce am spus referitor la pustnicie şi la recluziune trebuie să spunem 
şi referitor la ascultarea faţă de un bătrân, aşa cum se făcea în 
monahismul de odinioară: o asemenea ascultare nu este dată şi vremii 
noastre. 


Sfântul loan Cassian spune că Părinţii din Egipt, a căror viaţă 
mănăstirească era deosebit de înfloritoare şi dădea naştere la roade 
spirituale uimitoare, “afirmau că este bine să fu direcționat spiritual şi 
dirijat de cei ce sunt cu adevărat înţelepţi şi ei precizează că acest lucru 
este un mare har al Sfântului Duh”. 


Condiţia esențială pentru o asemenea supunere este prezenţa unui dascăl 
pnevmatofor care este în stare, prin voia Sfântului Duh, să corecteze 
voinţa căzută a celui ce îi este supus întru Domnul şi dimpreună cu 
această voie căzută, toate patimile. Există în voinţa căzută şi coruptă a 
omului o înclinare spre toate patimile. Este evident că voinţa căzută, 


care se poate redresa cu succes prin voia Duhului Sfânt, nu poate fi 
îndreptată de către un dascăl care el însuşi este rob patimilor. 


“Dacă tu vrei să renunţi la lume”, zice Sfântul Simeon Noul Teolog 
călugărilor din timpul său, “şi să înveţi a trăi după Evanghelie, nu te da 
pe mâna unui dascăl fară experienţă sau robit de patimi, ca nu cumva să 
deprinzi de la el în locul vieţii evanghelice o viaţă drăcească. Căci 
învăţătura dascălilor buni este bună, iar a dascălilor răi este rea. 
Semințele rele vor produce cu siguranţă roade rele. Orice om orb care 
vrea să-i călăuzească pe alţii este un impostor şi îi aruncă pe cei ce-l 
urmează în prăpastia pierzării după cuvântul Domnului: “dacă orb pe 
orb va călăuzi, amândoi vor cădea în groapă ” Matei 15, 14).” 


Intr-o altă împrejurare, acest mare slujitor a lui Dumnezeu, după ce l-a 
sfătuit pe un călugăr să trăiască după poveţele părintelui său 
duhovnicesc, adaugă: “desigur, trebuie să procedeze astfel, cel ce ştie că 
părintele său duhovnicesc este în comuniune cu Duhul Sfânt, că nu va 
spune nimic împotriva voii lui Dumnezeu, ci va propovădui, după darul 
pe care l-a primit şi după puterea de a înţelege a ucenicului său, ceea ce- 
i place lui Dumnezeu şi ceea ce este folositor sufletului; altfel se va afla 
în penibila situaţie a celor ce ascultă de oameni şi nu de Dumnezeu”. In 
acest sens Apostolul porunceşte: “Nu vă faceţi robi oamenilor” (1 Cor. 7, 
23). El le cere slujitorilor să-şi împlinească sarcina într-un chip 
duhovnicesc, “nu ca cei ce caută să placă oamenilor”, ci în calitate de 
“slugi ale lui Hristos, făcând din suflet voia lui Dumnezeu” (Efes. 6, 6) 
în slujbele exterioare rânduite pentru oameni. “Căci acum, zice 
Apostolul, caut să înduplec oamenii sau pe Dumnezeu? Sau caut să plac 
oamenilor? Dacă aş mai plăcea oamenilor, n-aş fi rob al lui Hristos” 
(Gal. 1, 10). “Au nu ştiţi că celui ce vă daţi spre ascultare robi — (fie unui 
om cu înţelepciune trupească, fie lui Dumnezeu) sunteţi robi aceluia 
căruia vă supuneţi: fie ai păcatului spre moarte, fie ai ascultării spre 
dreptate? (Romani 6, 16). Ascultarea îl formează pe cel ascultător după 
imaginea celui ce-l povăţuieşte: “Şi zămisleau oile cum erau nuielele şi 
fătau oile miei pestriţi, tărcaţi şi negri” (Facere 30, 39). 


Bătrânii care-şi iau asupra lor sarcina sfinților stareţi de odinioară, dar 
fără a avea darurile lor spirituale, trebuie să înţeleagă că intenţiile lor, 


gândurile lor şi concepţiile lor asupra marii lucrări călugărești, 
ascultarea, sunt false. Se ştie clar: felul lor de a gândi, înţelepciunea şi 
ştiinţa lor nu sunt decât orbire şi nălucire drăcească care nu vor întârzia 
să producă fructe de aceeaşi natură în cel pe care-l conduc. 


Pretenţia lor exagerată nu va putea trece nedescoperită decât o oarecare 
vreme, pentru începătorul neexperimentat ce se află sub povăţuirea lor, 
dacă acesta are puţină inteligenţă şi se ocupă cu lectura cărților sfinte cu 
dorinţa sinceră de a se mântui. Mai devreme sau mai târziu, această 
impostură va fi descoperită cu putere, ducând la o ruptură foarte penibilă 
şi la relații neplăcute între bătrân şi ucenic, şi le va provoca şi unuia şi 
altuia serioase tulburări psihice. 


Este teribil să ai asupra ta, din îngâmfare şi din proprie inițiativă, 
obligaţii pe care nu le poţi îndeplini decât cu mandat de la Sfântul Duh 
ŞI cu ajutorul Său; este teribil să te prezinți ca un purtător de Duh Sfânt 
până când legăturile cu satan nu sunt încă rupte şi până când eşti întinat 
de el. O asemenea comedie şi ipocrizie sunt înspăimântătoare. Ele sunt 
dezastruoase atât pentru tine însuţi, cât şi pentru semenul tău. Sunt o 
crimă şi o blasfemie faţă de Dumnezeu. 


Este de prisos să cităm exemplul Avvei Zaharia care, fiind supus unui 
bătrân fără experienţă, Carion, tatăl său după trup, a atins perfecțiunea 
monahală, sau a Sfântului Accaciu care şi-a câştigat mântuirea pe lângă 
un bătrân care şi-a condus ucenicul fără de vreme în mormânt, bătându-l 
cu bastonul cu o cruzime inumană. 


Amândoi erau, cu siguranţă, supuşi unor bătrâni incompetenţi, dar erau 
conduşi de învăţăturile Părinților purtători de duh, cât şi de exemplele 
deosebit de edificatoare ce le aveau sub ochii lor; din această cauză au 
putut face o ascultare formală de bătrânu lor. Aceste cazuri sunt în afara 
rânduielii comune şi a regulei generale. “Felul de a lucra al Providenţei, 
spune Sfântul Isaac Sirul, este total diferit de ordinea comună 
omenească, în ce te priveşte pe tine, ţine-te de ordinea comună”. 


Poate ni se va răspunde: “credința novicelui poate suplini lipsurile 
bătrânului”. Acest lucru nu este adevărat. Doar încrederea în adevăr te 
salvează; alăturarea credinţei la minciună şi la nălucirile drăceşti duce la 


ruină, după învăţătura Apostolului. “N-au primit iubirea adevărului, ca 
ei să se mântuiască. Şi de aceea, Dumnezeu le trimite o lucrare de 
amăgire, ca ei să creadă minciunii, zice el referitor la cei se pierd de 
bună voie. “Ca să fie osândiţi toţi cei ce n-au crezut adevărul, ci le-a 
plăcut minciuna ” (2 Ies. 2, 10-12). “După credinţa voastră, fie vouă!” 
(Matei 9, 29), le-a spus Domnul, Adevărul întrupat, la doi orbi, iar 
aceştia s-au vindecat de orbirea lor. Minciuna şi ipocrizia n-au dreptul să 
repete cuvintele Adevărului întrupat, pentru a-şi justifica conduita 
criminală prin care îl pierd pe aproapele lor. 


Sunt cazuri — dar foarte rare — în care credinţa, prin purtarea de grijă 
specială a lui Dumnezeu, a putut lucra prin intermediul păcătoşilor şi 
chiar să ducă la mântuirea lor. In Egipt, Flavian, şeful unei bande de 
tâlhari, avea intenţia de a jefui o mănăstire de maici. Pentru a-şi atinge 
scopul, el a îmbrăcat haina monahală şi a intrat în mănăstire. Maicile l- 
au primit ca pe un sfânt părinte, l-au dus la biserică şi i-au cerut să se 
roage la Dumnezeu pentru ele. Impotriva voinţei, şi spre propria sa 
uimire, Flavian a făcut-o. Apoi i-au pus masa. După masă, maicile i-au 
spălat picioarele. Una dintre surori era surdă şi mută. Maicile au adus-o 
ŞI i-au dat să bea din apa cu care au spălat picioarele străinului. Bolnava 
s-a tămăduit imediat. Maicile l-au preamărit pe Dumnezeu şi viaţa sfântă 
acestui călugăr străin, şi au făcut cunoscută noua minune ce a avut loc. 
Harul lui Dumnezeu s-a coborât asupra şefului tâlharilor, acesta a făcut 
pocăință, şi din şef de bandă de tâlhari a devenit călugăr făcător de 
minuni. 


In „Viaţa Sfântului Teodor”, episcopul Edesei, citim că o desfrânată, 
obligată de Adera, tovarăşa sa disperată, s-a rugat pentru fiul acesteia ce 
murise, şi mortul a înviat la rugăciunile prostituatei. Uimită de acest 
lucru, desfrânata s-a lepădat de viaţa sa păcătoasă, a intrat într-o 
mănăstire şi printr-o viaţă de asceză a ajuns la sfinţenie. 


Exemplele de acest fel sunt excepţii. Meditând la aceste întâmplări, ne 
minunăm cât de nepătrunse sunt judecăţile lui Dumnezeu şi ne întărim 
în credinţă şi în nădejde; dar ne vom înşela amarnic dacă vom lua aceste 
cazuri drept modele de urmat. Pentru a ne călăuzi Domnul ne-a dat 
Legea lui Dumnezeu, adică Sfânta Scriptură şi scrierile Sfinților Părinţi. 


Sfântul Pavel declară categoric: “Fraţilor, vă poruncim în numele 
Domnului nostru lisus Hristos, să vă feriţi de orice frate care umblă fără 
de rânduială şi nu după predania pe care aţi primit-o de la noi!” (2 es. 
3, 6). Prin predanie înţelegem tradiţia ascetică şi morală a Bisericii 
cuprinsă în Sfânta Scriptură şi în scrierile sfinților Părinți. 


Avva Pimen ne cere să rupem cu un bătrân, dacă petrecerea cu el se 
arată vătămătoare pentru suflet; aceasta presupune, evident, că bătrânul 
în cauză încalcă tradiția morală a Bisericii. Este cu totul altceva, şi nu-i 
păgubitor pentru suflet, când eşti tulburat doar de gânduri: gândurile ce 
ne tulbură sunt în mod sigur de origine drăcească. Nu trebuie să le 
cedezi. Dracii sunt în mod sigur prezenţi acolo unde noi ne folosim 
duhovniceşte, încercând să ne tulbure. 


Ascultarea mănăstirească aşa cum era practicată de către călugării de 
odinioară este o taină duhovnicească înaltă. Nouă ne este imposibil de a 
o imita în întregime. O putem doar contempla cu venerație şi prudenţă şi 
să ni-o asumăm în duh. Vom da dovadă de o judecată dreaptă şi de o 
înţelepciune salutară dacă, citind vieţile şi rânduielile părinţilor din 
vechime — ascultarea fiind la fel de uimitoare ca a ucenicilor — vom 
constata în vremea noastră un declin general al creştinismului. Va trebui 
să recunoaştem că nu suntem în stare să moştenim în întregime 
practicile Părinților. Dar este o mare binecuvântare a lui Dumnezeu şi o 
mare fericire să ne putem hrăni cu fărâmiturile ce cad de la masa 
Părinților. Aceste fărâmituri nu constituie o hrană suficientă, dar ele pot, 
nu fără a ne lăsa un sentiment de frustare şi de foame, să ne scape de 
moartea spirituală. 


Capitolul XIII. 
XIII. VIAŢA DUSA URMĂRIND SFATURILE DUHOVNI CEȘTI 


Prin “fărâmituri” noi am înţeles în capitolul anterior viaţa duhovnicească 
aşa cum ea este îngăduită de Providența divină în vremea noastră. Ea 
este întemeiată pe principiile primite, în lucrarea de mântuire, din Sfânta 
Scriptură şi din scrierile Sfinţilor Părinți; aceste principii trebuie să fie 
însoțite de sfaturi şi poveţe primite de la părinții şi fraţii contemporani. 
De bună seamă este vorba de ascultarea călugărilor de altădată, dar sub 


o formă diferită, adaptată slăbiciunii noastre, care mai întâi de toate este 
de natură spirituală, în vremurile străvechi dascălii purtători de Duh 
transmiteau ucenicilor lor, de-a dreptul, sub înrâurirea voii lui 
Dumnezeu, ceea ce le permitea să progreseze rapid. Astăzi călugării 
trebuie să caute ei înşişi voia lui Dumnezeu în Scriptură şi sunt, în 
consecinţă, adesea expuşi ezitărilor şi greșelilor prelungite; de aceea 
progresele lor nu sunt rapide. Aceasta este voia lui Dumnezeu în ce ne 
priveşte. Noi trebuie să ne supunem ei şi să o respectăm cu mulţumire. 


Viaţa noastră mănăstirească actuală, dusă în lumina Scripturilor şi 
sfaturilor părinților şi fraților noştri, este întărită prin exemplul 
iniţiatorului monahismului, Sfântul Antonie cel Mare. El nu era legat de 
un bătrân printr-o ascultare strictă, în timpul primelor sale însingurări, el 
trăia izolat şi-şi căuta învăţătura în Scripturi şi alături de diferiți părinți 
ŞI fraţi: de la unul a învăţat abstinenţa; de la altul blândeţea, răbdarea şi 
umilinţa; de la un al treilea o strictă veghere asupra lui însuşi şi o linişte 
interioară. El se străduia să-şi însuşească practica fiecărui monah, fiind, 
în măsura posibilului, ascultător faţă de toți, smerindu-se în faţa tuturor 
şi rugându-se lui Dumnezeu neîncetat. 


Aşa fă şi tu, novice fiind. Fii ascultător faţă de superior şi faţă de 
celelalte autorități din mănăstire, fără fățărnicie şi servilism; încearcă o 
ascultare liberă de orice linguşire şi adulare: fii ascultător prin dragostea 
de Dumnezeu. Fii gata să faci ascultare de toți părinţii şi fraţii când ei îţi 
cer lucruri care nu sunt potrivnice Legii lui Dumnezeu, nici regulei şi 
ordinii mănăstirii, nici sfaturilor părinților ce conduc. Dar în nici un caz 
să nu ascultați de ce este rău, chiar dacă ar trebui să suferi din cauza 
fermitățiu şi refuzului de a plăcea oamenilor. 


Cere sfatul părinţilor şi fraților bogaţi în virtuţi şi înţelepciune; dar nu 
primi sfaturile lor decât cu o extremă prudenţă şi circumspecţie. Nu te 
entuziasma de un sfat lăsându-te condus de prima impresie. Din cauza 
firii tale pasionale şi orbirii tale, un sfat vătămător şi inspirat de o patimă 
îți poate plăcea datorită ignoranței şi lipsei de experienţă, şi pentru 
faptul că el corespunde unei patimi ascunse în sinea ta. Cu lacrimi şi 
suspine cere-i lui Dumnezeu să nu-ţi îngăduie să aluneci de la voia Sa 
sfântă pentru a urma o voinţă omenească căzută, a ta sau a aproapelui 


tău, a sfătuitorului tău. Cu ajutorul Evangheliei cercetează-ţi gândurile 
tale şi pe ale aproapelui tău şi sfaturile lui. Oamenilor mândri şi 
închipuiți le place să înveţe şi să dea sfaturi. Nu le pasă de valoarea 
sfaturilor lor. 


Nu-şi dau seama că le pot pricinui celorlalți suferinţe ireparabile prin 
sfaturile lor absurde, chiar dacă un debutant fără experienţă le acceptă 
cu încredere oarbă, cu entuziasmul trupului şi sângelui. Ei doresc 
succese, oricare ar fi natura acestor succese, oricare le-ar fi originea. 
Vor să-i impresioneze pe începători şi să şi-i supună moral loruşi. Au 
nevoie de laudele oamenilor. Vor să fie socotiți sfinţi, buni sfătuitori, 
stareţi, dascăli cu darul discernământului. Au nevoie să-şi hrănească 
mândria nesătulă, orgoliul. Rugăciunea Proorocului a fost totdeauna 
actuală, dar în mod special astăzi: “Măntuieşte-mă, Doamne, că a lipsit 
cel cuvios, că s-a împuţinat adevărul de la fiii oamenilor. Deşertăciuni a 
grăit fiecare către aproapele său, buze viclene în inimă şi în inimă rele 
au grăit” (Ps. 11, 1-2). 


O cuvântare falsă şi făţarnică este în acelaşi timp rea şi nefastă. Pentru a 
te feri de o asemenea atitudine este de neapărată trebuință să-ţi iei 
măsuri de prevenire. “Cercetează Sfânta Scriptură, zice Sfântul Simeon 
Noul Teolog, şi scrierilor Sfinților Părinţi, în mod deosebit ale celor ce 
s-au preocupat de viaţa ascetică, şi comparând învăţătura lor cu poveţele 
şi conduita dascălului tău vei putea vedea ca într-o oglindă cum trebuie 
să vieţuieşti. Dacă poveţele lui sunt în acord cu Sfânta Scriptură, tu le 
poţi primi şi păstra în suflet, dar dacă ele sunt false şi rele tu trebuie să le 
respingi ca să nu cazi în greşală. Căci trebuie să ştii că sunt numeroşi 
impostorii şi dascălii mincinoşi care au apărut în zilele noastre”. 


Sfântul Simeon trăia în veacul al zecelea după Hristos; încă în vremea 
aceea se ridica în Sfânta Biserică glasul unui drept care deplângea lipsa 
adevăraţilor povăţuitori, purtători de Duh, şi marele număr de învăţători 
MINCINOŞI. 


Cu trecerea veacurilor învățătorii competenți ai monahismului au 
devenit din ce în ce mai rari. Sfinţii Părinţi tind progresiv să recomande 
ca povăţuitor Sfânta Scriptură şi scrierile patristice. Sfântul Nil Sorski 


făcând aluzie la părinții ce au trăit înaintea lui scrie: “nu-i un lucru 
neînsemnat să-ţi găseşti un dascăl singur, care să-ţi poată sluji de ghid 
pentru această lucrare minunată. Poate fi numit singur cel ale cărei fapte 
şi idei sunt conforme cu Sfânta Scriptură, şi care au dobândit 
discernământul spiritual. Dar atunci, în consens cu ceea ce zic Sfinţii 
Părinți, este extrem de dificil să găseşti un adevărat povăţuitor care 
poate să te înveţe aceste lucruri. Dar acum, când numărul lor s-a 
împuţinat foarte tare, trebuie să-l cauţi cu toată sârguința. In acelaşi 
timp, dacă nu l-ai găsit, Sfinții Părinţi ne poruncesc să ne punem sub 
ascultarea şcolii Sfintei Scripturi, ascultând de Domnul însuşi care ne 
zice: “cercetaţi Scripturile, căci voi socotiți că în ele aveţi viaţă veşnică” 
(loan 5, 39). “Căci toate câte s-au scris mai înainte, s-au scris spre 
învăţătura noastră” (Romani 15, 4). 


Sfântul Nil Sorski trăia în veacul al cinsprezecelea. El a întemeiat un 
schit nu departe de Lacul Alb, unde s-a consacrat rugăciunii într-o 
singurătate profundă. Este bine pentru părinții duhovniceşti de astăzi să 
asculte cu câtă umilinţă şi discreție vorbeşte Sfântul Nil despre sfaturile 
pe care le da fraților. “Nimeni nu trebuie, din neglijenţă, să ţină ascunse 
cuvintele lui Dumnezeu, ci trebuie să-şi mărturisească slăbiciunea sa; în 
acelaşi timp nu trebuie să ascundă adevărul lui Dumnezeu, pentru că 
altfel făcând va încălca poruncile Lui. Să nu ascundem cuvintele lui 
Dumnezeu, ci să le facem cunoscute. Sfintele Scripturi şi cuvintele 
Sfinților părinți sunt aşa de numeroase ca şi firicelele de nisip în mare; 
cercetându-le fără osteneală, noi îi vom învăţa pe cei ce vin la noi şi au 
nevoie de ele. Mai precis, nu suntem noi cei ce învăţăm, căci nu suntem 
vrednici de a face acest lucru, ci sunt Sfinţii Părinţi care-l fac plecând de 
la Sfânta Scriptură”. 


Avem aici modelul cel mai potrivit pentru îndrumarea duhovnicească 
din vremurile noastre. El este “în mod absolut salutar şi pentru dascăl, şi 
pentru ucenic. El este expresia exactă a unui progres spiritual echilibrat. 
El implică refuzul prezumţiilor, aroganţei şi temerarei nebunii în care 
cad cei ce caută să-i imite formal pe Varsanufie cel Mare sau pe alți 
părinți vestiți, fără să fi primit harul pe care aceia l-au primit. Ceea ce la 
Părinţi era expresia unei prezenţe îmbelşugate a Sfântului Duh, vădeşte 


la aceşti imitatori nechibzuiţi şi făţarnici o ignoranță profundă, orbire, 
mândrie şi încredere în ei înşişi. 


Frați preaiubiţi, să vestim Cuvântul lui Dumnezeu cu toată umilinţa şi cu 
toată cucernicia posibilă, recunoscându-ne pe noi înşine vrednici de 
această misiune şi ferindu-ne de mândria care-i atacă violent pe oamenii 
supuşi patimilor, atunci când aceştia îi învaţă pe fraţii lor. Gândiţi-vă la 
aceasta: că vom da răspuns pentru orice cuvânt nefolositor ce ne iese din 
gură (Mt. 12,36); va fi teribil să dăm socoteală de Cuvântul lui 
Dumnezeu propovăduit cu mândrie şi din motiv de slavă deşartă! 
“Pierde-va Domnul toate buzele cele viclene şi limba cea plină de 
mândrie. Pe cei ce au zis: cu limba noastră ne vom mări, căci buzele 
noastre la noi sunt; cine ne este Domn?” (Ps. 11,3-4). 


Domnul va pierde pe cei ce caută propria lor mărire şi nu mărirea lui 
Dumnezeu. Să ne temem de ameninţarea lui Dumnezeu. Să spunem un 
cuvânt ziditor când este de neapărată trebuinţă, nu ca nişte învăţători, ci 
ca oamenii care au ei înşişi nevoie să fie învăţaţi şi care se străduiesc să 
se lase pătrunşi de învăţătura dată de către Dumnezeu în Cuvântul său 
preasfânt. 


“După darul pe care l-a primit fiecare, zice Sfântul Apostol Petru, slujiţi- 
vă de el spre folosul tuturor, ca nişte buni iconomi ai harului celui de 
multe feluri al lui Dumnezeu. Dacă vorbeşte cineva, cuvintele lui să fie 
ca ale lui Dumnezeu; temându-se şi respectându-L. pe Dumnezeu, nu 
impunându-şi propriile idei; dacă slujeşte cineva, slujba lui să fie ca din 
puterea pe care o dă Dumnezeu, pentru ca întru toate Dumnezeu să Se 
slăvească prin lisus Hristos” (| Petru 4, 10-11). 


Cine acţionează în numele său propriu, acționează pentru propria sa 
glorie. El se oferă pe sine şi pe cei ce îl ascultă ca jertfă lui Satan. Cine 
acționează în numele Domnului, acționează pentru mărirea lui 
Dumnezeu; el îşi câştigă mântuirea sa şi a semenului său prin Domnul, 
singurul Mântuitor al oamenilor. Să ne fie teamă a da unui începător 
învățături negândite, nefondate pe Cuvântul lui Dumnezeu şi pe o 
înţelegere spirituală a acestui Cuvânt. Este mai bine să-ţi recunoşti 
propria ignoranță decât să răspândeşti o învăţătură vătămătoare 


sufletelor. Să ne ferim de un mare dezastru; a-l transforma pe un slujitor 
al lui Dumnezeu (un începător credul) în slugă a oamenilor (l Cor. 7, 
27), determinându-l să împlinească voia căzută a unui om în locul voii 
preasfinte a lui Dumnezeu. 


Simpla relaţie între cel ce dă sfaturi şi ucenicul care le primeşte, este cu 
totul alta decât raportul dintre un bătrân şi un novice care împlineşte o 
ascultare necondiționată, care s-a făcut rob în numele Domnului. Un 
simplu sfat nu implică împlinirea lui necondiționată: poţi să-l urmezi sau 
nu. Sfătuitorul nu-şi asumă nici o responsabilitate pentru un sfat, dacă l- 
a dat cu frică de Dumnezeu şi cu smerenie, nu din propria sa inițiativă, 
ci la cererea insistentă a celui ce îl cere. La fel, cel ce a primit un sfat nu 
este legat de el; el are libertatea de a aprecia şi a decide dacă urmează 
sau nu sfatul primit. Este clar că alternativa sfaturilor, care corespund 
întru totul Sfintei Scripturi, corespunde nevoilor vremurilor noastre de 
decadenţă. 


Să subliniem faptul că Părinţii interzic să dai sfaturi altora din proprie 
inițiativă, fără a fi solicitat de ei: a lua inițiativa de a da sfaturi altora 
este semn că-ţi atribui o cunoştinţă şi o demnitate spirituală, ceea ce este 
probă evidentă de orgoliu şi orbire. Sigur că acest lucru nu se referă la 
superiori, nici la cei cu responsabilitatea de a învăţa tot timpul, fiind 
necesar ca ei să facă acest lucru cu fraţii care le-au fost încredințaţi, fără 
a fi solicitaţi (2 Tim. 4,2). Dar dacă ei vizitează alte mănăstiri, trebuie să 
urmeze sfatul dat de Sfântul Macarie al Alexandriei Sfântului Pahomie 
cel Mare. Pahomie l-a întrebat pe Macarie de felul de a învăţa şi judeca 
pe fraţi. Avva Macarie i-a răspuns: “Invaţă-i şi judecă-i pe cei ce îţi sunt 
supuşi, dar nu-i judeca pe cei dinafară”. Toţi superiorii care doresc să 
placă lui Dumnezeu au păstrat şi continuă să păstreze acest sfat. 


Capitolul XIV. 


XIV SCOPUL VIEŢII CÂĂLUGAĂREȘTI ESTE ACELA DE A 
CERCETA VOIA LUI DUMNEZEU, A ŞI-O ÎNSUŞI ȘI A I SE 
SUPUNE 


Viaţa monahală constă esenţial în a ne tămădui voinţa noastră coruptă, a 
o uni cu voia lui Dumnezeu şi a o sfinți prin această unire. In starea 
noastră de cădere, voinţa noastră se opune voii lui Dumnezeu. Din cauza 
orbirii sale şi a stării sale de ostilitate față de Dumnezeu, ea se 
străduieşte constant să reziste voii Lui. Până ce eforturile ei vor reuşi, ea 
îl determină pe om să fie iritabil, nemulţumit, tulburat, trist, plictisit, 
cârtitor, hulitor şi disperat. A renunţa la voia proprie pentru a urma voii 
lui Dumnezeu înseamnă a renunţa la tine însuţi. Lucrul acesta ni l-a 
poruncit Mântuitorul şi constituie o condiție indispensabilă pentru 
mântuire şi pentru desăvârşirea creştină; această condiţie este atât de 
necesară încât dacă ea nu este împlinită, mântuirea este imposibilă şi, cu 
atât mai mult, desăvârşirea creştină. “Doamne, întru voia Ta, dat-ai 
frumuseţii mele putere”, zice proorocul (Ps. 29, 7). 


Pentru a împlini voia lui Dumnezeu, mai întâi trebuie să o cunoşti. 
Numai prin această cunoaştere se poate renunţa la voia proprie coruptă 
şi o poţi tămădui prin voia lui Dumnezeu. Voia lui Dumnezeu este o 
taină divină. “Cele ale lui Dumnezeu, zice apostolul, nimeni nu le-a 
cunoscut decât Duhul lui Dumnezeu ” (| Cor. 22, 11). La fel 
comunicarea voii lui Dumnezeu oamenilor nu se poate realiza decât prin 
intermediul Revelaţiei divine. Inspirat, David se ruga: “învaţă-mă să fac 
voia Ta, că Tu eşti Dumnezeul meu. Duhul Tău cel bun să mă 
povăţuiască la pământul dreptății” (Ps. 142, 10). “Deschide ochii mei şi 
voi cunoaşte minunile din legea Ta” (Ps. 118, 18). “Să nu ascunzi de la 
mine poruncile Tale” (Ps. 118, 19). Voia lui Dumnezeu 1 se descoperă 
omului în legea dumnezeiască. Dar ea ni s-a descoperit mai ales, cu o 
deosebită precizie şi în detaliu, prin Cuvântul lui Dumnezeu întrupat. Ca 
şi cunoştinţă supremă, ea este receptată prin credinţă. “Pentru că M-am 
coborât din cer, zice Domnul, nu ca să fac voia Mea, ci voia Celui care 
M-a trimis. Şi aceasta este voia Celui care M-a trimis, ca din tot ce Mi-a 
dat să nu pierd, ci să-l înviez în ziua cea de apoi. Că aceasta este voia 
Tatălui Meu, ca oricine vede pe Fiul şi crede în El să aibă viaţă veşnică 


şi Eu îl voi învia în ziua cea de apoi” (loan 6, 38-40). “Pentru că Eu n- 
am vorbit de la Mine, ci Tatăl care M-a trimis, Acesta Mi-a poruncit ce 
să spun şi ce să vorbesc. ŞI ştiu că porunca Lui este viaţa veşnică. Deci 
cele ce vorbesc Eu, precum Mi-a spus Mie Tatăl, aşa vorbesc” (loan 12, 
49-50). 


Studierea voii lui Dumnezeu este o sarcină plină de bucurie, plină de 
mângâiere duhovnicească. Dar, în acelaşi timp, această sarcină este 
legată şi de mari supărări, de încercări şi de ispite; ea este nedespărțită 
de renunţarea la tine însuţi, de mortificarea firii căzute, de pierderea 
mântuitoare a sufletului nostru. Ea implică răstignirea omului nostru 
vechi (Cr. Gal. 5,"f24; Col. 3, 9-10). Ea cere să reduci la tăcere, să calci 
în picioare şi să distrugi orice înţelepciune trupească. “Să vă schimbaţi, 
zice apostolul, prin înnoirea minţii, ca să deosebiți care este voia lui 
Dumnezeu, ce este bun şi plăcut şi desăvârşit” (Romani 12, 2). 


Fiul lui Dumnezeu a descoperit voia lui Dumnezeu oamenilor într-o 
formă atât de categorică, şi a legat această descoperire de consecinţe atât 
de importante, încât Sfânta Scriptură îl numeşte “Descoperitorul lui 
Dumnezeu” (Cr. loan 1, 18). Cu alte cuvinte, el a dăruit omenirii 
descoperirea lui Dumnezeu cea mai completă pe care ea era în măsură 
să le primească; capabilă nu prin ea însăşi, ci prin acţiunea fecundă a 
harului divin. Acest înţeles îl au cuvintele Domnului: “Arătat-am 
numele Tău oamenilor (loan 17, 6). Şi le-am făcut cunoscut Nnmele Tău 
ŞI-L voi face cunoscut, ca iubirea cu care M-ai iubit Tu să fie în ei şi Eu 
în e1” (loan 17, 26). Arătarea numelui Celui ce este mai presus de tot 
numele constituie cunoaşterea cea mai perfectă a Celui ce este mai 
presus de toată cunoaşterea. Cunoaşterea supremă ce rezultă din 
sfințirea omului prin voia divină conduce la dragostea dumnezeiască, la 
unirea omului cu Dumnezeu. 


Cu siguranță poruncile Evangheliei ne învaţă să acţionăm într-un mod 
plăcut lui Dumnezeu; pe de altă parte ne arată cum să reacționăm faţă de 
o solicitare care vine din exterior. Este mai dificil de învăţat respectarea 
poruncilor dintr-a doua categorie, decât din prima; dar noi nu vom 
înţelege bine cum trebuie să acţionăm decât atunci când vom învăţa să 
reacţionăm corect la solicitările exterioare. De aceea este indispensabil 


să te convingi că Dumnezeu conduce destinul lumii şi soarta fiecărui 
om; apoi experienţele vieţii nu vor întârzia să confirme această 
învăţătură a Evangheliei. 


Când este primită cu credinţă această învăţătură, decurge din ea smerita 
supunere față de Dumnezeu; neliniştea ne părăseşte, sufletul află pace şi 
curaj. Cel ce primeşte deci în acest fel învăţătura Evangheliei “va lua 
pavăza credinţei cu care va putea stinge toate săgețile cele arzătoare ale 
vicleanului” (Efeseni 6, 16). Sfinții Părinţi numesc această credință 
lucrătoare, pentru a o distinge de credinţa teoretică. Ea îşi face apariţia 
în om datorită împlinirii poruncilor Evangheliei; ea creşte pe măsura 
respectării acestora, dar ea scade şi dispare când sunt neglijate. La un 
moment dat, această credinţă este transformată de har într-o credinţă vie 
care-l umple pe creştin de o forţă spirituală. Cu ajutorul acestei credinţe 
sfinții lui Dumnezeu “au biruit împărăţii, au facut dreptate, au dobândit 
făgăduinţele, au astupat gurile leilor. Au stins puterea focului, au scăpat 
de ascuţişul sabiei, s-au împuternicit, din slabi ce erau s-au făcut tari în 
război, au întors taberele vrăjmaşilor pe fugă” (Evrei 11, 33 — 34). 


Neapărat este trebuincioasă o atitudine de profundă reverență față de 
judecăţile nepătrunse a lui Dumnezeu care se manifestă în toate 
evenimentele ce au loc cu îngăduinţa Sa, atât cele particulare cât şi cele 
generale, atât cele colective cât şi cele personale şi duhovniceşti. 
“Smeriţi-vă, spune Sfântul Petru, sub mâna cea tare a lui Dumnezeu, ca 
El să vă înalțe la timpul cuvenit” (| Petru 5,6). Noi trebuie să ne smerim 
urmând exemplul celebru ce ni-l oferă Sfânta Scriptură în rugăciunea 
celor trei tineri care au fost supuşi la o grea încercare în Babilon din 
cauza fidelității lor faţă de Dumnezeu, şi care au recunoscut în tot ceea 
ce li s-a întâmplat cu îngăduinţa Lui, manifestarea judecății Lui celei 
drepte. (Cf. Dan. 3, 24-45). 


“Smintelile trebuie să vină” (Matei 18, 7), ne avertizează Mântuitorul. 
Prezicând grelele încercări care se vor abate asupra celor ce vor crede în 
El şi asupra omenirii întregi, El zice: “luaţi seama să nu vă speriaţi, căci 
trebuie să fie toate” (Matei 24, 6). Dacă lucrurile stau aşa, noi nu vom 
avea nici dreptul, nici posibilitatea, de a spune sau de a gândi ceva 
împotriva hotărârilor pe care le-a dat Dumnezeu în bunătatea Sa, 


înţelepciunea Sa fiind atotputernică. “Şi veți fi dați şi de părinţi, zice 
Domnul, şi de fraţi şi de rudenii şi de prieteni, şi vor ucide dintre voi, şi 
veţi fi urâţi de toţi, pentru numele Meu (Luca 21,16-17). “Celui care vă 
va ucide i se va parea că aduce închinare lui Dumnezeu “."In lume 
necazuri veţi avea, dar îndrăzniţi. Eu am biruit lumea” (loan 16, 2 şi 33). 


După ce a înfăţişat precis care va fi soarta adevăraților creştini în timpul 
vieţii pământeşti — soarta pe care Dumnezeu le-a prezis-o — Domnul 
adaugă: “Şi păr din capul vostru nu va pieri” (Luca 21, 18). Aceasta vrea 
să spună: Dumnezeu vă va purta atent de grijă; el va veghea fără 
încetare asupra voastră, păzindu-vă cu mâna Lui atotputernică. lată de 
ce oricare ar fi suferințele care vă încearcă, acestea nu vin decât cu 
îngăduinţa Lui, după voinţa Lui sfântă şi pentru mântuirea noastră. 


Domnul nostru concluzionează, dând învățături ucenicilor săi referitor la 
frământările care le suportă pe pământ, printr-o poruncă precisă şi 
categorică: “prin răbdarea voastră veţi dobândi sufletele voastre” (Luca 
21, 19). Recunoaşteţi şi mărturisiţi că Dumnezeu este stăpânul lumii; cu 
respect şi râvnă supuneți-vă şi lăsaţi-vă în voia Lui. Prin această 
recunoaştere, prin această supunere va creşte în sufletele voastre sfânta 
răbdare. Ea poate fi recunoscută după pacea pe care o aduce în suflet. 
Tot cuvântul potrivnic poruncilor lui Dumnezeu se va opri pe buze, tot 
gândul se va reduce la tăcere în faţa majestăţii voii lui Dumnezeu, cum 
spune sfântul Luca şi însoțitorii săi: “ne-am liniştit zicând: facă-se voia 
Domnului” (F.Ap. 21, 14). 


Trebuie să se ştie că tot gândul care are tendinţă să critice judecăţile lui 
Dumnezeu, şi să li se împotrivească, vine de la Satan şi trebuie respins. 
Până când el se opune lui Dumnezeu, ori de la cine ar veni, trebuie 
respins. Domnul nostru ne-a dat un exemplu de asemenea respingere. 
Atunci când El vestea ucenicilor patimile Sale care se apropiau şi 
moartea Sa înfricoşătoare, apostolul Petru, indignat de o compasiune 
proprie omului vechi, “a început să-L dojenească zicăndu-l: Fie-ţi milă 
de Tine, să nu Ti se întâmple ie aceasta”. Domnul i-a răspuns 
dezvăluind originea acestui gând: “Mergi înapoia Mea, satano! 
Sminteală îmi eşti; că nu cugeti cele ale lui Dumnezeu, ci cele ale 
oamenilor” (Matei 16, 22-23). 


De ce mintea noastră se răzvrăteşte împotriva judecăților lui Dumnezeu 
şi îngăduinţelor Sale? Pentru că noi nu-L cinstim pe Dumnezeu ca 
Dumnezeu; pentru că noi nu ne supunem lui Dumnezeu ca lui 
Dumnezeu; pentru că în prezenţa lui Dumnezeu nu stăm pe locul ce ni 
se cuvine; din pricina mândriei noastre, a orbirii noastre, noi n-am 
înfrânt şi n-arn înlăturat voinţa noastră căzută, deviată şi coruptă. 
“Atunci nu mă voi ruşina când voi căuta spre toate poruncile Tale. 
Lăuda-Te-voi întru îndreptarea inimii, ca să învăţ judecăţile dreptății 
Tale” (Ps. 118, 6-7) “Tu eşti Dumnezeu, Mântuitorul meu, şi pe Tine 
Te-am aşteptat toată ziua” (ps. 24, 5), răbdând cu inimă bună de-a 
lungul vieţii mele pământene toate încercările pe care ai binevoit să le 
trimiţi pentru mântuirea mea. 


Iată cum defineşte Sfântul loan Scărarul darul dreptei socoteli, dăruit de 
Dumnezeu exclusiv călugărilor ce umblă pe calea umilinţei: “puterea 
deosebirii este şi se cunoaşte ca fiind îndeobşte cunoaşterea sigură a voii 
lui Dumnezeu în orice timp şi loc şi lucru. Ea obişnuieşte să se afle 
numai în cei curați cu inima şi cu trupul şi cu gura. Dreapta socoteală 


w 


este conştiinţa nepătată şi simțirea curată” (Scara XXVI, 1). 


Capitolul XV. 


XV. IUBIREA APROAPELUI ESTE MIJLOCUL PRIN CARE SE 
CÂŞTIGĂ DRAGOSTEA DE DUMNEZEU 


Mântuitorul lumii a rezumat toate poruncile Sale în două porunci 
principale: “Să iubeşti pe Domnul Dumnezeul tău, cu toată inima ta, cu 
tot sufletul tău şi cu tot cugetul tău. Aceasta este marea şi cea dintâi 
poruncă. lar a doua, la fel cu aceasta: Să iubeşti pe aproapele tău ca pe 
tine însuţi” (Matei 22, 37-40). 


Cu toate că porunca iubirii lui Dumnezeu este cu atât mai mare decât 
iubirea chipului lui Dumnezeu, care este omul, pe cât Dumnezeu este 
superior chipului său, porunca iubirii aproapelui serveşte de temelie 
pentru porunca iubirii lui Dumnezeu. Dacă nu s-a pus fundaţie în zadar 
se lucrează la construirea clădirii: fără ea, nu se va putea pune niciodată 
început. Prin iubirea de aproapele noi ajungem la iubirea de Dumnezeu. 


Pentru un creştin a-L iubi pe Dumnezeu este tot una cu a-L iubi pe 
Hristos (cf. 1 loan 2, 23), şi a-l iubi pe aproapele înseamnă a-L iubi pe 
Hristos în aproapele. Iubindu-ne aproapele, în Domnul, adică asa cum 
Hristos ne-a poruncit, dobândim dragostea de Hristos; ori a-L iubi pe 
Hristos înseamnă a-L iubi pe Dumnezeu. 


Legătura care uneşte dragostea de Dumnezeu de dragostea de aproapele 
este formulată într-un mod fericit de către Sfântul loan Teologul în 
prima sa epistolă. După învăţătura lui, nu-L poţi iubi pe Dumnezeu fără 
a-l iubi mai întâi pe fratele tău. Şi iubirea de fratele nostru constă în a 
împlini faţă de el poruncile Domnului (cf. 2 Ioan 1, 6). 


Acest lucru este afirmat şi de către sfinții dascăli ai monahismului. 
Sfântul Antonie cel Mare a spus: “De aproapele nostru depinde şi viaţa 
şi moartea (sufletească). Părăsindu-l pe aproapele îl părăsim pe 
Dumnezeu; smintindu-l pe fratele nostru păcătuim împotriva lui 
Dumnezeu.” Sfântul loan Colov, unul dintre cei mai mari din pustia 
Scetică, a zis: “Este imposibil să construieşti o casă începând de la 
acoperiş, ci trebuie să începi construcția cu fundaţia şi să o ridici până la 
acoperiş”. Când a fost întrebat ce înseamnă fundația a răspuns: 
“Fundaţiile sunt aproapele nostru: pe el trebuie să-l câştigăm, să 
începem cu el. Pe el sunt întemeiate toate poruncile lui Hristos”. Sfântul 
Marcu Ascetul a zis: “Nu te poţi mântui altfel decât prin aproapele tău”. 
Toţi sfinții părinţi sunt unanimi în a gândi şi învăţa astfel: este învăţătura 
creştină în general, învățătura Bisericii, învăţătura lui Hristos. 


Să fii foarte atent în dobândirea iubirii de aproapele; pe ea sunt 
întemeiate viaţa ta monahală şi lupta ta ascetică. Să-l iubeşti pe 
aproapele urmând poruncile Evangheliei şi nu poruncile inimii. lubirea 
înrădăcinată de Dumnezeu în firea noastră a fost pervertită prin cădere şi 
nu se mai poate manifesta corect. Sub nici un motiv n-o lăsa să 
acționeze de capul ei. Lucrările ei şi-au pierdut puritatea, ele sunt 
urâciune în faţa lui Dumnezeu, sunt o jertfă pângărită. Roadele ei distrug 
sufletul, duc la moarte. lubeşte-l pe semenul tău în felul următor: nu te 
mânia pe el şi nu-l urî pe el; nu-i face reproşuri, nu-i aduce injurii, nu-l 
bârfi, nu-i vorbi aspru. 


Cât stă din tine fii în pace cu el; smereşte-te în faţa lui; nu te răzbuna 
împotriva lui, nici direct, nici indirect, în toate domeniile, în care este 
posibil, cedează înaintea lui. Dezobişnuieşte-te de a te contrazice şi a 
intra în dispută; înlătură aceste două atitudini care sunt semne de orgoliu 
şi de iubire de sine. Vorbeşte-i de bine pe cei care zic rău de tine; 
răsplăteşte răul cu bine. Roagă-te pentru cei ce te copleşesc cu tot felul 
de împotriviri, de loviri, de mizerii şi de persecuții (Cf. Matei 5, 21-48). 
Sub nici un motiv nu judeca pe cineva, nici nu încerca să vezi dacă o 
persoană este bună sau rea, ci fixează-ţi privirea asupra unui singur om 
rău de care tu vei răspunde în faţa lui Dumnezeu: de tine însuţi. 


Comportă-te faţă de semenul tău aşa cum ţi-ar plăcea să se comporte el 
faţă de tine (Cf. Matei 7, 1-12). Din toată inima iartă-le oamenilor 
greşelile lor, ca şi Tatăl Cel ceresc, (}e asemenea, să-ţi ierte 
nenumăratele greşeli şi să te scape de greutatea păcatelor tale care te pot 
duce în legăturile iadului pentru totdeauna (Matei 18,23-35). 


Nu te ataşa de aproapele tău, mai ales pentru o patimă trupească; prin 
“aproapele” se înțelege nu numai un bărbat, ci şi o femeie. Dacă totuşi, 
atins de o săgeată a vrăjmaşului, tu ai suferit într-un chip neprevăzut 
influenţa lui, nu-ţi pierde curajul, ştiind că noi purtăm în noi o dispoziţie 
înnăscută de a fi biruiţi de tot felul de patimi şi că acest lucru li s-a 
întâmplat şi sfinților celor mari. Fă toate eforturile posibile pentru a 
tămădui, în sfârşit, nu-i pricinui nici un rău fratelui tău bârfind 
dimpreună cu el şi ajungând prea familiar, vizitându-l prea des. 


Dacă tu te comporţi în această manieră faţă de fratele tău îi vei arăta şi 
tu vei dobândi această dragoste de aproapele pe care Dumnezeu o 
aşteaptă de la noi şi care-l place, şi prin aceasta vei avea acces la 
dragostea de Dumnezeu. Sfântul Simeon Noul Teolog a spus: “Evită de 
a te lega printr-o prietenie exclusivă cu o persoană oarecare, oricine ar 
fi, mai ales cu novicii, chiar dacă ţi se pare că viaţa acestor persoane este 
impecabilă şi în afară de orice presupunere. Căci în cele mai multe 
cazuri, dragostea duhovnicească riscă să se transforme în dragoste 
pătimașă, şi vei cădea în suferinţe inutile. Lucrul acesta li se întâmplă 
adesea celor care fac eforturi duhovniceşti. Tu trebuie să devii un străin 


faţă de cei pe care-i cunoşti în lume, şi să-i iubeşti pe toți oamenii cu 
aceeaşi măsură”. 


Sfântul Isaac Sirul a spus: “Prietenia faţă de un tânăr este din pricina 
desfrânării, şi lui Dumnezeu nu-l place. Pentru această rană nu există 
leac. Dar cel ce-i iubeşte pe toți oamenii la fel, prin compasiune şi fără 
deosebire, a atins desăvârşirea. Un tânăr care s-a legat de altul este 
vrednic de plâns de către cei ce au dreaptă judecată. Iar bătrânul care se 
ataşează de un tânăr a căpătat o patimă şi mai scârboasă decât cea a unui 
tânăr. Căci şi atunci când va vorbi cu el despre virtute, inima îi este 
rănită”. 


Capitolul XVI. 


XVI. SMERENIA ÎN RELAȚIILE CU SEMENII UN MIJLOC DE A 
AJUNGE LA DRAGOSTEA DE APROAPELE 


Dragostea faţă de aproapele este precedată şi însoțită de smerenie. Ura 
faţă de semenul nostru este precedată de critică, de denigrare, de bârfă şi 
de dispreţ, cu alte cuvinte, de mândria noastră. 


Sfinţii călugări îşi aduc aminte mereu de cuvintele Domnului Hristos: 
“Adevărat zic vouă, întrucât aţi făcut unuia dintr-aceşti frați ai Mei, prea 
mici, Mie Mi-aţi făcut” (Matei 25, 40). Ei nu se apucă să cerceteze dacă 
semenul lor este vrednic sau nu de stima lor; ei nu acordă nici o atenţie 
nenumăratelor greşeli ale acestora. Dar ei erau foarte atenți să nu piardă 
din vedere că semenul nostru este chipul lui Dumnezeu, şi că Hristos 
însuşi este atent la ceea ce-i facem, îngerul căzut din mândrie detestă o 
asemenea atitudine; el face tot ce poate pentru a-l înşela fără a fi băgat 
în seamă. Atitudinea smerită este străină înțelepciunii trupeşti şi 
simţuale a naturii umane căzute, şi trebuie să avem o atenţie deosebită 
pentru a o păstra în memorie. Este nevoie de un efort interior susținut şi 
de o colaborare cu harul divin pentru a o avea constant prezentă în minte 
când este vorba de relațiile cu frații noştri. Dar până ce, prin mila lui 
Dumnezeu, ne însuşim în mod real o asemenea atitudine, ea suscită cea 
mai curată dragoste de oameni, aceeaşi pentru toți fără deosebire. O 


asemenea dragoste are o singură cauză: Hristos, cinstit şi iubit în tot 
omul. 


Această atitudine devine izvorul unei dulci căințe, a unei ardente 
rugăciuni făcută fără osebire şi cu mare reculegere. Avva Dorotei avea 
obiceiul să-i spună ucenicului său, avva Dositei, de câte ori acesta se 
lăsa cuprins de mândrie: “Dositei, tu eşti mânios. Nu-ţi este ruşine să te 
mânii şi să-l superi pe fratele tău? Nu ştii tu că el este Hristos, şi că tu-l 
superi pe Hristos?” 


Marele Sfânt, care a fost Apolos, le zicea adesea ucenicilor săi referitor 
la primirea fraţilor străini care veneau la el, că trebuie să-i cinsteşti cu o 
metanie până la pământ, pentru că nu te prosterni în faţa lor, ci în faţa lui 
Dumnezeu. “Ai văzut pe fratele tău? L-ai văzut pe Domnul Dumnezeul 
tău? spunea el. Lucrul acesta l-am primit de la Avraam (cf Facere 18). Şi 
că trebuie să-i primim pe fraţi şi să fim ospitalieri cu ei, am învăţat de la 
Lot care-i silea pe îngeri să petreacă noaptea în casa sa” (Facere 18). 


Acest fel de a gândi şi de a se comporta l-au avut toţi călugării din 
Egipt, foarte vestiți în întreaga lume prin asceza călugărească şi prin 
darurile Sfântului Duh. Aceşti călugări s-au arătat vrednici de a fi 
prevestiți de dinainte de proorocul David: “oamenii rugăciunii veni-vor 
din Egipt” (Ps. 67, 32). 


Sfântul loan Casian, scriitor bisericesc din veacul al IV-lea, relatează 
următoarele: “Din dorința de a cunoaşte învăţăturile bătrânilor, am 
pornit din părțile Siriei spre Egipt, unde ne miram noi că eram primiți cu 
atâta bucurie, încât nici o rânduială de postire nu mai era respectată până 
la ora stabilită pentru masă aşa cum ne deprinsese la mănăstirile din 
Palestina. Oriunde mergeam, regula zilnică de postire era întreruptă, în 
afară de miercuri şi vineri. Intrebându-i pentru ce se trece la ei cu atâta 
uşurinţă peste posturile zilnice, unul din bătrâni ne-a răspuns: “Postul 
mă însoţeşte tot timpul, iar pe voi, care curând veţi pleca, nu vă voi 
putea ţine necontenit cu mine. Postul, deşi este folositor şi trebuincios, e 
totuşi o ofrandă dăruită de bună voie, pe când îndeplinirea unei lucrări a 
dragostei este impusă de învăţătură ca o obligaţie. Prin urmare prin voi 
primindu-L. pe Hristos, trebuie să-L hrănesc (Matei 10,40). Iar după 


plecarea voastră, voi putea despăgubi omenia, ce v-am arătat-o pentru 
El, printr-un post mai crâncen, asupra mea”, în adevăr. “Pot oare fili 
nunții să fie trişti, câtă vreme Mirele este cu El?” (Matei 9, 15), însă 
după ce va fi plecat atunci vor posti în libertate” (Aşezămintele 
Monahale V, 24). 


Dacă trăieşti într-o mânăstire cu frați, consideră-te pe tine singur ca 
păcătos, şi pe toţi fraţii, fără excepţie, ca pe nişte îngeri. Intru toate dă-le 
întâietate. Când este preferat aproapele tău bucură-te şi socoate lucrul 
acesta ca cel mai drept. Vei ajunge uşor la o asemenea stare de spirit 
încât vei evita întâlnirile prea dese şi familiaritatea cu ceilalți. 
Dimpotrivă, dacă-ţi vei permite relaţii prea strânse şi comportări prea 
libere cu ci, nu vei fi niciodată vrednic a ajunge la măsura 
duhovnicească a sfinților, şi nu vei putea zice niciodată cu sinceritate 
Apostolului: “lisus Hristos a venit în lume ca să mântuiască pe cei 
păcătoşi, dintre care cel dintâi sunt eu” (1 Tim. 1, 15). 


Datorită smereniei tale în raporturile cu ceilalți şi datorită dragostei 
pentru ei, împietrirea inimii tale va slăbi încet, încet. Ea va ceda ca o 
piatră grea ce este rostogolită să intre într-un mormânt, şi inima va putea 
renaşte pentru legături duhovniceşti cu Dumnezeu, pentru care, până 
aici, era moartă. O nouă perspectivă se deschide ochilor duhovniceşti 
care vor descoperi mulțimea rănilor pricinuite de păcat întregii firi 
omenești căzute. Ea va recunoaşte starea sa jalnică în faţa lui Dumnezeu 
ŞI-I va implora mila. Inima va conlucra cu mintea prin tânguirea ei şi 
printr-o umilă înduioşare. Acesta este începutul rugăciunii adevărate. 


Dimpotrivă, Sfântul Isaac Sirul aseamănă rugăciunea omului plin de 
resentimente cu seminţele aruncate pe piatră. Acelaşi lucru se poate 
spune despre rugăciunea celui ce-l judecă şi-l urăşte pe aproapele său. 
Nu numai că Dumnezeu nu primeşte rugăciunea omului orgolios şi 
irascibil, ci şi îngăduie Acelui ce se roagă în această stare de spirit, să 
suporte diferite ispite foarte umilitoare pentru ca, lovit şi încovoiat de 
ele, să regăsească umilinţa față de semenul său şi dragostea de oameni. 
Rugăciunea este expresia dragostei călugărului faţă de Dumnezeu (Scara 
XXVIII, 33). 


Capitolul XVII. 
XVII. DESPRE RUGACIUNE 


Rugăciunea este fiica poruncilor Evanghelici, dar ea este de asemenea, 
după părerea generală a Sfinților Părinți, mama tuturor virtuților prin 
unirea minţii omului cu Duhul Domnului. Virtuţile care provoacă 
rugăciunea diferă de cele ce izvorăsc din ea: primele cresc din suflet şi 
sunt psihice; ultimele sunt duhovniceşti. Rugăciunea este mai înainte de 
toate împlinirea primei şi celei mai importante dintre cele două porunci 
în care se cuprind Legea, Proorocii şi Evanghelia (Cf. Matei 22, 37-40). 
[i este cu neputinţă omului să se îndrepte cu tot gândul său, cu toată 
puterea sa şi cu toată ființa sa spre Dumnezeu, dacă lucrarea aceasta n-o 
face rugăciunea care înviază morţii şi-i readuce la viaţă prin lucrarea 
harului. 


Rugăciunea este oglinda sporirii în duhovnicie a călugărului. 
Examinându-şi rugăciunea, călugărul poate vedea clar dacă a ajuns la 
mântuire, sau dacă el se zbate în marea învolburată a patimilor, departe 
de limanul sfânt. Pentru a putea discerne el îl are exemplu pe David 
care, adresându-se lui Dumnezeu în rugăciunea sa, îi zice: “întru aceasta 
am cunoscut că m-ai voit, că nu se va bucura vrăjmaşul meu de mine. 
Iar pe mine pentru nerăutatea mea m-ai sprijinit şi m-ai întărit înaintea 
Ta, în veac” (ps. 40, 11-12). Aceasta vrea să spună: eu văd Doamne că 
Tu te-ai milostivit de mine şi că m-ai primit, căci, prin puterea 
rugăciunii mele, eu am devenit în stare de a alunga victorios toate 
gândurile, închipuirile şi simțămintele provenite de la vrăjmaşul. 
Această bunătate şi milostivire a lui Dumnezeu pentru om se vădeşte 
atunci când şi omul resimte bunătate şi milă faţă de semeni, şi când îi 
iartă pe toţi cei ce l-au supărat (cf. Matei 6,14-15; 7, 2; Luca 6, 37-38). 


Rugăciunea trebuie să fie îndeletnicirea principală a călugărului. Ea 
trebuie să fie centrul spre care converg şi de care se leagă toate 
nevoinţele ascetice. Prin rugăciune călugărul se leagă strâns cu Domnul 
şi “este un duh cu EI” (| Cor. 6, 17). De la intrarea în mănăstire, el 
trebuie să înveţe neapărat să se roage într-un fel corect pentru a putea 
progresa în rugăciune şi aşa să-şi lucreze mântuirea. Justeţea şi 


progresul rugăciunii se izbeşte de firea noastră stricată şi de îngerii 
căzuţi care se străduiesc să ne ţină în subjugare, în această stare de 
cădere şi de îndepărtare de Dumnezeu care le este comună oamenilor şi 
îngerilor căzuţi. 


Capitolul XVIII. 
XVIII. PREGĂTIREA PENTRU RUGACIUNE 


Datorită importanţei covârșitoare a rugăciunii, pentru ea trebuie să ne 
pregătim dinainte. “Mai înainte de a tăgădui, pregăteşte-te, şi nu fi ca 
omul care ispiteşte pe Domnul” (Sir.18, 23). “Cei ce pornim să ne 
înfăuişăm înaintea împăratului şi să vorbim cu El, zice Sfântul loan 
Scărarul, să nu facem drumul nepregătiţi, ca nu cumva văzându-ne de 
departe că nu avem arme şi haine cuvenite înfățișării înaintea Lui, să 
poruncească slujitorilor şi dregătorilor Lui să ne lege şi să ne arunce 
departe de faţa Lui, iar cererile noastre să le rupă şi să ni le azvârle în 
față (Scara XXXVIII, 3). 


Pentru a ne pregăti, trebuie să începem cu înlăturarea oricărei judecăţi 
asupra semenului nostru şi a oricărei supărări. Această pregătire ne-a 
poruncit-o Domnul însuşi: “Iar când staţi de vă rugaţi, iertaţi orice aveți 
împotriva cuiva, ca şi Tatăl vostru Cel din ceruri să vă ierte vouă 
greşelile voastre” (Marcu 11, 25 — 26). Urmarea pregătirii constă, 
datorită credinţei noastre, în supunerea şi încredințarea totală voii sfinte 
a lui Dumnezeu, în înlăturarea îngrijorărilor. Trebuie, de asemenea, să 
fim conştienţi de starea noastră de păcătoşenie, atitudine care naşte 
pocăinţa şi smerenia duhului. Singurul sacrificiu pe care Dumnezeu îl 
primeşte de la firea omenească căzută este pocăinţa în duh. “Că de ai fi 
voit jertfă Ţi-aş fi dat”, zice Proorocul lui Dumnezeu, în numele tuturor 
oamenilor căzuţi şi care rămân în starea de cădere; nu numai că o 
oarecare jertfa parțială, a trupului sau a sufletului, nu te face plăcut lui 
Dumnezeu, ci chiar “arderile de tot nu le vei binevoi. Jertfa lui 
Dumnezeu: duhul umilit; inima înfrântă şi smerită Dumnezeu nu o va 
urgisi” (Ps. 50, 17-18). Sfântul Isaac Sirul ne relatează următoarea 
maximă spusă de un alt Sfânt Părinte: “Dacă cineva nu se recunoaşte de 
păcătos, rugăciunea lui nu este primită de Dumnezeu”. 


Stai în rugăciune înaintea lui Dumnezeu celui nevăzut ca şi cum l-ai 
vedea, şi cu siguranţă că El te va vedea şi te va privi atent. Stai în faţa 
lui Dumnezeu celui nevăzut cum stă un criminal în faţa unui judecător 
sever şi imparțial, convins de nenumăratele lui greşeli şi condamnat la 
moarte. Este bine aşa: tu stai în fața Stăpânului tău suveran şi în faţa 
Judecătorului tău; stai în faţa Judecătorului în ochii căruia “nimeni din 
cei vii nu-i drept” (Ps. 142,2), care biruieşte întotdeauna când judecă 
(ps. 50, 5), dar care nu condamnă pe nimeni până când, în nespusa Lui 
iubire de oameni, îl iartă pe om de păcate şi “nu intră la judecată cu 
robul Său” (Ps. 142, 2). încercând frica lui Dumnezeu şi percepând, sub 
efectul acestei frici, prezenţa Sa în timpul rugăciunii, vei vedea fără să 
vezi, duhovniceşte, pe Cel nevăzut, şi vei înţelege că rugăciunea este 
starea în faţa nemitarnicului tribunal al lui Dumnezeu. 


Stai în timpul rugăciunii cu capul plecat, cu ochii ațintiţi în pământ, 
drept pe picioarele tale şi neclintit. Susţine-ţi rugăciunea prin strângerea 
inimii, prin suspine izvorâte din profunzimea sufletului şi prin belşug de 
lacrimi, în timp ce te rogi o atitudine exterioară cuviincioasă este 
esenţială, şi-i ajută îndeosebi pe cei ce sunt angajaţi în nevoinţa 
rugăciunii, mai ales pe începătorii a căror dispoziţie sufletească se 
confruntă în mare măsură cu atitudinea trupului. 


Apostolul ne porunceşte să ne predăm harului când ne rugăm: “stăruiți 
în rugăciune, zice el; nu vă împotriviţi cu nici o grijă” (Col. 4, 2; Fii. 4, 
6). El mărturiseşte că această predare este poruncită de Dumnezeu: 
“Rugaţi-vă neîncetat. Daţi mulţumire pentru toate, căci aceasta este voia 
lui Dumnezeu, întru Hristos lisus, pentru voi” (| Ţes. 5, 17-18). Ce 
înseamnă să ne predăm harului? înseamnă să-L preamărim pe 
Dumnezeu pentru nenumăratele faceri de bine faţă de tot omul şi faţă de 
fiecare în parte. O asemenea atitudine aduce sufletului o seninătate 
minunată, şi cu toate relele ce ne înconjoară, ea ne umple de bucurie. 
Predându-se harului, omul capătă o credinţă vie care-l face să alunge 
toate îngrijorările, să calce în picioare toată frica de oameni şi de draci, 
ŞI să se lase pe de-a întregul în voia lui Dumnezeu. 


Această dispoziție interioară este cea mai bună pregătire pentru 
rugăciune. “Deci precum ați primit pe Hristos, zice Apostolul, aşa să 


umblați întru El. înrădăcinaţi şi zidiţi fiind într-Insul, întăriți în credinţă, 
după cum aţi fost învăţaţi, şi prisosind în ea cu mulţumire” (Col. 2, 6-7). 
“Bucuraţi-vă pururea întru Domnul. Şi iarăşi zic: Bucuraţi-vă... Domnul 
este aproape. Nu vă împovăraţi cu nici o grijă. Ci întru toate, prin 
închinăciune şi prin rugă cu mulţumire, cererile voastre să fie arătate lui 
Dumnezeu” (Fii. 4, 4-6). 


Importanţa acestei asceze spirituale pe care o lucrează harul este 
amănunţit expusă în Corespondenţa Sfântului Varsanufie cel Mare cu 
Ioan Profetul. 


Capitolul XIX. 
XIX. ATENŢIA DIN TIMPUL RUGĂCIUNII 


Prezenţa şi conlucrarea necontenită a atenției în timpul rugăciunii este 
neapărat trebuincioasă. Datorită atenţiei, rugăciunea devine binele 
propriu, personal, al celui ce se roagă; dacă atenţia lipseşte, rugăciunea 
îi rămâne exterioară. Când atenţia este prezentă, rugăciunea dă roade 
îmbelşugate, dar când este absentă, produce spini şi pălămidă. Roadele 
rugăciunii stau în iluminarea duhului, într-o smerită înduioşare a inimii 
ŞI în reînnoirea sufletului prin viaţa Duhului; spinii şi pălămidă constau 
în lenevirea sufletului, în părerea de sine fariseică care se naşte dintr-o 
inimă împietrită, care se mulţumeşte şi se laudă cu mulțimea 
rugăciunilor spuse şi cu timpul petrecut recitându-le. 


Atenţia care apără în mod absolut rugăciunea de toate împrăştierile, de 
gânduri nefolositoare şi de vagabondajul imaginaţiei, este un dar al 
harului dumnezeiesc. Noi ne manifestăm sincer dorinţa de a primi acest 
dar — el ni se acordă prin har pentru mântuirea sufletului — sforțându-ne 
să fim atenţi ori de câte ori ne rugăm. Atenţia “metodică” — numim aşa 
atenția noastră câtă vreme nu este susţinută de har — constă, conform 
sfatului Sfântului loan Scărarul, în închiderea duhului nostru în 
cuvintele rugăciunii. Dacă, din lipsa experienţei în lucrarea rugăciunii, 
duhul nostru nu reuşeşte să rămână închis în cuvinte şi scapă, noi trebuie 
să-l readucem. In starea sa de cădere, duhul nostru este în mod natural 
nestatornic şi înclinat să se împrăştie în toate părțile. Dar Dumnezeu îi 


poate da statornicie, şi o va face în momentul voit în funcție de 
statornicia şi de răbdarea noastră în nevoinţa. 


Ceea ce contribuie în mod deosebit la păstrarea atenţiei când te rogi este 
pronunţarea rugăciunii foarte rar. Adică fără grabă, în aşa fel încât duhul 
tău să poată rămâne cu uşurinţă “închis” în cuvintele rostite, fără a-i 
scăpa un singur cuvânt. Pronunţă-le cu voce auzibilă când te rogi singur: 
acest lucru de asemenea te va ajuta să-ți fixezi atenţia. 


Se poate cu uşurinţă — şi trebuie făcut acest lucru — să exersezi 
rugăciunea spusă cu atenție atunci când îţi împlineşti “canonul de 
rugăciune” în chilie. Frate, nu te scârbi de o oarecare monotonie şi 
sforțare până ce te obişnuieşti cu rânduiala călugărească de la chilie, în 
special cu rugăciunea. Apucă, la vremea potrivită, arma atotputernică a 
rugăciunii, şi învaţă să te foloseşti de ea ori de câte ori ai ocazia. 


Rugăciunea este atotputernică datorită lui Dumnezeu Atotputernicul 
care lucrează în ea. Ea este “sabia Duhului, adică Cuvântul lui 
Dumnezeu” (Efeseni 6, 17). în esenţă ea constă în a te ţine în prezenţa 
lui Dumnezeu şi în a te uni cu El; ea este împăcarea omului cu 
Dumnezeu, mama şi fiica lacrimilor, podul care ne ajută să trecem peste 
ispite, zid de apărare împotriva mâhnirilor, pierderea vrăjmaşilor, 
lucrare neîncetată, izvorul virtuților, pricina darurilor duhovniceşti, 
sporire tainică, nutriment al sufletului, iluminarea minţii, încetarea 
deznădejdii, semnul speranței, izbăvirea de  întristare, bogăția 
călugărilor. 


La început trebuie să te sforțezi a te ruga; dar curând rugăciunea începe 
să-ți aducă mângâiere. Această mângâiere face nevoinţa noastră mai 
uşoară şi ne încurajează să perseverăm. Dar va trebui totuşi ca toată 
viaţa să ne silim la rugăciune, puţini fiind nevoitorii care, datorită unei 
mari mângâieri adusă de har, au depăşit necesitatea acestui efort. 


Rugăciunea ajută la mortificarea omului nostru vechi, atâta vreme cât 
acesta trăieşte în noi, şi se împotriveşte rugăciunii pe viaţă şi pe moarte. 
Cunoscând puterea rugăciunii, şi acţiunea ei binefăcătoare, dracii se 
străduiesc prin toate mijloacele posibile să-i împiedice pe nevoitori de la 
rugăciune, sugerându-le să întrebuințeze timpul rezervat rugăciunii 


pentru alte activităţi; sau încearcă să o anuleze şi să o denatureze prin 
preocupări deşarte, aducând în minte a celui ce se roagă nenumărate 
gânduri şi imagini păcătoase. 


Capitolul XX. 
XX. RÂNDUIALA DE LA CHILIE 


Rânduiala de la chilie constă într-un oarecare număr de metanii, 
rugăciuni şi psalmi, şi în practicarea “rugăciunii lui lisus”. Ea se 
stabileşte pentru fiecare în funcţie de puterile sale psihice şi fizice. Cum 
aceste puteri diferă de la om la om, regulile însuşite de către nevoitori 
sunt foarte diverse. Regula are grijă ca rugăciunea să nu depăşească 
puterile nevoitorului, nici să le epuizeze, nici să-i distrugă sănătatea, ca 
apoi să fie nevoit să renunţe la orice regulă. Părăsirea rugăciunii este 
rezultatul, în general, al exagerării rânduielii de rugăciune adoptate sau 
impuse. Dimpotrivă, o regulă echilibrată şi rezonabilă îl însoţeşte pe 
călugăr toată viaţa; până la sfârşitul zilelor ea creşte şi dezvoltă în mod 
natural, adoptând atât în formă cât şi în conţinut particularitățile ce 
corespund progresului realizat. 


Astfel, în practicarea rânduielii de la chilie, pentru un corp viguros şi 
sănătos trebuiesc un număr mai mare de metanii şi rugăciuni decât 
pentru un corp firav. Organismul uman diferă atât de mult de la om la 
om încât -, unul este mai epuizat după treizeci de metanii decât altul 
după trei sute. 


Capitolul XXI. 
XXI. DESPRE METANII 


Metanule sunt “mari” — cu prosternare până la pământ, şi “mici” — cu 
închinarea trupului. Se fac de obicei seara în timpul împlinirii rânduielii 
de rugăciune, înainte de culcare. Mai potrivit este a le face înainte de 
citirea rugăciunilor de seară, adică să începi rânduiala cu metaniile. Sub 
efectul metaniilor, corpul se oboseşte uşor şi se încălzeşte un pic, inima 
intrând într-o stare de căinţă: nevoitorul se va ruga cu mai mult zel, cu 


mai multă râvnă şi cu o mai mare atenţie. Rugăciunile au un alt gust 
când le spui după ce ai făcut metanii. 


Metanuile trebuiesc făcute fără nici o grabă, dând suflet acestei asceze 
trupeşti prin suspinele inimii şi prin tânguirea minţii în rugăciune. In 
momentul începerii metaniilor, trupul tău să ia o atitudine de mare 
cuviinţă, aşa cum stă un sclav şi o creatură în prezenţa Stăpânului şi 
Dumnezeului său. Apoi adună-ţi gândurile care vagabondează în toate 
părțile, şi, fără nici o grabă, spune cu inimă zdrobită şi pocăită această 
rugăciune: “Doamne lisuse Hristoase, Fiul lui Dumnezeu, miluieşte-mă 
pe mine păcătosul; spune-o cu voce înceată, dar totuşi în aşa fel ca să te 
auzi pe tine însuţi, şi închide-ţi duhul în cuvinte. După ce ai spus această 
rugăciune, fă încet o metanie mare, cu respect şi frică de Dumnezeu, 
fără exaltare, dar cu conştiinţa unui păcătos care se pocăieşte şi care cere 
iertare, şi stă la picioarele Domnului lisus Hristos însuşi. Nu-ţi lăsa 
imaginaţia să făurească o reprezentare mentală a Domnului, dar să fii 
convins că El te priveşte, că El îţi cercetează mintea şi inima şi că 
răsplata ce ţi se cuvine se află în mâinile Lui. Este o aberaţie intolerabilă 
să ți-L închipuieşti, şi care te duce la o regretabilă orbire; dar a fi 
convins de prezenţa lui Dumnezeu, Cel ce este peste tot, aceasta 
înseamnă să te ataşezi de un adevăr sfânt. După ce ai făcut o metanie 
mare până la pământ, readu-ţi corpul într-o poziție cuviincioasă şi 
liniştită, spune din nou rar rugăciunea menţionată mai înainte: când ai 
terminat de a o rosti, prosterne-te din nou aşa cum s-a spus. 


Nu te preocupa de numărul metaniilor: concentrează-ţi atenția asupra 
calităţii rugăciunii ce le însoţeşte. Fără a pomeni de efectul pe care-l au 
asupra duhului, puţine metanii făcute în felul acesta vor acţiona asupra 
trupului mai eficient decât metanii făcute în grabă şi fără atenţie, doar 
pentru a împlini un număr precis. Experienţa nu va întârzia să-ți 
demonstreze acest lucru. Când vei simţi oboseală din pricina metaniilor 
mari, treci la cele mici. Modul înclinării în timpul metaniilor mici se 
defineşte astfel: întinzând braţul, trebuie să atingi pământul sau 
padimentul cu vârful degetelor. 


Dacă, atunci când se prosterne, nevoitorul îşi impune o intensă activitate 
sufletească, constând într-o atenţie susținută, într-un calm profund, într- 


o frică reverenţioasă şi într-o neclintită intenţie de a-şi oferi pocăinţa lui 
Dumnezeu, va descoperi repede câte metanii îi permite construcția sa 
fizică să facă. Reducând câteva metanii din acest număr ţinând seamă de 
slăbiciunea sa şi prin căutarea de sine, se va fixa, socotind câte au mai 
rămas, o regulă zilnică; şi când va cere pentru acestea binecuvântarea 
părintelui său sufletesc, sau a superiorului, sau a unui călugăr în care are 
încredere şi căruia-i cere sfatul, el va putea împlini această regulă în 
fiecare zi. 


Pentru folosul sufletesc al preaiubiților noştri fraţi, nu vom trece sub 
tăcere ceea ce urmează. Metaniile care se fac numai pentru a împlini un 
număr, şi nu sunt însufleţite de o lucrare corectă a minţii şi a inimii, sunt 
mai degrabă vătămătoare decât folositoare. Nevoitorul care le împlineşte 
începe să fie mulţumit de sine. “lată, zice el ca şi fariseul din 
Evanghelie, Dumnezeu mi-a ajutat ca şi astăzi să fac trei sute de 
metanii. Slavă lui Dumnezeu! Credeţi că-i uşor? în vremea noastră să 
faci trei sute de metanii? Cine, în aceste vremuri urmează această 
regulă?” şi aşa mai departe. Trebuie să ne amintim că metaniile 
încălzesc sângele, ceea ce are ca efect stimularea considerabilă a 
activităţii mentale. 


Cu asemenea dispoziţii, şi pentru că încă nu-şi dă seama în ce constă 
adevărata viaţă spirituală, bietul nevoitor se lasă cuprins de o lucrare 
mentală care-i întunecă sufletul; se încredințează gândurilor şi 
imaginaţiilor de mărire deşartă produse de isprăvile lui, a căror caracter 
ascetic 1 se par în el însuşi a fi o garanţie a progresului. Se bucură de 
aceste gânduri şi închipuiri, de care nu se mai satură; şi le însuşeşte şi-şi 
cultivă fatala patimă a părerii de sine. Foarte repede această părere de 
sine începe a se manifesta prin judecarea altora şi prin manifestarea 
tendinței de a vrea să-i înveţe pe alţii. Este limpede că o, asemenea 
atitudine este semn de mândrie şi orbire sufletească: dacă monahul nu se 
consideră superior celorlați, nu-şi poate îngădui nici într-un fel de a-i 
îndrepta. Aceasta este roadă nevoinţei ascetice trupeşti când nu este 
însoțită de un duh de pocăință până când pocăinţa nu devine unica ţintă 
şi până când se acordă o valoare ascezei în sine. Pentru un călugăr, 
adevărata sporire duhovnicească constă în a se considera ca cel mai 
mare păcătos. “Un frate i-a zis Sfântului Sisoe cel Mare: eu vreau ca 


gândul meu să fie mereu la Dumnezeu. Sfântul i-a răspuns nu este mare 

lucru să fii cu gândul mereu la Dumnezeu; dar ceea ce este important 
> 

pentru un călugăr este a se socoti mai prejos decât toată zidirea”. 


Aşa gândeau adevărații slujitori ai lui. Dumnezeu, adevăraţi călugări: 
acesta era rezultatul unei lucrări sufleteşti corecte. In acest caz nevoinţa 
trupească capătă ea însăşi o importanţă considerabilă, căci ea este 
expresia căinţei şi umilinţei sufletului prin lucrarea trupului. “Vezi 
smerenia mea şi osteneala mea şi-mi iartă toate păcatele mele” (Ps. 24, 
19), strigă către Dumnezeu rugându-se proorocul David, împreunând cu 
nevoinţa sa trupească o sinceră pocăință şi o mare umilință. 


Capitolul XXII. 


XXII. CORELAREA RÂNDUIELII DE RUGACIUNE DE LA 
CHILIE CU RÂNDUIALA MANASTIRII 


In foarte puţine dintre mănăstirile ruseşti este urmată rânduiala de la 
Sarov, cu rugăciunile de seară şi metaniile făcute în biserică; in câteva 
mănăstiri de obşte aceste rugăciuni se fac fără metanii. In cele mai multe 
însă rânduiala de seară este lăsată la alegerea fraţilor, şi cei ce doresc o 
împlinesc la chilie. In mănăstirea din Sarov, şi în cele care-i urmează 
rânduiala, fraţii au în aşa fel întocmit programul încât sunt puţini cei 
care, pe lângă rânduiala rugăciunilor din biserică, să mai poată împlini 
ceva la chilie. Dar chiar şi-n mănăstirile Sarov şi Valaam sunt numeroşi 
călugări care, robuşti fiind, nu-şi epuizează energia prin munca fizică. 


Celor ce au energie în plus, sau viețuiesc în mănăstiri în care rânduiala 
nu cere metanii, sau în care nu se face în comun rugăciunea de seară, noi 
le dăm acest sfat smerit: pentru seară să se inspire din regula pe care un 
înger i-a dat-o Sfântului Pahomie cel Mare. Dar ea trebuie adaptată 
vremurilor, atât din pricina slăbiciunii noastre, cât şi ţinând seama de 
rânduiala pe care o avem în mănăstire. Este imposibil să împlinim în 
întregime şi cu rigoare această regulă care corespunde vechiului mod de 
viaţă al călugărilor. Să nu se tulbure nimeni din pricina acestei afirmaţii! 
Pentru că şi disciplina noastră mănăstirească este binecuvântată de sus: 
ea se potriveşte neputinței noastre şi vremurilor noastre. 


Urmând sfatul dat de înger ordinea rânduielii de seară ar fi următoarea: 
Mărire Ţie, Dumnezeul nostru, Mărire ie; împărate ceresc..., 
Preasfântă Treime..., Tatăl nostru..., Doamne miluieşte (de 12 on); 
Veniţi să ne închinăm..., Ps. 50; Crezul; apoi rugăciunea lui lisus: 
Doamne lisuse Hristoase, Fiul lui Dumnezeu, miluieşte-mă pe mine 
păcătosul. Desigur pentru unii această rugăciune ar fi însoțită de 
douăzeci de metanii mari şi de douăzeci mici; pentru alții de treizeci de 
metanii mari şi tot atâtea mici; pentru alții de patruzeci de metanii mari 
şi tot atâtea mici; şi aşa mai departe. Este folositor să adaugi încă câteva 
metanii mari, şi câteva mici, cu rugăciunea către maica Domnului: 
Preasfântă Născătoare de Dumnezeu, mântuieşte-mă pe mine păcătosul. 
După împlinirea numărului planificat de metanu mari şi mici în nici un 
caz nu trebuie să rămâi trândav, nici să-ţi laşi mintea şi inima să se 
împrăştie la felurite gânduri şi simţăminte; imediat trebuie să te apuci de 
rugăciunile prescrise sau de rugăciunea lui lisus. După ce împlineşte 
această nevoinţă trupească care încălzeşte trupul şi sângele, ascetul 
trăieşte, cum s-a spus mai înainte, un moment în care activitatea 
sufletului este stimulată; dacă nu se dă imediat sufletului o lucrare 
potrivită şi mântuitoare, el poate foarte uşor să se rătăcească, nu fără 
primejdii, spre gânduri şi închipuiri deşarte şi întinate. Trebuie să 
păstrăm cu grijă şi să întrebuințăm cu folos roadele unei nevoinţe 
trupeşti făcută după rânduială. Vrăjmaşii şi furii nevăzuţi nu dorm! Firea 
noastră căzută nu va întârzia să producă din ea însăşi neghina care-i este 
proprie. 


Curăţia, agerimea duhului şi umilul simțământ de înduioşarea inimii 
obținut prin rugăciunea însoțită de metanii, trebuiesc imediat folosite în 
rugăciunea fără metanii, ce urmează. Se va recita fără grabă şi dulce, 
doar atât de tare încât să te auzi pe tine însuţi, cu mintea închisă în 
cuvintele rugăciunii şi însoțită de inimă. 


In mănăstirile unde seara rânduială nu se săvârşeşte în biserică, ci în 
chilie, trebuiesc citite rugăciunile de seară după săvârşirea metaniilor. 
Cei care doresc, şi care au putere, vor mai citi acatiste, „Psaltirea” şi 
pomelnicele lor. Trebuie să-ți aduci aminte canoane, că 
nevoințăaadevărată nu stă în numărul de rugăciuni citite, ci le are în 


vedere pe cele spuse cu atenţie şi cu participarea inimii, şi care lasă în 
suflet o impresie puternică şi durabilă. 


Numărul de rugăciuni necesare pentru o rânduială de chilie se stabilesc 
în acelaşi fel ca numărul de metanii. Citeşte cu atenţie şi în linişte atâtea 
rugăciuni câte socoteşti că-ți mulțumesc sufletul. După ce ai notat cât 
timp îţi trebuie să le citeşti şi ai socotit cât timp ai la îndemână, 
stabileşte-ţi o regulă de rugăciune pentru chilie. Citirea „Acatistulu” 
Mântuitorului şi al Maicii Domnului îl ajută foarte mult pe începători; în 
ce-i priveşte pe cei ce au făcut un oarecare progres şi au experienţa unei 
anumite iluminări a duhului, le este recomandată citirea „Psaltirii”. 


2.9. A 
1 


Pentru a citi cu atenție o catismă din „Psaltire” îți sunt necesare cam 
douăzeci de minute. Sfinţii Părinți citeau psalmii şi alte rugăciuni scrise 
atât de lent — lucru necesar dacă vrei să fii atent şi să-ți închizi mintea în 
cuvintele rugăciunii — încât numeau această lectură “psalmodie”. A 
psalmodia nu înseamnă să cânți după glasuri sau note, ci a citit atât de 
lent încât această lectură seamănă cu cântarea. 


In comunitățile unde rânduiala de seară se săvârşeşte în biserică, dar fără 
metanii, trebuie, după ce ai completat rânduiala cu metaniile făcute în 
chilie, să te opreşti nu numai de la psalmodie, ci şi de la rugăciune, fără 
a te lăsa însă atras, sub nici un pretext, de gânduri sau de imaginații 
deşarte şi vătămătoare pentru suflet. 


Călugării care, dintr-un anumit motiv, sunt adesea constrânşi să rămână 
în chilie, să împlinească rânduială cu metanii la deşteptarea din somn, 
înaintea rugăciunilor de dimineaţă, ţinând seama de efectul binefăcător 
al metaniilor asupra trupului şi sufletului, cum am spus mai înainte. 


Capitolul XXIII. 
XXIII. DESPRE RUGĂCIUNEA LUI IISUS 


Prin “rugăciune”, în mod propriu vorbind, Sfinți Părinți înţeleg 
“rugăciunea lui lisus” care se enunţă în felul următor: "Doamne lisuse 
Hristoase, Fiul lui Dumnezeu, miluieşte-mă pe mine păcătosul”. Sfântul 
loan Scărarul spune despre cei ce trăiau în isihie că “numeroşi dintre ei 


îşi petreceau cea mai mare parte din timp cântând, în timp ce alţii 
stăruiau în rugăciune” (Scara XXVII, 33). Prin cuvântul “cântau”, 
trebuie să înţelegem aici citirea în duh de rugăciune a psalmilor (alte 
rugăciuni scrise, care azi sunt întrebuințate încă nu existau); în ce 
priveşte “rugăciunea”, este vorba de rugăciunea lui lisus. Următorul 
pasaj din „Scară” trebuie interpretat în aceeaşi manieră: “Cea mai mare 
parte a nopţii consacră-ți timpul rugăciunii, iar un pic de timp 
psalmodierii” (Scara, XXVII, 77). Aşa interpretează marii asceţi şi 
dascăli ai monahismului, Simeon Noul Teolog şi Sfântul Grigorie 
Sinaitul, amândoi posteriori Sfântului loan Scărarul, sensul cuvintelor 
“rugăciune” şi “psalmodie” în celebra lor lucrare asupra „Scări. 


Rugăciunea lui lisus cunoaşte două forme: cu grai şi în minte. Ascetul 
trece în mod spontan de la rugăciunea cu grai la cea mintală, cu condiția 
să pronunţe rugăciunea orală cu atenţie. La început rugăciunea lui lisus 
trebuie practicată oral, cu grai. Rugăciunea lui lisus se spune în picioare; 
dacă eşti epuizat o poţi spune şi culcat. Caracteristica esenţială a acestei 
rugăciuni trebuie să fie: atenţia, închiderea minții în cuvintele 
rugăciunii, pronunţarea rară şi strângerea inimii. Sigur că aceste condiţii 
sunt necesare pentru orice rugăciune, dar este mai uşor de a le împlini, şi 
este indispensabil, când este vorba de rugăciunea lui lisus. In psalmodie 
diversitatea ideilor ce însoțesc rugăciunea atrag spontan atenţia minţii și- 
1 oferă o oarecare împrăştiere. Dar la rugăciunea lui lisus, mintea se 
concentrează asupra unui singur gând: iertarea păcatelor prin lisus. 
Privită din exterior această practică este foarte aridă, dar experienţa o 
arată mai rodnică decât toate lucrările sufletului. Puterea şi valoarea ei 
din atotputernicia Preasfântului Nume al Domnului lisus Hristos. 


Profeţind referitor la Dumnezeu-Omul, proorocul loil proclamă: 
“Oricine va chema numele Domnului se va izbăvi” (loil 3, 5). Sfântul 
Apostol Pavel repetă cuvintele proorocului: “Că de vei mărturisi cu gura 
ta că lisus este Domnul şi vei crede în inima ta că Dumnezeu L-a înviat 
pe El din morţi, te vei mântui” (Romani 10, 9). Sfântul Petru, după ce a 
tămăduit prin Numele lui lisus Hristos un om infirm din naştere, a 
mărturisit în faţa Sinedriului evreilor cu următoarele cuvine: “Căpetenii 
ale poporului şi bătrâni ai lui Israel, fiindcă noi suntem astăzi cercetaţi 
pentru facere de bine unui om bolnav, prin cine a fost el vindecat, 


cunoscut să vă fie vouă tuturor, şi la tot poporul Israel, că în numele lui 
lisus Hristos Nazarineanul, pe Care voi L-aţi răstignit, dar pe Care 
Dumnezeu L-a înviat din morți, întru Acela stă acesta sănătos înaintea 
voastră! Căci nu este sub cer nici un alt nume, dat dintre oameni, în care 
trebuie să ne măntuim noi” (F.Ap. 4, 8-10, 12). 


Intrebuinţarea şi invocarea Sfântului şi Dumnezeiescului Nume al lui 
lisus în rugăciune a fost instituită de Domnul nostru lisus Hristos însuşi. 
Te poţi convinge din ultima şi profunda convorbire pe care Domnul a 
avut-o cu Sfinții Săi Apostoli după Cina cea de Taină, relatată în 
Evanghelia Sfântului loan (loan 13, 31; 14, 15 şi 16), în acel ceas 
solemn de dinaintea patimei celei de bună voie şi a chinurilor în durate 
pentru mântuirea neamului omenesc, învăţătura dată de Domnul în acel 
ceas capătă semnificaţia unui testament definitiv stabilit în faţa morţii, şi 
în care adună şi expune ucenicilor, şi prin ei tuturor creştinilor, ultimele 
porunci mântuitoare, garanţii sigure ale vieţii veşnice. Printre aceste 
garanţii şi daruri duhovniceşti se află îngăduinţa şi porunca de a te ruga 
în numele lui lisus. “Orice veţi cere întru numele Meu, aceea voi face, 
ca să fie slăvit Tatăl în Fiul. Dacă veți cere ceva în numele Meu, Eu, voi 
face” (loan 14, 14). Adevărat, adevărat zic vouă: Orice veţi cere de la 
Tatăl în numele Meu El vă va da. Până acum n-aţi cerut nimic în numele 
Meu. Cereţi şi veţi primi, ca bucuria voastră să fie deplină” (loan 16, 23- 
24). 


Ce va primi cel ce se roagă în numele Domnului lisus şi care în felul 
acesta îl poate umple de bucurie? El va primi — după însuşi cuvântul 
Domnului — Duhul Sfânt “pe care-L va trimite Tatăl, în numele Meu” 
(loan 14, 26). Această cunoaştere din trăire aveau Sfinții Părinţi şi ea 
constituia tradiţia lor. 


Capitolul XXIV. 
XXIV DESPRE PRACTICAREA RUGĂCIUNII LUI IISUS 


Dacă eşti într-o mănăstire unde rânduiala rugăciunii de seară din 
biserică este însoțită de metanii, cum ai ajuns în chilie începe rugăciunea 
lui lisus. Dacă vieţuieşti într-o mănăstire unde rânduiala rugăciunii de 


seară, din biserică, nu este însoţită de metanii, sosind în chilie, fă mai 
întâi metaniile ce ţi le-ai propus în regula ta, apoi apucă-te de rugăciunea 
lui lisus. Dacă eşti într-o mănăstire unde rugăciunea de seară nu se face 
în comun, ci fiecare şi-o face în chilie, începe prin a face metaniile 
prevăzute, apoi citeşte-ţi rugăciunile şi psalmii şi, la sfârşit, fă 
rugăciunea lui lisus. 


Pentru început propune-ţi să spui de o sută de ori rugăciunea lui lisus. 
Apoi, dacă vezi că poţi s-o spui de mai multe ori, mai adaugă o sută. Cu 
timpul, dacă vei simţi nevoia, mai poţi adăuga la numărul rugăciunilor. 
Pentru a spune rar şi cu atenţie de o sută de ori rugăciunea lui lisus, îți 
trebuie cam o jumătate de oră: o seamă de nevoitori au nevoie de mai 
mult timp. Nu spune rugăciunile grăbit, imediat unele după altele; fa 
după fiecare rugăciune o pauză, în felul acesta reuşind să-ţi aduni 
gândurile. Spunerea rugăciunii fără pauză duce la împrăștierea 
gândurilor. Controlează-ţi respiraţia; respiră încet şi rar; aceasta ajută să 
nu ne împrăştiem. După ce ai terminat rugăciunea lui lisus nu te lăsa 
cuprins de tot felul de gânduri şi imaginaţii neserioase, iluzorii şi 
trecătoare, ci petrece-ți timpul până ce te culci urmând orientarea 
gândului în timpul rugăciunii. Când te culci, spune rugăciunea şi adormi 
rugându-te. 


Obişnuieşte-te ca la deşteptare, rugăciunea lui lisus să-ți fie primul 
gând, primul cuvânt şi prima faptă. Spune-o de câteva ori, spală-te şi du- 
te repede la Utrenie, în timpul Utreniei, pe cât posibil, opreşte-te de la 
rugăciunea lui lisus. Dacă dispui de timp liber între Utrenie şi Liturghie, 
ocupă-te de rugăciunea lui lisus. Fă acelaşi lucru după masa de prânz. 
Părinţii ne învaţă ca după masa de prânz să ne concentrăm asupra 
aducerii aminte de moarte. Lucrul acesta este între toate corect; de fapt, 
rugăciunea lui lisus nu poate fi despărțită de aducerea aminte de moarte. 
O puternică aducere aminte de moarte este legată de o vie rugăciune 
către Domnul Hristos care a călcat moartea cu moartea Sa şi le-a dăruit 
oamenilor viaţă veşnică, supunându-se pentru un timp morții. 


In timpul Ceasurilor, este bine să exersezi rugăciunea lui lisus: păzindu- 
ți gândul neîmprăştiat, ea îți va ajuta să urmăreşti atent cântările şi 
citirile care se fac în biserică. Străduieşte-te să te obişnuieşti cu 


rugăciunea lui lisus pentru ca ea să devină rugăciunea ta neîncetată, 
potrivindu-se foarte bine acestui scop datorită scurtimii sale, lucru pe 
care rugăciunile lungi nu-l pot face. Părinţii au spus: “Dacă mănâncă sau 
bea, dacă este în chilie sau la ascultare, dacă este pe cale sau face 
altceva, călugărul trebuie să strige fără încetare: Doamne Iisuse 
Hristoase, Fiul lui Dumnezeu, miluieşte-mă pe mine păcătosul” (Calist 
şi Ignatie Xantopol). 


Capitolul XXV. 
XXV DESPRE RUGACIUNEA NEÎNCE TATĂ 


Rugăciunea neîncetată ne-a fost poruncită chiar de Dumnezeu. 
Mântuitorul lumii a zis: “Cereţi şi vi se va da; căutați şi veţi afla; bateţi 
şi vi se va deschide (Matei 7, 7). Dar Dumnezeu, oare, nu va face 
dreptate aleşilor Săi care strigă către El ziua şi noaptea şi pentru care El 
rabdă îndelung? Zic vouă că îi va izbăvi în curând” (Luca 18, 7-8). 
Repetând învăţătura Domnului, Apostolul zice: “Rugaţi-vă neîncetat (| 
Ţes. 5, 17). Vreau deci ca bărbaţii să se roage în tot locul, ridicând mâini 
sfinte, fără de mânie şi fără şovăire” (| Tini. 2, 8). Prin cuvântul 
“bărbaţi”, Apostolul îi numeşte pe creştinii care au ajuns la desăvârşire. 
Numai creştinii care au ajuns la desăvârşire se pot ruga “fără mânie şi 
fără şovăire”, adică într-o pace adâncă, cu o dragoste curată pentru 
semeni, fără resentimente şi fără critici la adresa lor, fără a fi distraşi de 
gânduri şi imaginaţii venite dinafară. Un asemenea bărbat poate în tot 
locul şi în tot timpul să-i ofere lui Dumnezeu rugăciuni, ridicând înspre 
El mâini sfinte, adică gândul lor şi inima lor curățite de patimi, sfințite 
prin Duhul. 


Este limpede că rugăciunea neîncetată nu o poate avea un călugăr 
începător; dar pentru a fi în stare cândva, el trebuie să înceapă prin a se 
obişnui cu rugăciunea frecventă, în acelaşi timp rugăciunea frecventă se 
va preface ea însăşi în rugăciune neîncetată. Cum rugăciunea lui lisus 
este cea mai uşoară pentru rugăciunea neîncetată, începătorul trebuie să 
recurgă la ea cât mai des. Ai o clipă liberă? Nu o pierde fără să faci 
nimic! Nu o petrece în închipuiri himerice şi deşarte, în preocupări fără 
rost şi nesemnificative. Fă-o profitabilă prin practicarea rugăciunii lui 


Isus. Dacă din slăbiciune, sau mai exact, datorită firii noastre căzute, tu 
te laşi cuprins de imaginaţii şi gânduri păcătoase, nu-ţi pierde curajul, nu 
te lăsa. Pocăieşte-te în fața lui Dumnezeu de nebăgarea ta de seamă, 
mărturiseşte-l Lui starea ta de cădere şi de împrăştiere, prosterne-te cu 
mintea în faţa milostivirii Lui şi ia măsuri împotriva gândurilor şi 
imaginaţiilor înşelătoare. 


Cel ce nu se antrenează prin rugăciunea frecventă nu va ajunge niciodată 
la rugăciune neîncetată. Rugăciunea neîncetată este un dar pe care 
Dumnezeu îl acordă robului şi slujitorului Său, a cărui credincioşie a 
fost pusă la încercare. “Este imposibil să te apropii de Dumnezeu altfel 
decât prin rugăciunea neîncetată” (Sf. Isaac Sirul). Rugăciunea 
neîncetată este semnul milostivirii lui Dumnezeu faţă de om; este 
semnul că toate puterile sufletului său sunt întoarse către Dumnezeu. 
“Miluieşte-mă, Doamne, că spre Tine voi striga toată ziua. Veseleşte 
sufletul robului Tău, că spre Tine, Doamne, am ridicat sufletul meu” 
(Ps. 85, 3). 


Capitolul XXVI. 


XXVI. RUGACIUNEA LUI IISUS ORALĂ, MINTALĂ ȘI DIN 
INIMĂ 


Cel ce vrea să se consacre rugăciunii lui lisus, fără a săvârşi greșeli, 
trebuie să se controleze pe sine însuşi, cât şi felul în care o face, studiind 
următoarele scrieri patristice: „Capete asupra cumpătării şi virtuţii” de 
Isihie, preotul din Ierusalim; „Capitolele despre cumpătare şi 
priveghere” ale Sfântului Filotei Sinaitul; „Sfaturi despre lucrarea 
ascunsă în Hristos” de Sfântul Teolipt, mitropolitul Filadelfiei; 
„Scrierile” Sfântului Simeon Noul Teolog şi ale Sfântului Grigorie 
Sinaitul; „Tratatul despre priveghere şi paza inimii” a lui Nichifor din 
singurătate; Lucrările Sfinților Calist şi Ignatie Xantopol; „Tradiţia” de 
Sfântul Nil Sorski; „Antologia” ieromonahului Dorotei şi altele. 


Cititorul va găsi în „Filocalir”, în „Tratatul despre cele trei moduri de a 
te ruga”, a Sfântului Simeon Teolog, în „Iratatul” lui Nichifor din 
singurătate şi în „Scrierile” Sfinților Ignatie şi Calist Xantopol, 


învăţătura despre meşteşugul de a intra cu mintea în inimă cu ajutorul 
respirației naturale, sau, altfel spus, o tehnică care ajută să ajungi la 
rugăciunea minţii. Această învăţătură a Părinților a provocat, şi continuă 
să provoace, destule dificultăți pentru mulți cititori, şi de fapt ea n-are 
nimic dificil. Noi îi sfătuim pe fraţii noştri să nu încerce să descopere 
prin ei înşişi această artă dacă nu li se descoperă ea singură. Mulţi 
dorind să câştige această experienţă şi-au îmbolnăvit plămânii fără a 
câştiga nimic. Important este ca în timpul rugăciunii mintea să se 
unească cu inima, dar acest lucru îl realizează harul lui Dumnezeu la 
vremea hotărâtă de El. Un alt mod de a face rugăciunea lui lisus, 
echivalent cu cel menţionat, constă în a spune rugăciunea fără grabă, 
făcând mici pauze, cu respirația liniştită şi lentă, şi cu concentrarea 
minţii asupra cuvintelor rugăciunii. Datorită acestor ajutoare, putem 
uşor ajunge la o oarecare treaptă de atenţie, în timpul rugăciunu inima 
începe foarte repede a intra în armonie cu atenția minţii. Armonia inimii 
şi minţii se transformă încet în unirea minţii cu inima, şi meșteşugul 
metodei expuse de Părinți se descoperă singur. Toate mijloacele fizice, 
având un caracter material, au fost propuse de Părinți nu ca lucru 
esenţial, ci doar ca suport pentru a ajunge mai uşor şi mai repede la 
atenţie în timpul rugăciunii. 


Nota esenţială, indispensabilă rugăciunii, este atenția. Fără atenție nu 
există rugăciune. Adevărata atenție, cea dăruită de harul divin vine 
atunci când mortificăm dorinţele inimii legate de lumea aceasta. 
Mijloacele nu sunt niciodată decât mijloace. Părinții care ne învaţă să 
introducem mintea în inimă odată cu inspirația, spun că mintea odată 
obişnuită să se unească cu inima sau, mai exact când mintea a dobândit 
această unire, nu mai are nevoie de ajutorul unei tehnici pentru a o face, 
ci se uneşte cu inima simplu, de la sine, prin propria sa mişcare (Ignatie 
şi Calist Xantapol). Şi trebuie să fie aşa. Separarea minţii de inimă, 
opoziția lor reciprocă, este urmarea căderii noastre în păcat: este firesc 
ca harul divin — atunci când vine pentru a-l tămădui pe omul împărțit şi 
dezintegrat prin cădere — să reunească aceste părţi divizate, să reunească 
mintea nu numai cu inima, ci şi sufletul cu trupul, şi să le dea o unică 
mişcare corect orientată către Dumnezeu. 


In acelaşi timp cu unirea dintre minte şi inimă, nevoitorul dobândeşte şi 
puterea de a rezista gândurilor şi simţămintelor păcătoase. Lucrul acesta 
ar putea fi rezultatul unei tehnici oarecare de a te ruga? Cu siguranţă nu! 
Este lucrarea harului, este roada Duhului Sfânt care acoperă cu umbrirea 
sa lucrarea nevoitoare nevăzută a ostaşului lui Hristos; ori Duhul Sfânt 
rămâne inaccesibil omului trupesc şi psihic. 


Citind ceea ce spun Sfinţii Părinţi referitor la “locul inimii” pe care 
mintea îl descoperă prin rugăciune, trebuie să înţelegem prin acesta 
puterea contemplativă a inimii, fixată de către Creator în partea 
superioară a inimii. Prin această putere inima omului se deosebeşte de 
cea a animalelor. Acestea din urmă au puterea voinţei, sau puterea 
senzuală, şi forţa râvnitoare, sau puterea irascibilă, la fel ca şi omul. Dar 
puterea contemplativă care se manifestă prin conştiinţa morală sau prin 
intuiţia directă, prin frica de Dumnezeu, prin dragostea spirituală pentru 
Dumnezeu şi pentru aproapele, prin simțământul de pocăință, de 
umilință şi blândeţe, prin căința sufletului şi prin alte simţăminte 
duhovniceşti, este necunoscută animalelor. Puterea sufletului este 
mintea; cu toate că ea este imaterială, îşi are reşedinţa în creier. La fel 
puterea contemplativă a omului, cu toate că este nematerială îşi are şi ea 
reşedinţa ei. Ea este situată în partea superioară a inimii, în partea stângă 
a pieptului, aproape de sân, puţin deasupra lui. 


Unirea minţii cu inima înseamnă unirea gândurilor duhovniceşti ale 
minţii cu simţămintele duhovniceşti ale inimii. Pentru că omul este căzut 
şi gândurile şi simţămintele sale, din duhovniceşti cum erau, au devenit 
trupeşti şi psihice, trebuie să readucem, cu ajutorul poruncilor 
Evangheliei, mintea şi inima la gânduri şi simţăminte duhovniceşti. 
Când mintea şi inima vor fi tămăduite, vor fi în acelaşi timp unite în 
Domnul, în partea inimii unde se află puterea contemplativă, se va 
forma încet, încet, un minunat templu a lui Dumnezeu “nefăcut de 
mână”, ci duhovnicesc, o “sfântă a sfintelor”: acolo mintea, hirotonită 
întru preot şi sfințită întru episcop, se coboară pentru a-L adora pe 
Dumnezeu în Duh şi in Adevăr. Atunci creştinul înţelege printr-o 
fericită experienţă ceea ce se spune în „Scriptură”: “Căci noi suntem 
templu al Dumnezeului celui viu, precum Dumnezeu a zis că: Voi locui 


în ei şi voi umbla şi voi fi Dumnezeul lor şi ei vor fi poporul Meu” (2 
Cor. 6, 16). 


Sub puterea contemplativă, în mijlocul inimii, este situată puterea 
irascibilă; sub aceasta, în partea inferioară a inimii, se află locul puterii 
senzuale sau a dorinţei. La animale aceste două puteri acţionează într-o 
manieră grosieră, căci ele nu sunt legate nici într-un fel de sfera 
contemplativă. La oameni ele acţionează în funcţie de măsura în care 
puterea contemplativă este dezvoltată. Dar ele nu vor putea acţiona 
corect, fiind într-o deplină ascultare de puterea contemplativă, decât la 
adevăratul creştin care a supus înțelepciunii lui Hristos — adică 
Evangheliei — nu numai gândurile şi simțămintele evident păcătoase, ci 
ŞI cele ce sunt naturale. 


Mintea şi inima nu pot fi unite decât în Duh şi în Adevăr. lată ce 
însemnează asta: mintea şi inima nu se pot uni dacă nu renunţă complet 
la natura căzută şi dacă nu se dăruiesc total căii Evanghelice; mai mult 
încă, trebuie ca printr-o constantă şi strictă păzire a poruncilor 
Evangheliei, să atragă harul Sfântului Duh pentru ca, atinse şi învăluite 
de umbrirea Lui, să se poată tămădui şi să fie readuse la viaţă. 


Nu numai gândurile şi simţămintele evident păcătoase, ci şi gândurile şi 
simțămintele naturale, oricât ar fi de fine şi acoperite de masca unei 
aparente dreptăți, împiedică unirea gândului cu inima şi le pun într-o 
opoziție reciprocă. Mica îndepărtare de direcţia duhovnicească pe care o 
dă Evanghelia va face deşarte şi inoperante toate mijloacele şi tehnicile 
de a spune rugăciunea: mintea şi inima nu se vor uni niciodată. 


Felul în care trebuiesc împlinite poruncile înainte de unirea minţii cu 
inima diferă de cel ce urmează acestei uniri, înainte de unire nevoitorul 
împlineşte poruncile cu mare greutate şi dificultate, sforțându-şi firea sa 
căzută; după unire forţa duhovnicească care uneşte mintea cu inima îl 
atrage pe om pe calea poruncilor şi face împlinirea acestora uşoară şi 
plăcută. “Pe calea poruncilor Tale am alergat când ai lărgit inima mea” 
(Ps. 118, 32), zice psalmuistul. 


Celui ce practică rugăciunea lui lisus îi va fi foarte folositoare lectura 
„Comentariilor” alcătuite de Vasile Polianomerul, purtător al schimei 


celei mari, la lucrările Sfinților Grigorie Sinaitul, Isihie de la Ierusalim, 
Filotei Sinaitul şi Nil Sorski. Datorită acestor comentarii lectura 
„Filocaliei” devine foarte clară şi folositoare. Când citeşti scrierile 
Sfinților Părinţii nu trebuie să pierzi din vedere faptul că nivelul unui 
începător din vremea lor corespunde unui ascet înaintat din vremea 
noastră. Aplicarea sfaturilor Părinților la viaţa ta trebuie să o faci cu 
mare grijă. 


Capitolul XXVII. 


XXVII. DESPRE MEDITAȚIE 


Sfântul Dimitrie al Rostovului şi Sfântul Tihon de Zadovsk au meditat 
asupra întrupării lui Dumnezeu Cuvântul, asupra vieţii Sale pământene, 
asupra mântuitoarelor Sale patimi, asupra învierii Sale triumfătoare, 
asupra înălțării Sale la cer, cât şi asupra omului, asupra destinului său, 
asupra căderii şi restaurării lui prin Mântuitorul, şi asupra altor taine ale 
creştinismului. Sfintele meditații ale acestor doi episcopi sunt expuse 
remarcabil în scrierile lor. In acord cu alţi scriitori ascetici, Sfântul Petru 
Damaschinul categoriseşte meditaţiile de genul acesta în categoria 
viziunilor duhovniceşti şi, în cadrul acestora, le consideră pe treapta a 
patra. Fiecare viziune duhovnicească oferă o privire asupra unei taine 
anume; ea îi este dăruită nevoitorului în funcție de purificarea sa prin 
pocăință, cum aflăm din cartea Sfântului Petru Damaschin, (Sfântul 
Petru Damaschin, „Despre cele opt vederi mintale”, în „Filocalia” V. 5). 
Pocăinţa îşi are treptele sale, iar vederea cu duhul pe ale ei. Tainele 
creştinătăţii i se descopăr ascetului puţin câte puţin, în funcţie de 
progresul său spiritual. 


Meditaţiile şi reflecțiule sfinților episcopi Dimitrie şi Tihon aduc 
mărturie despre sporul lor în cele duhovniceşti. Celui ce vrea să se 
exerseze în meditaţie, să le citească scrierile; o asemenea meditaţie va fi 
impecabilă şi foarte folositoare pentru sufletele lor. Dimpotrivă, 
meditaţia poate deveni, şi devine, păgubitoare pentru suflet dacă, înainte 
de a se purifica prin pocăință şi fără a avea noţiuni precise asupra 
învățăturii creştine, ascetul îşi permite să mediteze urmând propriile sale 
înclinații. O asemenea meditaţie nu va lipsită de erori şi, în consecinţă, 


va provoca efecte neplăcute asupra sufletului şi-l va duce la orbire; ba îl 
va antrena pe nevoitor într-o rătăcire fatală. 


Aceşti episcopi au studiat teologia ortodoxă în detaliile şi profunzimea 
ei ŞI, în consecință, datorită sfinţeniei vieţii lor, s-au ridicat până la 
înălțimea desăvârşirii creştine: era firesc pentru ei să se ocupe cu 
meditaţia. Nu este la fel situaţia ascetului care n-are solide cunoştinţe 
teologice, şi care nu s-a curăţit prin pocăință. Din acest motiv Părinţii 
interziceau începătorilor, şi de fapt tuturor călugărilor, care nu erau 
pregătiţi prin studiu şi viaţă curată, să se ocupe cu meditaţia. Sfântul 
loan Scărarul zice: “Adâncă e prăpastia dogmelor. lar mintea celui ce se 
linişteşte sare fără primejdie în ele. Nu e ferit de primejdie cel ce înoată 
îmbrăcat; nici cel ce se atinge de teologie stăpânit de patimi (Scara 
XXVII, 9). Aceste cuvinte sunt o atenţionare pentru isihaşti; ori se ştie 
bine că poate trăi în isihie cel ce a făcut deosebite progrese. 


In vechime mulți călugări au căzut în prăpastia ereziilor pentru singurul 
motiv că şi-au îngăduit să scurteze dogmele care depăşeau puterea lor de 
înţelegere. “Călugărul cu cugetul smerit, zice Sfântul Ioan Scărarul, nu 
va iscodi cele negrăite. Dar cel mândru va iscodi nedreptățile” (Scara 
XXV, 12). Cât adevăr! Când nu eşti pregătit şi copt pentru meditaţie, 
dorinţa de a te preocupa de ea este un început de nălucire; este o dorinţă 
nebună şi orgolioasă. Ocupă-te cu rugăciunea şi lectura hrănitoare de 
suflet, şi aceasta va deveni o meditaţie nepericuloasă şi plăcută lui 
Dumnezeu. 


Aşa cum ochii noştri trupeşti, atunci când sunt tămăduiţi de orbire, pot 
vedea datorită funcțiuni lor fireşti, tot la fel mintea noastră, când este 
purificată de boala păcatului, începe să vadă tainele creştinismului. In ne 
voinţa ta, pune-ţi încrederea în Dumnezeu. Dacă este nevoie pentru tine 
şi pentru folosul general al Bisericii ca tu să scrutezi tainele credinţei şi 
să-i înveți pe frații tăi, Dumnezeu nu te va lipsi de acest dar. Dar dacă 
aceasta nu este voia lui Dumnezeu, înseamnă că n-ai nevoie de acest dar 
pentru mântuirea ta. 


Tânjeşte după rugăciunea curată unită cu un simțământ de pocăință şi de 
întristare, adu-ţi aminte de moarte, de judecata lui Dumnezeu şi de 


chinurile cumplite ale iadului în care arde focul cel nestins şi unde 
stăpâneşte întunericul veşnic. O asemenea rugăciune însoțită de 
asemenea gânduri, este o meditaţie negreşelnică şi aducătoare de mare 
câştig pentru suflet. 


Capitolul XXVIII. 
XXVIII. ADUCEREA AMINTE DE MOARTE 


Un monah trebuie să-şi aducă aminte zilnic — şi de mai multe ori pe zi — 
că va muri cu siguranţă. El trebuie să ajungă să-şi aducă aminte mereu 
de moartea sa. Mintea noastră este atât de întunecată prin cădere încât 
nu numai că nu ne obligă să ne amintim de moarte, ci putem s-o uităm 
totalmente. Când uităm de moarte începem a trăi ca şi cum am fi 
nemuritori, consacrându-ne toată activitatea celor pământeşti, fără a ne 
preocupa deloc starea noastră de călători înspre veşnicie, nici soarta care 
ne aşteaptă. Atunci cu siguranţă şi fără ruşine vom călca în picioare 
poruncile lui Hristos; atunci noi vom săvârşi păcatele cele mai 
groaznice; atunci vom renunţa nu numai la rugăciune neîncetată, ci şi la 
cea statornicită la soroace stabilite; vom începe să neglijăm această 
îndeletnicire absolut indispensabilă ca şi cum ar fi o activitate 
nefolositoare şi facultativă. Uitând moartea fizică suntem cuprinşi de 
moartea spirituală. 


Dimpotrivă, cel ce-şi aminteşte adesea de moartea trupească, devine viu 
sufleteşte. El locuieşte pe pământ ca un călător într-o colibă, sau ca un 
prizonier în închisoare, așteptând în orice moment să fie judecat şi 
executat, în faţa ochilor săi porțile veşniciei sunt mereu deschise. Suflet 
neliniștit priveşte mereu în această direcție, cuprins de o mare tristeţe şi 
o profundă meditaţie. El este constant preocupat de întrebarea ce 1 se va 
pune în faţa înfricoşatului divan al lui Hristos şi de sentinţa pe care o va 
primi, căci această sentință decide soarta omului pentru toată viaţa 
veşnică de dincolo de mormânt. Nici o frumuseţe pământească, nici o 
ispită nu-i atrage atenţia sau dorinţa. Nu judecă pe nimeni, căci ştie că în 
fața judecății lui Dumnezeu se va pronunţa împotriva lui aceeaşi 
Judecată cu care el îi judecă aici jos pe alții. El iartă totul şi pe toți 
pentru ca şi el să fie iertat şi să dobândească mântuirea. Este indulgent 


cu toţi, are milă faţă de toți, ca şi el să aibă parte de indulgență şi de 
milă. Primeşte cu bucurie orice suferinţă, considerându-le ca meritate 
pentru păcatele sale vremelnice, pentru a fi scutit de chinurile veşnice. 
Dacă-i vine gândul de a se mândri cu virtuțile sale, imediat amintirea 
morții se întoarce împotriva acestui gând, îl acoperă de ruşine, îl 
convinge de absurditate şi îl înlătură. 


Ce semnificaţie ar putea avea virtutea noastră în faţa judecății lui 
Dumnezeu? Ce valoare ar putea avea virtutea noastră în ochii lui 
Dumnezeu în faţa căruia nici cerul nu este curat (lov. 15, 15)? Repetă 
mereu: eu voi muri, cu siguranță voi muri! Părinții mei au murit şi 
strămoşii mei au murit; nici o făptură omenească n-a rămas pentru 
totdeauna pe pământ. Moartea care i-a înghiţit pe ei pe toți mă va înghiți 
şi pe mine. Nu pierde timpul ce-ţi este dat pentru mântuire! Nu-ţi ţintui 
ochii de pământul pe care eşti un actor momentan, pe care eşti în exil, pe 
care ţi s-a dat prin mila lui Dumnezeu şansa de a-ţi reveni întru sine şi 
de a te pocăi pentru a scăpa de iad şi de chinurile lui veşnice. Profită de 
scurtul tău pelerinaj terestru pentru a-ţi asigura un locaş de pace, un 
refugiu binecuvântat în veşnicie. Stăruie pentru a primi răsplata veşnică 
renunțând la bunurile vremelnice, renunțând la toate cele trupeşti şi 
psihice legate de firea căzută. Stăruie să împlineşti poruncile lui Hristos; 
stăruie într-o sinceră pocăință de păcatele ce le-ai făcut; stăruie pentru a 
primi harul lui Dumnezeu şi preamăreşte-L pentru toate încercările ce ţi 
le-a trimis; stăruie în rugăciuni şi psalmodieri; stăruieşte în rugăciunea 
lui lisus împreunată cu aducerea aminte de moarte. 


Aceste două lucrări — rugăciunea lui lisus şi aducerea aminte de moarte 
— se reduc uşor la una singură. Rugăciunea aduce insistent amintirea 
morții, ca şi cum ea ar fi o pregustare a acesteia; şi în contact cu această 
pregustare, rugăciunea se înflăcărează de mai multă ardoare. 


Pentru un ascet este indispensabilă aducerea aminte de moarte. Această 
aducere aminte este esențială pentru nevoinţele sale duhovniceşti. Ea 
salvează asceza călugărului împotriva ravagiilor pe care le face părerea 
de sine, la care poate duce o viaţă de nevoinţă şi priveghere când ea nu 
este ocrotită de aducerea aminte a morţii şi a judecății lui Dumnezeu. 
Este un mare dezastru pentru suflet atunci când acorzi o oarecare 


valoare eforturilor sale ascetice, de a le considera că au o oarecare 
valoare în faţa lui Dumnezeu. Mai degrabă trebuie să recunoşti că tu eşti 
vrednic de suferință pe pământ şi de chinuri în veşnicie. Această 
apreciere asupra ta însăţi este corectă; ea este mântuitoare şi plăcută lui 
Dumnezeu. 


Adu-ţi aminte mereu de chinurile veşnice care-i aşteaptă pe păcătoşi, 
închipuieşte-ţi-le în faţa ochilor. Pregustă-le pentru ca sufletul tău 
cutremurat de amintirea lor să se lepede de păcat şi să se arunce în fața 
lui Dumnezeu cu o rugăciune umilită cerându-i mila, şi pune-ţi toată 
nădejdea în nemărginita Lui bunătate şi nu în tine însuți, închipuie-ţi 
înfricoşătoare prăpastie dintr-un adânc şi imensa închisoare care este 
iadul. Prăpastia se numeşte “adânc”, adică “fără fund”. Aşa ceva, cu 
siguranţă, estq iadul pentru oameni. Marea închisoare a iadului cuprinde 
numeroase locuri în care sunt suportate chinuri de tot felul, după cum au 
fost şi păcatele comise pe pământ, în toate locurile încarcerarea este 
veşnică, la fel şi chinurile. Acolo jos domneşte întunericul de nepătruns 
ŞI, în acelaşi timp, focul nestins care arde mereu cu aceeaşi putere. 
Acolo jos nu există zi, ci noapte veşnică. Acolo jos este un miros 
insuportabil cu care nici o duhoare pământească nu se poate compara. 
Viermele teribil al iadului este neadormit: el roade, roade, devorează pe 
cei închişi, fără a le distruge existenţa şi fără a se sătura. Toate chinurile 
iadului au această trăsătură: sunt mai rele decât orice moarte şi totuşi nu 
provoacă moartea. Moartea este tot atât de dorită în iad ca viaţa pe 
pământ. Moartea ar fi o fericire pentru cei din iad, dar nu-i posibilă: 
destinul lor este o viaţă fără de sfârşit pentru suferinţele fără de sfârşit. 
Chinuri insuportabile îi apasă în iad pe cei condamnaţi de Dumnezeu; 
chinul cel mai greu al sufletului, acolo în iad, este disperarea. 


Consideră-te condamnat la chinurile veşnice din iad; din acest chin al 
conştiinţei se vor naşte în inima ta, fără să le poţi opri, asemenea 
frământări, şi asemenea rugăciuni, încât cu siguranță Dumnezeu se va 
milostivi de tine şi, în locul iadului, vei dobândi raiul. 


Cei ce vă consideraţi vrednici de recompense pământești şi cereşti 
sunteţi pasibil de chinurile iadului mai mult decât păcătoşii notorii, 
pentru că păcatul păcatelor este mândria, părerea de sine: păcatul 


sufletesc, nevăzut cu ochii trupeşti, adeseori se ascunde sub masca 
umilinţei. 


Cei mai mari dintre monahii cu viață sfântă făceau acest exercițiu al 
aducerii aminte de moarte şi meditau asupra ei. Sfântul Pahomie cel 
Mare se păzea mereu în frica lui Dumnezeu şi aducerea aminte de 
chinurile veşnice şi de răul cel fără de sfârşit, adică de focul nestins şi de 
viermele neadormit. Prin acest mijloc Pahomie se ferea de rău şi făcea 
binele. 


Capitolul XXIX. 


XXIX. ÎNSUŞI DUMNEZEU A RÂNDUIT CALEA CEA STRÂMTĂ 
PENTRU ADEVĂRAŢII SĂI SLUJITORI 


Domnul nostru lisus Hristos şi-a petrecut viața Sa pământească în cea 
mai mare smerenie, expus la permanente suferinţe şi batjocuri, prigonit, 
calomniat de vrăjmaşii Săi şi, în sfârşit, supus public la o moarte de 
ocară între doi tâlhari. Calea mântuirii care duce la viaţa veşnică, 
deschisă de Domnul însuşi, este strâmtă şi cu scârbe (cf. Matei 7, 13). El 
a trasat-o prin exemplul şi învăţătura Sa. Domnul le-a prezis ucenicilor 
Săi că în lume, adică în timpul vieții pământeşti, vor avea de suferit 
(loan 16, 33), că lumea îi va uri (loan 15, 18-19), că vor fi izgoniți, 
prigoniți şi daţi morţii (loan 16, 2-3). Domnul a comparat soarta 
ucenicilor şi credincioşilor Săi trecători în mijlocul lumii stricate cu “a 
oilor în mijlocul lupilor” (Matei 10, 16). Este clar deci că această 
condiție dureroasă a vieţii noastre pământene a fost instituită de către 
Domnul însuşi pentru adevărații Săi slujitori. Ceea ce a fost statornicit 
de către Domnul nu poate fi înlăturat prin mijloace omeneşti: nici prin 
înţelepciune, nici prin prudenţă, nici prin prevedere, nici prin precauţie. 
De aceea cel ce vrea să îmbrăţişeze viaţa călugărească trebuie să se se 
încredinţeze total voii lui Dumnezeu, să se pună sub conducerea Sa, să 
se pregătească de dinainte pentru a suporta toate suferinţele pe care 
Providența va îngădui să vină asupra slujitorului său în timpul 
peregrinării pământene. “Fiule! Când vrei să te apropii să slujeşti 
Domnului Dumnezeu, găteşte-ţi sufletul tău spre ispită, încordează 
inima ta şi fii tare şi să nu te tulburi în timpul încercării. Lipeşte-te de 


Domnul şi nu te depărta, ca să fii înălţat la sfârşitul vieţii Tot ce ţi se va 
întâmpla, primeşte cu plăcere şi în necazurile tale fii îndelung-răbdător. 


Că în foc se lămureşte aurul, iar oamenii cei plăcuţi Domnului, în 
cuptorul smerenie” (Sir. 2, 1-5). 


Care este rațiunea pentru care Domnul a rezervat adevăraților Săi 
slujitori chinuri şi suferințe în timpul vieții pământeşti, în timp ce 
vrăjmaşilor le dă prosperitate, succese şi bunuri materiale? Inţelepciunea 
trupească răspunde: “pentru a-i face drepți pe potrivnici”. lată însă 
rațiunea: omul este o ființă căzută. Din rai, unde a atras asupra sa 
moartea prin călcarea poruncii lui Dumnezeu, a fost aruncat pe pământ, 
îndată după călcarea poruncii, moartea a atins sufletul omului, şi a 
contaminat şi trupul într-un chip de nevindecat. 


Trupul, pentru care sufletul este viaţa, nu s-a despărțit de suflet imediat 
după cădere; dar sufletul, pentru care Sfântul Duh este viaţa, a fost 
imediat abandonat de Sfântul Duh; Sfântul Duh l-a părăsit, aşa cum era 
întinat şi otrăvit de păcat, şi l-a lăsat în voia lui. Cu sufletul mort şi cu 
trupul trăind o viață animalică, primul om a fost aruncat pe pământ 
pentru a locui aici o oarecare vreme; şi ceilalți oameni se nasc şi trăiesc 
pe pământ un oarecare timp. Apoi la expirarea aşa zisei “vieţi” 
pământene, trupul este învins definitiv de moarte, după ce fusese hărțuit 
şi după ce se luptase cu ea, toată viaţa. 


In milostivirea Sa, Creatorul i-a dat omului viaţă pământească, acest 
răstimp scurt, pentru a-l folosi înspre mântuirea sa, adică pentru a se 
reîntoarce de la moarte la viaţă. Mântuirea, sau “vivificarea” omului 
prin Duhul Sfânt, s-a săvârşit prin intermediul unui Mântuitor sau 
Salvator: prin Domnul nostru lisus Hristos. Oamenilor născuţi înainte de 
venirea Mântuitorului, le era dat să caute mântuirea prin credinţa în 
acest Răscumpărător promis, şi să primească izbăvirea după împlinirea 
Mântuirii. Celor născuţi după venirea Mântuitorului, le este dat să-şi 
lucreze mântuirea prin credinţa în Mântuitorul deja venit, să primească 
mântuirea deja în timpul vieţii lor şi să fie asiguraţi că nu o vor pierde 
nici după despărţirea sufletului de trup şi a judecății particulare. 


Tot omul care crede în Mântuitorul trebuie să-şi recunoască şi să-şi 
mărturisească căderea sa şi condiția de exilat pe pământ; trebuie să-şi 
recunoască şi să-şi mărturisească căderea prin însăşi viaţa sa, pentru ca 
această recunoaştere şi mărturisire să nu fie formală, moartă şi fără 
efect, ci vie şi reală. Altfel nu-şi pot recunoaşte în mod real Mântuitorul, 
căci numai cei ce sunt căzuţi şi pierduţi au nevoie de un Răscumpărător; 
pentru cei ce nu-şi recunosc şi mărturisesc căderea Răscumpărătorului 
nu este de nici o trebuinţă. A-ţi mărturisi căderea prin viaţa ta înseamnă: 
a suporta toate încercările vieţii pământene ca o dreaptă răsplată a 
căderii tale, ca o consecinţă naturală, logică, pentru starea ta de 
păcătoşenie, şi a renunța mereu la bucuriile care nu se cuvin unui 
răufăcător lepădat de Dumnezeu, pentru că L-a supărat. 


Viaţa pământească nu-i altceva decât o anticameră ce duce la viaţa 
veşnică. La ce fel de viaţă? La viaţa veşnică în închisoarea iadului, în 
mijlocul chinurilor celor groaznice, dacă, în timpul vieţii vremelnice de 
pe pământ nu ne-am folosit de mântuirea ce ne-a fost oferită gratuit — 
acea mântuire pe care o poate accepta sau refuza, la liberă alegere, orice 
om. Viaţa pământească este un loc unde experimentăm mizeriile şi 
suferinţele, un loc din care contemplăm mizeriile şi suferințele din iad, 
incomparabil mai mari. Viaţa de pe pământ nu oferă nici o bucurie, nici 
un confort, dacă n-ai nădejdea mântuirii. “Fericiţi cei ce plângeţi acum”, 
în timpul călătoriei pământeşti, zice Mântuitorul nostru, dar “vai vouă 
celor ce astăzi rădeţi” (Luca 6, 21 şi 25). 


Toată viaţa creştină pe pământ nu-i decât o pocăință care se exprimă în 
acțiune, în căință personală. Hristos a venit să ne cheme la pocăință. Ia 
aminte în mod deosebit la cuvintele Sale: “n-am venit să chem pe drepți, 
ci pe păcătoşi la pocăință” (Matei 9, 13). Aici, jos, Mântuitorul nu ne 
oferă nici bucurie, nici ospăț, nici plimbări, nici daruri, ci pocăință, 
plâns, lacrimi, tânguiri şi cruce. Tu vezi cum trebuie să-şi petreacă un 
creştin viața pe pământ! Constaţi acest lucru citind Evanghelia lui 
Hristos. Desigur creştinii pot găsi bucurii aici jos, dar acestea sunt 
bucurii spirituale. Ei nu-şi găsesc bucuria în aur, argint, mâncare şi 
băutură, onoruri, mărire, ci în Dumnezeu Mântuitorul lor, în bunătatea 
Lui pentru ei, în nădejdea vieţii veşnice. 


Asumându-şi condiţia umană cu toate neputinţele ei, în afară de păcat, 
Domnul a luat în mod concret cunoştinţă de starea de cădere în care a 
ajuns neamul omenesc întreg. El şi-a petrecut viaţa pământească în 
suferinţe continui, fără a spune nici un cuvânt de nemulţumire împotriva 
lor. Dimpotrivă, El le-a numit “paharul” pe care Tatăl Său ceresc Il-a 
dat şi pe care trebuie să-l bea până la capăt fără murmur. Nevinovat şi 
Sfânt El a suferit în firea Sa omenească pentru umanitatea vinovată şi 
contaminată de păcat, şi a arătat suferinţele ca o cale a mântuirii pentru 
toţi cei ce îl vor urma, pentru toţi cei ce vor fi urmaşii Săi duhovniceşti. 


Am prezentat suferințele ca un mijloc existenţial prin care devenim 
conştienţi de starea noastră de cădere şi de păcătoşenie, de a-L 
recunoaşte şi a-L mărturisi pe Mântuitorul nostru, de a ne uni şi a fi 
asimilați de către El. în acelaşi timp, din propriile Sale suferinţe, El 
revarsă în suferinţele slujitorilor Săi o mângâiere inefabilă, drept probă 
vie că mântuirea este o realitate şi că la ea se ajunge prin suferinţe. 


Nevinovat şi Sfânt, Domnul şi-a petrecut viaţa Sa pământească în 
suferinţe; cu atât mai mult, cei ce sunt vinovaţi, trebuie să sufere pe 
deplin convinşi că o merită; ei trebuie să se bucure că prin suferinţele de 
scurtă durată vor fi scutiţi de chinurile veşnice şi vor fi socotiți ca 
ucenici şi apropiaţi ai lui Dumnezeu-Omul. Cel ce refuză suferințele şi 
nu consideră că le merită, nu-şi recunoaşte starea de cădere şi de 
pierzanie. Cel ce-şi petrece viaţa pământească în bucurii, renunţă la 
mântuirea lui. Cel ce n-a trăit pe pământ decât pentru succese 
pământeşti alege, în nebunia sa, acest răstimp scurt în locul veşniciei; el 
consideră că veşnicia nu există, şi îşi pregăteşte nefericirea veşnică! Cel 
ce nu-şi recunoaşte căderea şi pierzania sa, nu-L recunoaşte şi-l 
respinge pe Mântuitorul. 


Recunoaşterea fapului că meriți chinurile vremelnice şi veşnice 
premerge şi te conduce la cunoaşterea Domnului, aşa cum vedem din 
exemplul tâlharului celui bun care a moştenit raiul (Luca 23,40-43). S-ar 
putea obiecta că tâlharul era un criminal notoriu şi că, în consecinţă, lui 
îi era foarte uşor să fie conştient de păcatele sale; cum ar putea ajunge la 
o asemenea conştiinţă o persoană care n-a comis asemenea crime? Noi 
putem răspunde că celălalt tâlhar care era răstignit alături de Domnul era 


şi el un criminal, dar că el n-a ajuns la conştiinţa păcătoşeniei sale, 
pentru că această conştiinţă este urmarea bunătăţii inimii şi a umilinţei, 
în timp ce inconştiinţa este rezultatul împietririi inimii şi a mândriei. 
Sfinţii lui Dumnezeu s-au recunoscut mereu ca păcătoşi, cu toate că erau 
copleşiți de daruri duhovniceşti evidente; dimpotrivă, marii făcători de 
rele s-au justificat întotdeauna şi, afundându-se tot mai adânc în 
fărădelegile lor, nu încetau a-şi proclama virtuțile. 


Apostolul Pavel spune că toţi drepţii Vechiului Testament şi-au petrecut 
viaţa pământească “lipsiţi, strâmtoraţi, rău primiți” (Evrei 11, 
37), mărturisind că pe pământ ei sunt străini şi călători” (Evrei 11, 13). 
Apoi adresându-se adevăraţilor slujitori ai lui Dumnezeu, contemporani 
cu el, şi arătându-le cine este izvorul credinței şi cine a atins 
perfecțiunea acesteia, lisus care, în locul măririi a îndurat batjocură şi 
Cruce, Apostolul îi îndeamnă: “Pentru aceea şi lisus, ca să sfințească 
poporul cu sângele Său, a pătimit în afara porții Deci dar să ieşim la El, 
afară din tabără, luând asupra noastră ocara Lui” (Evrei 13, 12-13). 
Afară de tabără, adică lepădând tot ceea ce această lume nestatornică şi 
trecătoare socoate ca vrednic de râvnit; luând asupra noastră ocara Lui, 
adică însoţindu-L pe drumul crucii, trasat de El în tot timpul vieţii de 
suferinţă pe pământ. 


Toţi creştinii adevăraţi au răspuns acestei chemări şi, după ce au părăsit 
tabăra care din toate punctele de vedere este provizorie şi lipsită de 
stabilitate, au parcurs drumul suferințelor spre Cetatea cerească cea 
veşnică. “Iată dacă sunteți fără de certare, zice Apostolul, de care toți au 
parte, atunci sunteți fii nelegitimi şi nu fii adevărați” (Evrei 12, 8). 
Trebuie subliniat aici cuvântul toți: toţi drepţii şi-au petrecut viaţa 
pământească în suferinţe; nici unul dintre ei n-au ajuns în cer pe calea 
cea largă a belşugului pământesc. “Căci pe cine îl iubeşte Domnul îl 
ceartă, şi biciuieşte pe care îl primeşte” (Evrei 12, 6). “Eu pe câți îi 
iubesc, îi mustru şi îi pedepsesc”, a zis Domnul în descoperirea 
Sfântului loan Teologul (Apoc. 3, 19). 


Invăţaţi prin aceste mărturii ale Sfântului Duh, şi prin multe altele, cu 
care sunt presărate paginile Sfintei Scripturi, noi afirmăm categoric: 
suferinţele trimise unui om de către Providenţă sunt un semn sigur că 


este ales de Dumnezeu. Când Domnul Hristos l-a întâlnit pe tânărul 
bogat, şi a început să-l iubească, i-a propus să-L urmeze şi să-şi poarte 
crucea (cf. Marcu 10, 21). Să nu respingem această chemare. Un creştin 
o acceptă atunci când recunoaşte în ceasul încercărilor că le merită; un 
creştin îl urmează pe Domnul, purtându-şi crucea, atunci când îi 
mulţumeşte şi-L preamăreşte pe Dumnezeu pentru suferinţele ce 1 le 
trimite, atunci când se încredinţează întreg voii lui Dumnezeu, atunci 
când se străduieşte cu mai mult zel să împlinească poruncile 
evanghelice, în special porunca iubirii vrăjmaşilor. 


Suferințele sunt un semn atât de sigur al alegerii încât Duhul Sfânt îi 
fericeşte pe cei ce le suportă, printr-o salutare cerească: “Mare iubire să 
socotiți, frații mei, când cădeţi în felurite ispite” (lacov l, 2). “Fericiţi 
veţi fi voi când vă vor ocări şi vă vor prigoni şi vor zice tot cuvântul rău 
împotriva voastră, minţind din pricina Mea. Bucuraţi-vă şi vă veseliţi, că 
plata voastră multă este în ceruri...” (Matei 5, 11-12). Sfântul Apostol 
Petru le spune creştinilor că vocaţia lor este de a suferi (l Petru 2,21). 


lată ce-i oferă Dumnezeu omului, în timpul vieţii sale pământeşti. El 
trebuie să creadă în Mântuitorul, să-L mărturisească cu inima şi cu gura, 
să-L mărturisească prin faptele sale, acceptând supus crucea pe care 
lisus o pune pe umerii ucenicilor Săi. Cine nu-şi acceptă crucea Lui nu 
poate fi ucenicul lui lisus (cf. Luca 14, 27). “Cei ce suferă, după voia lui 
Dumnezeu, să-şi încredinţeze Lui, credinciosului Ziditor, sufletele lor, 
săvârşind faptele bune” (1 Petru 4, 19). Domnul este creatorul sufletelor 
noastre; prin suferinţe El fortifică sufletele celor ce cred în El. Să ne 
încredinţăm voii Sale şi Providenţei Sale, precum lutul în mâna Harului, 
şi să ne silim pentru a împlini poruncile evanghelice. 


Când un creştin se încredinţează voii lui Dumnezeu, şi se leapădă de 
sine, atribuindu-i Lui toate succesele, îi mulțumește şi-L preamăreşte 
pentru crucea Sa, atunci puterea extraordinară a credinţei se manifestă 
într-un mod neaşteptat în inima sa, copleşită de o inexprimabilă 
mângâiere. lisus îi pecetluieşte cu puterea Duhului pe ucenicii care-i 
acceptă alegerea, şi atunci suferinţele pământeşti se transformă în izvor 
de bucurie pentru slujitorii lui Dumnezeu. Dimpotrivă, când viaţa 
pământească a unui om este lipsită de suferință, este un semn sigur că 


Domnul şi-a întors privirea de la el şi că-i neplăcut lui Dumnezeu, chiar 
dacă în exterior pare pios şi virtuos. 


Sfântul Prooroc David cânta: “Multe sunt necazurile drepţilor şi din 
toate acelea îi va izbăvi pe ei Domnul” (Ps. 33, 18). Cât adevăr în aceste 
cuvinte! Toţi cei ce-L slujesc cu adevărat pe Dumnezeu, care sunt drepți 
prin dreptatea Mântuitorului şi nu prin propria lor dreptate căzută şi 
mincinoasă, suferă multe necazuri; dar toate aceste necazuri se risipesc 
singure. Nici una din ele nu-l poate dobori pe un slujitor a lui 
Dumnezeu; ele îl formează, îl purifică, îl duc la desăvârşire. 


Proorocul n-a spus nimic referitor la necazurile păcătoşilor care trăiesc 
pe pământ pentru bucurii şi reuşite pământeşti. Suferințele nu-i ating. La 
ce le-ar folosi? Nu le-ar suporta cu ajutorul harului, şi n-ar face decât să- 
şi argumenteze, plângându-se, numeroasele lor păcate, deznădăjduind şi 
hulindu-L la disperare pe Dumnezeu. Domnul îi lasă să se bucure de 
bunuri pământeşti până la moartea lor, pentru ca ei să-şi poată reveni 
întru sine, cel puţin datorită prosperității lor. El nu le trimite necazuri 
decât păcătoşilor pe care-i ştie că se vor întoarce, în virtutea preştiinţei 
Sale, şi care sunt deja înscrişi în cartea vieţii ca şi drepţi, îndreptaţi prin 
dreptatea  Răscumpărătorului. Domnul nu-i socotește vrednici de 
suferinţe pe cei ce păcătuiesc, în mod voit şi conştient, la care nu se 
găseşte nici un semn de întrebare şi pocăință, pentru că ei au refuzat 
învăţătura lui Hristos, nu şi-au manifestat dorinţa de a-L urma şi sunt 
porniţi pe calea nedreptăţii, cu bună voie, şi nu antrenați de alții sau din 
neştiință. A suferi pentru Hristos, este cel mai mare dar al lui Hristos 
(Fu. 1, 29), acordat celor ce şi-au pus tot sufletul în slujba Lui. 


După ce a menţionat numeroasele necazuri pe care le suportă drepții, 
David n-a menţionat nimic despre suferinţele păcătoşilor: fiind bastarzi 
şi nu fii adevăraţi, nu atrag asupra lor suferințele Domnului. David 
pomeneşte doar de moartea lor care este groaznică (Ps. 33,20). Adică: 
uitaţi, negaţi, moarte groaznică pentru păcătoşi! Dintr-o dată sunt smulşi 
din mijlocul nenumăratelor bucurii şi aruncaţi în adâncul chinurilor 
veşnice. 


Pentru a-i mângâia pe slujitorii lui Dumnezeu care duc pe pământ o 
viaţă cu lipsuri şi necazuri, David le spune: “Nu râvni după cel ce 
sporeşte în calea sa, după omul care face nelegiuirea. Nu râvni la cei ce 
viclenesc, nici nu urma pe cei ce fac fărădelegea. Căci ca iarba curând se 
vor usca şi ca verdeaţa ierbii degrab se vor trece” (Ps. 36, 7, 1-2). Mai 
departe Proorocul se referă la nevoitorul care încă mai este impresionat 
de înţelepciunea trupească: “Că am pizmuit pe cei fărădelege, când 
vedeam pacea păcătoşilor. Că n-au necazuri până la moartea lor şi tari 
sunt când lovesc ei” (Ps. 72, 3-4), adică nici o suferință nu-i trezeşte din 
somnolenţa lor, din somnul lor de moarte, din moartea lor spirituală. 
“De osteneli omeneşti n-au parte şi cu oamenii nu sunt biciuiţi” (Ps. 72, 
5). Prin “oameni” trebuie să înţelegem aici pe adevărații slujitori ai lui 
Dumnezeu, care au păstrat în ei demnitatea umană: ei se ocupă bucuroşi 
de nevoinţele ascetice, şi fără să fi ales patimile Domnului, le suportă cu 
bunăvoință. Păcătoşii damnaţi, trăind în nepăsare, n-au parte nici de 
truda nici de suferința drepţilor. Şi care este rezultatul? “Pentru aceasta 
îi stăpâneşte pe ei mândria şi se îmbracă cu nedreptatea şi silnicia” (Ps. 
72, 6). 


Orice conştiinţă că sunt păcătoşi a dispărut în ei; sunt cuprinşi de o 
imensă şi incurabilă părere de sine. Ei nu părăsesc viaţa lor de păcat 
pentru că aceasta este obişnuinţa lor permanentă şi haina cu care se 
îmbracă; o altă trăsătură caracteristică este lipsa de evlavie, 
necunoscându-L pe Dumnezeu şi având o concepţie greşită despre El şi 
despre toată doctrina revelată. In această stare îi găseşte moartea pe 
păcătoşii înrăiți şi nepocăiți şi după ce îi înhaţă îi duc la Judecata lui 
Dumnezeu. 


Sfânta Scriptură stabileşte o legătură între noţiunea de încercare şi cea 
de mustrare. “Fiul meu, zice ea, nu dispreţui cercetarea Domnului, nici 
nu te descuraja, când ești mustrat de el” (Evrei 12, 3). Lucrul acesta îl 
găsim şi în cuvintele Domnului, deja citate mai sus: “Eu pe câţi îi iubesc 
îi mustru şi îi pedepsesc” (Apoc. 3, 19). 


De ce mustrările sunt legate de încercări? Pentru că fiecare suferinţă 
descoperă patimile ascunse în inimă, le pune în mişcare. Inainte de a 
sosi suferința, omul este calm şi indiferent; dar când vine necazul, 


patimile de care nu era conştient se arată şi se manifestă, în mod 
deosebit mânia, tristețea, plictiseala, mândria şi lipsa de încredere. 
Pentru un ascet este absolut necesar ca păcatul, ce s-a sălăşluit tainic în 
el, să fie demascat, să-i fie reproşat. Pe de altă parte, suferințele 
acceptate şi suportate cu demnitate întăresc credinţa; ele îi arată 
slăbiciunea sa, doborându-i mândria şi ducându-l la smerenie. 


Apostolul Pavel amintindu-și de o încercare care l-a atins, zice: “Căci nu 
voim, fraților, ca voi să nu ştiţi de necazul nostru, care ni s-a făcut în 
Asia, că peste măsură, peste puteri, am fost îngreuiaţi, încât nu mai 
nădăjduim să mai scăpăm cu viaţă. Ci noi, în noi înşine, socotiți ca 
osândiţi la moarte, ca să nu ne punem încrederea în noi, ci în Dumnezeu, 
Cel ce înviază pe cei morţi, care ne-a izbăvit pe noi dintr-o moarte ca 
aceasta şi ne izbăveşte şi în Care nădăjduim că încă ne va mai izbăvi” (2 
Cor. 1, 8-10). Inima noastră, hărăzită după cădere să producă spini şi 
pălămidă, este în mod special înclinată înspre mândrie, dacă nu este 
defrişată şi arată de suferinţe. Drepţii cei mai covârşiţi de darurile 
harului n-au fost scutiți de necazuri. Sfântul Apostol Pavel spune 
limpede că Providența divină i-a trimis mari suferinţe cu scopul de a-l 
feri de mândria în care risca să cadă, nu pentru motive neînsemnate, ci 
ca urmare a numărului mare de descoperiri şi vedenii dumnezeieşti ce i 
s-au făcut. 


Până când Apostolul n-a cunoscut încă cauza încercărilor care-l 
copleşeau, el s-a rugat lui Dumnezeu de trei ori ca aceste încercări, care- 
l încurcau în propovăduirea sa, să fie îndepărtate; dar când le-a cunoscut 
rostul, a exclamat: “mă bucur în slăbiciuni, în defăimări, în nevoi, în 
prigoniri, în strâmtorări pentru Hristos” (2 Cor. 12, 10). “Iar mie, să nu- 
mi fie a mă lăuda, decât numai în Crucea Domnului nostru lisus Hristos, 
prin care lumea este răstignită pentru mine, şi eu pentru lume!” (Gal. 6, 
14). 


Intraţi în mănăstire, să ne lepădăm bucuroşi de plăcerile care depind de 
noi şi să suportăm cu bună inimă încercările care ne sunt trimise de 
Providența divină. Să ne încredințăm cu credinţă şi fără rezerve în 
mâinile Creatorului sufletelor noastre. El nu numai că ne-a creat, ci şi 
întăreşte sufletele celor ce au dorit să devină slujitorii Săi. El ne întăreşte 


prin Sfintele Taine, prin poruncile evanghelice, prin tot felul de încercări 
şi necazuri, şi prin harul Său. “Tatăl Meu, zice Domnul, este vierul. 
Orice mlădiţă care nu aduce roadă întru Mine, El o taie; şi orice mlădiţă 
care aduce roadă, El o curăţeşte, ca mai multă roadă să aducă ” (loan 
15,1 -2). 


Observați că roada pe care Dumnezeu o aşteaptă şi o primeşte de la 
fiecare mlădiță de vie, adică de la fiecare suflet omenesc, este lucrarea 
sa în Hristos, cu alte cuvinte împlinirea poruncilor evanghelice, şi nu 
lucrarea sa firească, adică împlinirea unui bine, sigur, a unui bine 
natural, alterat de răul cu care este amestecat. “Precum mlădiţă, zice 
Domnul, nu poate să aducă roadă de la sine, dacă nu rămâne in viţă, tot 
aşa nici voi, dacă nu rămâneţi în Mine” (loan 15, 4). Tatăl ceresc nu 
curăţeşte decât inimile care poartă roadă în Hristos; cele ce nu poartă 
roadă, rămânând în starea lor de cădere, care poartă roadele sterpe ale 
binelui natural şi se mulţumesc cu acesta, nu atrag asupra lor grija lui 
Dumnezeu: la momentul fixat ele sunt tăiate de moarte şi aruncate de 
către aceasta afară de vie — afară din sânul Bisericii şi afară din via 
pământească dată în Biserică spre mântuire — şi aruncată în focul iadului 
unde vor arde veşnic şi nu se vor consuma. 


Nevoitorul nu trebuie să se arunce el însuşi în mod temerar în încercări, 
ispitindu-l pe Dumnezeu; aceasta este nebunia, mândrie şi cădere. “Nu 
va lăsa să se clatine piciorul tău, zice Scriptura, nici nu va dormita Cel 
ce te păzeşte ” (Ps. 120, 3). “Să nu ispiteşti pe Domnul Dumnezeul tău” 
(Matei 4, 7). Este tocmai ceea ce fac, după cuvântul Domnului, 
îndrăzneţele şi vanitoasele acţiuni ale asceţilor, care caută de bunăvoie 
încercările. Dar suferinţele şi încercările care vin fără să le căutăm, care 
sunt îngăduite şi păstrate de către Providența Divină, trebuie să le 
primim cu o mare cinste, ca pe nişte daruri ale lui Dumnezeu, ca 
mijloace de tămăduire a neputinţelor sufleteşti, ca mărturii ale alegerii şi 
mântuirii noastre veşnice. 


Roadele încercării, adică purificarea sufletului şi creşterea lui înspre o 
stare duhovnicească, trebuiesc păstrate ca un tezaur foarte prețios. 
Aceste roade sunt păstrate atunci când cel ce este supus încercărilor şi 
batjocurilor îşi dă toată stăruința pentru a rămâne în limita poruncilor 


evanghelice, fără a se lăsa antrenat de către patimile descoperite şi puse 
în mişcare de către încercări. Există o deosebită legătură între poruncile 
evanghelice şi cruce. Implinirea poruncilor evanghelice atrage crucea pe 
umerii noştri; şi invers, crucea perfecționează şi finisează cele făcute de 
noi în virtutea legii lui Hristos şi ne explică această lege. 


Cu cât vom fi mai ţintuiţi pe ea, crucea ne va da mai pregnant 
sentimentul libertății; cu toată durerea cea de dinafară, ea ne umple de o 
negrăită dulceaţă duhovnicească. lată cum îi încurajează şi-i mângâie 
Sfânta Scriptură pe cei ce sunt încercaţi de diferite necazuri: “Cei ce vă 
temeți de Domnul aşteptaţi mila Lui şi nu vă abateţi, ca să nu cădeți Cei 
ce vă temeţi de Domnul, credeţi Lui şi nu se va pierde plata voastră. Cei 
ce vă temeți de Domnul, nădăjduiţi în cele bune şi în veselia veacului şi 
a milei. Uitaţi-vă la neamurile cele din început şi vedeţi cine a nădăjduit 
spre Domnul şi s-a ruşinat? Sau cine a petrecut în frica Lui şi a fost 
părăsit? Sau cine L-a chemat pe El şi a fost trecut cu vederea? Pentru că 
îndurător şi milostiv este Domnul şi iartă păcatele şi mântuieşte în 
vremea necazului. Vai inimilor celor fricoase şi mâinilor celor slabe şi 
păcătosului care umblă pe două cărări! Vai inimii celei slabe! Că nu 
crede, pentru aceasta nu va fi apărată. Vai vouă, celor ce aţi pierdut 
răbdarea! Ce veţi face când vă va cerca Domnul? Cei care se tem de 
Domnul nu vor fi neîncrezători cuvintelor Lui, şi cei ce-L iubesc pe El 
vor păzi căile Lui. Căci cei ce se tem de Domnul vor căuta bunăvoința 
Lui, şi cei ce-l iubesc pe El vor împlini legea. Cei care se tem de 
Domnul vor găti inimile lor, înaintea Lui vor smeri sufletele lor zicând: 
Să cădem în mâinile Domnului, şi nu în mâinile oamenilor. Că precum 
este slava Lui, aşa este şi mila Lui” (Sir. 2, 7-20). 


Se aruncă în braţele oamenilor cel care, pus la încercare prin ei, nu vede 
că Providența divină îngăduie să fie încercat; de aceea atribuind 
oamenilor o importanţă exagerată, poate uşor să se complacă într-o 
mângâiere omenească şi să se întoarcă dinspre Dumnezeu. Din contră, 
dacă suportă încercările ce-i vin prin oameni, şi discerne Providența 
divină cu ochiul credinţei nedând atenție instrumentelor oarbe prin care 
Aceasta lucrează, fiind înţelept din punct de vedere duhovnicesc, se lasă 
fără murmur în mâinile lui Dumnezeu, şi-L cheamă doar pe El în focul 
încercărilor. 


Atunci când, cuprins de înţelepciune omenească, guvernatorul roman 
Pilat i-a zis Domnul care stătea în picioare în faţa lui: “Nu ştii că am 
putere să Te eliberez şi putere am să Te răstignesc?” lisus a răspuns: “N- 
al avea nici o putere asupra Mea, dacă nu ţi-ar fi fost dat ţie de sus” 
(loan 19, 10-11). Tu eşti un instrument atât de orb încât nu înţelegi şi 
nici nu bănuieşti măcar lucrarea ce se face prin tine.” 


“Prin răbdarea voastră veţi dobândi sufletele voastre”, a spus Domnul 
(Luca 21, 19). “Cel ce va răbda până la sfârşit, acela se va mântui. Iar 
dreptul din credinţă va fi viu, si de se va îndoi cineva, nu va binevoi 
sufletul Meu întru el” (Matei 24, 13; Evrei 10, 38). 


Capitolul XXX. 


XXX. NECAZURILE VOR FI PARTEA CĂLUGĂRILOR DIN 
VREMURILE DE PE URMĂ 


Sfinţii Părinţi, călugării din primele veacuri creştine, au fost creştini 
desăvârşiţi, plini de Duhul Sfânt. Ei au avut descoperiri de sus referitor 
la monahismul vremurilor de pe urmă şi au făcut referitor la acest 
subiect proorocii care se împlinesc sub ochii noştri. Toate prezicerile 
părinţilor sunt de acord în a spune că monahii de la urmă vor duce o 
viaţă mănăstirească săracă, pentru că nu le vor fi acordate nici puterile 
psihice şi spirituale, nici belşugul harului de care se bucurau primi 
călugări, şi că îşi vor câştiga mântuirea cu mare greutate. 


Un oarecare călugăr egiptean a căzut într-o zi în extaz şi a avut o viziune 
duhovnicească. A văzut trei călugări pe malul mării. De pe celălalt mal 
o voce le striga: “Luaţi aripi şi veniţi la Mine!”. După ce au auzit această 
voce, doi dintre călugări au primit aripi de foc şi au zburat deîndată pe 
celălalt mal. Al treilea a rămas singur acolo unde era. A început a plânge 
şi a striga. In final şi el a primit aripi, dar nu de foc; acestea erau atât de 
slabe încât a traversat marea cu mare frică şi întâlnind foarte multe 
obstacole. Adesea puterile îl lăsau şi se învolbura în mare; văzând că se 
îneacă, a început să strige cu o voce tânguitoare, când ridicându-se 
deasupra valorilor, când fiind acoperit de ele, ajungând din nou 


deasupra, iar apoi epuizat cădea în vârtej, strigând din nou, ridicându-se 
un pic... în sfârşit, sleit de puteri, a ajuns la malul celălalt. Primii doi 
călugări reprezintă monahismul primelor veacuri, pe când cel de-al 
treilea reprezintă monahismul vremurilor de pe urmă, sărac atât numeric 
cât şi în realizări (loan Colov, Pateric, Alba lulia, p. 99). 


Într-o zi Sfinţii Părinţi din pustia Scetică vorbeau profetic referitor la 
neamul de pe urmă. “Ce-am făcut no1?”, se întrebau ei. Unul dintre ei, 
mare bătrân, awa Ishirion a răspuns: “Noi am împlinit poruncile lui 
Dumnezeu”. Ei l-au întrebat ce vor face cei ce vor după ei. Avva a 
răspuns: “Ei vor împlini pe jumătate ceea ce am făcut noi”. Apoi l-au 
întrebat din nou: “Şi ce vor face cei ce vor veni după ei?” Avva Ishirion 
a răspuns: “Ei nu vor împlini nici o lucrare călugărească, dar vor fi 
încercaţi de ispite, şi aceia dintre ei care vor stărui până la sfârşit vor fi 
mai mari decât noi şi decât părinţii noştri” . 


Arhimandritul Arcadie, superiorul mănăstirii Sfântul Chiril din 
Novozersk, mort în 1847, relatează următoarele: “Intr-o zi, pentru un 
motiv oarecare, eram foarte întristat. In această stare m-am dus la 
Utrenie, şi, în timp ce stam în biserică, mă gândeam la tulburarea mea. 
Nu ştiam ce o să mi se întâmple: involuntar am închis ochii, într-un fel 
de absenţă, dar nu dormeam, căci auzeam limpede fiecare cuvânt ce se 
citea. Deodată l-am văzut în faţa mea pe patronul mănăstirii noastre, Sf. 
Chiril. El mi-a zis: “De ce eşti abătut? Nu ştu tu că monahii din 
vremurile de pe urmă se vor mântui prin ispite?” Auzind aceste cuvinte, 
arhimandritul şi-a revenit în sine. Vedenia a lăsat în sufletul acestui 
stareţ extrem de simplu — căci aşa era Arcadie — o pace profundă. 


Aşadar, după cum Dumnezeu ne-a promis, necazurile sunt prin 
excelență partea noastră, a călugărilor de astăzi. Faptul că ştim acest 
lucru ne aduce mângâiere. Ne încurajează şi ne întăreşte în faţa tuturor 
necazurilor şi ispitelor cu care ne confruntăm! “Deci, smeriţi-vă sub 
mâna cea tare a lui Dumnezeu, ca El să vă înalțe Ia timpul cuvenit. 
Lăsaţi-l Lui toată grija voastră, căci El are grijă de vor” (| Petru 5, 6-7). 
Din toată inima să ne lăsăm lucraţi prin necazuri, împlinind cu mare 
grijă poruncile Evangheliei: Aceasta este voia lui Dumnezeu cu noi. 


În cele mai multe cazuri încercările ce vin asupra noastră, la prima 
vedere, sunt neînsemnate încât nici nu le-ai putea socoti încercări. Dar 
aceasta-l doar o viclenie a vrăjmaşului care, datorită unei experienţe 
îndelungate, a dobândit în lupta cu omul necălit o dibăcie extraordinară. 
Îngerul căzut a observat că ispitele evidente, grosiere şi violente îi 
insuflă omului un zel puternic şi un mare curaj pentru a se lupta cu ele. 
Pentru a rămâne ascuns, le va înlocui pe acestea cu ispite mai uşoare, 
dar foarte subtile, şi de o extremă eficacitate. Ele nu provoacă zel în 
inimile noastre, ele nu declanşează o luptă spirituală, dar te ţin într-un 
fel de letargie şi aruncă duhul nostru în stare de espectativă. Ele te 
copleşesc şi în mod progresiv îţi epuizează puterile psihice, te aruncă în 
plictiseală şi în inactivitate; ele te ruinează şi fac din tine o ţintă a 
patimilor, ca urmare a slăbănogirii, plictiselii şi inactivităţii. 


Viclenia diavolului şi greutatea luptei pe care o duce el astăzi cu 
călugării au fost descoperite mai dinainte de către Dumnezeu. 
Dumnezeu îi încununează pe luptătorii de astăzi ca şi pe cei de demult, 
deşi nevoinţele acelora, în mod aparent, erau mai mari decât ale 
acestora. Să ne păzim dar să nu ajungem în istovire, în plictiseală şi în 
lenevire! Să ne mobilizăm toate puterile şi toată atenţia pentru a păzi 
poruncile Evangheliei. Împlinindu-le vom descoperi nenumăratele curse 
ale vrăjmaşului şi viclenia cu care el le combină şi le pune în lucrare. 
Vom vedea că necazurile şi ispitele de astăzi, uşoare în aparenţă, tind, ca 
şi cele de odinioară, să-l îndepărteze pe om de Hristos, să distrugă din 
lume adevăratul creştinism, nelăsând să dăinuiască decât forma 
exterioară, cu care să-i înșele mai uşor pe oameni. Vom vedea că ispitele 
uşoare pe care satan le pune în lucrare cu o răutate infernală acţionează 
mult mai eficient decât ispitele violente, sigure, văzute şi directe. 


Motivul principal pentru care necazurile sunt atât de chinuitoare pentru 
călugării de astăzi ţine de monahismul însuşi, şi stă înainte de toate în 
lipsa de formare duhovnicească. Această lipsă, greu de depistat, trebuie 
considerată ca cea mai mare nenorocire. Călugărul n-o poate sesiza 
imediat. Începătorul, plin de zel pentru nevoinţă şi mai puţin pentru 
cunoştinţe duhovniceşti, se mulţumeşte de obicei cu educaţia pe care o 
găseşte în mănăstire sau care vine de la sine. Mult mai târziu, după un 
studiu aprofundat al Sfintelor Scripturi şi al scrierilor patristice, asceţii 


(şi dintre ei un număr mic) devin conştienţi încet, încet, că este de 
neapărată trebuinţă o formare duhovnicească pentru a înainta în viaţa 
călugărească; că formarea intelectuală, oricât de bogată şi splendidă ar fi 
în aparenţă, şi ori de ce apreciere s-ar bucura în lumea aceasta lovită de 
orbire, rămâne întunecată şi-i atrage în tenebre, în locaşul spiritelor 
căzute, pe cei ce 1 se dedică ei. 


O formare duhovnicească întemeiată pe cuvântul lui Dumnezeu, aşa 
cum îl găseşti în carte, dar n-o primeşti printr-o povăţuire vie şi orală, 
este singura călăuză pe care o ai la îndemână, şi aşa, prin forța 
lucrurilor, călugărul îşi devine în mare măsură propriul său dascăl. Acest 
mod de formare, cu tot folosul pe care-l poate aduce, este adesea însoțit 
de greşeli şi abateri grave, consecinţă inevitabilă stării de ignoranță a 
celor supuşi puterii patimilor. Un începător, datorită necunoaşterii şi 
influenţei ce o au patimile asupra lui, nu poate înţelege corect Sfintele 
Scripturi, nici nu se poate ţine cu statornicie de acestea. Traversând înot 
marea de păcate, adeseori ni se împuţinează forțele: epuizați, cădem şi 
ne afundăm în mare, riscând să ne înecăm. 


Din pricina lipsei povăţuitorilor duhovniceşti, a marilor trăitori în Duh, 
datorită nenumăratelor pericole de care suntem înconjurați, ajungem 
într-o stare de plâns. Suntem disperaţi, ne-am rătăcit şi nu există voce 
care să se întoarcă din rătăcire: cartea rămâne mută, spiritul căzut, 
dorind să ne ţine în eroare, ne face să uităm chiar că o asemenea carte 
există. “Mântuieşte-mă, Doamne!”, striga David care, în duh profetic, 
prevedea necazurile noastre şi vorbea în numele celui ce doreşte să fie 
salvat, “că a lipsit cel cuvios”. Nu mai există mentor, sau povăţuitor 
pnevmatofor, capabil să ne arate fără greşeală calea mântuirii, şi căruia 
cel ce vrea mântuirea, să i se încredinţeze fără de nici o grijă. “Că s-a 
împuţinat adevărul de la fiii oamenilor, deşertăciuni a grăit fiecare către 
aproapele său” (Ps. 11, 1-3) la îndemnul unei înţelepciuni profane 
capabile să exagereze şi să întărească erorile şi nălucirile. Am devenit 
foarte vulnerabili, iar ocaziile de cădere s-au înmulțit în jurul nostru şi 
au căpătat o putere enormă; ele sunt foarte diversificate şi înșelătoare 
pentru ochiul nostru sufletesc bolnav şi pentru inima noastră, care atrasă 
de ele se îndepărtează de Dumnezeu. 


Suntem atât de stăpâniţi de ispite încât am abandonat formarea noastră 
duhovnicească întemeiată pe cuvântul lui Dumnezeu, şi care este totuşi 
singurul mijloc de salvare. Această formare duhovnicească cere să duci 
o viaţă atentă, eliberată de distracţii, dar voinţa noastră pervertită caută 
tocmai contrariul. Suntem porniţi înspre câştig material, înspre reuşită în 
această lume. 


Dorim onoruri, dorim belşug şi lux. Dorim distracţii şi partea noastră de 
plăceri mondene. Pentru a dobândi toate acestea, noi suntem exclusiv 
preocupaţi de dezvoltarea naturii căzute. Am pierdut noţiunea firii 
născute din nou; poruncile Evangheliei le-am neglijat şi le-am uitat; 
nevoinţa interioară ne este total necunoscută, cea exterioară absorbindu- 
ne complet, cu scopul de a părea evlavioşi şi sfinţi în faţa oamenilor şi 
de a ne lua răsplata de la aceştia. Am părăsit calea mântuirii cea strâmtă 
şi cu chinuri, şi călătorim pe calea cea largă şi uşoară. “Mântuieşte-mă 
Doamne că a lipsit cel cuvios. lată-ne pe noi (călugării) mai mici decât 
toate neamurile, lată-ne astăzi smeriți pentru tot pământul, din pricina 
păcatelor noastre. Nu mai este nici căpetenie, nici profet, nici rege” 
pentru a ne călăuzi în războiul nevăzut ochilor trupeşti, “căci lupta 
noastră nu este împotriva trupului şi a sângelui, ci împotriva 
începătoriilor, împotriva  stăpăniilor, împotriva  stăpănitorilor 
întunericului acestui veac, împotriva duhurilor răutățiui, care sunt în 
văzduhri” (Efeseni 6, 12). 


“Vai lumii, din pricina smintelilor! Că smintelile trebuie să vină” (Matei 
18, 7), a zis Domnul. Dumnezeu îngăduie uneori să vină ispitele şi 
dimpreună cu ele suferințele pe care le provoacă, înspre sfârşitul 
veacurilor acestea vor fi atât de puternice şi de numeroase încât “din 
pricina înmulţirii fărădelegii, iubirea multora se va răci” (Matei 24, 12). 
“Dar Fiul Omului când va veni, va găsi, oare, credinţă pe pământ?” 
(Luca 18, 8). Casa lui Israel — Biserica — va fi nimicită prin sabie, prin 
violenţa aducătoare de moarte a patimilor, şi va deveni pustie (lez. 38, 
8). 


Viaţa după Dumnezeu va deveni foarte dificilă. Şi va fi aşa pentru că cel 
ce trăieşte în mijlocul ocaziilor de cădere, şi care le are mereu sub ochi, 
nu se poate să nu fie influenţat de ele. Precum gheaţa îşi pierde duritatea 


în contact cu căldura şi se transformă în apă dulce, la fel inima 
nestăpânită de bunăvoie, dacă este expusă la influenţa ispitelor, chiar 
atunci când este statornică, slăbeşte şi sfârşeşte prin a se schimba. 
Trăirea vieţii după Dumnezeu va deveni foarte dificilă din cauza 
apostaziei generalizate. Apostaţii vor creşte numeric prin faptul că vor 
continua să se numească creştini, şi în aparenţă se vor purta ca atare, şi 
vor putea foarte uşor să-i persecute pe adevărații creştini; aceşti apostaţi 
îi vor înconjura pe creştinii adevăraţi cu nenumărate curse şi punând la 
cale maşinaţii pentru a-i sminti din calea mântuirii şi din dorinţa de a-L 
sluji pe Dumnezeu, cum spune Sfântul Tihon de Voronej şi Zadonsk. 


Ei vor acţiona împotriva slujitorilor lui Dumnezeu prin violenţa puterii, 
prin calomnie, prin maşinaţii pline de răutate, prin tot felul de artificii şi 
prin persecuții crude. Mântuitorul lumii, în timp ce era persecutat a 
găsit adăpost într-un sat obscur şi îndepărtat, Nazaret, ascunzându- 
se de Irod, de cărturarii şi fariseii, de preoţii şi arhiereii evrei care-L 
urau; la fel în vremurile de pe urmă un adevărat călugăr cu greu va găsi 
un loc retras şi necunoscut, pentru a-l sluji lui Dumnezeu într-o oarecare 
libertate şi fără a se lăsa antrenat de violenţa apostaţilor în slujba lui 
Satan. O, vremuri nenorocite! O, situație dezastruoasă! O, disperare 
morală, mult mai mare decât catastrofele materiale şi ncînţeleasă de 
către oamenii senzuali! O, catastrofă care începe în timp, dar nu se 
termină în timp, ci trece în eternitate! O, dezastrul dezastrelor cunoscut 
numai de către adevărații creştini şi de către adevărații călugări, dar 
ignorat de către cei pe care-i loveşte şi înghite. 


Martori ai unei asemenea viziuni duhovniceşti, să facem să se înalțe din 
mijlocul flăcărilor ispitelor această mărturisire de credință şi acest 
cântec de laudă pe care l-au cântat cei trei tineri în cuptorul încins din 
Babilon. Şi să ne unim în dragoste cu toată umanitatea împrăştiată pe 
fața pământului şi, în numele ei, fiindu-i reprezentanţi în faţa lui 
Dumnezeu, să înălțăm această mărturisire de credinţă şi doxologie, 
rugându-ne cu umilință pentru noi şi pentru întreaga omenire: 
“Binecuvântat eşti, Doamne, Dumnezeul părinților noştri, şi lăudat şi 
preaslăvit este numele Tău în veci. Că drept eşti în toate câte ai făcut 
nouă, şi toate lucrurile Tale sunt adevărate, şi drepte căile Tale şi toate 
judecăţile Tale adevărate. Tu ai dat hotărâri drepte în toate relele ce ai 


făcut să vină asupra noastră şi asupra cetății celei sfinte a părinților 
noştri, Ierusalimul; Că în adevăr şi dreptate ai adus acestea peste noi din 
pricina păcatelor noastre. Că am păcătuit, că am făcut fărădelege, 
depărtându-ne de la Tine. Şi am greşit în toate, şi poruncile Tale n-am 
ascultat, nici le-am păzit, nici le-am făcut, după cum ne-ai poruncit 
nouă, ca să ne fie bine. Şi câte ai adus şi ai făcut nouă în dreaptă 
Judecată sunt. Tu ne-ai dat în mâinile vrăjmaşilor noştri, oameni fără de 
lege şi cei mai răi dintre nelegiuiţi... Nu ne părăsi pe noi pentru 
totdeauna, pentru numele Tău, şi nu strica legământul Tău. Şi nu depărta 
mila Ta de la noi... Ci cu sufletul zdrobit şi cu duh umilit să fim primiţi 
de Tine... Să nu ne ruşinezi pe noi, ci fă cu noi după îndurarea Ta şi 
după mulțimea milei Tale. Şi ne scoate pe noi după minunile Tale, şi dă 
mărire numele Tău” (Cântarea celor trei tineri, cap. 1, 2-19). Referitor la 
călugării din veacul de pe urmă, Sfinții Părinţi ziceau: “în vremurile de 
pe urmă, cei ce cu adevărat vor lucra pentru Dumnezeu, se vor ascunde 
cu grijă de oameni şi nu vor face printre ei semne şi minuni ca în vremea 
noastră, dar ei vor umbla pe calea cea strâmtă cu mare umilință ” 
(Sfântul Nifon al Constantinopolului). De fapt care este în vremea 
noastră cea mai sigură cale de mântuire pentru un călugăr? 


Este aceea care îl poate feri de ispite exterioare şi interioare. Ea constă, 
referitor la ispitele exterioare, în evitarea întâlnirilor şi conversaţiilor 
familiare, atât înăuntrul, cât şi în afara mănăstirii, în a evita pe cât 
posibil să ieşi din mănăstire şi din chilie; în ce priveşte ispitele 
interioare, ea stă în cercetarea şi îndeplinirea poruncilor Evangheliei sau, 
ceea ce înseamnă acelaşi lucru, în cercetarea şi îndeplinirea voii lui 
Dumnezeu (cf. Rom. 12, 2), în suportarea fără cârtire şi cu răbdare a 
suferințelor îngăduite de Dumnezeu şi în a recunoaşte cu inimă sinceră 
că le meriți. Poruncile Evangheliei îl vor învăţa pe călugăr umilinţa, iar 
Crucea îl va duce până la smerenie deplină. Umilinţa dezrădăcinează din 
suflet şi din trup toate patimile păcătoase şi atrage în suflet harul lui 
Dumnezeu. În aceasta stă mântuirea. 


Capitolul XXXI. 


XXXI. OBÂRȘIA ISPITELOR CÂLUGAĂREȘTI 


Ispitele la care este supus un călugăr vin din următoarele patru direcţii: 
de la firea noastră căzută, de la lume, de la oameni şi de la draci. 
Propriu-zis ispitele au o singură sursă: firea căzută. Dacă firea n-ar fi în 
starea de cădere, răul n-ar apărea în noi înşine, ispitele lumii n-ar avea 
nici O putere asupra noastră, oamenii nu s-ar porni unii împotriva altora, 
spiritele căzute n-ar avea ocazia şi nici dreptul să se apropie de noi. De 
aceea Scriptura spune: “fiecare este ispitit când este tras şi momit de 
însăşi pofta sa” (lacov 1, 14). 


Dar Dumnezeu, în bunătatea şi înţelepciunea Sa nemărginită, a făcut ca 
ispitele, de orice natură ar fi, să le fie de ajutor şi folos celor ce se 
mântuiesc, dându-le un mare ajutor pentru a-şi lucra mântuirea şi a 
progresa duhovniceşte. Desigur, răul nu va tinde niciodată spre bine, 
ținta lui fiind întotdeauna rea. În acelaşi timp, atât de minunat a orânduit 
Dumnezeu opera mântuirii noastre încât răul, cu toate că are o ţintă rea 
şi acţionează pentru a le face rău vremelnic şi veşnic slujitorilor lui 
Dumnezeu, în realitate conlucrează la mântuirea lor. 


Mântuirea, fiind o taină duhovnicească care-l face pe om să participe la 
binele dumnezeiesc este de neconceput pentru rău, care este orb faţă de 
bunătatea lui Dumnezeu, ca faţă de un lucru care-i este totalmente 
străin; el nu înţelege cum răul care-i este propriu în stare pură, să nu fie 
preferat de natura căzută, coruptă de către el, şi în care binele este 
amestecat cu răul. Sfântul Macarie cel Mare zice: “răul colaborează cu 
binele, dar cu intenţii rele” (Omilia IV, 6). lar Apostolul Pavel spune: 
“că Dumnezeu toate le lucrează spre binele celor ce iubesc pe 
Dumnezeu ” (Romani 8,28). 


Firea căzută, dând naştere la păcate sub diferite forme — înţeleg păcatele 
făcute cu gândul şi nu cu fapta, simţămintele inimii şi senzațiile corpului 
— şi opunându-se Evangheliei, îi pune la îndemână nevoitorului, lămurit 
prin ele, o cunoştinţă “experimentală” şi aprofundată a căderii, atât a lui 
cât şi a umanităţii întregi; ea îi permite omului să recunoască necesitatea 
unui Mântuitor prin propria sa experienţă, şi să înţeleagă că Evanghelia 
îi vindecă şi-i reînvie sufletul; ea îi dăruieşte nevoitorului un duh umilit 


şi înfrânt care-l pătrunde şi-l face să vadă că are multe răni şi infirmităţi, 
provocate de căderea omului, şi întreg neamul omenesc. Otrava 
păcatului, injectată în fiecare ființă umană prin cădere, şi care 
sălăşluieşte în tot omul se dovedeşte a fi, datoarită Providenţei lui 
Dumnezeu, în cei care se mântuiesc, de un real şi mare folos. 


Ispitindu-l pe nevoitor, lumea îi oferă posibilitatea cunoaşterii prin 
experienţă a faptului că viaţa pe pământ este nestatornică şi înşelătoare, 
că tot ceea ce lumea socotește că este plăcut, important şi de dorit, se 
termină în deşertăciune şi-n amărăciune. Din această cunoaştere 
întemeiată pe experienţă ascetul dobândeşte o adevărată indiferenţă faţă 
de viaţa pământească, faţă de “harul” pe care ni-l oferă, față de tot ceea 
ce fiii lumii acesteia consideră că trebuie râvnit; el îşi întoarce privirea şi 
mintea şi inima înspre veşnicie, şi începe, cu o mare râvnă, să se roage 
lui Dumnezeu pentru viaţa sa de dincolo de mormânt. 


În acelaşi timp oamenii îi oferă nevoitorului posibilitatea de a împlini 
cea mai mare poruncă a Evangheliei (cf lacov, l, 22); iubirea 
vrăjmaşilor, într-adevăr, iubirea vrăjmaşilor este cea mai înaltă treaptă a 
dragostei faţă de aproapele pe care o cere Evanghelia. Cel ce a ajuns la 
această dragoste, a ajuns la dragostea desăvârşită faţă de aproapele, şi 
pentru el porțile iubirii lui Dumnezeu se deschid singure. Toate piedicile 
au fost îndepărtate. 


Zăvoarele şi lacătele veşnice se desfac şi se deschid. Nevoitorul nu-şi 
mai judecă aproapele; deja 1-a iertat toate greşelile; se roagă pentru el ca 
pentru un membru al familiei sale; crede şi mărturiseşte că toate 
necazurile care-l încearcă sunt cu îngăduinţa lui Dumnezeu; se supune 
voil lui Dumnezeu în toate împrejurările, atât în cele particulare cât şi în 
cele generale; iată de ce, cu pace în suflet, ca şi unul care a împlinit faţă 
de semenul său tot ce Dumnezeu 1-a poruncit, se aruncă fără rezerve în 
braţele dragostei dumnezeieşti. Nevoitorul n-ar fi putut dobândi această 
stare dacă n-ar fi fost supus la diferite încercări din partea oamenilor şi 
dacă n-ar fi eliminat din el, ca sub acţiunea unui medicament purificator, 
toată răutatea şi orgoliul de care natura căzută este infectată. 


Ispitirile din partea dracilor de obicei sunt îngăduite după un 
antrenament împotriva ispitelor provocate de firea noastră căzută, de 
către lume şi de către oameni. La început spiritele căzute susţin firea 
căzută în lupta cu învăţătura Evangheliei, sau luând partea ispitelor 
provocate de lume şi de oameni; mai târziu, la momentul corespunzător, 
cu îngăduința specială a lui Dumnezeu, declanşează ele însele, în 
persoană, împotriva slujitorilor lui Hristos, un atac care le antrenează 
într-o mare bătălie spirituală. Cel ce iese biruitor din această luptă se 
încununează cu deosebite daruri duhovniceşti, aşa cum se vede din 
viețile Sfântul Antonie cel Mare, Sfântul loan Multpătimitorul şi ale 
altor sfinți călugări. Dacă n-a intrat în luptă cu dracii şi dacă nu s-a 
luptat după rânduială, nevoitorul nu poate rupe complet legătura cu ei, 
şi, drept urmare, nu se poate elibera deplin din robia lor, nici în viaţa 
aceasta, nici în cea viitoare. Cel ce pleacă din viaţa pământească într-o 
asemenea stare nu va şti a scăpa de demoni când va trece prin “vămile 
văzduhului”. Sfântul Macarie cel Mare zice: “sufletele care n-au fost 
încercate prin suferinţele pricinuite de spiritele rele, se află încă în starea 
de pruncie şi sunt, precum v-am spus, nevrednice de împărăţia cerurilor” 
(Omilii VII, 14). 


Pricina tuturor suferințelor şi a tuturor ispitelor este răul. Dar 
înţelepciunea şi atotputernicia lui Dumnezeu face ca ispitele şi 
suferințele să lucreze pentru mântuirea sufletelor slujitorilor lui 
Dumnezeu, dându-le posibilitatea să împlinească cele mai sublime 
porunci ale Evangheliei, de a-L urma pe Hristos purtându-şi crucea, de a 
deveni ucenici apropiaţi ai Domnului. Dimpotrivă, pentru fui pierzării, 
suferinţele şi ispitele sunt fatale. Răul îi striveşte; nu ştiu cum să-l 
biruiască şi la anterioarele încălcări de poruncă nu fac decât să adauge 
altele. Aşa, unul dintre tâlhari răstigniți împreună cu Domnul Hristos a 
pus vârf păcatelor sale, pe care le purta pe cruce, cu blasfemia. 


Atotputernicia şi înţelepciunea divină face ca răul, care lucrează 
exclusiv distructiv, să împlinească fără voia sa planul lui Dumnezeu. În 
felul acesta preoţii evrei, plini de pizmă şi de ură faţă de Dumnezeu- 
Omul, L-au persecutat în tot timpul vieţii Sale pământeşti şi I-au oferit o 
moarte  dezonorantă; dar datorită înțelepciunii  nemărginite a 
atotputernicului Dumnezeu, preoţii aceştia, au fost instrumentul orb al 


preştiinței lui Dumnezeu care hotărâse că Hristos, suferind pentru 
omenirea vinovată, o va răscumpăra prin patimile Sale, şi va deschide 
pentru toţi cei ce vor să fie mântuiţi calea salvatoare a Crucii, care-i suie 
la cer pe cei ce-L urmează (F.Ap. 3, 18). 


Răul serveşte, în acelaşi fel, ca instrument a lui Dumnezeu faţă de toți 
slujitorii Săi, fără a înceta să fie ceea ce este; conlucrând cu binele la 
intervenția lui Dumnezeu şi fără să ştie, nu încetează niciodată să fie în 
el însuşi şi pentru cei ce-l împlinesc, ceea ce este: rău. 


Slujitori ai lui Dumnezeu! Să ştiţi bine că suferinţele ce vă încearcă n-o 
fac de la sine, ci cu îngăduinţa lui Dumnezeu; aşa că să aveţi toată grija 
în a le suporta cu răbdare şi cu îndelungă răbdare, aducându-l pentru ele 
laudă şi mulţumire. Să ştiţi că cel ce se fereşte de necazuri şi caută să 
evite încercările, lucrează împotriva propriului său bine şi se străduieşte, 
în orbirea sa, să înlăture instrumentul mântuirii pe care Dumnezeu l-a 
rânduit pentru toți slujitorii Săi. 


Capitolul XXXII. 
XXXII. ÎN LUPTA CU ISPITELE TREBUIE SĂ AI CURAJ 


În războaiele din lumea aceasta, unul dintre cele mai mai mari merite 
pentru un comandant militar este să nu se lase descurajat, oricâte furtuni 
s-ar abate asupra lui şi să rămână neclintit, ca şi cum inima lui ar fi de 
piatră. Fermitatea îi ajută să ia dispozițiile cele mai înțelepte şi mai 
favorabile; în plus, cu această atitudine îşi demobilizează duşmanii, le 
slăbeşte curajul, iar trupelor sale le dă încredere. Un general cu 
asemenea caracter este capabil de victorii extraordinare; în acelaşi timp, 
cu toate eşecurile şi adversităţile, până la urmă se încununează cu 
biruinţă. 


Aceasta ar trebui să fie starea de spirit a călugărului, acest luptător 
împotriva păcatului. Nimic, nici o ispită venită de la oameni sau de la 


draci, sau de la firea căzută, n-ar trebui să-l tulbure. Căci tăria şi 
fermitatea noastră îşi găsesc izvorul în Atotputernicul Dumnezeu, în 
slujba căruia ne-am angajat. Laşitatea şi tulburarea se nasc din lipsa de 
credinţă; dar de îndată ce călugărul recurge la credinţă, acestea se 
împrăştie, ca şi întunericul la revărsatul zorilor. 


Dacă vrăjmaşul îţi sugerează tot felul de gânduri şi pofte păcătoase, sau 
ele însele apar din pricina firii Tale căzute, nu te speria ca de un lucru 
extraordinar. Spune-ţi ţie însuți: “M-am zămislit întru fărădelegi şi m- 
am născut în păcate. Firii mele căzute îi este imposibil, contaminată 
fiind de otrava păcatului, să nu-şi manifeste contaminarea sa”, îi este 
imposibil firii noastre căzute să nu-şi producă fructele sale, mai ales 
atunci când începem s-o defrişăm şi s-o cultivăm cu poruncile 
Evangheliei. Când începi să ari pământul, rădăcinile neghinei încep sa 
iasă la suprafaţă; dacă stăruieşti cu arătura sfârşeşti prin a le distruge şi 
încet, încet ogorul devine bun. în acelaşi fel când sufletul s-a curăţat prin 
împlinirea poruncilor, gândurile şi simţămintele cele mai adânc 
înrădăcinate, de la care pornesc tot soiul de păcate, sunt aduse la 
suprafaţă şi astfel, fiind mereu puse în lumină, sunt încet, încet distruse. 


Să presupunem că pofta trupească se naşte dintr-o dată în tine: nu te 
tulbura. La fel dacă mânia, ura, zeârcenia sau tristeţea încolţesc în tine, 
nu fi descurajat. Toate acestea trebuie să vină. Dar orice patimă ar 
aparea, fără cea mai mică întârziere, tai-o cu poruncile evanghelice. 
Dacă nu te vei arăta indulgent cu patimile şi nu le vei ceda, vei vedea 
distrugerea lor. Dar dacă te vei arăta slab faţă de ele, dacă vei intra în 
dialog cu ele, dacă le vei cultiva in tine şi te vei delecta cu ele, te vor 
duce la moarte. 


Gândurile şi simţămintele păcătoase se ivesc în firea noastră căzută; dar 
dacă ele ne hărţuiesc mereu şi cu insistenţă, este semn că ele ne sunt 
sugerate de către vrăjmaşul, de către îngerul căzut, acesta determinând 
firea noastră căzută să le înmulțească. Aceste gânduri şi simţăminte 
trebuie mărturisite părintelui nostru duhovnicesc aşa de des cum apar, 
chiar dacă el este un om obişnuit şi fără faimă de sfinţenie. Credinţa ta 
în Sfânta Taină a Spovedaniei te va scăpa; harul lui Dumnezeu, prezent 
în taină, te va vindeca. 


Prin atacurile constante şi violente împotriva noastră, spiritul căzut 
intenționează să semene şi să facă să crească în noi sămânţa păcatului, 
să ne obişnuiască cu un oarecare fel al păcatului, chemându-l mereu să 
nască în noi o înclinaţie specială pentru el, şi să se transforme această 
formă de păcat în obişnuinţă, ca şi cum ea ne-ar aparţine în mod natural. 
Obişnuinţa de a păcătui se numeşte patimă; patima îl privează pe om de 
libertate, face din el un prizonier, un sclav al păcatului şi al îngerului 
căzut. 


Împotriva atacurilor repetate şi persistente ale gândurilor şi 
simțămintelor păcătoase — atac numit în limba călugărească “asalt” — nu 
există pentru un începător o altă armă mai bună ca mărturisirea; 
mărturisirea este, astfel spus, unica sa armă în momentul asaltului. In 
orice caz este arma cea mai puternică şi mai eficace. Să recurgem la ea 
cât mai des posibil, atunci când diavolul ne chinuieşte; să apelăm la ea 
până ce diavolul şi şicanele suscitate de el se vor îndepărta. Diavolului îi 
place ca răul să se facă în secret; lui îi place să treacă neobservat, să 
rămână în umbră. “Pândeşte din ascunziş, ca leul din culcuşul său; 
pândeşte ca să apuce pe sărac, pândeşte pe sărac ca să-l tragă pe el” (Ps. 
9, 29), pândeşte pe călugărul fără experienţă şi fără putere. El nu suportă 
să fie demascat şi adus la lumină: când este descoperit şi vădit, îşi 
abandonează prada şi se duce. 


Gândurile, chiar păcătoase, dar care trec fără să invadeze sufletul, nu cer 
o spovedanie imediată. Alungă-le, nu le da nici o atenţie, înăbușă-le, 
amintindu-ţi poruncile evanghelice care le sunt potrivnice; la spovedania 
ce o faci înainte de cuminecare, enumără-le în general, fără a insista 
scrupulos asupra amănuntelor. Spune că, pe lângă păcatele grele pe care 
le-ai făcut — şi pe care trebuie să le mărturiseşti precis — tu ai păcătuit cu 
gândul, cu cuvântul şi cu fapta, cu ştiinţă sau fără ştiinţă. 


Capitolul XXXIII. 


XXXIII. ÎNVĂŢĂTURA SFINȚILOR PĂRINŢI DESPRE CALEA 
CEA STRÂMTĂ 


Învățătura despre calea cea strâmtă pe care o găsim în Sfânta Scriptură 
este reluată de către Sfinții Părinţi care o expun cu putere, clar şi 
profund, într-un chip convingător şi adânc: este o hrană care la masa 
cuvintelor duhovniceşti joacă un rol important. “Dacă tu vrei, zice 
Sfântul Marcu Ascetul, să dai câteva cuvinte de învăţătură celui ce 
doreşte să înveţe, învaţă-l rugăciunea, credința adevărată şi răbdarea în 
suferinţe. Prin aceste trei aspecte parţiale ale binelui, se poate dobândi 
binele întreg”. 


Învățătura despre răbdarea în suferințe a fost întotdeauna una dintre 
tradițiile morale ale creştinismului, în vremea noastră când, prin purtarea 
de grijă a lui Dumnezeu, formarea şi mântuirea călugărilor se realizează 
în mod deosebit prin încercări şi ispite de tot felul, învăţătura despre 
răbdarea în suferință îmbracă o însemnătate aparte. Noi vom prezenta un 
număr apreciabil de texte consacrate acestui subiect, şi culese de la 
Sfinţii Părinţi, cu scopul de a acorda călugărilor de astăzi un sprijin 
duhovnicesc în mijlocul suferințelor ce-i înconjoară, şi să-i pregătim în 
aşa fel, printr-o dreaptă înţelegere a încercărilor, încât să facă faţă celor 
ce încă n-au venit dar care, poate, se îngrămădesc la orizont ca nişte nori 
negri prevestitori de furtună. 


Pe cei luaţi prin surprindere, nepregătiți şi dezarmaţi, ispitele îi 
buimăcesc şi adesea, îi doboară. A-ţi duce crucea, a suporta cu răbdare 
suferinţele, înseamnă a te lepăda de tine; fără această lepădare de tine 
nu-i cu putinţă, îţi porţi crucea în măsura în care te lepezi de tine. 
Lepădarea de tine este întemeiată pe credinţa în Hristos: El este cel ce a 
formulat această lege duhovnicească (Matei 16, 24). 


1. Extrase din scrierile Sfântului Macarie cel Mare 


Cel ce vrea să-L urmeze pe Hristos pentru a deveni fiu al lui Dumnezeu, 
născându-se din Duh, mai întâi de toate trebuie să suporte cu bună voie 
şi cu răbdare toate relele ce-l încearcă, ca de pildă bolile trupeşti, 
înfruntările şi umilirile ce-i vin de la oameni, calomniile nevăzuţilor 


vrăjmaşi. Într-adevăr Providența divină, care rânduieşte toate lucrurile 
cu înţelepciune şi în vederea binelui, îngăduie asemenea încercări, 
provocate de diverse nenorociri, să atingă sufletele pentru ca să se 
vădească cele ce-L iubesc sincer pe Dumnezeu. 


De la începuturi, pentru patriarhi, profeţi, apostoli şi mucenici, semnul 
alegerii era călătoria pe calea cea strâmtă şi cu scârbe şi suferinţe, prin 
acestea ei aveau dovada că sunt plăcuți lui Dumnezeu. “Fiule, zice 
Scriptura, când vrei să te apropii să slujeşti Domnului Dumnezeu, 
găteşte-ţi sufletul tău spre ispită, încordează inima ta şi fii tare şi să nu te 
tulburi în timpul încercării” (Şir. 2, 1-2). Şi într-alt loc: “Tot ce ţi se va 
întâmpla primeşte cu plăcere” (Sir. 2, 4), ştiind că nimic nu se întâmplă 
fără voia lui Dumnezeu. Este motivul pentru care sufletul ce doreşte să-i 
placă lui Dumnezeu mai întâi de toate să se întrarmeze cu răbdarea şi cu 
nădejdea. Una dintre vicleniile diavolului constă, la ora încercărilor, în a 
ne împinge în tristeţe pentru a ne deturna nădejdea pe care ne-am pus-o 
în Dumnezeu. În acelaşi timp, Dumnezeu nu îngăduie niciodată ispitelor 
să-l necăjească în aşa măsură, pe cei ce şi-au pus nădejdea în El, încât 
să-i ducă la disperare. “Credincios este Dumnezeu, zice Apostolul, el nu 
va îngădui ca să fiți ispitit mai mult decât puteţi, ci o dată cu ispita va 
aduce şi scăparea din ea, ca să puteţi răbda” (1 Cor. 10, 13). 


Diavolul nu chinuieşte sufletul atât cât ar vrea el, ci doar atât cât în 
îngăduie Dumnezeu. Dacă omul nu ignoră ce povară poate purta un 
catâr, un măgar, sau o cămilă, şi le pune în spate doar atât cât pot duce; 
dacă olarul ştie cât timp trebuie să lase în cuptor vasele de argilă, puţin 
ca ele să nu se ardă dacă stai prea mult, sau, dimpotrivă, să nu fie 
inutilizabile dacă stau prea puţin; dacă deci omul este în stare să facă 
asemenea calcule, cu cât mai mult înţelepciunea lui Dumnezeu va şti ce 
sarcină trebuie pusă asupra fiecărui suflet, pentru ca, încercat prin ispite 
să devină apt pentru împărăția cerurilor. 


Oamenii lui Dumnezeu trebuie să se pregătească de luptă. Tânărul 
războinic suportă cu tot sufletul rănile pe care le primeşte şi respinge 
bărbăteşte pe vrăjmaşi; la fel şi creştinii trebuie să suporte cu curaj 
ispitele şi luptele, atât cele de dinafară cât şi cele de dinăuntru. Creştinul 
lovit de încercări trebuie să progreseze prin răbdare. Aceasta-i calea 


unui creştin adevărat. Precum soarele proiectează umbre, la fel şi Duhul 
Sfânt, prezent fiind, face să apară persecuții şi lupte. 


Iată-i pe proorocii în care a strălucit Duhul Sfânt: la câte persecuții n-au 
fost supuşi de neamul lor! Iată-L pe Domnul Hristos, care este Calea, 
Adevărul şi Viaţa (loan 14, 6); El a suportat persecuții, nu numai de la 
neamurile străine, ci şi de la propriul Său popor, de la Israel! Ei l-au 
batjocorit pe Mântuitorul cu frenezie şi L-au răstignit. Apostolii au 
suferit o prigoană asemănătoare. După ce Hristos a fost răstignit pe 
Cruce, Duhul Sfânt, Mângâietorul, i-a abandonat pe iudei şi s-a odihnit 
peste creştini. Creştinii nu trebuie să se tulbure când au necazuri: 
persecuțiile pornesc întotdeauna împotriva adevărului. 


Cuvântul lui Dumnezeu lucrează în fiecare pe măsura respectivului. 
Atunci când omul reține Cuvântul, şi Cuvântul îl reţine pe el; când îl 
păstrează, este păstrat de către Acesta. Din acest motiv, toate inimile 
sfinților, profeților, apostolilor şi martirilor au păstrat Cuvântul în inima 
lor; nu se îngrijorau de cele trecătoare şi le lăsau pe cele pământeşti, 
petrecând în porunca Duhului Sfânt, căci mai bună decât orice este 
dragostea lui Dumnezeu şi virtutea. Lucrul acesta-l dovedeau nu atât cu 
vorba, sau cu câteva cunoştinţe superficiale, ci cu vorba unită cu fapta. 
In locul bogăției, ei alegeau sărăcia; în locul slavei, dezonorarea; în 
locul bucuriei, suferința. Ei căutau dragostea în locul urii: urând 
bucuriile acestei vieți, îi iubeau pe cei ce-i privau de acestea, socotindu-i 
colaboratori pe calea mântuirii. Evitau să mănânce din pomul 
cunoştinţei binelui şi răului (Facere 2, 9): îi iubeau pe oamenii evlavioşi 
şi bine intenţionaţi, dar nu-i judecau nici pe cei răi, văzând atât în unii 
cât şi în alții pe trimişii învățătorului; faţă de toţi arătau o adevărată 
dragoste. Auzind porunca Mântuitorului: “iertați şi veți fi iertaţi” (Luca 
6, 37), îi considerau pe cei ce-i necăjeau ca binefăcători, căci ei 
deveneau un mijloc prin care dobândeau iertarea păcatelor. 


Când, din nou, îl auzeau pe Domnul poruncind: “Precum voiți să vă facă 
vouă oamenii, faceţi-le şi voi asemenea” (Luca 6, 31), ei îi iubeau pe 
oameni, urmând glasul conştiinţei. Renunţând la propria lor dreptate şi 
căutând dreptatea lui Dumnezeu, dobândeau dragostea care este în mod 
natural cuprinsă în dreptatea lui Dumnezeu. 


Domnul care a dat numeroase porunci privind iubirea, a poruncit să 
căutăm dreptatea lui Dumnezeu (Matei 6,33): această dreptate este 
maica iubirii. Nu te poţi mântui decât prin semenul tău. “Iertaţi, 
porunceşte Domnul, şi veţi fi iertaţi (Luca 6, 37). Aceasta este legea 
duhovnicească înscrisă în inimile credincioşilor şi care este “împlinirea 
legii” (Romani 13,10). “Să nu socotiți că am venit să stric Legea sau 
proorocii, zice Domnul, n-am venit să stric, ci să împlinesc” (Matei 5, 
17). Cum a împlinit-o? O să vă spun. Legea veche, judecându-l pentru 
un motiv real pe cel ce a făcut rău semenului său, îl judeca de asemenea 
şi pe cel ce a suferit răul; şi aşa fiecare, judecându-l pe semenul său se 
judeca pe sine (cf. Romani 2, 1), iar cel ce îl ierta pe aproapele său, 
primea şi el iertare. Legea zice: judecată pentru judecată şi iertare pentru 
iertare. Astfel împlinirea legii constă în iertarea greşelilor. 


Am vorbit de “lege a cea veche”, nu pentru că Dumnezeu ar fi dat două 
legi: El n-a dat decât una singură, care este duhovnicească în fiinţa sa, 
dar care, în ce priveşte răsplata, dă o sentință dreaptă: ea iartă celui ce 
iartă, dar supune judecății pe cel ce-i chinuieşte pe alţii. “Cu cel cuvios, 
cuvios vel fi; şi cu omul nevinovat, nevinovat vei fi. Şi cu cel ales, ales 
vel fi; şi cu cel îndărătnic te vei îndărătnici” (Ps. 17, 28-29). Pentru 
motivul acesta cei ce împlinesc duhovniceşte legea şi care se 
împărtăşesc de har pe măsura acestei împliniri nu-i iubesc numai pe cei 
ce le fac bine, ci şi pe cei ce le fac reproşuri şi îi prigonesc, nădăjduind 
să primească, ca recompensă a virtuţii lor, dragostea cea adevărată. 
Virtutea lor nu stă numai în faptul că-şi iartă vrăjmaşii, ci în faptul că 
fac binele celor ce-i rănesc; de fapt se roagă pentru aceştia socotindu-i 
instrumentele fericirii lor, după cuvântul Scripturii: “Fericiţi veţi fi voi 
cândva vor ocări şi vă vor prigoni” (Matei 5, 11). 


Această stare de spirit dă legii un înţeles duhovnicesc. Atunci când dai 
dovadă de răbdare şi de blândeţe duhovnicească, Domnul, văzând inima 
care luptă şi nu se îndepărtează de dragoste “surpând peretele din 
mijloc” (Efeseni 2,14), înlătură complet răutatea. Din momentul acesta 
acționează cu dragoste nu numai datorită unui efort de voinţă, ci prin 
harul lui Dumnezeu: de acum Domnul retrage “sabia de flăcări 
vâlvâitoare” (Facere 3, 24), care stârneşte gândurile pătimaşe; intri 
“dincolo de catapeteasmă, unde lisus a intrat pentru noi ca 


înaintemergător” (Evrei 6, 19-20), unde guşti din roadele Duhului, şi de 
unde contempli fericirea veacului ce va să vină, cu toată inima, adică în 
mod real şi nu “ca prin oglindă, în ghicitură” (| Cor. 13, 12). Aşa cum a 
spus Apostolul “cele ce ochiul n-a văzut şi urechea n-a auzii, la inima 
omului nu s-a suit, pe acestea le-a gătit Dumnezeu celor ce-L iubesc pe 
EI” (| Cor. 2, 9). Faţă de această lucrare minunată poţi pune următoarea 
problemă: dacă la inima omului nu s-a suit, cum apostolul, om fiind, le-a 
cunoscut? Cum le-a putut cunoaşte pentru că el însuşi mărturiseşte că 
este om supus la aceleaşi ispite ca noi? Ascultă ce răspunde fericitul 
Pavel: “iar nouă ni le-a descoperit Dumnezeu prin Duhul Său, fiindcă 
Duhul toate le cercetează, chiar si adâncurile lui Dumnezeu” (| Cor. 
2,10). 


Ca nimeni să nu poată zice: Sfântul Duh i le-a descoperit lui Pavel 
pentru că el era apostol, pe când nouă nu ne este cu putinţă, Pavel spune 
într-alt loc sub formă de rugăciune: Dumnezeu “să vă dăruiască, după 
bogăţia slavei Sale, ca să fiți puternic întăriți, prin Duhul Său, în omul 
dinăuntru. Şi Hristos să se sălăşluiască, prin credinţă, în inimile voastre, 
înrădăcinaţi şi întemeiaţi fund în iubire” (Efeseni 3, 16- 17). “Domnul 
este Duh, şi unde este Duhul Domnului, acolo este libertate” (2 Cor. 3, 
17). “Iar dacă cineva nu are Duhul lui Hristos, acela nu este al Lui” 
(Romani 8, 9). 


Să ne rugăm dar pentru a primi în mod simţit şi sigur harul Sfântului 
Duh cu scopul de a reintra acolo de unde am fost izgoniți. De a fi 
îndepărtat şarpele ucigaş de la sufletele noastre. El, sfătuitorul cel 
viclean, care creşte în noi mândria şi lăcomia. Pentru ca noi să credem 
cu putere în Domnul, să împlinim poruncile Sale, şi să ajungem “la 
starea bărbatului desăvârşit, la măsura vârstei deplinătățiui lui Hristos” 
(Efeseni 4, 13), pentru ca “prietenia lumii” (lacov 4, 4) să nu ne mai 
stăpânească, pentru ca noi să fim pe deplin convinşi în sufletul nostru de 
adevărul netăgăduit, că harul lui Dumnezeu se sălăşluieşte în sufletele 
celor ce se pocăiesc. Ceea ce se primeşte prin har este incomparabil mai 
mult decât slăbiciunea care-l stăpânea pe om înainte de a primi harul: 
altfel harul n-ar fi har. Dar crezând în Dumnezeu Atotputernicul, 
înaintăm cu inima încrezătoare spre Cel ce ne dăruieşte comuniunea 
Sfântului Duh ca răspuns la credinţa noastră şi nu ca răsplată a faptelor, 


sau proporţional cu ele. Într-adevăr este scris: “Din faptele Legii primit- 
aţi voi Duhul, sau din ascultarea credinţei?” (Gal. 3, 2). 


2. Extras din scrierile Sf. Marcu Ascetul 


Privegherea, rugăciunea şi răbdarea în încercări îi dau inimii o duioşie 
dulce şi nepericuloasă, cu condiția ca o intensificare disproporționată a 
nevoinţei ascetice să n-o lipsească de calităţile sale esenţiale. Cel ce 
neglijează aceste trei aspecte ale activităţii duhovniceşti, sau care le 
practică fără râvnă, va fi cuprins în momentul morţii de chinurile 
groaznice (Legea duhovnicească, 19). 


Poarta de fier ce duce în Ierusalim este imaginea unei inimi împietrite: 
ca se deschide singură pentru cel ce duce o viaţă ascetică şi rabdă 
încercările, aşa cum s-a deschis în faţa Sf. Apostol Petru (F.Ap. 12, 10) 
(Ibid.21). În momentul în care aducerea aminte de Dumnezeu este vie în 
tine, înmulţeşte-ţi rugăciunile, pentru ca şi Domnul să-şi aducă aminte 
de tine când tu vei uita de El (Ibid. 25). 


Legea libertății spirituale ne învaţă adevărul, şi mulți îl cunosc doar 
superficial, iar cei puţini îl cunosc în măsura în care împlinesc poruncile 
(Ibid. 30). 


Perfecţiunea legii duhovniceşti este ascunsă în Crucea lui Hristos (Ibid 
31). 


Cel ce se roagă pentru cei ce-l vătămă, îi zdrobeşte pe demoni; dar cei 
ce-şi permit să se lupte cu oamenii care-i vătăma, vor fi ei înşişi învinşi 
de demoni (Ibid 45). 


Dacă fiecare suferinţă, venită fără voia ta, te învaţă să-ţi aduci aminte de 
Dumnezeu, atunci nu-ţi vor lipsi ocaziile de pocăință (Ibid. 57). 


Vezi-ţi propriile tale păcate, şi nu pe cele ale aproapelui, şi asceza ta 
duhovnicească nu va fi în deșert (Ibid. 63). 


Să nu-ţi închipui că poţi dobândi virtutea fără suferinţă: cel ce trăieşte în 
desfătări rămâne departe de experienţa duhovnicească (Ibid., 66). 


Dacă cel ce lucrează conform poruncilor se aşteaptă ca încercările să 
apară ca urmare a lucrării sale: dragostea pentru Hristos prin împotriviri 
(bid., 88). 


Numeroşi sunt cei ce au luptat mult împotriva suferințelor nedorite, dar 
nimeni n-a scăpat de ele decât prin rugăciune şi pocăință (Ibid., 92). 


Eu cred că pocăinţa ia naştere din trei virtuți: curățirea gândurilor, 
rugăciunea neîncetată şi răbdarea în suferințe. Aceste trei virtuți nu 
numai că trebuie practicate în mod văzut, ci şi prin activitate a 
duhovnicească interioară. Asceţii care, printr-o practică îndelungată le- 
au deprins, datorită lor, ajung la nepătimire. “Luând crucea vino şi 
urmează Mie” (Marcu 10, 21), a zis Domnul. Crucea este răbdarea în 
suferinţe. . . 


Fără aceste trei virtuţi, nu se poate împlini lucrarea pocăinţei. Eu cred că 
pocăinţa este necesară tuturor, păcătoşilor şi drepţilor care doresc să se 
mântuiască, căci starea de desăvârşire n-are o limită la care odată ajunşi 
cei care doresc sa se mântuiască, să nu mai trebuiască împlinirea 
virtuţilor pomenite. Ele îi duc pe începători la evlavie; ele îi fac pe 
ceilalți să progreseze; ele îi confirmă pe cei desăvârşiţi în desăvârşirea 
lor. Dar aceste virtuţi nu pot fi lucrate în chip prisositor, nici printr-o 
practică îndelungată, nici prin conştiinţa propriei tale dreptăţi... 


Noi toți suntem urmaşii lui Adam: toți ne naştem în păcatul său şi, din 
acest motiv, suntem condamnaţi de judecata lui Dumnezeu la moartea 
veşnică; nu putem fi salvaţi fără de Hristos. Toţi, chiar cei drepți dintre 
oameni, nu scăpăm de moartea veşnică decât prin mijlocirea lui Hristos 
cel răstignit pentru toţi; noi toţi suntem răscumpăraţi prin sângele Lui. 
De aceea, însuşi Mântuitorul le-a propus tuturor o singură lucrare, care-i 
îmbrăţişează pe toţi ceilalți, şi le-a poruncit apostolilor ca tuturor să le 
spună un singur lucru: “Pocăiți-vă, căci s-a apropiat împărăţia cerurilor” 
(Matei 4, 17). 


În acelaşi timp, Mântuitorul a dat numeroase porunci concrete, a căror 
împlinire duce la desăvârşirea pocăinţei; El ne porunceşte împlinirea 
acesteia până la moarte, zicând: “Cine va pierde sufletul său pentru 
Mine şi pentru Evanghelie, acela îl va scăpa” (Marcu 8, 35). Şi adaugă, 


poruncind renunţarea la tot: “chiar şi la sufletul său însuşi” (Luca 14, 
26). Pentru a confirma importanţa mare a poruncilor, zice: “Deci, cel ce 
va strica una din aceste porunci, foarte mici, şi va învăţa aşa pe oameni, 
foarte mic se va chema în împărăţia cerurilor” (Matei 5, 19). 


Dacă, aşa cum am spus, Hristos ne-a poruncit să stăruim în pocăință 
până la moarte, rezultă că cel ce crede că pocăinţa poate fi împlinită 
înaintea morţii leapădă porunca refuzând să-şi piardă sufletul înainte de 
a muri; el se arată ca încălcător al tuturor poruncilor lui Hristos. Până ce 
murim pocăinţa nu se termină, nici pentru mici, nici pentru mari. De 
fapt, nimeni n-a putut face o pocăință perfectă, pentru că o pocăință 
perfectă n-ar mai cere continuarea ei. lată pentru ce, chiar dacă nu ne 
simțim în stare să facem o pocăință aşa cum spune porunca şi cum ar 
trebui, să avem râvna să o facem, spre a nu fi numărați între cei ce nu 
vor să se pocăiască, pentru a nu fi judecaţi din pricina acestui refuz. 
Cercetează viaţa tuturor celor care, de la începutul lumii, au sfârşit cu 
bine călătoria pământească şi vei vedea că în toţi cei ce au plăcut lui 
Dumnezeu taina evlaviei s-a împlinit prin pocăință. A fost cineva 
condamnat? Dacă a fost, a fost pentru că nu s-a pocăit. A fost cineva 
iertat? Dacă a fost, a fost pentru că s-a pocătt. .. 


Dacă pocăinţa stă în a cere milă, cel ce se pocăieşte trebuie să aibă grijă 
să nu i se spună: “lată, sunteţi sătur” (1 Cor. 4, 8). Trebuie fără osteneală 
să continue a cere ca şi cel ce n-are niciodată destul: “că oricine cere ia ” 
(Matei 7, 8). Dacă numai cel milostiv va fi miluit, atunci lumea întreagă 
este păstrată prin pocăință, şi datorită Providenţei divine, oamenii 
conlucrează unii cu alţii pe calea pocăinţei. 


3. Extras din “Scara” Sfântului loan Scărarul 


Între pocăinţa plină de grijă şi plânsul curăţit de orice pată şi prea 
cuvioasa smerenie a celor începători e atâta deosebire câtă e între pâine, 
aluat şi făină. Căci sufletul se zdrobeşte şi se subțiază prin pocăință 
vădită, se uneşte şi, ca să zic aşa, se amestecă cu Dumnezeu prin apa 
plânsului nemincinos, iar aprinsă de focul Domnului, se face pâine şi se 
întăreşte. Aceasta e fericita smerenie, cea lipsită de aluatul stricăciunii şi 
de umflarea mândriei (XXV, 7). 


Însuşirea cea dintâi şi cea mai aleasă a acestei bune şi vrednice de laudă 
treimi este primirea cu cea mai mare bucurie a necinstirii, care e 
aşteptată cu mâinile deschise ale sufletului şi e îmbrăţişată ca una ce 
alină şi topeşte bolile sufletului şi mari păcate. A doua însuşire e 
pierderea a toată iuţimea şi cumpătarea ce se arată în potolirea ei. lar a 
treia treaptă prea frumoasă a ei este neîncrederea credincioasă în 
bunătăţile agonisite şi dorinţa neîncetată după învăţătură. (XXV, 8). 


la seama, prietene, că văile sunt cele ce rodesc în ele grâu înmulțit şi rod 
duhovnicesc. Valea este suflet smerit între munţi, adică între virtuțile 
duhovnicești, pururea netrufaş şi pururea neclintit. David n-a zis: eu am 
postit, eu am privegheat, eu am dormit pe jos, ci a zis: “umilit am fost şi 
m-am izbăvit” (Ps. 114, 6). (XXV, 13). Altceva este a cugeta cu 
smerenie; altceva a se nevoi pentru a cugeta cu smerenie; şi iarăşi, 
altceva, a lăuda pe cel smerit cu cugetul. Cel dintâi lucru este al celor 
desăvârşiți; al doilea, al adevăraţilor ascultători; iar al treilea, al tuturor 
credincioşilor (XXV, 18). 


Blândeţea este starea neclătinată a minţii, care rămâne la fel în cinstiri şi 
în necinstiri (XXIV, 2). 


În inimile celor blânzi se odihneşte Domnul, iar sufletul tulburat e 
scaunul diavolului. “Cei blânzi vor moşteni pământul” (Matei 5, 5), mai 
bine zis vor stăpâni (XXIV, 3). 


Sufletul blând e tronul simplităţii. lar mintea mânioasă e pricinuitoare 
răutăţii. În sufletul celui blând încape cuvântul înţelepciunii: “Domnul 
va povăţui pe cei blânzi întru judecată” (Ps. 24, 10), mai bine zis [îi va 
povăţui] la lucrarea deosebirii (dreptei judecăţi). Sufletul drept este soţul 
smereniei. lar cel viclean este slujitorul mândriei. Sufletele celor blânzi 
se vor îmbogăţi întru cunoştinţă; iar mintea stăpânită de iuţime locuieşte 
împreună cu întunericul şi neştiinţa (XXIV, 4). 


Nu trebuie să uităm, o, prieteni, nici aceasta, că viclenii draci se retrag 
pentru o vreme, ca neglijând noi nişte patimi mari, pentru că le socotim 
MICI, să le facem boli de nevindecat (VIII, 9). 


Nimic nu e atât de nepotrivit celor ce se pocăiesc ca iuţimea ce tulbură. 
Dacă întoarcerea cuiva de la păcat la sine însuşi are nevoie de multă 
smerenie, iuţimea e semnul închipuirii de sine. (VIII, 12). 


Dacă Duhul Sfânt se socoteşte şi este pacea sufletului, iar mânia este şi 
se numeşte o tulburare a inimii, nimic nu opreşte venirea Lui în noi, ca 
iuțimea (VIII, 14). 


Multă băgare de seamă trebuie să avem faţă de acest şarpe. Căci are şi el 
împreună lucrătoare firea noastră, ca şi cel ce ispiteşte trupurile (VIII, 
16). 


Te vei cunoaşte pe tine izbăvit de putreziciunea aceasta (ţinerea de 
minte a răului), nu când te vei ruga pentru cel ce te-a supărat, nici când 
îl vei răsplăti cu daruri, nici când îl vei aduce la masă, ci când, aflând că 
a căzut într-o nenorocire sufletească sau trupească, vei suferi şi vei 
plânge ca pentru tine însuţi (IX, 11). 


Unii s-au predat pe ei ostenelilor şi sudorilor pentru a dobândi iertare. 
Dar cel ce nu ţine minte răul a luat-o înaintea acestora, dacă e adevărat 
cuvântul: “iertaţi şi veţi fi iertaţi” (Luca 6,37). 


Chip al celei mai bune supuneri să ne fie, o, prieteni, aşa-zisul argint 
viu. Căci el coborându-se dedesubtul tuturor, rămâne curat de orice 
întinăciune. 


Cei ce se sârguiesc, să ia aminte cu atât mai mult la ei înşişi, ca nu 
cumva, judecând pe cei leneşi, să fie osândiţi mai mult decât aceia. 
Socotesc că Lot de aceea s-a îndreptăţit, că aflându-se în mijlocul 
acestora, nu i-a osândit niciodată (IV, 100). 


4. Extras din rânduiala votului monahal 


Călugărului care depune voturile monahale, Sfânta Biserică îi dă, printre 
altele, următoarele sfaturi: “Să nu cinsteşti ceva mai mult decât pe 
Dumnezeu. Să nu iubeşti nici tată, nici pe mamă, nici pe frate, nici pe 
cineva din ai tăi, nici pe tine să nu te iubeşti mai mult decât pe 
Dumnezeu; nici odihna sau cinstea de orice fel ar fi. De sărăcie să nu te 
fereşti, nici de reaua pătimire, nici de defăimarea oamenilor sau de 


altceva care socoteşti a fi cu anevoie, că vei fi oprit de a alerga în urma 
lui Hristos. Ci totdeauna să cauţi spre virtuțile celor ce au vieţuit după 
Dumnezeu întru nădejde. Şi să-ți aduci aminte de toţi mucenicii şi 
CUVIOŞII cei din veac, care, cu multe sudori şi dureri şi cu nenumărate 
sângiuiri şi moarte, au câştigat acestea. Fii treaz în toate; pătimeşte 
îndelung ca un bun ostaş pentru Mântuitorul Hristos, Care, bogat fiind 
întru milă, pentru noi a sărăcit, făcându-Se ca noi, ca să ne îmbogăţim 
cu împărăţia Lui. De aceea se cuvine ca şi noi să ne facem următori ai 
Lui şi pentru Dânsul toate să le răbdăm, sporind în poruncile Lui ziua şi 
noaptea. Pentru că însuşi Domnul a zis: “De voieşte cineva să vină după 
Mine, să se lepede de sine, să-şi ia crucea sa şi să-Mi urmeze Mie”; 
adică să fie gata de-a pururea până la moarte către împlinirea poruncilor 
Lui. Pentru că prin a flămânzi şi a înseta şi a fi gol şi dosădit şi 
batjocorit şi ocărât şi prigonit şi de multe alte întristări şi necazuri 
înconjurat, se închipuieşte viaţa cea după Dumnezeu. Și când toate 
acestea le vei pătimi, bucură-te, zice Domnul; că plata ta multă este în 
ceruri, întru lisus Hristos Domnul nostru, Căruia se cuvine slava în veci. 
Amin” 


Expunându-şi astfel înţelepciunea sa şi subliniind strânsa legătură dintre 
poruncile lui Hristos şi Crucea Sa, Biserica cere Celui ce primeşte 
tunderea în monahism, să mărturisească adevărul acestei învățături, apoi 
să promită că o va pune în practică. Ea îl întreabă pe cel ce vrea să 
devină călugăr: “Mărturiseşti tu toate aceste lucruri punându-ţi nădejdea 
în puterea lui Dumnezeu, şi făgăduieşti să le îndeplineşti până la ultima 
ta suflare, cu ajutorul lui Hristos?”. Numai cel ce recunoaşte ca 
adevărată învăţătura Bisericii Ortodoxe prezentată aici poate depune 
voturile monahale şi numai cel care promite să mărturisească prin toată 
viaţa sa adevărul pe care l-a auzit, l-a recunoscut şi l-a mărturisit. 


Aşa gândeşte Sfânta Biserică. Aşa gândesc toţi părinții Bisericii 
Ortodoxe. Noi ne-am mulţumit să vă dăm aici câteva extrase: v-am 
putea cita multe altele, dar n-am face decât să repetăm aceeaşi învățătură 
sub diferite forme. 


Voi încheia sfaturile Părinților aducându-ne modesta noastră contribuţie 
întemeiate pe experienţe utile şi binefăcătoare. Atunci când ne încearcă 


necazurile, este bine să repetăm următoarele rugăciuni scurte, să le 
repetăm cu toată atenţia şi cu tot sufletul, să le repetăm până ce inima 
noastră se umple de pace, de mângâiere şi de blândeţe: 


1. “Eu am primit ceea ce merit pentru faptele mele: Doamne, 
pomeneşte-mă pe mine întru împărăția Ta”. 

2. “Doamne, voia Ta cea sfântă să se împlinească întru mine păcătosul, 
acum şi-n vecii vecilor”. 

3. “Doamne, eu sunt zidirea Ta şi robul Tău. Fie că vreau, fie că nu 
vreau, eu sunt în puterea Ta: fă cu făptura Ta cea sfântă şi după mila Ta 
cea mare”. 

4. “Slavă Ţie, Doamne, pentru tot ce ai făcut să vină peste noi, Slavă 
Ţie! Dreaptă şi preamilostivă este judecata Ta faţă de mine, care merit 
chinurile în lumea aceasta şi-n cea viitoare”. 

5. Îţi mulţumesc şi Te preamăresc, Domnul meu şi Dumnezeul meu, 
pentru aceste suferințe mici pe care mi le-ai trimis întru preaînţeleapta 
Ta Pronie: prin ele Tu îmi dezvălui patimile mele ascunse, prin ele Tu 
îmi uşurezi răspunsul la judecata Ta cea dreaptă, prin ele Tu mă scapi de 
chinurile veşnice în iad” . 


Este uşor de observat că aceste rugăciuni sunt extrase din Sfânta 
Scriptură şi din Părinţi. Când sunt repetate cu atenţie şi fără grabă, nu 
vor întârzia să acţioneze cu putere pentru mântuirea noastră. 


Capitolul XXXIV. 
XXXIV. DESPRE PRIVEGHERE 


Printre alte învățături mântuitoare, Domnul ne-a dat-o şi pe aceea de a fi 
mereu atenți asupra noastră înşine şi de a ne ruga; această stare este 
numită în scrierile patristice “priveghere” sau “cumpărare”. “Privegheaţi 
ŞI vă rugaţi, ca să nu intraţi în ispită” (Matei 26, 41), le zice Domnul 
ucenicilor Săi; “lar ceea ce vă zic vouă, zic tuturor: Privegheaţi!” 
(Marcu 13, 37). 


Sfântul Isihie al Ierusalimului defineşte în felul următor privegherea: 
“Privegherea este calea tuturor virtuţilor şi a tuturor poruncilor lui 
Dumnezeu”. Din această definiție rezultă clar că privegherea presupune 


o cercetare perseverență şi aprofundată a poruncilor Evangheliei şi prin 
urmare, a întregii Sfinte Scripturi. 


Ea aspiră mereu la împlinirea poruncilor Evangheliei, prin faptă, prin 
cuvânt, prin gând şi prin simţire. Pentru a realiza acest lucru, ea 
veghează fără încetare, studiază continuu legea lui Dumnezeu, îl cheamă 
mereu pe Dumnezeu în ajutor printr-o rugăciune fierbinte. 


Privegherea este o lucrare neîntreruptă. “Privegherea, zice Sfântul Isihic, 
este o artă duhovnicească care, printr-o practicare îndelungată şi 
perseverență şi cu ajutorul lui Dumnezeu, îl eliberează pe om de toate 
faptele rele, de vorbele şi gândurile pătimaşe. Ea îi dăruieşte celui ce o 
practică o deplină cunoaştere a lui Dumnezeu celui de nepătruns, în 
măsura în care poate fi cunoscut, şi un răspuns referitor la tainele cele 
ascunse ale lui Dumnezeu. Ea împlineşte toate poruncile dumnezeieşti 
ale Vechiului şi Noului Testament. Ea ne dăruieşte bunătăţile veacului 
viitor. Ea este cu adevărat curăția inimii şi, în virtutea măreției sale şi 
valorii sale, iar pe altă parte datorită nepăsării noastre, este aşa de rar 
întâlnită astăzi la călugări”. 


“Privegherea este tăcerea ce constă dintr-o inimă eliberată de toate 
gândurile; ea îl cheamă fără încetare pe lisus Hristos Fiul lui Dumnezeu, 
pe El îl respiră, cu El dimpreună se luptă curajos împotriva vrăjmaşilor, 
Lui i se mărturiseşte pentru că singur are putere de a ierta păcatele. Prin 
chemarea lui Hristos, un asemenea suflet îl primeşte adesea pe Cel ce 
singur ştie toate tainele inimii; privegherea se străduieşte prin toate 
mijloacele să ascundă faţă de oameni bucuria sa şi luptele sale interioare 
pentru a-l împiedica pe diavol să introducă în mod secret răul şi să-i 
distrugă lucrarea sa cea bună”. 


“Privegherea este un control perseverent al minţii care stă de strajă la 
intrarea inimii; ea ne ajută să vedem gândurile care se apropie hoţeşte, 
să ascultăm ce spun, să ştim ce fac aceşti tâlhari şi ce închipuiri 
proiectează dracii în suflet, cu scopul de a ne seduce prin imaginație”. 


“Moise — marele legiuitor — sau mai curând Sfântul Duh — când urca 
înspre deplinătatea, puritatea, bogăţia şi rodnicia acestei virtuţi 
(privegherea) ne-a învăţat şi pe noi cum trebuie să o începem şi cum să 


o perfecționăm, zicând: “Păzeşte-te să nu intre în inima ta gândul 
nelegiuit” (Deuteronom 15, 9). Prin “gând nelegiuit”, trebuie să 
înţelegem o reprezentare pur mentală a unor lucruri rele sau potrivnice 
lui Dumnezeu, pe care părinţii le numeau sugestii, şi care sunt aduse în 
inimă de diavolul; gândurile noastre urmează aceste sugestii imediat ce 
ele se prezintă în mintea noastră, şi angajează o Conversaţie pătimaşă cu 
ele”. 

Privegherea se opune începuturilor păcatului: gândului şi simțământului 
păcătos. Ea împlineşte poruncile în profunzimea vieţii psihice a omului: 
în gândurile şi simțămintele sale. Ea îi arată omului care priveghează 
starea sa de cădere; ea îi arată spiritele căzute şi această dependenţă a 
omului de ele, dependenţă în care au căzut pentru că le-a dat ascultare, şi 
în care stăruie ori de câte ori le împlineşte voia lor, sau propria sa voie 
căzută. Căderea noastră se agravează, se confirmă şi devine o stare 
permanentă, anticipând pieirea noastră veşnică, atunci când urmăm 
voinţei noastre căzute, şi voinţei demonilor. 


Privegherea este un atribut esențial şi întru toate autentic lucrării 
sufletului; datorită ei, toată activitatea văzută şi nevăzută a călugărului 
se desfăşoară după voia lui Dumnezeu; are ca singură ţintă să placă lui 
Dumnezeu şi se fereşte de orice pact cu slujirea adusă diavolului. 
Privegherea este mijlocul de a ne curaţi inima şi prin urmare, calea de a- 
L vedea pe Dumnezeu, care le este îngăduită prin har celor curaţi, şi care 
tresaltă de curăţia inimii până la fericita nepătimire. 


Privegherea este nedespărțită de rugăciunea neîncetată: prima o naşte pe 
a doua, iar a doua o zămisleşte pe prima; datorită faptului că se nasc 
reciproc, cele două virtuţi sunt unite printr-o legătură de nedesfăcut. 


Privegherea este viaţa după Duh, este un mod de viaţă ceresc; ea este 
adevărata smerenie care-şi pune toată nădejdea în Dumnezeu, şi care 
refuză orice încredere în sine şi orice speranţă întemeiată pe oameni; din 
acest motiv ea apare ca o mândrie exagerată şi socotindu-o ca un lucru 
rău oamenii o prigonesc cu îndârjire. 


Nu-i lipsit de importanţă să remarcăm faptul că Sfântul Isihie vorbeşte 
despre poruncile Vechiului Testament în sens duhovnicesc şi nu în 


sensul “iudaic”, adică literal. Atunci când Hristos a ridicat vălul care 
acoperă ochii sufletului nostru (1 Cor. 15), ceea ce este iudaic devine de 
asemenea creştin: atunci Vechiul Testament primeşte pentru cititor 
acelaşi sens ca şi Noua Lege care este proclamată deschis în Noul 
Testament dar care, în cel vechi, era exprimată prin imagini şi metafore. 
Un călugăr începător trebuie să studieze mai întâi Noul Testament; 
înţelegerea duhovnicească a celui vechi va veni la timpul potrivit: este 
apanajul celor ce au făcut un oarecare progres. 


Privegherea se câştigă progresiv; se ajunge la ea printr-un efort 
neîntrerupt. Ea se naşte în mod deosebit din lectură şi din rugăciunea 
făcută cu atenţie, din obişnuinţa de-a veghea asupra ta însuţi, de a fi 
treaz, de a te gândi la orice cuvânt pe care-l spui şi de a reflecta la 
fiecare acţiune pe care o întreprinzi, de a fi atent la toate gândurile şi 
simțămintele, luând seama la tine pentru a nu deveni într-un chip 
oarecare pradă păcatului. “Fiţi treji, privegheaţi, zice Sfântul Apostol 
Petru; potrivnicul vostru, diavolul, umblă, răcnind ca un leu, căutând pe 
cine să înghită. Căruia staţi împotrivă, tari în credinţă” (| Petru 5, 8-9). 


Ochiul tău să fie ca al heruvimilor, i-a zis Sfântul Eftimie cel Mare unui 
călugăr ispitit de diavol, şi din toate părțile te asigură, căci călătoreşti 
prin mijlocul a multor curse. 


Sfântul Varsanufie cel Mare şi Sfântul loan Profetul au dat un sfat 
înţelept celor care doreau să ducă o viaţă cumpătată şi plăcută lui 
Dumnezeu: acela de a-şi uni privegherea cu acţiunea. Ei ne sfătuiesc să 
ne ridicăm gândul nostru înspre Dumnezeu cerându-i să ne lumineze şi 
să ne ajute înainte de a începe orice lucru, adică de a începe o 
conversaţie sau de a întreprinde o acțiune. 


Pentru a rămâne în stare de trezvie, trebuie să-ți păstrezi cu mare grijă 
prospeţimea şi luciditatea minţii. Mintea se întunecă prin întrebuinţarea 
fără măsură a mâncării, a băuturii, şi a somnului, a vorbei îndelungate, 
prin distracţii şi îngrijorări faţă de lucrurile acestei lumi. “Luaţi seama la 
voi înşivă, să nu se îngreuieze inimile voastre de mâncare şi de băutură 
şi de grijile vieții, şi ziua aceea să vină peste voi fără de veste, ca o 
cursă; căci va veni peste toţi cei ce locuiesc pe faţa întregului pământ. 


Privegheaţi dar în toată vremea rugându-vă, ca să vă întăriți să scăpaţi 
de toate acestea care au să vină şi să staţi înaintea Fiului Omului” (Luca 
21,34-36). 


Aşa cum ziua judecății universale a tuturor oamenilor va veni pe 
neaşteptate, aşa pentru fiecare dintre noi este necunoscută ziua judecății 
particulare, ziua morţii. Necunoscut este ceasul în care vom fi chemați. 
Unul de-abia şi-a început calea vieţii pământene şi este chemat în 
veşnicie; altul parcurge o scurtă porţiune din ea, altul una mai lungă. 
Rari sunt cei care ating plenitudinea zilelor şi îşi leapădă cortul 
pământesc, trupul, atunci când a devenit de nelocuit, în timpul călătoriei 
pământene, datorită căderii care a atenuat în noi sensul veşniciei, trupul 
ni se pare nemuritor, plin de o activitate debordantă şi foarte productiv. 
Această impresie o au atât copiii, cât şi adolescenţii, ba chiar adulții şi 
bătrânii: toţi au fost creaţi nemuritori, nemuritori cu sufletul; ar trebui să 
fie şi cu trupul! Şi nu ştiu absolut nimic despre căderea care a dat morții 
atât sufletul, cât şi trupul lor, sau nu vor să ştie, sau n-au decât o idee 
vagă despre acest lucru. De aceea concepțiile gândurilor lor, şi 
simțămintele inimii, referitoare la viaţa pământească, sunt false şi 
iluzorii. De aceea oamenii de toate vârstele, din nefericire, îşi 
imaginează că vor rămâne pururea pe pământ. La sfârşitul călătoriei 
terestre, când vom fi în pragul morţii, viaţa noastră, care este nesfârşită 
în viitor, ni se va părea aşa de scurtă în trecut, şi mulțimea activităților 
împlinite fără a avea în vedere veşnicia se vor dovedi ca o fatală şi 
ireparabilă pierdere de timp şi o teribilă irosire a mijloacelor primite 
pentru mântuire. Oamenii de lume, pe bună dreptate îşi exprimă aberația 
lor numind de obicei moartea “nenorocire neaşteptată”, oricare ar fi 
vârsta părinților sau prietenilor pe care aceasta îi răpeşte. Ea este o 
“nenorocire neașteptată”, chiar pentru bătrânii ramoliți, încărcaţi de ani 
şi infirmi, de mult aplecaţi înspre mormânt, dar care nu s-au gândit 
niciodată la aceasta şi au îndepărtat orice mijloc ce le-ar fi putut aminti 
de moarte! 


Moartea este într-adevăr o nenorocire pentru toţi cei ce nu s-au pregătit 
pentru ea. Şi dimpotrivă “fericite sunt slugile acelea pe care, venind, 
Stăpânul le va afla veghind” (Luca 12, 37), privind viaţa pământească cu 
o privire sobră şi lucidă, aducându-și aminte de moarte, şi pregătindu-se 


pentru ea ca pentru un eveniment care ar putea interveni la orice vârstă 
ŞI în orice stare de sănătate. 


Noi trebuie să parcurgem calea pelerinajului nostru pământesc cu mare 
atenţie şi veghind asupra noastră înşine, chemându-L. fără încetare pe 
Dumnezeu în ajutorul nostru. Durând această călătorie, Evanghelia 
trebuie să ne fie lumina noastră, cum cântă David: “Făclie picioarelor 
mele este legea Ta şi lumină cărărilor mele” (Ps. 118, 105). Noi nu 
călătorim doar pe o cale strâmtă, ci şi pe întuneric. Avem nevoie de o 
statornică atenţie a minţii pentru a nu ne lăsa antrenați de către natura 
noastră căzută sau de către părinţii şi fraţii care o urmează, şi pentru a 
scăpa de toate cursele şi obstacolele pe care ni le pregăteşte lumea, prin 
răutatea neadormită a îngerilor căzuţi. 


Noi fiind ocrotiți împotriva răspândirii şi grijilor, să ne îndreptăm atenția 
asupra trupurilor noastre de care depinde privegherea sufletelor noastre. 
Trupurile oamenilor diferă mult unul de altul în ce priveşte puterea şi 
sănătatea. Unul e tare ca fierul, altul slab ca paiul. Din acest motiv, 
fiecare trebuie să-şi strunească trupul cu înţelepciune şi prudenţă, după 
ce a cercetat care-i sunt puterile fizice. Pentru un trup sănătos şi 
puternic, postul şi privegherea sunt recomandate în mod special: acestea 
îl fac mai uşor şi-i dau sufletului o deosebită vigoare. 


Un trup slab trebuie întărit cu mâncare şi cu somn, după nevoile 
potrivite fiecăruia, dar nu până la saturare. Lucrul acesta este periculos 
şi pentru un trup slab: saturarea îl va slăbi şi mai mult şi-l va face alergic 
la toate virtuțile, înfrânează-ţi pântecele şi vei intra în Paradis. Dar dacă- 
ți vei îmbuiba pântecele şi vei mânca peste măsură, te vei arunca în 
adâncul ispitelor, în focul maniei şi violenţei; îţi vei îngreuna şi întuneca 
sufletul, îți vei încălzi sângele şi vei deveni foarte sensibil la emoţii; şi 
aşa îţi vei defăima şi ruina grija de tine însuţi şi privegherea. 


Privegeherea cere o liniştire fizică a sângelui, pe care o dobândim mai 
întâi de toate printr-o echilibrată nevoinţă. Sângele, este pus în mişcare 
de patimi; patimile sunt atât de diverse şi frecvente încât se opun unele 
altora, ceea ce face ca o anume mişcare a sângelui să fie anulată de către 
alta; dar toate aceste mişcări sunt în mod invariabil însoțite de 


împrăştiere, de închipuiri, de o avalanşă de gânduri păcătoase şi de 
imagini care ne flatează amorul propriu. 


O avalanşă de gânduri şi o stare de reverie se produce atunci când 
sângele este pus în mişcare cu violenţă într-un chip nefiresc. Această 
mişcare este păcătoasă, şi este un rod şi un semn al căderii. Referitor la 
această mişcare a sângelui s-a spus că nu este în stare să moştenească 
împărăţia cerurilor (l Cor. 15, 20): cu alte cuvinte, o persoană care îşi 
îngăduie să-şi pună sângele într-o asemenea mişcare şi îşi satisface 
plăcerea din aceasta, nu este în stare să primească harul dumnezeiesc. 


Această mişcare păcătoasă a sângelui este cu atât mai periculoasă cu cât 
sunt foarte rari cei ce o înţeleg. Dimpotrivă, mulţi oameni o iau ca o 
acţiune bună şi cedează gândului lor greşit, ca şi cum acesta ar fi inspirat 
de Adevărul însuşi. Atunci când gândurile şi închipuirile sunt mai mult 
ca de obicei, avem un semn că sângele s-a pus în mişcare; şi încet, încet 
începem să înţelegem care sunt mişcările păcătoase şi să ne ferim de ele. 


Apele Siloamului curg liniştite din izvoarele lor (Is. 8, 6): virtuțile 
plăcute lui Dumnezeu izvorăsc din ascultarea de Domnul; ele sunt 
însoțite de smerenie şi nu de exaltare, de entuziasm nestăpânit, de părere 
de sine şi de mândrie care fac parte din nedespărțitul alai al 
înfierbântării sângelui produs de patimi. Sângele este pus în mişcare 
într-un anume fel de către gândurile şi imaginaţiile mâniei, şi într-alt fel 
de către gândurile desfrânate; într-un fel de către mândrie şi în alt fel de 
către zgârcenie; şi într-alt fel de gândurile şi imaginile triste şi 
descurajante, altfel de împietrire, altfel de mândrie şi aşa mai departe. 
Din acest motiv postul este instrumentul de primă importanţă pentru 
toate virtuțile. 


Dacă trebuie să te opreşti de la prea multă mâncare, tot la fel trebuie 
evitată o nevoinţă excesivă. Ea slăbeşte corpul; ea anulează vioiciunea şi 
vigilența indispensabile privegherii, care se diluează şi slăbeşte în 
momentul în care puterile trupului se epuizează. “Dacă trupul tău este 
slab, spunea Sfântul Isaac Sirul, şi tu-l obligi să lucreze peste puterile 
lui, îți vei împinge sufletul într-o mare întunecime şi-l vei tulbura. Dar 
dacă trupul tău este puternic, şi-l vei răsfăţa cu prea multă odihnă, toate 


patimile ce se ivesc în sufletul tău se vor intensifica. Atunci chiar dacă 
ar avea dorinţa arzătoare să facă binele, încetul cu încetul acesta va 
dispare, ba chiar şi gândul şi dorinţa de a-l împlini nu vor mai fi. Dacă în 
felul nostru de a fi avem măsură şi dreaptă judecată, gândurile ni se vor 
limpezi şi tulburarea va dispare. Când mintea este tulburată de o viaţă 
dezordonată, întunecimea cuprinde sufletul, apoi, la rândul ei, 
întunecimea produce dezordine. 


Implinind o nevoinţă echilibrată poţi rămâne statornic în starea de 
priveghere şi rămânând în aceasta, poţi urma fără şovăire învăţătura 
Evangheliei. Această învăţătură este singura sursă a tuturor virtuților 
creştine adevărate plăcute lui Dumnezeu”. 


Capitolul XXXV. 


XXV. DESPRE FOLOSUL ȘI PERICOLELE NEVOINŢEI 
TRUPEŞTI 


După ce în Rai strămoşii noştri au călcat porunca lui Dumnezeu, printre 
pedepsele la care a fost supus omul este şi blestemul pământului. 
“Blestemat va fi pământul pentru tine, i-a zis Dumnezeu lui Adam. Cu 
osteneală să te hrăneşti din el în toate zilele vieţii tale! Spini şi pălămidă 
îți va rodi el şi te vei hrăni cu iarba câmpului! în sudoarea feţei tale îți 
vei mânca pâinea ta”. (Facere 3, 17-19). 


Acest blestem stăruie până astăzi asupra pământului cum poate vedea 
oricine. Pământul n-a încetat să producă neghină, chiar dacă aceasta nu-i 
foloseşte de hrană nimănui. Pământul este stropit cu sudoare, şi adesea 
cu sângele ţăranului care cu preţul unei munci istovitoare face să 
rodească grâul pentru pâinea cea de toate zilele. Pedeapsa pronunţată de 
Dumnezeu are şi un înțeles duhovnicesc, într-adevăr, hotărârea 
dumnezeiască, de a-l pedepsi pe om, se împlineşte atât pe plan spiritual 
cât şi pe plan material. Sfinţii Părinți înţeleg cuvântul “pământ” în sens 
de “inimă”. Datorită blestemului ce l-a lovit, pământul nu încetează să 
producă, de la sine, din pricina firii sale căzute, spini şi pălămidă; la fel 
inima, înveninată de păcat, nu conteneşte să nască din ea însăşi, datorită 
firii sale corupte, simţăminte şi gânduri păcătoase. 


La fel cum nimeni nu se îngrijeşte să semene sau să planteze neghină, ci 
firea pervertită o produce în mod spontan, la fel gândurile şi 
sentimentele păcătoase sunt concepute şi cresc de la sine în inima 
omului. Dacă pâinea materială se obţine prin sudoarea frunţii, la fel 
grâul ceresc care ne oferă viaţa veşnică cere o muncă obositoare a 
sufletului; apoi printr-un efort şi mai mare se seceră, se face propriu 
pentru consum şi se păstrează. 


Grâul ceresc este Cuvântul lui Dumnezeu. Munca de semănare a 
Cuvântului lui Dumnezeu în inimă cere un asemenea efort încât este 
numit “nevoinţă ascetică”. Omul este sorocit să se hrănească cu 
osteneală din pământ şi să-şi mănânce pâinea în sudoarea feţei (Facere 
3, 18-19). Aici prin cuvântul “pământ” trebuie înţeleasă înţelepciunea 
trupească prin care omul despărțit de Dumnezeu se conduce de obicei în 
timpul vieții pământeşti; povăţuit de aceasta, este supus la nesfârşite 
îngrijorări şi frământări privind lucrurile trecătoare, la nesfârşite 
suferinţe şi decepţii, la o neîncetată tulburare. Doar slujitorul lui Hristos 
se hrăneşte în timpul vieţii pământene cu pâinea cerească prin sudoarea 
frunţii, luptându-se continuu împotriva înţelepciunii trupeşti şi muncind 
fără oprire la cultivarea virtuților. 


Pentru cultivarea pământului este nevoie de diferite utilaje din fier — 
plug, groapă, hârleţ — cu ajutorul cărora solul este întors, afânat; la fel 
inima noastră, sălaşul simţămintelor şi înţelepciunii trupeşti, are nevoie 
de a fi lucrată prin post, prin priveghere, îngenuncheri şi alte nevoinţe 
trupeşti, pentru ca simţămintele trupești şi pătimaşe, ce o stăpânesc, să 
cedeze locul simţămintelor duhovniceşti, iar influenţa gândurilor 
trupeşti şi pătimaşe să-şi piardă puterea irezistibilă pe care o au asupra 
celor ce neglijează asceza. 


Cine ar avea ideea să semene într-un pământ nelucrat? Pur şi simplu ți- 
ai pierde sămânţa, fără nici un rost, ba chiar ar fi periculos. Asemenea 
este omul care, înainte de a-şi fi înfrânat pornirile trupeşti ale inimii 
sale, şi gândurile trupeşti ale minţii, printr-o nevoinţă trupească 
potrivită, s-ar apuca de rugăciunea minţii şi de cultivarea poruncilor lui 
Hristos în inimă. Nu numai că ar face un efort nefolositor, ci s-ar expune 
riscului de a suporta o tulburare psihică, de a cădea în orbirea 


duhovnicească şi în năluciri drăceşti, de a-şi atrage mânia dumnezeiască, 
ca omul ce s-a prezentat în cămara de nuntă fără îmbrăcămintea 
necesară (Matei 22, 12). 


Un teren bine lucrat, afânat, dar lăsat nesemănat, va produce o cantitate 
de neghină dublă. Aşa o inimă lucrată prin nevoinţă trupească, dar care 
n-a asimilat poruncile evanghelice, va produce din abundență neghina 
mândriei, a orgoliului şi a desfrâului. Cu cât un teren este mai bine arat 
şi afânat, cu atât este mai capabil să producă neghină stufoasă şi plină de 
sevă. Cu cât mai intensă este nevoinţa trupească a călugărului care 
neglijează poruncile Evangheliei, cu atât va fi mai mare părerea de sine. 


Un ţăran care are utilaje agricole bune şi diverse şi care este mândru de 
ele, dar nu le foloseşte pentru a-şi cultiva pământul, nu face decât să se 
amăgească, fără a trage vreun folos; la fel ascetul care posteşte, 
priveghează şi face şi alte nevoinţe, dar nu se conduce după lumina 
Evangheliei, se înşeală întemeindu-şi speranţele pe nevoinţele sale 
ascetice. 


El nu va aduna nici un fruct, nu va secera nici o bogăţie duhovnicească. 
Omul care se apucă să-şi lucreze pământul fără a se folosi de utilaje 
agricole, va depune o muncă grea şi nu va avea rezultate. La fel păţeşte 
cel ce pretinde că poate dobândi virtuțile fără nevoinţe ascetice; el va 
lucra fară folos; îşi va pierde timpul care nu se mai întoarce, îşi va irosi 
puterile fizice şi psihice şi nu va câştiga nimic din toate acestea. Omul 
care-şi lucrează mereu pământul şi nu seamănă nimic, nu va secera 
NIMIC. Aşa şi cel ce se ocupă doar de asceza trupului pierde posibilitatea 
de a se ocupa de asceza sufletului, de a semăna în inima sa poruncile 
evanghelice care, la vremea lor, ar produce roade duhovniceşti. 


Asceza trupească este necesară pentru a face ogorul inimii apt de a primi 
semințele duhovniceşti şi de a produce roade de acelaşi fel. 
Abandonarea, sau neglijarea nevoinţelor ascetice, face ogorul impropriu 
pentru a fi semănat şi a rodi. A exagera, şi a-ţi pune toată nădejdea în 
nevoinţele tale este tot atât de periculoasă, dacă nu mai mult, ca şi 
abandonarea lor. Părăsirea nevoinţelor ascetice trupeşti îl face pe om 
asemănător cu un animal, dând frâu liber şi oferind câmp de acţiune 


patimilor trupeşti, dar exagerarea lor îl face asemenea dracilor, căci ele 
favorizează şi întăresc predispoziția spre patimile sufleteşti. Cei care 
slăbesc asceza trupească ajung stăpâniţi de lăcomia pântecului, de 
desfrânare şi mânie în formele lor grosiere. Cei care practică o asceză 
trupească excesivă, cei ce n-au dreaptă judecată sau îşi pun în ea toate 
speranţele, cu gândul că-şi fac merite în faţa lui Dumnezeu, cad în 
mândrie, în părere de sine, în orgoliu, în împietrire, în dispreţ faţă de 
semeni, bârfindu-i şi judecându-i, în pizmă, în ură, în hulă, în schismă, 
în erezie, în orbire duhovnicească şi în năluciri drăceşti. 


Cântărite la adevărata lor valoare, practicile ascetice sunt instrumente 
pentru obţinerea virtuţilor, în schimb trebuie să ne ferim de a socoti 
aceste instrumente drept virtuţi, pentru a nu cădea în orbire sufletească 
şi a nu ne păgubi de progresul duhovnicesc printr-o falsă apreciere a 
faptelor creştineşti. 


Asceza trupească este necesară chiar şi sfinţilor, care au devenit temple 
ale Duhului Sfânt, pentru ca nu cumva trupurile lor scăpate din frâu să 
se întoarcă la mişcările pătimaşe, la sentimente şi gânduri urâte, atât de 
nepotrivite cu un templu duhovnicesc a lui Dumnezeu, templu “nefăcut 
de mână omenească”. Despre acest lucru mărturiseşte însuşi Sfântul 
Apostol Pavel: “îmi chinuiesc trupul meu şi îl supun robiei; ca nu 
cumva, altora propovăduind, eu însumi să mă fac netrebnic” (| Cor. 9, 
27). 


Sfântul Isaac Sirul spune că renunţarea la post, la priveghere, la liniştea 
singurătăţii şi la alte nevoinţe trupeşti — folositoare pentru viaţa 
duhovnicească — în favoarea plăcerii şi odihnei, îi întunecă chiar şi pe 
bătrâni şi pe îmbunătățiţi. 


Capitolul XXXVI. 
XXXVI. RÂVNA FIREASCĂ ȘI RÂVNA DUHOVNICEASCĂ 


Un călugăr trebuie cu desăvârşire să se păzească de râvna trupească şi 
psihică care dă aparenţa exterioară de evlavie, dar care, în realitate, nu-i 
altceva decât împietrirea şi întunecarea sufletului. 


Oamenii din lume, ba chiar şi mulți călugări, elogiază o asemenea râvnă, 
fără să-şi dea seama că ea provine din părere de sine şi din mândrie. O 
laudă ca zel pentru credinţă, pentru evlavie, pentru Biserică, pentru 
Dumnezeu. Această râvnă constă în tendinţa, mai mult sau mai puţin 
manifestată, de a-i judeca şi condamna pe alţii pentru greşelile lor de 
natură morală sau pentru abaterea de la disciplina şi rânduiala 
bisericească, înşelaţi printr-o concepție falsă ce o au despre râvnă, aceşti 
oameni imprudenți cred că aşa îi imită pe Sfinții Părinți şi mucenici, 
uitând că ei nu sunt nişte sfinți, ci nişte păcătoşi. 


Dacă sfinţii îi mustrau pe cei ce trăiau în păcate şi-n impietate, o făceau 
la porunca lui Dumnezeu, cu mandat şi inspiraţie de la Sfântul Duh, şi 
nu după pornirea lor sau după provocarea dracilor. Cel ce se hotărăşte cu 
de la sine putere să-l blameze pe fratele său, sau să-i facă reproşuri, arată 
limpede că se consideră mai înţelept şi mai virtuos decât acela, şi că 
acționează sub impulsul unei patimi şi într-o stare de orbire sufletească, 
provocată de gândurile drăceşti. Trebuie să-şi aducă aminte de cuvântul 
Mântuitorului: “De ce vezi paiul din ochiul fratelui tău şi bârna din 
ochiul tău nu o iei în seamă? Sau cum vei zice fratelui tău: lasă să scot 
paiul din ochiul tău şi iată bârna este in ochiul tău? Făţarnice, scoate 
întâi bârna din ochiul tău şi atunci vei vedea să scoţi paiul din ochiul 
fratelui tău” (Matei 7, 3-5). 


Ce înseamnă bârna din acest citat? înseamnă înţelepciunea trupească 
groasă ca o bârnă, şi care înlătură de tot puterea de pătrundere dată de 
Dumnezeu minţii şi inimii omului. Omul călăuzit de către înţelepciunea 
trupească nu poate în nici un chip să judece nici propria sa stare 
lăuntrică, nici a altora. Judecata pe care şi-o face sieşi, sau altora, este 
întemeiată pe cea care o are el despre sine şi despre alții, văzuți din 
exterior prin prisma deformată a înțelepciunii trupeşti. De aceea 
Cuvântul lui Dumnezeu îl numeşte pe bună dreptate “om cu judecată 
strâmbă”. 


După ce a fost tămăduit prin Cuvântul lui Dumnezeu şi prin Sfântul 
Duh, un creştin capătă o viziune corectă a stării sale duhovniceşti, 
precum şi a aproapelui, înţelepciunea trupească, arătându-i semenului 
“bârna” din ochi, îl tulbură, adesea îl distruge, nu-i poate da nici un 


ajutor şi n-are nici cel mai mic efect asupra păcatului. Dimpotrivă, 
înţelepciunea duhovnicească acţionează exclusiv asupra bolii sufletului 
aproapelui având milă de el, tămăduindu-l şi salvându-l. 


Fără teamă notăm că atunci când s-a dobândit înţelepciunea 
duhovnicească, neîmplinirile şi greşelile semenului încep a se părea 
foarte puţin importante, fund deja răscumpărate de Mântuitorul, şi uşor 
de tămăduit prin pocăință, pe când pentru înţelepciunea trupească păreau 
deosebit de mari şi serioase. Este evident că fiind ea însăşi o “bârnă” le- 
a acordat o importanţă atât de mare. înţelepciunea trupească vede în 
semeni păcate care de fapt nu există; din acest motiv cei care se lasă 
cuprinşi de un zel exagerat cad adesea în păcatul bârfirii aproapelui şi 
devin un instrument de joacă pentru spiritele căzute. 


Sfântul Pimen cel Mare povesteşte că un călugăr oarecare, cuprins de 
zelul său, a fost supus ispitei următoare: a văzut pe un alt călugăr culcat 
peste o femeie. Mult timp s-a luptat cu gândul de a-l opri de la păcat; în 
sfârşit s-a decis şi 1-a lovit cu piciorul zicând: opriți-vă! Abia atunci şi-a 
dat seama că erau doi snopi. 


Avva Dorotei povesteşte că atunci când el era în mănăstirea Sfântului 
Sava, un frate a fost cuprins de o râvnă fără discernământ (aceasta aduce 
întotdeauna suspiciune şi neîncredere faţă de ceilalți şi predispoziţie 
înspre fabulaţie) şi l-a bârfit pe un alt frate, îl acuza pe acela că, toată, 
dimineaţa, a furat smochine din grădină şi le-a mâncat. Egumenul 
făcând o cercetare a aflat că cel acuzat nici n-a fost dimineaţa în 
mănăstire, ci a fost trimis de către econom în satul vecin, şi nu s-a întors 
în mănăstire decât spre sfârşitul Sfintei Liturghii. 


Dacă vrei să fu un fiu râvnitor al Bisericii Ortodoxe, să realizezi acest 
lucru prin împlinirea statornică a poruncilor Evangheliei faţă de semenii 
tăi. Nu-ţi îngădui să-i bârfeşti. Nu-ţi permite să-i înveţi. Nu-ţi îngădui 
să-l judeci şi să le faci reproşuri. Toate acestea nu sunt izvorâte din 
credinţă, ci dintr-o râvnă exagerată, din părerea de sine şi din mândrie. 
Avva Pimen a fost întrebat: Ce este credinţa? Şi a răspuns: credinţa 
constă în umilinţă şi în milostivire, adică a te smeri în faţa aproapelui şi 
a-i ierta toate calomniile şi batjocurile; toate păcatele. Cum pot spune 


“zeloşii” lipsiți de înţelepciune că raţiunea zelului lor stă în credinţă, 
când ştiu bine că adevărata credinţă, şi prin urmare zelul autentic, 
trebuie să se manifeste prin smerenie şi milostenie față de semeni? Să 
lăsăm judecata şi purtarea de grijă de alţii, pe seama celor ce trebuie s-o 
facă. 


Cel ce este cuprins de o râvnă falsă, a spus Sfântul Isaac Sirul, suferă de 
o boală grea. Tu, care crezi că te foloseşti de zel pentru a tămădui 
infirmitățile altora, ai renunţat la sănătatea propriului tău suflet! Ocupă- 
te mai bine cu grija de sănătate a propriului tău suflet. Şi dacă vrei să 
tămăduieşti bolnavii, să ştii că ei au mai întâi nevoie de grijă, decât de 
vorbe dure. Dar tu, fără a-i ajuta pe alţii, te arunci într-o gravă şi 
dureroasă boală. Acest fel de zel nu este dovadă de înţelepciune, ci este 
dovadă de boală sufletească, este semn de micime sufletească şi de 
ignoranță, începutul înţelepciunii, celei după Dumnezeu, este blândeţea 
şi bunătatea; ele sunt pecetea unui suflet mare şi puternic, care gândeşte 
sănătos şi este în stare să poarte slăbiciunile oamenilor. “Datori suntem 
noi cei tari, zice Scriptura, să purtăm slăbiciunile celor neputincioşi” 
(Romani 15, 1); şi încă: “chiar de va cădea un om în vreo greşală, voi 
cei duhovniceşti îndreptaţi-l pe unul ca acesta cu duhul blândeții” 
(Galateni 6, 1). 


Intr-altă cuvântare a sa, Sfântul Isaac zice: Nu-l urâţi deloc pe păcătos, 
căci noi toți suntem păcătoşi. Dacă pentru dragostea lui Dumnezeu te 
preocupi de el, atunci varsă lacrimi pentru el. De ce să-l urăşti? Urăşte 
păcatele lui şi roagă-te pentru el, căci aşa te vei asemăna cu Hristos care 
nu S-a mâniat pe păcătoşi, ci S-a rugat pentru ei. Nu vezi cum a plâns 
pentru Ierusalim? Şi noi de multe ori devenim pricină de râs pentru 
diavoli. De ce să-l urâm pe cel de care-şi bate joc diavolul ca şi de noi? 
De ce omule îl urăşti pe păcătos? Pentru că nu este aşa de drept ca tine? 
Unde este dreptatea ta, când tu nu ai dragoste? De ce în loc de a-l 
condamna nu plângi pentru el? Când un om oarecare îşi închipuie că 
face o judecată dreaptă asupra faptelor păcătoşilor, sub acest pretext 
ajunge să se mânie pe ei şi să acţioneze în necunoştinţă de cauză. 


Nu este o mai mare nenorocire ca părerea de sine. Aceasta alungă 
smerenia. Este o mare pacoste pentru un călugăr predispoziția de a-i 


învăţa pe alţii, fără să 1 se fi cerut acest lucru. Atunci când eşti solicitat 
să dai un sfat, sau să-ţi exprimi opinia, ori refuză, ca şi cum n-ai şti 
NIMIC, sau, în caz de mare necesitate, vorbeşte cu o extremă precauţie şi 
modestie, ca să nu devii victima mândriei şi orgoliului, nici să-l răneşti 
pe aproapele tău printr-un cuvânt aspru nelalocul lui. 


Dacă, si ca răsplată pentru truda ta în grădina poruncilor lui Dumnezeu, 
vel simţi în sufletul tău un zel dumnezeiesc, acesta te va determina să fii 
tăcut şi smerit în prezenţa altora, să-i iubeşti, să le arăţi afecțiune şi 
compasiune, cum spune Sfântul Isaac Sirul. 


Zelul dumnezeiesc este foc care nu încălzeşte sângele, ci linişteşte 
frământarea şi o aduce la o stare de linişte. Zelul inspirat de 
înţelepciunea firească este întotdeauna însoțit de o înfierbântare a 
sângelui şi de o invazie de gânduri şi de imagini. Consecințele unui zel 
orb şi ignorant, dacă aproapele 1 se împotriveşte, sunt în mod obişnuit 
ura împotriva acestuia şi dorinţa de răzbunare sub diferite forme; şi dacă 
ne supunem acestui zel, ni se umple inima de o mândră autosatisfacţie şi 
de o amplificare a mândriei şi a păreri de sine. 


Capitolul XXXVII. 
XXXVII. DESPRE MILOSTENIE 


Un călugăr începător nu trebuie să facă milostenie materială cu săracii, 
decât în cazuri deosebite când trebuie să-şi ajute semenul care n-are alte 
mijloace de a fi ajutat. Pentru creştinii din lume este o virtute să-i ajute 
pe săraci, pentru că această virtute corespunde cu modul lor de viaţă. 


Călugării experimentați, acei care au dobândit darul discernământului şi 
au fost chemaţi la această slujire de către Dumnezeu, pot face milostenie 
cu săracii. Ei sunt chemaţi să facă acest lucru ca o datorie, recunoscând 
că sunt instrumente ale Providenţei divine, că au primit mijloacele 
necesare să facă binele, că ei înşişi sunt mai folosiţi decât cei pe care îi 
ajută. 


Călugărul începător care face milostenie din proprie iniţiativă este pe 
cale de a fi cuprins de slavă deşartă şi va cădea în părerea de sine. Dacă 


al o seamă de lucruri în plus, împarte-le înainte de a veni la mănăstire. 
Aşa ne cer poruncile evanghelice. Domnul i-a zis tânărului care dorea să 
ajungă desăvârşit: “Dacă voieşti să fii desăvârşit, du-te, vinde averea ta, 
dă-o săracilor şi vei avea comoară în cer; după aceea, vino şi urmează- 
Mi” (Matei 19,21). împărțirea averilor trebuie făcută înaintea luării 
crucii. Atâta vreme cât ne păstrăm bunurile noastre, este imposibil să ne 
luăm şi să ne purtăm crucea (Luca 14, 33); crucea va fi mereu aruncată 
de pe umeri şi înlocuită de bogăţiile noastre; credinţa noastră în 
Dumnezeu, şi vederea lui Dumnezeu prin credinţă, vor fi distruse de 
către încrederea în bogățiile noastre, şi de către atenţia ce le-o acordăm. 


Sfinţii mucenici şi călugări s-au străduit să împlinească cu stricteţe 
această poruncă, înainte de a-şi începe lupta duhovnicească. Primii îşi 
împărțeau averile înainte de a merge la chinuri, iar dacă nu aveau timp, 
după porunca lui Dumnezeu, dădeau această dispoziție apropiaților şi 
prietenilor. Călugării făceau exact acelaşi lucru înainte de a-şi începe 
martiriul lor duhovnicesc. Lupta călugărească este, în adevăratul sens al 
cuvântului, un martiriu, chiar dacă-i nevăzut, pentru cel ce se luptă după 
rânduială. Să ne împărţim bunurile înainte de a intra în mănăstire; să ne 
pecetluim cu un dar material — pe tărâm material este una dintre cele mai 
mari virtuţi — viața noastră în mijlocul oamenilor. Dar pentru cel ce a 
intrat deja în mănăstire, un alt fel de milostenie se cere: milostenia 
nematerială. Ea stă în a nu-i judeca pe oameni când păcătuiesc, în a-i 
ierta, în a nu-i împărți în buni şi răi: o asemenea atitudine este 
întotdeauna legată de smerenie. Mândria uzurpă în favoarea omului ceea 
ce-i aparţine lui Dumnezeu. 


Milostenia sufletească constă în a nu răsplăti răul cu rău, ci a răsplăti 
răul cu bine. Ea constă în iertarea tuturor insultelor şi ofenselor pe care 
ni le fac oamenii şi cât stă din noi, a le primi ca binefaceri ce ne curăţesc 
de întinăciunea păcatului. Pe scurt, milostenia călugărească stă în a-L 
urma pe Hristos, adică a-l împlini cu grijă poruncile, a purta crucea Sa, 
altfel spus a suporta cu inimă bună toate suferinţele pe care Providența 
dumnezeiască ni le trimite, pentru mântuirea noastră, în timpul 
pelerinajului nostru pământesc. Nu se poate una fără alta: nu-L poţi 
urma pe Hristos fără a-l purta crucea şi fără a recunoaşte în ea dreptatea 
divină a Noului Aşezământ. 


Pentru un călugăr înaintat şi care a fost chemat de către Dumnezeu la 
această slujire, mila sufletească presupune să-l înveţe pe aproapele său 
cuvântul lui Dumnezeu. După învăţătura Sfinților Părinţi milostenia 
sufletească este superioară milosteniei materiale, după cum sufletul este 
superior trupului. Pentru a face milostenie materială, trebuie să aduni 
bunuri; pentru a face milostenie sufletească trebuie să aduni bogăţie 
duhovnicească, adică să-L cunoşti pe Hristos. 


Dacă într-un fel sau altul, după intrarea în mănăstire ai dobândit anumite 
bunuri, grăbeşte-te să le transformi în bogăţie cerească, încredinţează-le 
superiorului sau unei persoane de încredere, pentru a le împărţi. Pentru a 
nu-ți pune în pericol sufletul nu-ţi este îngăduit să le împărţi singur, 
după capul tău. După ce ai dat aceste bunuri la cel ce ai crezut de 
cuviinţă, să nu-l suspectezi, nici să-l controlezi: încredinţând această 
sarcină conştiinţei lui, nu mai purta nici o grijă, nici nu face presupuneri 
care sunt păgubitoare pentru sufletul tău. Tu ţi-ai făcut datoria şi nu mai 
este atribuția ta să ştii cum mandatarul tău îşi împlineşte obligaţia: 
“Pentru stăpânul său stă sau cade” (Romani 14, 4) 


Capitolul XXXVIII. 
XXXVIII. DESPRE SĂRACIE 


Dacă cineva a intrat în mănăstire şi a luat jugul uşor al lui Hristos (Matei 
11, 30), trebuie neapărat să trăiască în sărăcie, mulţumindu-se cu strictul 
necesar şi să se păzească de lucrurile de prisos, atât în ce priveşte 
veșmintele, cât şi mobilierul chiliei. Comoara şi bogăţia călugărului 
trebuie să fie Domnul lisus Hristos. înspre El trebuie să fie întoarsă 
mereu privirea minţii şi inimii noastre; în El trebuie să ne punem 
nădejdea; în El trebuie să ne punem încrederea; vom deveni tari prin 
credinţa noastră în El. 


Este cu neputinţă pentru un călugăr care posedă bunuri să aibă o atare 
stare de spirit, însuşi Domnul ne-a poruncit să nu adunăm bunuri: “Nu 
vă adunaţi comori pe pământ, unde molia şi rugina le strică şi unde furii 
le sapă şi le fură. Ci adunaţi-vă comori în cer, unde nici molia, nici 
rugina nu le strică, unde furii nu le sapă şi nu le fură” (Matei 6, 19-20). 


După ce a enunțat această poruncă, Mântuitorul ne arată şi care este 
rațiunea ei zicând: “Căci unde este comoara ta, acolo va fi şi inima ta 
(Matei 6, 21). Nu puteţi să slujiţi lui Dumnezeu şi lui mamona” (Matei 
6, 24). 


Dacă un călugăr are bani, sau ceva obiecte prețioase, atunci fara să vrea, 
şi pentru că această lege este în mod necesar irezistibilă, nu-şi va pune 
nădejdea în Dumnezeu, ci în bunurile sale. Iar de nu se va încrede în ele 
îşi va găsi tărie; în acestea va vedea mijlocul de a evita necazurile ce 
intervin în cursul vieţii pământeşti; asupra lor se va concentra iubirea 
lui, mintea şi inima lui, toată fiinţa lui. Inima celui ce este legată de 
lucruri materiale se  împietreşte şi îşi pierde sensibilitatea 
duhovnicească: ea devine nesimţitoare ca o piatră. Idolatria duce la 
respingerea lui Dumnezeu. Omul legat orbeşte de bunurile sale va 
culege roadele rătăcirii sale: moartea îl va lua din mijlocul bogățiilor 
sale pe neaşteptate. Banu şi hambarele pline, în care/şi-a pus nădejdea le 
va lăsa la alții fără să-i fi adus vreun folos pământesc, dar după ce l-au 
despărțit de Dumnezeu (Luca 12, 15-22). 


Duhul Sfânt îl plânge pe omul înşelat de bunurile pământeşti şi care 
intră în veşnicie foarte sărac sufleteşte. El zice: “lată omul care nu şi-a 
pus pe Dumnezeu ajutorul lui, ci a nădăjduit în mulțimea bogăției sale şi 
s-a întărit întru deşertăciunea sa” (Ps. 51, 5-6). O legătură sentimentală 
de bunurile trecătoare duce în străfundul sufletului la respingerea lui 
Dumnezeu, lucru care se va manifesta la momentul potrivit. Din 
istorisirile următoare se va vedea acest adevăr. 


Un preot, cu numele de Pavel, trăia într-un munte pustiu, pentru a scăpa 
de prigoana idolatrilor. Avea la el şi o cantitate apreciabilă de aur. Cinci 
fecioare, călugăriţe fugite şi ele din cauza persecuțiilor, s-au adunat în 
jurul lui. Ele străluceau de virtuți şi erau pline de mireasma Duhului 
Sfânt. Locuind alături de preotul Pavel, se nevoiau dimpreună cu el 
împlinind poruncile lui Dumnezeu şi rugându-se. Un om oarecare, rău 
intenționat, aflând de ascunzişul lor, l-a informat pe mai-marele 
magician de la curtea regilor perșilor, Sapor, că un preot creştin are mult 
aur, şi este ascuns în munte, dimpreună cu cinci călugăriţe. 


Dacă tu doreşti să pui mâna pe acest aur, i-a zis delatorul mai-marelui 
magilor, poruncește ca preotul şi călugărițele să fie arestaţi şi aduşi în 
faţa Sa pentru a fi judecaţi. Apoi când ei vor refuza să-şi renege 
credinţa, le vei putea tăia capetele şi le vei lua aurul. 


Magul i-a urmat sfatul. A dat poruncă, ca preotul cu aurul şi cu 
călugărițele să se prezinte în faţa lui pentru a fi judecat. Preotul 1-a zis 
atunci: de ce mi-ai luat averea, nefiind eu cu nimic vinovat înaintea ta? 
Magul i-a răspuns: pentru că eşti creştin şi n-asculți de dispoziţiile 
regelui. Preotul a continuat: Domnule, porunceşte-mi ceea ce voieşti! 
Magul i-a zis: dacă tu te vei închina Soarelui, poţi să-ţi iei banii şi să 
pleci unde vrei. Pavel şi-a privit aurul şi a zis: voi face ceea ce îmi 
porunceşti. Şi, acolo pe câmp, a adorat Soarele, a mâncat hrană 
închinată idolilor şi a băut sânge de la jertfe. Magul văzând că planul nu 
i-a reuşit, a spus: dacă le vei convinge şi pe călugăriţe să se închine 
Soarelui, ca şi tine, să se mărite şi să se dedea plăcerilor, vei putea să-ţi 
iei aurul şi tinerele, şi să mergi cu ele unde vrei. Preotul s-a îndreptat 
către călugăriţe şi le-a zis: Magul mi-a luat averea şi vă poruncește să 
împliniţi voia regelui. Eu deja am adorat Soarele şi am mâncat bucate 
oferite idolilor: vă poruncesc să faceți acelaşi lucru. 


Ca şi cu o singură gură, călugărițele au exclamat: nenorocitule! Nu-ţi 
este de ajuns pierderea ta? Cum cutezi să vorbeşti cu noi? Ai devenit un 
al doilea Iuda şi, ca şi el, l-ai trădat pe Domnul şi învățătorul tău, dându- 
L spre moarte. Iuda şi-a luat aurul şi s-a spânzurat. Și tu, om blestemat, 
al devenit un al doilea Iuda. Pentru iubirea de arginţi ţi-ai pierdut 
sufletul şi ai uitat de acel bogat, care, adunând multe bogății, a zis 
sufletului său: “Suflete, ai multe bunătăţi strânse pentru mulți ani; 
odilineşte-te, mănâncă, bea, veseleşte-te. lar Dumnezeu i-a zis: Nebune! 
In această noapte vor cere de la tine sufletul tău. Şi cele ce ai pregătit ale 
cui vor fi?” (Luca 12, 19-20). Noi îți spunem, în faţa lui Dumnezeu, că 
şi tu vei păţi la fel: ca şi Iuda, şi ca bogatul fără de minte. Vorbind astfel, 
l-au scuipat în faţă pe apostat. 


La porunca magului călugărițele au fost biciuite îndelung şi cu cruzime, 
în timpul loviturilor ele strigau: noi îl adorăm pe Domnul nostru lisus 


Hristos şi n-ascultăm de porunca regelui, în ce priveşte, ce ai de făcut, 
fă. 


Magul, care voia în orice chip să pună mâna pe aur, i-a poruncit lui 
Pavel ca, cu propriile sale mâini, să le taie fecioarelor capetele, gândind 
că va refuza să facă lucrul acesta şi-i va lua aurul. 


Auzind acestea, blestematul Pavel şi-a privit din nou aurul, şi 1-a zis 
magului: ceea ce-mi poruncesc să fac, voi face. A luat o sabie şi s-a 
apropiat de călugărițe. Călugăriţele, scârbite i-au zis: om blestemat! 
Până ieri ne-ai fost păstor, iar acum ai devenit lup. Aceasta-i învățătura 
pe care ni-o dădeai zilnic, când ne cereai să murim de bună voie pentru 
Hristos? Tu n-aveai cea mai mică dorinţă de a suferi pentru El şi fără 
nici o ezitare L-ai negat. Unde este Sfântul Trup şi Sânge pe care l-am 
primit din mâinile tale murdare? Să ştii că sabia ce o ţii în mâini este 
pentru noi poarta vieţii veşnice. Noi mergem la Stăpânul nostru Hristos; 
dar tu, cum ţi-am prezis, în curând te vei spânzura şi vei deveni fiu al 
iadului, ca şi luda. Spunându-i acestea şi încă câteva lucruri, au început 
a se ruga. 


Pavel le-a tăiat capetele. Atunci magul i-a zis: nici un creştin n-a ascultat 
de rege ca şi tine. De aceea nu-ţi pot da drumul fără un ordin special al 
suveranului. Când îi voi relata, şi el va afla ce ai făcut tu, te va 
recompensa cu mari onoruri. Acum bucură-te cu noi şi rămâi într-o 
odaie ce ţi se va arăta. Mâine voi vorbi cu regele despre tine. Apostatul a 
răspuns: “Să fie după cuvântul tău”. 


Peste noapte magul şi-a trimis în secret slugile să-l ştranguleze pe Pavel 
cu o funie, în odaia pe care i-o pusese la dispoziție. Dimineaţa, ca şi cum 
n-ar fi ştiut, s-a dus să-l viziteze. L-a găsit spânzurat, şi acuzându-l de 
sinucidere, a poruncit să fie aruncat înspre hrană câinilor, afară din 
cetate. lar aurul i-a rămas lui (Vieţile părinţilor deşertului din Orient, 
cap. 16, Avignon, 1764). 


Un călugăr ce duce o viaţă de reculegere şi cumpătare, şi care discerne 
în el însuşi păcatele şi căderea neamului omenesc, uşor va sesiza că 
atunci când primeşte, dintr-un motiv oarecare, un obiect valoros sau o 
sumă mare de bani, inima sa imediat îşi pune nădejdea în aceste bunuri, 


şi încrederea în Dumnezeu scade. Dacă nu-i atent, în curând se va lega 
de aceste bunuri materiale. Aplecarea şi ataşamentul de bogății uşor se 
transformă în patimă, inima încet se leapădă de Hristos, chiar dacă 
buzele continuă să-L mărturisească, chemându-L în rugăciuni şi 
propovăduindu-l învăţătura. 


Când un păcat de moarte începe să-l stăpânească pe om, celelalte patimi 
se liniştesc; diavolii nu-l mai hărţuiesc cu atacuri şi ispite, ci ascund în 
inima lui, ca un tezaur preţios, ca un zălog al pieirii, patima de moarte 
care l-a atins. Un om rănit mortal de către un păcat ascuns în inimă şi 
târât de acesta pînă la porțile iadului, în faţa celorlalți apare adesea ca un 
sfânt, aşa cum era Pavel mai sus pomenit pentru călugăriţe. Cel ce vrea 
să-şi pună nădejdea şi iubirea în Dumnezeu, trebuie să se străduiască să 
rămână sărac, şi să-şi folosească banii şi obiectele primite pentru a-şi 
câştiga comoară în ceruri (Luca 16, 9). 


Inceputul tuturor bunătăților duhovniceşti este credinţa în Hristos şi în 
Evanghelie; o credință vie, dovedită în împlinirea poruncilor 
Evangheliei prin fapte. Şi atunci în mod firesc “iubirea de argint este 
rădăcina tuturor relelor şi cei ce au poftit-o cu înfocare au rătăcit de la 
credinţă, şi s-au străpuns cu multe dureri” (1 Tim. 6, 10). 


Capitolul XXXIX. 
XXXIX. DESPRE SLAVA DEŞARTĂ 


Slava deşartă, ca şi zgârcenia şi lăcomia, distruge credinţa din inima 
omului; ca şi zgârcenia şi lăcomia, slava deşartă face inima omului 
inaptă pentru credinţa în Hristos, pentru mărturisirea lui Hristos. “Cum 
puteţi voi să credeţi, zice Domnul căpeteniilor poporului evreu din 
vreme a Sa, când primiţi slavă unii de la alții, şi slava care vine de la 
unicul Dumnezeu nu o căutaţi? (loan 5, 44). De multe ori printre 
căpeteniile iudeilor erau oameni care credeau în Hristos, dar, 
evanghelistul ne spune că “nu mărturiseau din pricina fariseilor, ca să nu 
fie izgoniți din sinagogă; Căci au iubit slava oamenilor mai mult decât 
slava lui Dumnezeu” (loan 12,42-43). Iudeii dăduseră o hotărâre 
conform căreia era interzis pentru cel ce mărturisea că Domnul Hristos 


cra Mesia cel proorocit, să ia parte la adunările din sinagogă (cf. loan 9, 
22); 


Slava deşartă se hrăneşte din laudele oamenilor şi din avantajele 
dobândite prin înțelepciunea trupească, stimulată de starea noastră 
căzută. Se hrăneşte din bogății, din descendența nobiliară, din titlurile 
strălucitoare cu care se împopoţonează cei ce slujesc lumii şi fac totul 
pentru a-i plăcea acesteia, dintr-alte onoruri deşarte. Prin natura sa, slava 
pământească şi omenească se opune în mod direct slavei lui Dumnezeu. 
Originea slavei deşarte, şi căile care duc la ea, sunt cu totul altele decât 
originea slavei dumnezeieşti şi căile care duc la aceasta. Slava deşartă şi 
ambiția au ca origine o falsă apreciere a opiniilor oamenilor şi a puterii 
lor, amândouă acestea fiind deşarte şi trecătoare, nestatornice şi 
nesemnificative. Calea urmată de cel ce caută slava omenească stă într- 
un efort continuu de a plăcea oamenilor, şi de a-i lăuda. Că această 
complezență omenească este dreaptă sau nu, că este legală sau ilegală, 
are mai puţină importanţă pentru cel ce râvneşte slava omenească; 
important este să-şi atingă scopul! 


Originea dorinţei după slava care vine de la Dumnezeu şi a elanului 
pentru ea, se află într-o credinţă vie în atotputernicia lui Dumnezeu şi în 
negrăita Lui bunătate faţă de omul căzut. Datorită pocăinţei şi împlinirii 
poruncilor Evanghelici, omul căzut se poate împăca cu Dumnezeu şi 
poate dobândi în faţa Lui — ne exprimăm în felul acesta pentru a fi mai 
bine înțeleşi — o “bună reputație”, cum spune în Scriptură de către 
Dumnezeu omul ale cărui fapte au fost plăcute ochilor Săi: “bine slugă 
bună şi credincioasă, peste puţine ai fost credincioasă, peste multe te voi 
pune; intră întru bucuria Domnului tău” (Matei 25, 23). Datorită acestei 
origini a slavei care vine de la Dumnezeu, omul care doreşte să o 
dobândească se străduieşte fără încetare să placă lui Dumnezeu, să-L 
urmeze pe Domnul purtându-şi crucea, să placă aproapelui său în ceea 
ce este îngăduit şi prescris de către poruncile Evanghelici. 


O asemenea amabilitate nu-i satisface deloc pe fiii veacului acestuia, ba 
chiar le provoacă indignare căci ceea ce caută şi aşteaptă ei este o 
satisfacere nelimitată a patimilor şi a orbirii lor sufleteşti; ca şi 
recompensă pe omul ce-i laudă pe alţii, dar care, în realitate este 


vrăjmaşul lui Dumnezeu şi al binelui adevărat al aproapelui său, îl 
răsplătesc cu slava pământească. 


“Dacă-Mi slujeşte cineva, zice Domnul, să-Mi urmeze, şi unde sunt Eu, 
acolo va fi slujitorul Meu. Dacă-Mi slujeşte cineva, Tatăl Meu îl va 
cinsti” (loan 12, 26). Printre principiile morale ale Domnului lisus 
Hristos şi printre trăsăturile care-l exprimă sfânta Sa personalitate, este 
şi refuzul slavei care vine de la oameni. A spus-o El însuşi: “Slavă de la 
oameni nu primesc ” (loan 5,41). Chiar dacă este Regele regilor, 
“împărăţia Lui nu este din lumea aceasta” (loan 18,36). Atunci când 
poporul a vrut să-L proclame rege, S-a retras într-un munte pustiu, 
învăţându-ne şi pe noi, cum spune fericitul Teofilact al Bulgariei, să 
fugim de onoruri şi de slavă. 


Atunci când după Cina cea de taină, ucenicii i-au zis Domnului: “Acum 
ştim că Tu ştii toate şi nu ai nevoie ca să Te întrebe cineva. De aceea 
credem că ai ieşit de la Dumnezeu”, Domnul nu S-a bucurat de aceste 
cuvinte, care exprimau o laudă omenească. Dimpotrivă, ştiind că, peste 
puţin, ucenicii Săi vor fi cuprinşi de laşitate, şi vrând să le arate că omul 
nenăscut din nou nu se poate baza pe firea sa căzută, capabilă de fapte 
imprevizibile, le-a răspuns: “Acum credeţi? lată vine ceasul, şi a şi 
venit, ca să vă risipiţi fiecare la ale sale şi pe Mine să Mă lăsaţi singur” 
(loan 16, 30-32). 


Asumându-Și firea omenească, prin suferinţe şi prin Cruce Hristos a 
intrat în slava Sa, pe care ca şi Dumnezeu a avut-o întotdeauna. Noi 
trebuie să-L urmăm pe Hristos: împlinindu-l poruncile şi îndurând toate 
necazurile care ne parvin, vom fi vrednici să ne împărtăşim şi de slava 
Lui în veacul acesta şi în cel ce va să vină. Hristos “S-a deşertat pe Sine, 
chip de rob luând, făcându-Se asemenea oamenilor, şi la înfăţişare 
aflându-Se ca un om, S-a smerit pe Sine, ascultător făcându-Se până la 
moarte, şi încă moarte pe Cruce. Pentru aceea, şi Dumnezeu L-a 
preatnălţat şi I-a dăruit Lui nume, care este mai presus de orice nume; 
Ca întru numele lui lisus tot genunchiul să se plece, al celor cereşti şi al 
celor pământeşti şi al celor de dedesupt. Şi să mărturisească toată limba 
că Domn este lisus Hristos, întru slava lui Dumnezeu-Tatăl” (Filipeni 2, 
7-11). 


La fel şi noi trebuie să ne smerim cu trupul şi cu sufletul pentru a deveni 
părtaşi slavei lui Hristos în lumea aceasta şi-n cea viitoare. Arvuna 
slavei pe care Dumnezeu-Omul o dă ucenicilor Săi în timpul călătoriei 
pământene constă în diferitele daruri ale Duhului Sfânt; în veacul viitor 
slava lui Dumnezeu îi va cuprinde pe ucenicii lui Hristos atât în exterior 
cât şi în interior în mod deplin şi cu o măreție care depăşeşte puterea de 
exprimare a omului (cf. 1 Cor. 2,9). 


Din acest motiv Sfinţii noştri Părinți, sfinţii călugări, se străduiau să 
fugă, ca de o otravă mortală, de tot ceea ce duce la mândrie şi 
pricinuieşte slavă omenească, însăşi Providența divină nu le îngăduie 
aleşilor lui Dumnezeu, cum se poate vedea limpede în viețile sfinților, să 
trăiască în desfătări, în belşug şi-n slava omenească, pe parcursul vieţii 
lor pământeşti, întotdeauna ei au suportat nenumărate necazuri, venite 
cu voie sau fără de voie. Aşa cum dulciurile vatăma stomacul, dacă sunt 
folosite mereu, aşa slava omenească necamestecată cu suferinţele 
întunecă sufletul. După cum iarba şi grâul se ofilesc şi seacă, viermii se 
înmulţesc în fructe, dacă timpul este mereu frumos şi secetos, la fel o 
constantă fericire pământească slăbeşte virtuțile omului şi face să se 
nască în inimă părerea de sine, aroganţa şi poftele trupeşti. 


Sfântul Isaac Sirul zice: “Este foarte puţin probabil să se afle un om care 
să poată rezista onorurilor, ba cred că nu există nici unul: şi lucrul acesta 
se întâmplă din predispoziția omului spre nestatornicie”. S-a demonstrat 
practic că această predispoziţie duce la schimbări neaşteptate. De aceea 
Dumnezeu a pregătit pentru slujitorii Săi o slavă veşnică şi 
neschimbătoare în ceruri, nedorind ca ei să fie mereu onoraţi în lumea 
aceasta, nestatornică şi schimbătoare, cu consideraţii deşarte şi efemere. 
Lucrul acesta îl spune preafericitul Simeon Metafrast în Viaţa lui 
Eustachie Plachida (20 septembrie). Sfinţii, pe care Dumnezeu 1-a 
chemat la o slujire înaltă în Biserică datorită deosebitei capacităţi 
naturale şi maturității spirituale, au fost în mod deosebit supuşi la 
prigoniri, la umiliri, la împotriviri, la mânie, la suferinţă. Pentru a ne 
convinge este suficient să citim viețile lui Atanasie cel Mare, Grigorie 
Teologul, Vasile cel Mare, loan Gură de Aur şi ale altor luminători ai 
Bisericii. Necazurile ce i-au lovit i-au ferit de pericolul sufletesc care le- 


ar fi putut veni uşor datorită rangului înalt şi onorurilor omeneşti la care 
erau avizaţi. 


“Ta aminte cu grijă la tine însuţi, a zis Sfântul Isaia Pustnicul, pentru a 
înlătura dorinţa de putere, de onoruri, de mărire şi de laudă; fugi de ele 
ca de ciumă, ca de moarte şi de pierdere a sufletului, ca de chinurile 
veşnice”. Dacă cineva este atent asupra lui însuşi şi asupra omenirii, nu 
se poate să nu fie convins de dreptatea pe care o au sfinţii anahoreți; este 
imposibil să nu bagi de seamă că alergarea după slava şi onorurile 
omeneşti îl îndepărtează pe un călugăr de calea cea strâmtă a mântuirii, 
trasată de Domnul Hristos şi bătătorită de toţi cei ce L-au urmat. Mai 
mult, chiar învățătura despre calea cea strâmtă şi cu chinuri devine 
străină, bizară, fără sens pentru cei ce sunt atraşi de slava omenească. Ei 
se smintesc, ca şi fariseii, cei iubitori de lumea aceasta, de calea cea 
strâmtă şi de cei ce o propovăduiesc, se smintesc de învăţătura 
Domnului asupra lepădării de tine însuţi. Dar Mântuitorul ne-a dat-o ca 
un remediu şi ca o mângâiere indispensabilă, pe acest pământ de exil şi 
orbire, pentru a ne elibera de minciună şi de cei ce ne-au dus în robie, şi 
care continuă să ne ducă, cu ajutorul minciunii (cf. Luca 16, 14). 


Nu există altă cheie, care ne poate deschide uşa împărăției Cerurilor, 
decât crucea lui Hristos. Dumnezeu dăruieşte această cheie celor ce 
caută sincer să intre întru împărăţia Sa; ba chiar ei se străduiesc să o 
obțină, şi se bucură şi tresaltă atunci când o primesc ca o arvună a 
fericirii veşnice. 


Sfântul Simeon Noul Teolog a spus: “Cel care cu o credință 
nestrămutată a renunţat la lumea aceasta şi la tot ce-i aparţine ei, crede 
că Dumnezeu este bun şi de oameni iubitor, că El îl primeşte pe cel ce 
vine la Sine cu pocăință, că El îşi cinstește slujitorul prin batjocuri, că El 
îi îmbogăţeşte prin sărăcie, că-l preamăreşte prin jigniri şi umilinţe şi 
prin moarte, că-l face să ia parte şi să moştenească viaţa veşnică. 
Credinciosul doreşte, ca un cerb însetat, să se urce pe aceste trepte 
înspre principiul cel nemuritor şi suprem ca pe o scară pe care se urcă şi 
coboară îngerii. La capătul acestei scări se află Dumnezeu prietenul 
oamenilor, aşteptând de la noi nevoinţele ascetice potrivite puterilor 
noastre, nu pentru că El S-ar bucura văzându-ne suferind, ci pentru că 


vrea să ne dea răsplata ca o plată meritată” (Sf. Simeon Noul Teolog, 
Capete practice şi teologice). 


Fraţi prea iubiţi, să fugim de mândrie şi de ambiţie; acestea nu sunt 
altceva decât refuzul Crucii lui Hristos. Cine refuză Crucea lui Hristos îl 
tăgăduieşte pe Hristos: “Cel ce nu-şi poartă crucea sa şi nu vine după 
Mine nu poate să fie ucenicul Meu” (Luca 14, 27), a spus Domnul. 
Oameni decăzuţi! Noi nu-L putem cunoaşte şi mărturisi sincer şi concret 
pe Hristos, dacă lucrul acesta nu-l facem de pe înălțimea crucii, după ce 
ne-am recunoscut şi mărturisit căderea noastră şi necesitatea căii Crucii 
pentru a ajunge în cer şi-n fericirea veşnică. Să fugim de orice ocazie de 
mândrie şi glorie omenească, aşa cum au fugit sfinții noştri Părinţi, 
pentru a nu ne pierde interesul faţă de învăţătura lui Hristos şi să nu 
ajungem morminte văruite, creştini pe dinafară, dar apostaţi în realitate. 


Este suficient un firicel de praf în ochi pentru a ne tulbura vederea: o 
legătură, nesemnificativă în aparenţă, privează mintea noastră de o 
dreaptă judecată, influenţează şi modifică felul nostru de a gândi. 
Părinţii care erau puternici cu duhul şi cu trupul se temeau de cel mai 
mic păcat, de cea mai mică îndepărtare de învăţătura Evangheliei. Cu 
atât mai mult nouă celor slabi cu duhul şi cu trupul, trebuie să ne fie 
frică de un păcat care caută un refugiu şi un aliat sigur în neputinţa 
noastră; până ce pătrunde în noi, el ia aspectul unei bagatele 
neînsemnate, dar, odată instalat, se transformă într-un adevărat monstru. 


Nu fara motiv Sfinți Părinţi erau de o extremă simplitate în 
îmbrăcăminte, în mobilierul din chilie, în clădirile mănăstireşti şi chiar 
în construirea şi împodobirea bisericilor. Gândul şi inima unui om slab 
se conformează cu condiția sa exterioară; lucrul acesta nu-l înţeleg ce-i 
fără experienţă şi neatenți. Dacă monahul poartă haine strălucitoare, 
dacă chilia este mobilată cu grijă, cu gust şi cu rafinament, dacă, la fel, 
bisericile mănăstirilor lor sunt somptuoase, strălucind de aur şi de argint 
şi înzestrate cu veşmântare bogate, sufletul lui va fi, cu siguranţă, 
mândru, plin de aroganță şi de autosatisfacţie, lipsit de căință şi de 
conştiinţa păcătoşeniei sale. Imbătat de o desfătare vanitoasă, socotită 
bucurie duhovnicească, un asemenea suflet rămâne în întuneric, în 
învârtoşare şi în moarte, părându-i-se că se află în mijlocul unei 


sărbători triumfale. Dimpotrivă, până când hainele ce le poartă un 
călugăr sunt simple până când trăieşte în chilie ca un călător, ca într-un 
cort, sau într-o colibă, şi câtă vreme în această colibă nu se află decât 
lucrurile strict necesare; până ce biserica îi serveşte ca loc de rugăciune, 
de mărturisire a păcatelor şi de plâns, fără a-l distrage şi a-l împrăştia 
prin splendoarea sa; atâta vreme sufletul său se umple de umilinţa ce 
emană din atmosfera înconjurătoare, se îndepărtează de tot ce este 
material, iar gândurile şi simţămintele îl poartă în eternitatea cu care toţi 
oamenii inevitabil se confruntă. 


Un asemenea suflet se străduieşte să-şi pregătească la timp un loc 
favorabil în veşnicie, prin pocăință şi împlinirea poruncilor Evangheliei, 
în chilia sa modestă, mobilată simplu, omul simplu din popor intră pe 
picior de egalitate cu domnul cel mare; dar omul simplu nu mai are 
acces într-o chilie aranjată cu rafinament, căci prin venirea lui ar putea 
deranja mediul ambiant, în persoana omului simplu şi sărac, dar 
adeseori bogat în credinţă, Hristos este alungat (cf. lacov 2, 1-6). 


Vanitatea întunecă sufletul; şi mai periculoasă decât ea este slava care 
vine de la oameni. Când un călugăr este preamărit de către copiii 
veacului acestuia şi de către înţelepciunea acestei lumi, este un semn că 
el este un vas lepădat de Dumnezeu, pentru că, dimpotrivă, batjocurile şi 
persecuțiile din partea oamenilor sunt un semn sigur că monahul este 
ales de Dumnezeu. Şi unul şi altul sunt pomeniţi de Domnul însuşi: “Vai 
vouă, zice El, când toţi oamenii vă vor vorbi de bine. Căci tot aşa făceau 
proorocilor mincinoşi părinţii lor”. Dimpotrivă “Fericiţi veţi fi când 
oamenii vă vor uri pe voi şi vă vor izgoni dintre ei, şi vă vor batjocori şi 
vor lepăda numele voastre ca rău din pricina Fiului Omului. Bucuraţi-vă 
în ziua aceea şi vă veseliți, că, iată, plata voastră multă este în cer; 
pentru că tot aşa făceau proorocilor părinţii lor” (Luca 6, 26; 22-23). 


Să urmăm sfaturile pustnicilor sfinți amintiţi mai înainte. Dar dacă, după 
voia lui Dumnezeu, un călugăr trebuie să poarte sarcina demnităţii lor şi 
onorurilor pământeşti, să se roage cu stăruinţă şi cu lacrimi pentru ca 
măririle pământeşti să nu-i influenţeze mintea, ca ele să nu-i strecoare 
mândria în suflet, ca ele să nu-l facă să-şi privească de sus semenii, 
împotriva acestor lucruri Domnul i-a pus în gardă pe ucenicii Săi şi 


continua să o facă, când le-a zis: “Vedeţi să nu dispreţuiţi pe vreunul din 
aceştia mici, că zic vouă; Că îngerii lor, în ceruri, pururea văd faţa 
Tatălui Meu, Care este în ceruri. Căci Fiul Omului a venit să caute şi să 
mântuiască pe cel pierdut” (Matei 18, 10-11). El şi-a vărsat preţiosul 
sânge pentru toți oamenii şi pentru fiecare dintre ei şi a fixat un preţ mic, 
identic şi egal pentru toţi, atribuindu-le fiecăruia o importanţă unică şi 
egală (cf. 1 Cor. 6, 20). 


Capitolul XL. 
XL. DESPRE PIZMĂ 


Căderea omului este o taină de nepătruns. Prin propriile sale puteri omul 
nu o poate cunoaște, pentru că o consecinţă a căderii este şi întunecarea 
minţii, care-l împiedică de a privi în profunzime şi în întuneric. Aşa se 
face că pe de-a-ndoaselea, starea de cădere ni se pare o stare de triumf şi 
pământul pribegiei ca o şansă extraordinară de progres şi de bucurie. 
Dar, încetul cu încetul, Dumnezeu le dezvăluie asceţilor, care-L slujesc 
sincer şi din toată inima, taina căderii. 


Ce privelişte înspăimântătoare, fraților, ni se prezintă atunci când 
misterul se dezvăluie! Cum să nu te cuprindă fiorii atunci când, la 
porunca lui Dumnezeu, adâncurile iadului se descopăr în profunzimea 
inimii noastre! Cum să nu te cutremuri atunci când neputinţa noastră 
este dovedită prin mii de experienţe amare! Cum să nu te cuprindă fiorii 
la gândul că un anumit păcat de moarte poate multă vreme sta ascuns în 
cotloanele inimii şi apoi, dintr-o dată, apare şi-l pierde pe om pentru 
totdeauna! Totuşi este adevărat că cel ce are frică de păcat şi nu se 
încrede, în sine riscă mai puţin să cadă. De aceea, dorind să-i fac pe 
frații mei preaiubiţi să înțeleagă secretul diversificării păcatului, cu 
scopul de a se feri de el, vă voi arăta aici ravagiile teribile şi nevăzute pe 
care le face pizma în suflet. 


“Dumnezeu este iubire” (| loan 4, 8), spune Sfântul loan Teologul; în 
consecinţă a respinge dragostea — şi aceasta este pizma — înseamnă a-L 
respinge pe Dumnezeu. Dumnezeu se retrage de la omul pizmaş, îl 
lipseşte de harul Său, se desparte radical de el, îl lasă în moarte 


spirituală, dacă nu se pocăieşte la timp şi nu se tămăduieşte de această 
otravă mortală pentru suflet. 


In Antiohia, capitala Orientului, trăiau în primele veacuri creştine doi 
prieteni, preotul Sapricius şi un cetăţean cu numele de Nichifor. Multă 
vreme au trăit într-o strânsă prietenie; apoi diavolul, semănătorul de 
vrajbă, a strecurat neînţelegeri între ei. Aceasta a crescut şi a ajuns ură 
înverşunată. Nichifor şi-a revenit în sine, cum spune în Viata lui şi, 
gândindu-se că ura este semănată şi cultivată de diavolul, căuta să se 
împace cu Sapricius. Sapricius însă respingea, cu înverşunare, orice 
inițiativă de reconciliere. 


In timp ce relațiile dintre cei doi erau proaste, deodată, pe vremea 
împăraţilor romani Valerian şi Gallian, s-a pornit în Antiohia o 
persecuție cruntă împotriva creştinilor. Ca şi creştin, şi preot pe 
deasupra, Sapricius a fost arestat şi dus în faţa guvernatorului Antiohiei. 
Poftit să jertfească idolilor, el l-a mărturisit pe Hristos şi, din această 
cauză, a fost supus la chinuri groaznice, mai presus de ceea ce poate 
suporta omul. Când n-au mai găsit alte modalităţi de a-l tortura, şi n-au 
reuşit să-l despartă de Hristos, guvernatorul a ordonat să 1 se taie capul. 


Auzind de vitejia lui Sapricius, şi dorind să primească iertare şi 
binecuvântare de la un martir care-şi săvârşea alegerea şi se pregătea să- 
şi primească cununa prin moartea mucenicească, Nichifor s-a grăbit să-l 
întâlnească. A căzut la picioarele lui şi i-a zis: “Mucenicul lui Hristos, 
iartă-mă. Eu am greşit împotriva ta”. Sapricius nu i-a răspuns, pentru că 
inima lui era plină de răutate şi resentimente. Nichifor a repetat mai 
duios cererea sa. Sapricius, împietrit şi orbit, nu i-a răspuns decât printr- 
o tăcere plină de ură şi întorcându-şi ochii. 


Au sosit la locul execuţiei. Acolo Nichifor i-a cerut din nou iertare lui 
Sapricius: “Te implor, martirul lui Hristos, iartă-mă dacă eu, ca om, am 
păcătuit împotriva ta: Scriptura zice: “de veţi ierta oamenilor greşelile 
lor, iartă-va şi vouă Tatăl vostru Cel ceresc” (Matei 6, 14): Eu îți cer, 
acordă-mi iertarea ta!”. 


Sapricius n-a cedat nici la această rugăciune fierbinte de dinaintea 
morții. Și dintr-o dată harul lui Dumnezeu, care l-a susţinut în martirul 


său, l-a părăsit. Când călăul era pe punctul de a-i tăia capul, dintr-o dată 
el le-a pus problema următoare: “De ce vreţi să mă omorâţi?” Ei i-au 
răspuns: “Pentru că ai refuzat să jertfeşti zeilor şi ai desconsiderat 
ordinul împăratului din cauza unui anume om numit Hristos”. 
Nenorocitul Sapricius le-a zis: “Nu mă ucideți. Eu voi împlini ordinul 
împăratului; eu îi voi adora pe zei şi le voi aduce jerfe”. 


Auzind aceste cuvinte teribile spuse de către Sapricius, sfântul Nichifor 
l-a rugat cu lacrimi, zicând: “Nu face aceasta, frate preaiubit, nu face 
aceasta! Nu te lepăda de Domnul lisus Hristos, nu-ţi pierde cununa 
cerească pe care a-i dobândit-o suportând nenumărate chinuri. lată, la 
poartă te aşteaptă Domnul Hristos, care ţi se va arăta în curând, şi-ţi va 
da răsplată veşnică în schimbul morţii tale vremelnice; pentru a o primi 
ai venit tu aici”. 


Sapricius n-a dat nici cea mai mică atenţie acestor cuvinte şi s-a pornit 
din toată ființa sa înspre veşnica picire. Atunci, văzând că preotul este 
pierdut definitiv lepădându-se de Hristos, Sfântul Nichifor, pătruns de 
harul divin, a început să strige cu voce puternică călăului: “Eu sunt 
creştin! Eu cred în Domnul nostru lisus Hristos pe care Sapricius l-a 
tăgăduit. Taie-mi mie capul!” Dorinţa lui Nichifor a fost îndeplinită 
(Mineiul, 9 februarie). 


lată o altă întâmplare, în Lavra Peşterilor de la Kiev doi călugări, 
ieromonahul Tit şi ierodiaconul Evagrie, trăiau în armonie şi-ntr-o 
prietenie duhovnicească. Dragostea lor reciprocă era motiv de zidire 
sufletească şi de admiraţie pentru ceilalți frați. Vrăjmaşul care urăşte 
binele şi seamănă neghină în grâu, transformând grâul în neghină, mai 
ales în momentul în care oamenii dorm — adică atunci când ei nu sunt 
atenţi la ei înşişi şi nu se tem că vor fi prădaţi, socotind că nu mai pot 
pierde bunul câştigat — a prefăcut iubirea acestor călugări în ură. Tit şi 
Evagrie s-au învrăjbit în aşa măsură încât nu se mai puteau vedea unul 
pe altul. De mai multe ori fraţii le-au cerut să se împace, dar ei nici nu 
voiau să audă. 


Disputa durând deja mult timp, ieromonahul Tit a căzut grav bolnav. Era 
atât de bolnav încât nu mai erau speranţe de însănătoşire. A început a-şi 


plânge amar păcatul şi i-a trimis vorbă ierodiaconului Evagrie că-i cere 
iertare şi că ia asupra sa cu smerenie toată vina. Acela nu numai că nu l- 
a iertat, dar a pronunţat la adresa ieramonahului cuvinte grele şi 
blesteme. Fraţii, văzând că Tit este la un pas de moarte, l-au adus forţat 
pe Evagrie pentru a se împăca. Văzându-l sosind, bolnavul s-a ridicat 
din pat, l-a salutat şi căzându-i la picioare i-a zis cu lacrimi: “Părinte 
iartă-mă şi mă blagosloveşte!” 


Evagrie s-a întors şi a spus de față cu toți cuvinte înfricoşătoare: “Eu nu 
mă voi împăca niciodată cu el, nici în lumea aceasta, nici în cealaltă.” 
Cu aceste vorbe, Evagrie s-a smuls din mâinile fraților ce-l ţineau şi 
apoi, subit, s-a prăbuşit. Fraţi au vrut să-l ridice, dar el era deja mort; nu 
i-au mai putut nici îndrepta braţele, nici închide gura, nici închide 
pleoapele. Iar ieromonahul Tit s-a sculat din patul său deplin sănătos, ca 
şi cum n-ar fi fost niciodată bolnav. 


Toţi cei prezenţi erau înfricoşaţi şi au început să-l întrebe pe preot cum 
s-a făcut sănătos. Fericitul Tit le-a răspuns: “până eram grav bolnav, am 
văzut nişte îngeri care se îndepărtau de mine plângându-mi sufletul care 
era sorocit pierzării din cauza pizmei; i-am văzut de asemenea pe draci, 
care se bucurau. De aceea v-am implorat să mergeţi la fratele nostru şi 
să-i cereți în numele meu iertare. Dar după ce l-aţi adus la mine, atunci 
când i-am făcut metanie şi el s-a întors dinspre mine, l-am văzut pe unul 
dintre aceşti îngeri lovindu-l cu o sabie de foc pe fratele care refuza să 
mă ierte; această lovitură l-a omorât, în ce mă priveşte, acelaşi înger şi-a 
întins mâna şi m-a ridicat şi iată-mă sănătos”. 


Fraţii l-au plâns mult pe Evagrie, care a murit de o moarte atât de 
înfricoşătoare; apoi l-au îngropat aşa, cu gura deschisă şi braţele întinse 
(Mineiul, 27 februarie). Fraților, să ne temem de slăbiciunea noastră; să 
ne temem de păcatul care aşa de uşor ne înşală, se strecoară în noi, ne 
cucereşte şi ne înlănţuieşte. Să ne temem de firea noastră căzută care nu 
încetează să producă neghina păcatului. Trebuie să fii mereu atent la tine 
însuți, să-ţi controlezi comportamentul şi starea sufletească cu ajutorul 
Evangheliei, să nu îngădui cu nici un preţ unei dispoziţii păcătoase să se 
dezvolte şi să se propage în sufletul tău, considerându-o de mică 
importanţă. “Luptă-te cu răul în prima sa fază, şi nu-ţi zice: el nu va 


birui în mine. Pe măsură ce tu te antrenezi, eşti deja învins”, spune 
Sfântul Marcu Ascetul. Trebuie în acelaşi timp să ştim că “diavolul 
minimalizează în ochii noştri păcatele mici, dacă nu ne poate determina 
să le facem pe cele mari”, cum spune acelaşi sfânt. 


Nu trebuie deloc să neglijăm neghina care creşte în inima noastră, nici 
gândurile păcătoase care ne vin în minte. Trebuie să respingem şi să 
izgonim aceste gânduri, să dezrădăcinăm şi să distrugem aceste 
sentimente,  opunându-le poruncile Evangheliei şi recurgând la 
rugăciune. Neghina se lasă usor smulsă până este fragedă şi fără putere. 
Dar după ce timpul şi obişnuinţa o fac să prindă rădăcină, este nevoie de 
mari eforturi pentru a o smulge. Odată ce gândul păcătos a fost acceptat 
şi asimilat de sufletul nostru, el intră în structura modului nostru de a 
gândi, în rațiunea noastră şi o privează de dreapta judecată. In ce 
priveşte simțământul nostru păcătos, care se împietreşte în inimă, îi 
devine, aşa zicând, un atribut natural şi o lipseşte de libertatea sa 
duhovnicească. 


Să câştigăm convingerea nezdruncinată a acestui adevăr absolut: 
Dumnezeu are grijă totdeauna de călugărul, ca de altfel de tot creştinul 
ortodox, care îşi încredinţează trupul şi sufletul în slujba Lui şi în voia 
Lui; El îl ocroteşte, îl întărește, îi formează sufletul şi-l pregăteşte pentru 
veşnicia fericită. Toate necazurile ce ni le fac oamenii sunt cu 
îngăduinţa lui Dumnezeu şi pentru mai binele nostru. Dacă aceste 
necazuri n-ar fi fost absolut necesare Dumnezeu nu le-ar fi îngăduit să 
vină. Dar ele ne sunt necesare pentru a avea ocazia să-i iertăm pe alții şi, 
prin aceasta, să fim iertaţi de propriile noastre păcate. 


Ele ne sunt necesare pentru a observa Pronia dumnezeiască purtându-ne 
de grijă, şi pentru a câştiga o credinţă vie în Dumnezeu; o asemenea 
credință apare atunci când noi descoperim, datorită numeroaselor 
experienţe, că mâna Atotputernicului Dumnezeu ne scapă de suferinţe şi 
din împrejurări dificile, şi nu abilitatea şi ingeniozitatea noastră. 
Suferințele ne sunt necesare, pentru a învăţa să-i iubim pe vrăjmaşi, iar 
această iubire ne curăţeşte pe deplin inima de otrava răutăţii şi o face în 
stare de a-L iubi pe Dumnezeu şi de a primi harul din belşug. 


Linia care uneşte dragostea faţă de aproapele de dragostea faţă de 
Dumnezeu rezultă cu claritate din cele două relatări de mai înainte. Se 
vede de aici că dragostea faţă de vrăjmaşi este cea mai înaltă treaptă a 
scării iubirii faţă de aproapele; plecând de aici noi intrăm în cămara de 
nuntă a iubirii divine. Prin toate mijloacele să ne forțăm inima pentru a 
le ierta oamenilor toate greşalele lor, oricare ar fi acestea, pentru ca şi 
nouă să ni se ierte nenumăratele păcate prin care noi am ofensat 
Maiestatea divină. 


Să nu ne lăsăm cuprinși, datorită lipsei de credinţă, de tot felul de 
preocupări, de calcule, de vicleşuguri pentru a ne apăra de vrăjmaşii 
noştri şi pentru a acţiona împotriva relelor lor intenţii. Lucrul acesta ne 
opreşte să-l facem Domnul Hristos, atunci când zice: “Nu vă împotriviţi 
celui rău” (Matei 5, 39). Când suntem apăsaţi de împrejurări supărătoare 
şi dureroase, să recurgem prin intermediul rugăciunii la Atotputernicul 
Dumnezeu, care ţine în mâna Lui viaţa noastră, precum şi a vrăjmaşilor 
noştri şi a tuturor oamenilor. Ca şi Stăpân absolut El poate, printr-o 
singură chpeală din ochi, să prefacă în nimic cele mai mari dificultăţi. 
Să ne rugăm cu o mare grijă şi pentru vrăjmaşii noştri, prin această 
rugăciune curăţindu-ne inima de ură şi umplându-o de dragoste. “Cel ce 
se roagă pentru oamenii care l-au necăjit, îi nimiceşte pe diavoli; dar cel 
ce se împotriveşte celor ce l-au supărat este rănit de diavoli”, a spus 
Sfântul Marcu Ascetul! 


“In toate, zice Apostolul, luaţi pavăza credinţei, cu care veţi putea să 
stingeţi toate săgețile cele arzătoare ale vicleanului” (Efeseni 6, 16). 
Aceste săgeți, diversele încercări ale diavolilor care stârnesc în noi 
bolile firii noastre căzute: o inimă aprinsă de mânie, gânduri şi imagini 
clocotind de nervi, o sete de răzbunare, multe planuri savante, 
irealizabile şi absurde, pentru a rezista vrăjmaşului, pentru a-l învinge şi 
umili, şi pentru a ne asigura o poziție sigură şi garantată împotriva 
tuturor necazurilor. 


Când omul a dobândit credinţa, acționează Dumnezeu pentru el. Este de 
atunci încolo în afară de orice influenţă vicleană nu numai a oamenilor, 
ci şi a demonilor. Cel ce a dobândit credinţa, poate să ajungă la 
rugăciunea adevărată, la rugăciunea pură, care nu este tulburată de nici o 


grijă, care este eliberată de orice teamă, de frică şi de închipurrile oferite 
imaginaţiei de către spiritele rele. Prin credinţa sa, călugărul credincios 
este încredinţat lui Dumnezeu. El trăieşte în simplitatea inimii şi lipsit 
de griji. Nu se gândeşte şi n-are grijă decât de un lucru: să devină din 
toate punctele de vedere un instrument al lui Dumnezeu, împlinind 
întocmai voia Lui. 


Capitolul XLI. 
XLI. ÎNŢELESUL CUVÂNTULUI “LUME” 


In Sfânta Scriptură cuvântul “lume” are două semnificaţii distincte. 


1. In pasajele următoare şi în locurile paralele, cuvântul “lume” 
desemnează întreaga omenire: “Căci Dumnezeu aşa a iubit lumea, încât 
pe Fiul Său Cel Unul-Născut L-a dat ca oricine crede în El să nu piară, 
ci să aibă viaţă veşnică. Căci n-a trimis Dumnezeu pe Fiul Său în lume. 
ca să judece lumea, ci ca să se mântuiască, prin El, lumea” (loan 3, 16- 
17). “Iată Mielul lui Dumnezeu, Cel ce ridică păcatul lumii” (loan 1, 29). 

2. Cuvântul “lume” îi desemnează pe de altă parte, pe oamenii care duc 
o viață păcătoasă, potrivnică lui Dumnezeu, care trăiesc pentru veacul 
de acum şi nu pentru veşnicie. Aşa trebuie înţeles acest cuvânt în 
pasajele următoare, şi în cele ce le sunt similare: “Dacă vă urăşte pe voi 
lumea, să ştiţi că pe Mine mai înainte decât pe voi M-a urât. Dacă aţi fi 
din lume, lumea ar iubi ce este al său; dar pentru că nu sunteți din lume, 
ci Eu v-am ales pe voi din lume, de aceea lumea vă urăşte” (loan 15, 18- 
19). “Nu iubiţi lumea, nici cele ce sunt în lume. Dacă cineva iubeşte 
lumea, iubirea Tatălui nu este întru el; pentru că tot ce este în lume, 
adică pofta trupului şi pofta ochilor şi trufia vieţii, nu sunt de la Tatăl, ci 
sunt din lume. Şi lumea trece şi pofta ei, dar cel ce face voia lui 
Dumnezeu rămâne în veac” (| loan 2, 15-17). Preadesfrânaţilor! Nu 
ştiţi, oare, că prietenia lumii este duşmănie faţă de Dumnezeu? Cine deci 
va vol să fie prieten cu lumea se va face vrăjmaş lui Dumnezeu” (lacob 
4,4). 


lată cum defineşte “lumea” fericitul Teofilact al Bulgariei: “Scriptura 
înţelege de obicei prin cuvântul “lume” viaţa oamenilor păcătoşi care 


stăruiesc în păcat şi sunt animați de o înţelepciune trupească. De aceea 
Hristos le-a spus ucenicilor: voi nu sunteţi din lume. Ei formau un grup 
de oameni care trăiau în lume, dar care nu rămâneau în păcat, nu erau 
din lume”. 


Cei mai mulți dintre oameni au dus şi duc o viaţă de păcat, potrivnică lui 
Dumnezeu şi oribilă în ochii Lui. Din acest motiv, şi pentru că numărul 
vrăjmaşilor lui Dumnezeu este mai mare decât al slujitorilor credincioşi 
Lui, această majoritate este numită de către Sfânta Scriptură “Lume”. 
Ceea ce se referă la majoritate este atribuit omenirii întregi. Aşa 
trebuiesc înţelese cuvintele evangheliştilor: “Cuvântul era Lumina cea 
adevărată care luminează pe tot omul, care vine în lume. In lume era şi 
lumea prin El s-a făcut, dar lumea nu L-a cunoscut, întru ale Sale a 
venit, dar ai Săi nu L-au primit” (loan 1, 9-11). “Iar aceasta este judecata, 
că Lumina a venit în lume şi oamenii au iubit întunericul mai mult decât 
Lumina. Căci faptele lor erau rele” (loan 3, 19). “Fericiţi veţi fi când 
oamenii vă vor uri pe voi şi vă vor izgoni dintre ei, şi vă vor batjocori şi 
vor lepăda numele voastre ca rău din pricina Fiului Omului... Vai vouă 
când toţi oamenii vă vor vorbi de bine. Căci tot aşa făceau proorocilor 
mincinoşi părinții lor” (Luca 6, 22 şi 26). 


Cei mai mulți dintre oameni nu L-au recunoscut pe Mântuitorul. L-au 
urât şi i-au urmărit calomniidu-i şi prigonindu-i pe adevărații slujitori ai 
lui Dumnezeu. Majoritatea aceasta este atât de puternică încât Cuvântul 
lui Dumnezeu îi atribuie respingerea lui Hristos şi persecutarea 
slujitorilor Săi din toată istoria. Că oamenii care trăiesc după voia lui 
Dumnezeu sunt foarte puţini, iar cei ce-şi satisfac poftele lor păcătoase 
şi trupeşti sunt foarte mulţi, ne-o spune însuşi Domnul: “Intraţi prin 
poarta cea strâmtă, că largă este poarta şi lată este calea care duce la 
pieire şi mulți sunt cei ce o află. Şi strâmtă este poarta şi îngustă este 
calea care duce la viaţă şi puţini sunt care o află” (Matei 7,13 -14). “Dar 
înțelepciunea a fost găsită dreaptă de către toţi fili e1” (Luca 7, 35): puţin 
dintre aleşi au recunoscut-o, puţini i-au dat dreptatea ce i se cuvine. 


Slujitori adevăraţi ai adevăratului Dumnezeu! Invăţaţi-vă să recunoaşteţi 
condiția voastră aşa cum v-a fost sorocită de Dumnezeu pentru durata 
pelerinajului vostru pământesc. Nu le îngăduiți spiritelor căzute să vă 


seducă şi să vă înșele cu mirajul atrăgător, dar mincinos, al bunătăţilor 
pământeşti; sugerându-vă să-l doriți şi să tindeţi înspre el, încercând 
astfel să vă lipsească de comoara veşnică. Nu căutați şi nu 
aşteptaţi laudele şi consimţământul comunităţii omeneşti. Nu aceasta 
este partea voastră. Nu căutaţi şi nu aşteptaţi iubirea oamenilor. Căutaţi 
în schimb, din toată puterea, să aveţi dragoste şi milă faţă de oameni. 
Mulţumiţi-vă cu faptul că, totusi, câțiva dintre adevărații slujitori ai lui 
Dumnezeu, pe care-i întâlniți din când în când pe calea vieţii, vă aprobă 
cu dragoste şi interes conduita şi-L preamăresc pe Dumnezeu pentru voi. 
Asemenea întâlniri nu erau prea dese nici în epoca înfloritoare a 
creştinismului; în ultimele vremuri ele au devenit extrem de rare. 
“Mântuieşte-mă, Doamne, că a lipsit cel cuvios, că s-a împuţinat 
adevărul de la fiii oamenilor. Deşertăciuni a grăit flecare către 
aproapele său” (Ps. 11, 1-2). 


Avva Dorotei explică remarcabil cuvintele Sfântului Apostol Pavel: 
“lumea este răstignită pentru mine şi eu pentru lume” (Galateni 6, 14). 
Pentru cei ce duc o viaţă călugărească este esențial să cunoască această 
explicaţie: Apostolul zice: lumea este răstignită pentru mine şi eu pentru 
lume. Ce diferență există între aceste două informaţii? Cum poate fi 
răstignită lumea pentru om, şi omul pentru lume? Atunci când omul 
renunţă la lume şi devine călugăr, îşi părăseşte părinţii, averile, 
veniturile, afacerile — care presupun să dai şi să primeşti de la ei — atunci 
lumea este răstignită pentru el, căci el a părăsit-o. Aşa se tâlcuiesc 
cuvintele Apostolului: lumea este răstignită pentru mine. Apoi adaugă: 
şi eu pentru lume. Cum este răstignit omul pentru lume? Atunci când, 
fiind eliberat de lucruri exterioare, luptă de asemenea împotriva plăcerii 
însăşi, sau însăşi împotriva dorinţei de a poseda lucruri, împotriva 
poftelor, şi-şi mortifică patimile, atunci este răstignit pentru lume, şi 
poate zice dimpreună cu Apostolul: “lumea este răstignită pentru mine şi 
cu pentru lume”. Părinții noştri, aşa cum spuneam, odată ce lumea era 
răstignită pentru ei, se preocupau de asceză şi se răstigneau pe ei înşişi 
pentru lume. Și noi credem că venind în mănăstire lumea este răstignită 
faţă de noi; dar nu vrem ca să ne răstignim şi noi faţă de lume, pentru că 
încă iubim bucuriile ei, suntem legaţi de ea prin patimi şi suntem 
preocupaţi de slava ei. Suntem robii mâncării şi îmbrăcăminţii; dacă 


avem nişte instrumente bune de lucru ţinem la ele cu patimă, şi 
îngăduim mijloacelor neînsemnate să ne lege de lume, aşa cum zice 
avva Zosima. 


Credem că părăsind lumea, şi venind în mănăstire, am lăsat tot ceea ce 
este lumesc; dar şi aici, ataşându-ne de lucruri neînsemnate, păstrăm 
spiritul lumii. Lucrul acesta ni se întâmplă din cauza nebuniei noastre: 
după ce am renunţat la lucruri şi demnități importante, ne legăm de 
nimicuri. Fiecare dintre noi a părăsit ceea ce avea: cine a avut mult, mult 
a părăsit, cine a avut puţin, puţin a părăsit. Și după ce am venit în 
mănăstire continuăm să cultivăm ataşamentul nostru pătimaş faţă de 
lucrurile fără valoare. Cu siguranţă nu trebuie să procedem astfel; ci, 
după cum am renunţat la lume şi la bunurile ei, trebuie să renunţăm şi la 
ataşamentul faţă de aceste bunuri. 


După această explicaţie, se înţelege foarte bine de ce Sfântul Isaac Sirul, 
care a scris învățături pentru monahii care duceau o viaţă mănăstirească 
foarte severă, adică pentru isihaşti, pentru zăvorâţi şi pentru pustnici, 
defineşte în felul următor lumea: “lumea” este termenul general prin 
care numim toate patimile. Dacă omul nu învaţă mai întâi ce este lumea, 
nu va şti cu care mădulare s-a îndepărtat de aceasta, şi cu care a rămas 
legat. Sunt mulţi care după ce s-au despărţit de lume prin două sau trei 
mădulare şi au rupt legătura cu ca în această măsură, încât îşi închipuie 
că sunt totalmente eliberaţi prin viaţa ce o duc. Se întâmplă acest lucru 
pentru că ei n-au realizat clar, nici n-au înţeles limpede că ei n-au murit 
pentru lume decât cu două din mădularele lor, iar celelalte mădulare 
trăiesc după înţelepciunea trupească a lumii. Pe de altă parte ei nu sunt 
în stare să-şi resimtă patimile; nesimţindu-le, nu se vor putea tămădui de 
acestea. 


Urmând clasificările stabilite de rațiune, cuvântul lume se întrebuinţează 
ca şi nume comun pentru toate patimile. Atunci când dorim să 
desemnăm toate patimile, noi le numim lume; iar atunci când vrem să le 
clasificăm după caracteristicile particulare, le numim “patimi”. Fiecare 
patimă este un mod particular de a trăi după înțelesurile cele slabe ale 
lumii (Gal. 4, 3; Col. 2, 8). Acolo unde patimile încetează de a acţiona, 
înțelesurile lumii rămân inactive. lată care sunt patimile: pofta de avere, 


tendinţa de a aduna diferite lucruri; plăcerea trupească din care izvorăşte 
patima desfrânării; pofta de mărire, din care se naşte invidia; pofta de 
stăpânire; deşartă slavă a puterii; tendinţa de a se îmbrăca cu haine 
luxoase şi cu podoabe deşarte; căutarea slavei omeneşti care produce 
pizma; neliniştea pentru existenţa trupească. 


Acolo unde aceste patimi încetează de a acţiona, lumea moare. In 
măsura în care ascetul se eliberează de acestea rămâne în afară de lume, 
acesta anihilându-se pe măsură ce părți din ea sunt distruse. Cineva a 
spus despre sfinţi că în timp ce trăiau, erau şi morți: căci trăind în trup, 
nu trăiau pentru trup. Şi tu, analizează pentru care din patimile 
enumerate mai sus trăieşti. Vei şti atunci în ce măsură trăieşti pentru 
lume, şi în ce măsură eşti mort pentru ea. Când vei înţelege ce înseamnă 
lumea, vei pricepe, conform indicaţiilor de mai sus, prin ce ai rămas 
legat de ea şi prin ce te-ai rupt de ea. Pe lumea este viaţa şi înţelepciunea 
trupească”. 


“Lumea este o prostituată care solicită dragostea celor ce o privesc cu 
poftă, pentru frumuseţea ei. Cel ce a fost sedus, chiar în parte, de 
dragostea lumii şi care se lasă îmbrățişat de ea, nu se va putea smulge 
din braţele ei până ce-l va lipsi de viaţa veşnică. Atunci când lumea îl 
stăpâneşte complet pe un om până la moarte, de abia atunci omul 
realizează că aceasta este mincinoasă şi înşelătoare. Cel ce se luptă 
pentru a scăpa de întunecimea lumii nu poate, până încă se află în 
această întunecime, să-i vadă toate cursele. Lumea îi ţine înlănţuiți nu 
numai pe ucenicii săi, pe fii săi captivi, ci iată că a început să-i angajeze 
în lucrurile sale chiar şi pe cei ce practică sărăcia, pe asceţi şi pe cei ce 
s-au ridicat deasupra ei; ea îi striveşte şi îi calcă în picioare”. 


Intemeindu-ne pe aceste învățături despre lume, învăţate din Sfânta 
Scriptură şi de la Sfinţii Părinţi, le dăm fraţilor noştri prea iubiţi 
următorul sfat şi le adresăm o fierbinte rugăciune: temeți-vă să nu 
ajungeţi slujitori ai lumii! Chiar şi asceţii pot ajunge în această slujire 
dacă nu veghează cu mare atenţie asupra lor înşişi. Această slujire se 
poate împlini printr-un ataşament nebăgat în seamă, faţă de lucruri 
neînsemnate. Să luăm toate măsurile pentru a ne apăra împotriva iubirii 
faţă de lume. Să nu considerăm inofensiv un ataşament neînsemnat, 


chiar dacă pare fără nici o importanţă. Să nu considerăm cea mai mică 
îndepărtare de poruncile evanghelice. 


Să nu uităm cuvintele teribile spuse de Sfântul Apostol lacov: “Prea 
desfrânaților! Nu ştiţi, oare, că prietenia lumii este duşmănie faţă de 
Dumnezeu? Cine deci va voi să fie prieten cu lumea se face vrăjmaş lui 
Dumnezeu” (lacob 4, 4). Orice ataşament este, în sens spiritual, 
desfrânare pentru călugărul care trebuie să-şi îndrepte către Dumnezeu 
toată dragostea, cum spune Psalmistul: “lubiţi pe Domnul toţi cuvioşii 
Lui” (Ps. 30, 25). Căci iată cei ce se depărtează de Tine vor pieri; 
nimicit-ai pe tot cel ce se leapădă de Tine” (Ps. 72, 26). 


Cine slujeşte lumii, nu poate în acelaşi timp sluji şi lui Dumnezeu; lucrul 
acesta este imposibil! Chiar dacă pentru cei ce sunt robiţi de lume, şi au 
o opinie deformată, lucrul acesta li se pare posibil, se înşală: aceasta nu-i 
în realitate decât ipocrizie, fățărnicie, minciună faţă de tine şi faţă de 
alții. Cel ce este prieten cu lumea devine în mod inevitabil, poate fără să 
ştie, vrăjmaş lui Dumnezeu şi mântuirii sale. Iubirea faţă de lume se 
strecoară în suflet ca un hoţ, favorizat de întunericul nopţii, adică de 
nebăgarea de seamă şi lipsa de atenţie faţă de tine însuţi. Dragostea față 
de lume este capabilă de cele mai mari nedreptăţi, de cele mai mari 
crime. 


Exemplu concludent ne este dat de către preoţii evreilor contemporani 
cu Domnul Hristos. Acest cler căzuse în iubire faţă de lume. Era corupt 
prin iubirea față de onoruri, de laudele şi slava oamenilor. Erau stăpâniţi 
de iubire de bani şi de bogății; erau căzuţi în senzualitate şi în 
desfrânare; făceau tot felul de abuzuri şi nedreptăți. Pentru a-şi păstra 
poziţia lor privilegiată în sânul poporului, îşi puneau masca pietăţii, şi 
împlineau cu minuţiozitate prescripţiile rituale şi tradițiile bătrânilor. Şi 
care a fost urmarea acestei iubiri față de lume? O despărțire radicală față 
de Dumnezeu, precedată de o ură oarbă şi fanatică contra Lui. Clerul 
iudeu s-a împotrivit cu îndărătnicie lui Dumnezeu-Omul atunci când El 
se descoperea lumii; I s-au opus conştienţi fund de divinitatea Lui, cum 
mărturiseşte Nicodim, unul dintre membrii Sinedriului (loan 3, 2). 


Clerul iudaic s-a hotărât la deicid, şi l-a săvârşit. Ştia cu certitudine că 
acționează împotriva lui Mesia şi, în orbirea sa, mărturisea acest adevăr 
ironizându-L pe Hristos, atunci când pe altarul Crucii mântuia lumea. 
“Pe alții i-a mântuit, iar pe Sine nu poate să Se mântuiască!” (Matei 27, 
42), ziceau bătându-şi joc marele preot, cărturarii, bătrânii şi fariseii, 
fără să-şi dea seama că-şi pronunţă singuri osânda: recunoşteau că L-au 
dat morţii şi că-L batjocoreau pe Cel care, într-un chip minunat, cu 
putere şi autoritate divină, îi salva pe alţii. 


Cu frică clerul iudeu ascultase vorbindu-se de naşterea lui Dumnezeu- 
Omul şi a început să-L urască de pe atunci, pregătindu-se pentru a se 
scăpa de El. Acest lucru se vede clar în Evanghelie. Când magii au adus 
la Ierusalim vestea naşterii lui Hristos, Regele iudeilor, cel ce era atunci 
pe tron, Irod, s-a tulburat, şi cu el toată capitala (Matei 2, 3). 


Era normal, remarcă fericitul Teofilact al Bulgariei, ca suveranul ce 
domnea să se tulbure auzind că S-a născut un alt Rege al iudeilor, care îl 
va priva de tron pe el şi pe urmaşii lui. Dar de ce s-a tulburat Ierusalimul 
la vestea naşterii lui Hristos — Ierusalimul care de veacuri îl aştepta pe 
Mesia cel promis, Eliberatorul şi slava sa, Ierusalimul a cărei religie 
consta în a crede în Mesia şi a-i pregăti venirea? 


Dacă Ierusalimul a fost tulburat era pentru că locuitorii lui erau corupți 
din punct de vedere moral. 


Ierusalimul sesiza, cu o intuiție fină şi vrednică de o mare capitală, că 
noul Rege, Regele dreptăţii, va cere să se renunţe la imoralitate şi să se 
practice virtuţiile adevărate şi că El nu se va lăsa păcălit cu virtuţi false 
şi ipocrite. 


Pentru dragostea faţă de lume locuitorii Ierusalimului socoteau că este 
mai suportabil un monstru ca Irod, decât Regele Dumnezeu. Intuind pe 
bună dreptate că dispoziţiile spirituale ale tiranului erau cele ale unui 
ipocrit şi ale unui comediant — ca ale membrilor Sinedriului, de altfel — 
atunci când Irod 1-a întrebat unde trebuie să se nască Mesia, fără nici o 
ezitare şi fără nici o gândire, i-au indicat locul cu precizie, şi L-au dat pe 
Mesia în mâinile călăului. “Ei i-au zis: în Betleemul Iudeii”. Pentru a 
întări informația lor au adăugat: “Că aşa este scris de proorocul” (Matei 


2, 5), şi au redat restul profeţi ei, de o uimitoare precizie (Matei 2, 5). 
Dacă ei ar fi avut altă dispoziţie, ar fi dat un răspuns evaziv şi n-ar fi 
arătat acest loc. 


Evanghelia atribuie iubirii faţă de lume toate crimele comise de oameni 
începând cu Cain, ce l-a ucis pe fratele său Abel, până astăzi (Matei 23, 
32). În timpul vieţii pământeşti a lui Dumnezeu-Omul, cei ce erau robiţi 
de dragostea lumii au umplut măsura crimelor, respingându-L pe Hristos 
şi răstignindu-L (Matei 23, 32); în vremurile de pe urmă, la fel, vor 
umple măsura primindu-l pe Antihrist şi dându-i cinstea ce I se cuvine 
numai lui Dumnezeu (loan 5, 43). 


Dragostea față de lume este teribilă. Fa se strecoară încet şi pe 
neobservate în om; dar odată instalată devine stăpân crud şi absolut, 
încet, încet omul este pregătit, şi pe plan sufletesc lucrurile capătă o 
asemenea întorsătură, încât este în stare de deicid; în vremurile actuale, 
de asemenea, încetul cu încetul, oamenii sunt pregătiţi printr-o dispoziţie 
sufletească şi starea de spirit necesară pentru a-l primi pe Antihrist (2 
Tes. 2, 7). 


Sfântul Mucenic Sebastian relata remarcabil deşertăciunea iubirii faţă de 
lume şi funestele sale consecinţe într-o discuţie cu martirii care, din 
cauza iubirii pentru părinți şi familii, şovăiau în timpul prigoanei. “O, 
ostaşii lui Hristos cei tari! O, luptători iscusiți ai oştirii celei 
dumnezeieşti! 


lată că şi prin tăria sufletelor voastre şi cu bărbăție v-aţi apropiat de 
biruinţă. lar acum, pentru ticăloasa momire de la ai voştri, voiți a lepăda 
Jos cununile cele veşnice? Să înveţe prin voi bărbăție ostaşii lui Hristos 
a se înarma cu credinţă. Să nu voiţi a vă lepăda semnul biruinţei voastre, 
pentru lacrimile femeii şi nu slăbiți punerea picioarelor voastre pe 
grumajii vrăjmaşilor, pentru ca nu, iarăşi luând puterea, să se ridice spre 
război, care, deşi, întâi era cumplit asupra voastră, mai pe urmă însă mai 
cumplit se va arăta. 


Deci ridicaţi, în pătimirile acestea pământeşti, ca preaslăvire, steagurile 
nevoinţei voastre şi nu vă lipsiţi de Hristos pentru o nefolositoare 
tânguire copilărească. Căci aceştia pe care îi vedeți plângând, s-ar fi 


bucurat acum de ar fi ştiut cele ce ştiţi voi; căci ei socotesc că nu numai 
această singură este viaţa, care, luând sfârşit, nici o parte nu rămâne 
celui viu, trupul fiind mort. De ar fi ştiut că este altă viaţă fără de moarte 
şi fără de durere, în care împărtăşeşte bucuria cea de-a pururea, cu 
adevărat s-ar fi sârguit împreună cu voi a merge către aceea şi viaţa 
aceasta vremelnică întru nimic socotind-o, pe cea veşnică ar fi poftit-o. 


Pentru că viața aceasta de acum este degrab trecătoare şi atât de 
nestatornică, încât nici cei către cei ce o iubesc pe ea nu poate vreodată 
să-şi păzească credinţa; căci, de la începutul lumii, cei ce au nădăjduit 
spre dânsa s-au păgubit şi pe toți cei ce au poftit-o, i-a înşelat; apoi şi-a 
bătut joc de toţi cei ce s-au mândrit cu dânsa, pe toţi i-a minţit şi pe nici 
unul nu l-a făcut cu nădejde; în fine, cu totul s-a arătat că este minciună. 
O! De-ar fi umblat numai cu minciuna şi să nu se fi dus în rătăcirea cea 
cumplită! Dar ce este mai amar, că viaţa aceasta pe iubitorii ei îi duce 
către toată fărădelegea. Aceasta pe iubitorii de pântece îi îndulceşte cu 
îmbuibarea şi cu băutura. Pe iubitorii de patimi, la desfrânare şi la toată 
necurăția îi îndeamnă. 


Viaţa aceasta îndeamnă pe tâlhari să fure, pe cel mânios să se iuţească, 
pe cel mincinos să înşele. Aceasta seamănă între bărbați şi femei 
despărțire; între prieteni vrajbă; între cei blânzi, gâlceava; între cei 
drepți, nedreptăţi; între fraţi, sminteli. Aceasta ia de la judecători 
Judecata dreaptă, de la cei curaţi, întreaga înţelepciune; ia de la meşteri 
cinstea şi, ca să nu pomenim pe cele mai cumplite ale ei, apoi ea duce 
către mari fapte rele pe iubitorii săi, încât uneori ucide frate pe frate, fiu 
pe tată şi prieten omoară pe prieten. Oare cu a cui îndemnare se fac 
acestea? Cu al cui sfat? Cu ce fel de nădejde şi gând se săvârşesc nişte 
fărădelegi ca acestea? 


Oare nu pentru viața aceasta de acum, pe care prea mult iubind-o, 
oamenii se urăsc unii pe alții? Pentru că fiecare îşi caută lui singur 
petrecerea cea mai cu bune plăceri. Căci pentru ce junghie tâlharul pe 
călător, bogatul năpăstuieşte pe cel sărac, cel mândru face strâmbătate 
celui smerit şi cel nevinovat de tot răul izgoneşte pe cel nevinovat? Cu 
adevărat toate răutăţile acestea le lucrează cei ce slujesc vieţii acesteia 
de acum, care poftesc a petrece şi a se îndulci cu dragostea ei multă 


vreme; ea, sfătuind la toate relele de poftitorii şi slujitorii ei, îi dă pe ei 
fiicei sale celei născute dintr-însa, adică morţii celei veşnice, în care au 
căzut şi oamenii cei dintâi pentru aceasta. Căci, creați fiind spre 
câştigarea vieții celei veşnice, s-au dat pe sine întru dragostea vieţii 
vremelnice; apoi s-au făcut robi plăcerii pântecelui şi tuturor dulceților. 
După aceea au căzut în iad, nimic neducând cu ei din bunătăţile cele 
pământeşti. Această viaţă de acum vă înşeală pe voi, o, prieteni iubiţi?” 


“Apoi a zis către părinții mucenicilor: Pe aceşti iubiți ai voştri, care 
merg către viaţa cea veşnică, să-i întoarceţi înapoi cu sufletul vostru cel 
nedrept? Aceasta vă invită pe voi. O! cinstiţi părinţi, ca să daţi înapoi cu 
tânguirile voastre cele fără de socoteală pe fui voştri care aleargă către 
ostăşirea cea cerească, către cinstea cea nestricată şi către prietenia 
împăratului celui veşnic? Aceasta vă sileşte pe voi, o! femei ale sfinților, 
ca prin momelile voastre să răzvrătiți mințile cele muceniceşti şi să-i 
abateţi de la scopul lor cel bun? Prin sfătuirile voastre le mijlociţi 
moarte în loc de viaţă şi robie în loc de mântuire. Pentru că, de se vor 
învol cu sfaturile voastre, apoi puţină vreme vor vieţui cu voi, iar după 
aceea va fi nevoie a se despărţi de voi; şi astfel se vor despărți, încât nu 
veţi putea să vă mai vedeți unul cu altul acolo, fără numai în muncile 
cele veşnice, unde văpaia arde sufletele necredincioşilor, unde şerpii 
tartarului mănâncă buzele hulitorilor, unde aspidele rup piepturile 
închinătorilor la idoli, unde este plânsul cel amar şi suspinarea cea grea, 
unde nu se mai conteneşte tânguirea în munci. 


Deci daţi loc acestora ca să scape de muncile acelea, după ceea sârguiţi- 
vă şi voi a vă izbăvi de acelea, spuneţi-le iarăşi a se sârgui către cununa 
cea gătită lor. Nu vă temeţi, căci nu se despart de voi, ci merg ca să vă 
gătească vouă în cer lăcaşuri strălucite, întru care cu dânşii şi cu fiii 
voştri vă veţi sătura de bunătăţile cele veşnice. Dacă aici vă mângâie 
casele frumoase de piatră, cu cât mai vârtos vă vor mângâia pe voi 
frumuseţile curților celor de sus, unde mesele de aur curat strălucesc, 
unde cămările sunt zidite din pietre scumpe, cu mărgăritare împodobite 
şi cu slavă strălucite; unde-s grădinile de-a pururea înflorite cu flori 
neveştejite, unde-s câmpuri verzi şi îndestulate cu izvoare de ape dulci; 
unde văzduhul este întotdeauna cu mireasmă bună, negrăită, unde este 
ziua cea neînserată, lumina cea neapusă şi bucuria cea nesfârşită; unde 


nu este durere, nici întristare, nici suspin, nici un fel de vedere urâtă, nici 
o grea mirosire, nici o auzire a vreunui glas de întristare, de plângere şi 
de înfricoşare. Ci toate se văd frumoase, toate au miros ca nişte aromate, 
toate se aud înveselitoare. Acolo cântă neîncetat cetele îngerilor şi ale 
arhanghelilor, slăvind pe împăratul cel fără de moarte într-un glas. 


Deci pentru ce să treceţi cu vederea o viaţă ca aceasta şi să o iubiți pe 
cea vremelnică? Au doară pentru bogății? Acelea pier degrabă, iar cei ce 
voiesc a le avea lângă ei veşnic, să audă ce răspund către dânşii bogăţiile 
lor, aşa ne iubiți pe noi, ca să nu ne despărţim de voi niciodată; însă a 
merge în urma voastră, după ce muriţi, noi nu putem; iar a merge 
înaintea voastră, vieţuind voi, putem; însă nu dacă ne veţi porunci voi, 
adică de ne veţi trimite înaintea voastră. Lacomul împrumutător şi 
lucrătorul de pământ cel osârduitor să vă fie vouă chip, căci acela dă 
omului aur în datorie, cu îndoit să ia de la dânsul; iar celălalt, feluri de 
seminţe seamănă în pământ, ca să le poată lua însutit. Deci datornicul dă 
împrumutătorului îndoit aurul său şi pământul creşte sămânţa 
semănătorului însutit; iar bogăţiile voastre pe care le veţi încredința lui 
Dumnezeu, oare nu le va da vouă îndoit de multe? 


Astfel trimiteţi acolo bogăția voastră înainte şi apoi sârguiţi-vă a merge 
şi voi degrabă. Pentru că ce foloseşte viaţa aceasta vremelnică? De ar 
trăi cineva o sută de ani şi apoi când va veni ziua cea de pe urmă, au nu 
se văd toţi anii cei trecuţi şi toate dulcețile vieţii, ca şi cum n-ar fi fost 
niciodată? Numai că rămân nişte urme ca ale unui călător străin, care ar 
fi găzduit la noi într-o zi. 


O! cu adevărat nebunul şi acela care nu ştie nici unele din aceste 
bunătăţi, numai acela nu poate iubi această viaţă prea frumoasă. Cu 
adevărat al celui fără de pricepere este lucrul acesta a se teme de 
pierderea acestei vieți pieritoare, spre a primi pe cea pururea viitoare, 
întru care îndulcirile, bogăţiile şi veseliile se încep, ca să nu se sfârşescă 
niciodată, ci fără sfârşit rămân în veci. Căci cel ce nu voieşte să iubească 
o viaţă ca aceasta pururea fiitoare, acela şi pe aceasta vremelnică în 
deşert o pierde şi cade în moartea cea veşnică. Apoi se ţine legat în iad 
unde este focul cel nestins, supărarea cea de-a pururea şi chinurile cele 
neîncetate, unde viețuiesc duhuri cumplite, cu capete de şerpi, ai căror 


ochi slobod săgeți de foc, ai căror dinți sunt mai tari ca fildeşul, cu 
cozile de scorpie, cu glasurile ca ale leilor răcnesc şi numai la vedere 
sunt înfricoşătoare şi aduc mare frică, durere cumplită şi moarte amară. 


O! De-ar fi cu putinţă a muri într-acele înfricoşări şi chinuri, dar ce este 
mai cumplit, căci de aceea viețuiesc ca să moară neîncetat. Pentru aceea 
nu se mistuieşte până în sfârşit, ca fără de sfârşit să se chinuiască. De 
aceea rămân întregi ca în veci să se învenineze de muşcările balaurilor. 
Apoi mădularele cele muşcate iarăşi se înnoiesc, ca iarăşi, să fie spre 
mâncarea şerpilor celor înveninaţi şi a viermilor celor neadormiți 
(Vieţile Sfinţilor, 18 decembrie). 


Singurul mod corect de a trăi pe pământ, este de a te pregăti pentru 
veşnicie. Fraţilor, să parcurgem scurtul pelerinaj pământesc împlinind 
voia lui Dumnezeu, şi să luăm din lume numai ceea ce ne este necesar. 
“Şi, în adevăr, zice Apostolul, evlavia este mare câştig, dar atunci când 
ea se îndestulează cu ce are. Pentru că noi n-am adus nimic în lume, tot 
aşa cum nici nu putem să scoatem ceva din ea afară; ci, având hrană si 
îmbrăcăminte cu acestea vom fi îndestulaţi. Cei ce vor să se 
îmbogăţească, dimpotrivă, cad în ispită şi în multe pofte nebuneşti şi 
vătămătoare; ca unele care cufundă pe oameni în ruină şi în pierzare” (| 
Tim. 6, 6-9). 


Iubirea de mărire şi iubirea de plăcere îl duc pe om în aceeaşi mizerie 
morală ca şi iubirea de avere. Iubirea de lume rezultă din aceste trei 
patimi capitale. 


Capitolul XLII. 


XLII. DESPRE FAPTUL CA TREBUIE EVITATA COMPANIA 
PERSOANELOR DE SEX OPUS 


Sfinţii noştri Părinți, sfinții călugări din toate timpurile, evitau cu mare 
grijă frecventarea persoanelor de sex feminin. In vremurile străvechi, 
femeile n-aveau dreptul să intre în mănăstiri. Această tradiție bună şi 
sfântă s-a păstrat până astăzi în Muntele Athos. Dintre călugări, cei ce 
duc o viaţă riguroasă, se feresc cu mare grijă de relațiile şi întâlnirile cu 


femei: acest lucru se vede bine la sfinții Arsenie cel Mare, Sisoe cel 
Mare, loan Postitorul şi alți Părinţi cu viaţă sfântă. Ei nu făceau lucrul 
acesta din capriciu, ci în virtutea unei necesități de care erau conştienţi şi 
examinându-şi ca într-o oglindă viaţa lor dusă cu mare atenţie. 


Oarecari călugări pretind că ei nu sunt deloc în pericol fiind adesea în 
compania femeilor. Nu trebuie crezuţi: ori nu spun adevărul, ori îşi 
ascund dezordinea lor sufletească, sau duc o viaţă atât de împrăștiată şi 
neglijentă, încât nu-şi văd propria lor stare; ori diavolul le-a furat 
puterea de a discerne şi a percepe influenţa pe care o suferă, pentru a 
face viaţa lor călugărească fără de rod şi pentru a-i duce la pierzanie 
sigură. 


Sfântul Isidor Pelusiotul tratează foarte bine acest subiect într-o 
scrisoare trimisă episcopului Paladie: Dacă “tovărăşiile rele strică 
obiceiurile bune” (1 Cor 15, 13), cum spune Scriptura, în mod concret 
lucrul acesta îl fac conversațiile cu femei. Chiar dacă subiectul unei 
conversații este în sine bun, în acelaşi timp omul interior este corupt 
tainic de către conversaţie prin gânduri rele, şi, chiar atunci când trupul 
rămâne nepătat, sufletul se întinează. Fugi atunci, cât poţi, de 
convorbirile cu femei. Dacă, pentru o oarecare nevoie, trebuie să intri în 
legătură cu ele, ţineţi ochii în jos şi priveşte fara patimă. După ce le-ai 
spus câteva cuvinte de întărire şi mângâiere pentru suflet, grăbeşte-te să 
pleci, de frică ca nu cumva o lungă discuţie să nu-ți slăbească tăria 
sufletului. Poate vei spune: eu am vorbit adesea cu femei şi nu mi s-a 
întâmplat nimic. Să admitem că este aşa. Dar să fii convins că stânca 
este roasă de apă şi picăturile de ploaie ce cad mereu în același loc o 
găuresc. Gândeşte-te puţin. Ce-i mai tare decât piatra? ŞI ce-i mai firav 
de cât picăturile de apă? Dar printr-o acţiune continuă ajung la ţintă. 
Dacă o materie atât de dură cum e piatra poate fi biruită, fiind roasă de 
către apă, aceasta nu-i nimic în comparaţie cu o lungă obişnuinţă care va 
învinge şi va perverti voinţa umană, atât de slabă şi nestatornică”. 

Sfântul Serafim de Sarov l-a asemănat pe călugărul care trăieşte 
evlavios şi în curăţie, cu o lumânare de ceară neaprinsă; dacă acest 
călugăr se găseşte adesea în compania femeilor, îl aseamănă cu o 
lumânare de ceară aşezată între multe altele, care ard. în acest moment, 


lumânarea neaprinsă începe să se înmoaie datorită căldurii emanate de 
celelalte lumânări din jurul ei. Dacă călugărul îşi îngăduie dese întâlniri 
cu femei, a spus stareţul, inima lui cu siguranţă își va pierde tăria şi 
râvna duhovnicească. 


Comuniunea între sexe este firească. Fecioria este mai presus de fire. 
Prin urmare, cel ce doreşte a-şi păstra trupul în feciorie, trebuie cu orice 
preţ să se ţină la distanţă de trupurile care în mod natural îl cheamă la 
unire, în trupurile bărbaţilor şi femeilor se află o putere nevăzută ce-i 
atrage pe unii înspre alţii. Bărbatul care se apropie de o femeie în mod 
inevitabil cade sub influenţa acestei forțe. Cu cât apropierile sunt mai 
dese, cu atât influenţa creşte şi, în consecinţă, devine puternică. Cu cât 
aceasta putere creşte, cu atât libertatea noastră, care ne-ar duce la 
biruinţă cu ajutorul lui Dumnezeu, scade. Formele trupului femeiesc, 
privirea lor, glasul lor, tandreţea lor, produc, cu complicitatea firii 
noastre, o impresie puternică asupra sufletului, mai ales atunci când 
colaborează şi diavolul. In momentul în care suntem în compania 
femeilor şi înregistrăm aceste impresii, nu le simțim, dar când ne 
retragem în singurătate, aceste impresii pe care sufletul le-a absorbit 
revin la suprafaţă cu o putere extraordinară şi declanşează un violent 
atac al patimilor trupeşti. 


Fericitul leronim povesteşte că, atunci când trăia la Roma şi se găsea 
adesea în compania doamnelor şi domnişoarelor evlavioase din capitala 
lumii, nu simţea nici cea mai mică mişcare pătimaşă în imaginaţie sau în 
trup. Dar atunci când fericitul s-a retras în pustiul de lângă Betleem şi s- 
a dedicat unei asceze călugăreşti riguroase, imaginile femeilor, pe care 
le văzuse la Roma, au început subit să-i apară în minte, în trupul său 
bătrân, topit de sete, de ajunare, de priveghere şi muncă, şi-au făcut 
apariţia dorinţele unui om tânăr. Cu mare efort a putut fi depăşită 
această stare căci, ca de obicei în aceste cazuri, diavolul se asociază firii 
căzute aducându-și aportul său. 


Ce i s-a întâmplat Fericitului leronim li se întâmplă tuturor călugărilor 
atunci când trec dintr-o viaţă de obşte în una pustnicească, de linişte şi 
de singurătate. Ei învaţă din experiență importanţa impresiilor 
exterioare, de care cei ce trăiesc în împrăştiere n-au cea mai mică idee. 


Toate impresiile la care a fost supus sufletul, câtă vreme se afla în 
mijlocul oamenilor, se ivesc ca morţii din morminte în inima pustnicului 
şi-l fac să păcătuiască cu gândul şi cu simţirea, până când prin mila şi 
porunca lui Dumnezeu, toţi oamenii înarmaţi care au ieşit din Egipt cad 
în pustie. Atunci o nouă generație de israeliți intră în pământul 
făgăduinţei (Deuteronom l, 35). 


Sufletele curate care n-au cunoscut păcatul, cu fapta, sunt foarte uşor 
expuse la influenţa impresiilor. Ele pot fi comparate cu mesele lustruite, 
de mare valoare, ce se găsesc în saloanele oamenilor din înalta societate: 
pe o asemenea masă orice zgârietură este vizibilă şi-i distruge din 
valoare. Dimpotrivă, sufletele ce nu sunt deloc păzite, le poţi compara 
cu mesele de bucătărie, pe care zilnic se taie legume şi alte alimente: 
zeci şi sute de noi tăieturi nu mai înseamnă nimic pentru aceste mese 
acoperite de multe alte zgârieturi. Aşa diavolul încearcă să corupă un 
suflet curat prin pofte trupeşti. Acesta-i motivul pentru care Părinţii 
fugeau de întâlnirile cu femei. Sfântul Arsenie cel Mare i-a adresat 
cuvinte dure unei doamne ilustre care a venit în mod special de la Roma 
până în pustia Scetică din Egipt, pentru a-l întâlni. 


Şi-a încheiat cuvântul printr-o sfântă francheţe: “Eu mă rog lui 
Dumnezeu să şteargă amintirea ta din inima mea”. Prin aceste cuvinte, 
sfântul exprima toată violenţa şi pericolul luptei împotriva impresiilor 
exterioare, luptă care-l poate duce pe un călugăr până la uşa iadului, şi 
pe care Arsenie o cunoştea fără îndoială, din experienţă (Sfântul Teofil 
al Alexandriei, cum vedem în Pateric, a liniştit-o pe râvnitoarea pelerină 
venită de la Roma, interpretând pozitiv spusa avvei Arsenie). 


In acelaşi sens pot fi înţelese şi următoarele cuvinte ale Sfântului 
Macarie cel Mare: “Uleiul alimenteză fitilul unei candele aprinse, iar 
focul patimilor este stârnit de întâlnirea cu femei. Chipul unei femei este 
o sabie ascuţită ce-ţi răneşte inima. Dacă vrei să rămâi curat, evită ca pe 
o otravă de moarte compania femeilor, căci atunci păcatul este în lucrare 
ca o fiară sălbatică ce-şi înhaţă prada. Este mai puţin periculoasă 
apropierea de foc, decât de o femeie tânără. Fugi, cât eşti tânăr, de 
năvala patimilor trupeşti şi de societatea femeilor. 


Cel ce-şi satură pântecele şi care, în acelaşi timp, speră să dobândească 
curăția se înşeală pe sine însuşi. Vâltoarea provocată de privirea unei 
feţe frumoase este mai teribilă ca furtuna de pe mare. Dacă chipul unei 
femei apare în imaginaţia noastră, ne poate face să neglijăm chiar paza 
minţii. Când pui foc în paie, izbucneşte flacăra; la fel dorinţa pătimaşă 
se aprinde aducându-ţi aminte de o femeie”. 


Macarie cel Mare n-ar fi putut vorbi aşa dacă n-ar fi suportat el însuşi 
atacurile violente ale impresiilor adunate atunci când se aştepta mai 
puţin şi fara voia sa. Foarte precis, şi pe bună dreptate, Sfântul Tihon de 
Voronej a spus în “Sfaturi către monahi”: “Păzeşte-te de femei, 
preaiubitul meu, ca să nu te tulburi. Eva nu şi-a pierdut vocaţia: ea 
continuă să seducă şi să ispitească”. 


Un bătrân îşi întreba ucenicul: “De ce Părinţii le-au zis călugărilor, mai 
ales celor tineri, să nu aibă relaţii cu femeile?” Ucenicul i-a răspuns: 
“Pentru ca nu cumva călugărul, după ce s-a legat strâns de o femeie, să 
nu cadă cu ea în ispite”. Bătrânul i-a zis: “Aşa este. Căderea în ispite 
este încoronarea legăturilor cu o femeie. Pentru un călugăr, asemenea 
relații sunt interzise de către Duhul Sfânt”. Chiar dacă legăturile nu se 
termină întotdeauna printr-o cădere trupească, fără excepţie ele sunt 
însoţite de tulburări sufleteşti şi de sterilitate duhovnicească. 


Femeia se lasă condusă de sentimente, sentimentele naturii căzute, şi nu 
de rațiune, nici de înţelepciunea duhovnicească, care-i sunt total străine. 
La femeie raţiunea este un instrument docil în slujba sentimentelor. 
Antrenată de sentimente, ea se poate îndrăgosti rapid nu numai de un 
călugăr tânăr sau de vârstă matură, ci chiar şi de un bătrân; îşi face din el 
un idol, înainte ca şi ea să fie idolatrizată de el. Femeia vede 
perfecțiunea în idolul său; se străduieşte să-l convingă de aceasta, şi 
reuşeşte întotdeauna. 


Ca urmare a sugestiilor nesfârşite şi periculoase, precum şi a laudelor, 
călugărul este invadat de părere de sine şi de mândrie, harul lui 
Dumnezeu îndepărtându-se de el; mintea şi inima 1 se întunecă şi devine 
capabil, în orbirea sa, să acționeze irațional şi să încalce fără frică toate 
poruncile lui Dumnezeu. Când Dalila l-a lăsat pe Samson, judecătorul 


lui Israil, să doarmă în braţele sale, l-a făcut să-şi piardă harul lui 
Dumnezeu; apoi l-a predat filistenilor spre a-l umili şi tortura 
(Judecători 16,4-21). 


Trebuie să mai spunem că o femeie atunci când a realizat o legătură 
strânsă cu un călugăr, ce trăieşte într-o mănăstire orânduită şi are un 
părinte duhovnicesc, ţine de datoria ei să-şi înstrăineze protejatul de 
mănăstire şi de stareţ, fără să ţină seamă de evidentul câştig pe care 
acesta îl are trăind în mănăstire şi sub povaţa duhovnicului său. Ea 
doreşte să posede, fără a împărţi cu nimeni, obiectul patimi sale. In 
nebunia sa ea crede că-l poate înlocui pe duhovnic pe care-l scoate inapt 
şi incapabil. Nu se va da înapoi de la nici un mijloc, pentru a-şi atinge 
scopul, nici de la cele ce i le oferă lumea, nici de la cele ce i le oferă 
dracul. Fiind cuprinsă de patima ei perversă, va numi cu ipocrizie 
ataşamentul său faţă de călugăr credinţă vie, dragoste curată, simţământ 
de mamă pentru fiul său, de soră pentru frate, de fiică pentru părinte; pe 
scurt va căuta tot felul de denumiri sfinte pentru patima sa, sforțându-se 
să-şi păstreze neatinsă posesiunea cucerită: nenorocitul suflet de călugăr 
care 1 s-a încredinţat ei. La femeie domină sângele: la ea toate patimile 
sufletului lucrează cu o putere şi cu o subtilitate periculoasă, pe primul 
plan fund mărirea deşartă, senzualitatea şi ipocrizia. Ultima le 
camuflează pe primele două. 


Noi nu batjocorim, nici subapreciem aici sexul feminin. Ca şi bărbatului, 
Dumnezeu i-a dăruit demnitatea firii omeneşti şi chipul Său. Femeia, ca 
şi bărbatul, a fost răscumpărată cu prea preţiosul sânge al Mântuitorului. 
Răscumpărată şi reînnoită, formează împreună cu bărbatul o singură 
creatură nouă în Hristos (Galateni 3,28). Femeia a fost reprezentată aici, 
aşa cum este când acționează după legile naturii căzute şi se lasă 
antrenată de înfierbântarea sângelui. Arătându-se în stare să-l scoată pe 
Adam afară din rai prin viclenie şi seducţie, aşa cum se scuza Adam în 
fața lui Dumnezeu, ea continuă până acum să-şi manifeste şi să-şi 
demonstreze capacitatea de a deturna o viaţă evlavioasă, ca şi cea din 
rai, a călugărilor care se lasă influenţaţi de ele. 


Un călugăr trebuie să iubească cu o dragoste adevărată, evanghelică, 
toată făptura, atât pe bărbaţi cât şi pe femei. Nu este scutit de datoria de 


a le arăta acestora dragoste, atunci când, conştient fiind de slăbiciunea 
lui şi a lor, se păzeşte pe el şi pe ele de ceea ce ar putea umbri această 
iubire şi procedează cu o mare prudenţă, fără intimităţi şi familiaritate, 
controlându-şi simţurile, în mod deosebit ochii şi pipăitul. 


Capitolul XLIII. 
DESPRE ÎNGERII CEI CÂZUȚI 


Sfântul Apostol Pavel ne spune tuturor creştinilor: “Căci lupta noastră 
nu este împotriva trupului şi a sângelui, ci împotriva începătoriilor, 
împotriva stăpânilor, împotriva stăpânitorilor întunericului acestui veac, 
împotriva duhurilor răutăţii, care sunt în văzduhuri” (Efeseni 6, 12). 


Lupta aceasta este teribilă. Este pe viaţă şi pe moarte. Sfârşitul acestei 
lupte este fie mântuirea noastră, fie veşnica pierzanie. Spiritele răului, 
animate de o ură violentă împotriva neamului omenesc, duc o luptă 
îndârjită şi de un rafinament infernal. Sfântul Apostol Petru zice: 
“Potrivnicul vostru, diavolul, umblă, răcnind ca un leu, căutând pe cine 
să înghită” (| Petru 5, 8). Dar cei ce-L iubesc cu adevărat pe Dumnezeu 
nu pot fi despărțiți de El, de către îngerii căzuţi, cu tot efectul lor 
(Romani 8, 39). Ei îşi pun în mişcare toate forțele pentru a ne despărți 
de Dumnezeu, pentru că în aceasta stă pieirea noastră. Pentru a fi în 
stare să rezistăm spiritelor răului, şi a le birui cu ajutorul harului divin, 
trebuie să ştim exact ce sunt acestea, cum trebuie dusă lupta contra lor şi 
ce ne duce la victorie sau la înfrângere. 


Spiritele răului sunt îngeri căzuţi. Dumnezeu i-a creat odată cu ceilalți 
îngeri. I-a creat puri, buni, sfinţi, şi le-a dăruit din belşug nenumărate 
daruri naturale şi harice. Dar cedând mândriei, şi-au atribuit lor înşişi 
adâncimea talentului, rafinamentul calităților, şi chiar darurile harului. 
S-au exclus din rândul fiinţelor create şi, uitând că au fost creaţi, 
considerau că-şi au prin ei înşişi izvorul existenţei; întemeindu-se pe 
această fatală aberaţie, şi-au nesocotit obligaţiile sfinte ce le aveau față 
de Dumnezeu, Creatorul lor. Au fost antrenați la această părere de sine 
şi la această orbire de către una din căpeteniile îngerilor; Proorocul 
lezechiel îl numeşte Heruvim (lezechiel 28,14-17), şi toţi sfinții, în 


general, îl socotesc ca făcând parte din căpeteniile îngerilor. Acest 
heruvim s-a încrâncenat atât de mult în această părere de sine şi în 
mândrie încât se socotea egalul lui Dumnezeu, şi s-a revoltat în mod 
deschis împotriva Lui (Isaia 14, 13-14). A devenit potrivnicul lui 
Dumnezeu, vrăjmaşul Său declarat. Spiritele care s-au lepădat de 
ascultarea faţă de Dumnezeu au fost aruncate din cer. Ele au căzut pe 
pământ, şi umplu spaţiul între cer şi pământ, motiv pentru care se spune 
că sunt aeriene, sau că locuiesc în văzduhuri; ele au căzut în iad, în cele 
mai de jos ale pământului. Acest lucru îl mărturiseşte Sfânta Scriptură 
(Isaia 14,12). 


Numărul spiritelor căzute este extrem de mare. Unii consideră, 
întemeindu-se pe relatarea Apocalipsei (12,14), că a treia parte dintre 
îngeri au căzut. Dintre cei mai importanți, au căzut numeroşi, cum se 
vede din relatarea Sfântului Pavel: ei sunt numiţi stăpânii şi puteri. 
Heruvimul căzut este prinţul împărăției întunericului, constituită din 
spiritele rele. El este originea, izvorul, plinătatea răului. Depăşindu-i 
prin capacitate pe toţi ceilalți îngeri căzuţi, îi depăşeşte şi prin răutate. 
Este firesc ca spiritele ce au fost antrenate cu el, şi care i s-au supus de 
bunăvoie, să fie datoare mereu a primi răutate de la el, şi prin urmare, să 
rămână în slujba lui. Dumnezeu le-a lăsat îngerilor căzuţi libertatea de a 
persevera în rău, după dorinţa lor, dar în atotputernicia şi 
atotînțelepciunea Sa care depăşeşte înţelepciunea celor mai inteligente 
creaturi, El nu încetează de a le rămâne Stăpân suprem, Pantocrator. 
Lanţurile indestructibile ale voinţei lui Dumnezeu le îngăduie să facă 
numai ceea ce El le permite. 


In locul îngerilor căzuţi Dumnezeu a creat o nouă ființă raţională, pe 
om; l-a aşezat în Paradis, care este inferior şi care se afla mai înainte sub 
autoritatea heruvimului căzut (Mineiul, 17 ianuarie). Paradisul a trecut 
sub controlul noii creaturi, omul. Este de la sine înţeles că noua creatură 
a devenit obiectul invidiei şi urii îngerului căzut şi slujitorilor săi, 
spiritele căzute. Acestea, sub conducerea şefului lor, au încercat să-l 
seducă pe om, să-l antreneze în propria lor cădere, să şi-l facă tovarăş 
ascultător, să-l infecteze cu otrava urii lor împotriva lui Dumnezeu, 
lucru ce l-a reuşit. 


Sigur că omul a fost amăgit şi înşelat, dar totuşi liber şi de bună voie s-a 
lepădat de ascultarea de Dumnezeu, liber şi de bună voie a consimțit la 
hula drăcească împotriva lui Dumnezeu, liber şi de bună voie a intrat în 
legătură cu spiritele căzute şi s-a supus lor; atunci, căzând, s-a separat de 
Dumnezeu şi de ceata duhurilor curate din care făcea, parte, nu numai 
cu sufletul, ci şi prin trupul său duhovnicesc, şi s-a alăturat cu sufletul 
spiritelor căzute, iar cu trupul a împărtăşit condiția animalelor private de 
rațiune. 


Crima comisă de către îngerii căzuţi împotriva omului le-a pecetluit 
definitiv soarta: mila lui Dumnezeu i-a abandonat definitiv, şi soarta le-a 
fost pecetluită. Spiritul căzut a fost condamnat să se târască în gânduri şi 
simțăminte exclusiv trupeşti şi materiale. Incapabil de a se înălța de la 
pământ, el nu se poate ridica înspre cele duhovniceşti. Acesta este, după 
explicația Sfinților Părinți, sensul judecății, pronunţate de către 
Dumnezeu împotriva îngerului căzut, după ce acesta lovise cu moartea 
veşnică pe omul nou creat. “Pe pântecele tău să te târăşti, i-a zis Domnul 
diavolului, şi ţărână să mănânci în toate zilele vieţii tale” (Facere 3, 14). 


Cu toate că omul a ajuns în rândul îngerilor căzuţi, căderea sa, în 
virtutea felului în care s-a produs, îmbracă un caracter total diferit de cel 
al îngerilor, îngerii au căzut conştienţi, intenţionat; ei au fost înşişi cauza 
răului propriu, şi după prima greşeală, cu sârguință au comis alta. De 
aceea au fost lipsiţi total de bine, saturați de rău, şi au răutatea singura 
caracteristică. Omul a căzut inconştient, fără intenţie, pentru că el a fost 
sedus şi înşelat; din acest motiv, binele său firesc n-a fost anihilat, ci s-a 
impregnat în el răul îngerilor căzuţi. 


Dar pentru că acest bine a fost amestecat cu răul, pervertit de acesta, a 
devenit inutil, insuficient şi nedemn de Dumnezeu care este Binele pur 
şi neamestecat. Cea mai mare parte a timpului omul face rău, crezând că 
face bine; prin întunecarea minţii şi conştiinţei, el nu discerne răul care a 
îmbrăcat masca binelui. Spiritele căzute fac răul pentru rău, găsindu-şi 
bucuria şi slava în împlinirea răului. 


In negrăita Sa bunătate, Dumnezeu i-a dat omului căzut un Mântuitor şi 
o mântuire. Dar omul răscumpărat are libertatea fie să accepte să 


beneficieze de mântuirea care 1 se oferă şi să se reîntoarcă în Rai, fie să 
o refuze şi să rămână în mijlocul mulţimii ingerilor căzuți. Timpul ce i 
se oferă omului pentru a alege liber, durează toată viaţa pământească. 
Prin mântuire, i se redă omului comuniunea cu Dumnezeu; dar pentru ca 
omul să-şi poată manifesta liber voinţa, are posibilitatea alegerii, fie să 
rămâie în această comuniune, fie să o rupă, pentru că nu i s-a luat 
posibilitatea de a intra în legătură cu spiritele căzute, legătură pe care 
deliberat o face. Atunci când omul rămâne în aceasta stare de indecizie 
toată viaţa, harul lui Dumnezeu nu încetează de a-l ajuta până în 
momentul trecerii la cele veşnice, dacă aceasta este opțiunea lui; la 
rândul lor, îngerii căzuți nu încetează de a face tot ce le stă în putinţă 
pentru a-l ţine sub ascultarea lor, în robia păcatului, în moartea şi 
pierzania veşnică. 


Spiritul căzut a încercat de multe ori să-i ispitească, până la moarte, 
chiar pe sfinții mucenici şi pe călugării nevoitori, mari făcători de 
minuni şi nevoitori având, să spunem aşa, sub ochii lor cununa biruinţei. 
Este foarte corectă gândirea multora dintre Sfinţii Părinţi conform 
căreia, până la mormânt, călugărul se află în pericolul de a cădea în 
ispite, fără a şti mai dinainte de unde vor răsări şi ce haină vor îmbrăca. 
Biserica ne învaţă că de la botez fiecare creştin primeşte de la 
Dumnezeu un înger păzitor care, ocrotindu-l în mod nevăzut, îl învaţă să 
împlinească toate faptele bune pe parcursul vieții şi-i reaminteşte 
poruncile lui Dumnezeu. La rândul său împăratul întunericului, dorind 
să antreneze tot neamul omenesc în propria sa cădere, deleagă pe lângă 
fiecare om un spirit căzut, care-l urmăreşte peste tot, străduindu-se să-l 
atragă în tot felul de păcate. 


Din cele spuse, rezultă clar că monahul trebuie să vegheze asupra lui 
însuşi toată viaţa, fiind cuprins în acelaşi timp de frică şi de curaj. 
Trebuie tot timpul să fie în gardă ştiind că vrăjmaşul său ucigaş de 
suflete este mereu treaz, dar în acelaşi timp convins că-l are alături pe 
îngerul păzitor. Sfântul Pimen cel Mare a zis: “Un mare ajutor al lui 
Dumnezeu îl înconjoară pe om; numai că acestuia nu-i este dat să-l 
vadă”. Nu-i este dat omului să-l vadă pentru a nu se bizui numai pe 
acesta, iar el să cadă în lenevire şi să părăsească nevoinţa de care este în 
stare. 


Condamnat să se târască pe pământ, îngerul căzut îşi dă toată silinţa 
pentru ca şi omul să facă acelaşi lucru. Şi omul este înclinat înspre 
aceasta datorită orbirii de care este atins. Sigur omul are simţul 
eternității, dar datorită faptului că acest simţ este pervertit de ceea ce pe 
nedrept se cheamă “rațiune” şi de către conştiinţa sa adormită, i se pare 
că şi viaţa pământească este fără sfârşit, întemeindu-se pe această 
impresie seducătoare, dar din păcate iluzorie şi dezastruoasă, omul este 
robit de munca şi ocupațiile care-i asigură o situaţie bună în lumea 
aceasta, uitând că este călător şi că locuinţa sa permanentă se află, fie în 
cer, fie în iad. în numele omului căzut, Sfânta Scriptură îi zice lui 
Dumnezeu: “Lipitu-s-a de pământ sufletul meu; înviază-mă după 
cuvântul Tău” (Ps. 118, 25). Reiese clar din acest text că ataşamentul 
faţă de pământ loveşte sufletul cu moartea veşnică; el este readus la 
viaţă prin cuvântul lui Dumnezeu care, smulgându-l de pe pământ, îi 
ridică gândurile şi simţămintele înspre cer. 


“Diavolul, zice Sfântul loan Gură de Aur, este obraznic. El atacă de jos. 
Şi în acest caz câştigă sigur pentru că noi nu încercăm să ne ridicăm 
acolo unde el nu ne mai poate răni. Căci el nu se poate ridica sus, ci 
rămâne pe pământ; de aceea şarpele este simbolul său. Dacă Dumnezeu 
l-a limitat de la început la o asemenea stare, astăzi are motiv mai 
puternic să o facă. Dacă tu nu ştii ce înseamnă “a fi atacat de jos”, vreau 
să-ţi explic aceasta metodă de luptă. Ea constă în a învinge folosindu-se 
de realitățile pământeşti, de plăceri, de bogății şi de tot ceea ce este în 
lume. De aceea diavolul atunci când vede pe cineva luându-și zborul 
spre cer, în primul rând nu este în măsură să-l atace, şi, dacă riscă să o 
facă, recade imediat el însuşi, pentru că, după cum ştim prea bine, el n- 
are picioare să stea ridicat. 


N-ai teamă de el pentru că nu are aripi, ci se târăşte doar pe pământ, 
printre lucrurile pământeşti. Să n-ai nimic comun cu el, pentru că în 
acest caz nu va fi foarte necesară sforțarea. Diavolul nu ştie lupta 
deschis şi pe faţă, ci, ca un şarpe ce se ascunde între spini, el se foloseşte 
adesea de ispita bogățiilor. Dacă tu vei curaţi spinii, el se înfricoşează şi 
fuge. Dacă-l poţi fascina cu exorcismele dumnezeieşti, îl vei răni foarte 
uşor. Şi noi avem exorcismele duhovniceşti: Numele Domnului nostru 
lisus Hristos şi puterea Crucii. 


Sfântul Macarie cel Mare, auzind că un oarecare călugăr Teopemt este 
ispitit de gânduri necurate, aduse de diavolul, i-a dat sfatul următor: 
ajunează până seara, aşa fel încât să resimţi foamea; învaţă pe dinafară 
Evangheliile şi alte cărți din Sfânta Scriptură pentru ca amintirea lui 
Dumnezeu să rămână mereu în sufletul tău. Dacă îţi vine gând rău, nu-l 
primi, nu îngădui niciodată gândului tău să fie târât în jos, ci îndreaptă-l 
în sus şi Dumnezeu te va ajuta. 


Un frate l-a întrebat pe avva Sisoe ce trebuie să facă înspre a se mântui 
şi a plăcea lui Dumnezeu. Bătrânul 1-a răspuns: Dacă vrei să-l placi lui 
Dumnezeu ieşi din lume, întoarce-te de la pământ şi, după ce ai părăsit 
creaturile, vino către Creator, uneşte-te cu Dumnezeu prin rugăciune şi 
lacrimi, şi vei găsi odihnă în veacul acesta şi în cel viitor. 


Sfântul Varsanufie cel Mare scria unui frate oarecare: “Dacă vrei să fii 
mântuit, străduieşte-te să mori față de tot ce-i pământesc. Socoteşte-te ca 
un nimic, străduieşte-te pentru cele ce vor fi, ca nu cumva sub pretextul 
unei fapte bune diavolul să te ducă la îngrijorări nefolositoare. 


Viclean şi abil în lupta contra omului, şi în dărâmarea lui, diavolul nu 
recurge întotdeauna la mijloace deosebite pentru a-şi atinge scopul. La 
ce bun s-o facă dacă prin acestea riscă să-l determine pe călugăr la o 
împotrivire îndârjită şi la o biruinţă strălucită, cum s-a întâmplat în 
atâtea cazuri? Mijloacele obişnuite sunt mai sigure. In cea mai mare 
parte a timpului, acestea nu sunt remarcate şi, chiar dacă sunt, sunt 
neglijate pentru că în aparenţă par nepericuloase. în general în lupta 
actuală împotriva creştinismului şi împotriva monahismului, nu se 
remarcă folosirea mijloacelor deosebite, ci a mijloacele obişnuite. 
Saracinii şi latinii nu mai atacă mănăstirile ortodoxe; ei nu-i aprind şi 
nu-i taie pe călugării ortodocşi pentru a distruge monahismul ortodox. 
Distrugerea este provocată în mod imperceptibil prin cursele 
insesizabile, în care-l face să cadă în vremurile actuale. 


Preocupările pământeşti, atunci când călugărul li se dedică cu 
entuziasm, pot, fără ca acestea să facă păcate exprese, să-l oprească de la 
sporirea duhovnicească şi să provoace dezastru în sufletul său. Un 
asemenea suflet devine țintă pentru draci, cum spune Evanghelia (Matei 


12,44-45). Când inima unui copac este atinsă de putreziciune, copacul 
piere încetul cu încetul fără să se observe, înafară mai păstrându-şi 
multă vreme frumuseţea şi nelăsând să transpară moartea care-l roade 
prin interior. Fără a atinge aspectul exterior al monahismului, micile 
preocupări îi distrug esenţa. Ce mai este călugărul, dacă n-a ajuns un 
creştin detaşat de toate, însingurat cu mintea şi cu inima pentru a 
aparţine numai lui Dumnezeu, după ce a intrat într-o comuniune de 
nedesfăcut cu El? Unde mai este călugărul atunci când se îndepărtează 
de Dumnezeu şi se ataşează de pământ? 


Dintre mujloacele obişnuite, dar foarte eficace, fac parte lucrările 
manuale şi fizice, atunci când călugărul se lasă stăpânit de ele fără 
dreaptă judecată şi din voia sa, nu din ascultare. Atunci când călugărul 
se apucă de treabă în felul acesta, cu siguranţă alunecă într-un ataşament 
pătimaş de ceea ce face. La început manifestă un zel periculos pentru 
această preocupare; apoi orientează toate forțele sufletului său şi ale 
trupului, înspre aceasta, uitând şi abandonându-L. pe Dumnezeu. In acest 
timp şarpele se străduieşte să-i sugereze călugărului că preocuparea sa 
este inocentă, ba chiar salutară şi folositoare pentru toți. Prin viclenia 
şarpelui, din toate părțile încep să-i parvină la urechi încurajări şi laude 
pentru munca sa. Se lasă contaminat de părerea de sine; sufletul său, 
care nu este iluminat de Cuvântul lui Dumnezeu, se învăluie în tenebrele 
necunoştinţei şi nechibzuinţei. Apoi cade pe de-a-ntregul sub stăpânirea 
spiritului căzut. 


Când sufletul abandonează asceza duhovnicească sau, ceea ce este 
acelaşi lucru, o împlineşte cu neglijență, superficial, şi fără dăruire, 
ocupându-se în primul rând cu entuziasm şi ataşament de cele 
pământeşti, patimile proprii naturii căzute pot rămâne nestingherite in 
inimă, fără ca nimic să le tulbure; ele prosperă, cresc şi se întăresc în 
toată libertatea. Călugărul se bucură de o linişte falsă, mângâindu-se cu 
părerea de sine şi cu slava deşartă, în locul celei autentice aduse de har. 
Cei ce nu luptă împotriva patimilor nu le mai sesizează. Şi chiar dacă se 
agită pentru o scurtă perioadă de timp, cel ce nu-i obişnuit să se'4 
cerceteze pe sine, n-o face cu atenţie, şi se străduieşte să-şi găsească 
mângâierea în cele pământeşti. O asemenea mângâiere, sau mai exact, o 
asemenea lâncezeală duhovnicească, lipsită de umila înduioşare a inimii, 


detaşată de amintirea morții şi judecății, a raiului şi a iadului, fără 
preocuparea de a obține înainte de a fi prea târziu mila lui Dumnezeu, de 
a se împăca cu El şi de a se uni cu El, Sfinții Părinţi o numesc 
“nesimţire” sau “împietrirea inimii”, moarte sufletească până când 
trupul este încă viu. Până ce durează această teribilă lâncezeală 
duhovnicească, patimile, în special cele sufleteşti, cresc într-o măsură 
nebănuită; ele dobândesc o forță şi o putere care depăşeşte capacitatea 
firească: călugărul merge la pieire fără să-şi dea seama. Sfântul Casian 
Romanul care vizita mănăstirile Egiptului, pe la sfârşitul veacului al 
patrulea şi începutul celui de al cincilea, vreme în care monahismul era 
în floare şi strălucea de o mulţime de daruri duhovniceşti, relatează că 
monahii din pustia Calamonului sau Porfiriei, situată foarte departe de 
aşezările locuite şi aproape inaccesibilă din această cauză, duceau o 
viaţă călugărească mai puţin bună decât cei din pustia Scetică, care nu 
era prea departe de sate şi chiar de foarte populatul oraş al Alexandriei. 


Sfântul Casian îşi descoperă pricina acestui lucru: pustia Scetică era 
neroditoare, călugării care trăiau aici nu erau distraşi nici de cultivarea 
pământului şi nici de contemplarea naturii, dar petreceau cu linişte în 
chiliile lor, ocupați cu lucrurile manuale cele mai simple, cu rugăciunea 
şi cu citirea Cuvântului lui Dumnezeu, atenţi la discernerea gândurilor şi 
a simţămintelor care se iveau în ei. Ducând o viaţă atât de reculeasă, 
făceau progrese rapide, şi atingeau o înaltă treaptă de perfecţiune. 
Dimpotrivă, pustia Calamonului era un fel de insulă întinsă şi foarte 
fertilă, o oază asemănătoare Raiului, acoperită de un mare număr de 
arbori feluriți şi de plante variate cum se găsesc în clima tropicală. Oaza 
era înconjurată de nisip, pe bună dreptate putându-se spune că acesta era 
un deşert în mijlocul căruia era situat Calamonul, la care se ajungea 
foarte greu. Călugării din Calamon, încântați de roadele locului în care 
trăiau, se ocupau cu grădinăritul şi cu agricultura. Frumuseţea naturii 
care-l înconjura era o mare pricină de împrăştiere pentru privirea lor. 
Având într-o mare măsură întoarsă atenţia înspre pământ, nu o puteau pe 
de-a-ntregul îndrepta înspre cer. 


Ni se spune în viaţa Sfântului Sava, arhiepiscopul Serbiei, că atunci 
când i-a vizitat pe pustnicii din Muntele Athos, i-a găsit pe de-a-ntregul 
detaşaţi de orice muncă pământească: nu se ocupau nici cu agricultura, 


nici cu viticultura, nici cu comercializarea lucrurilor făcute de mâinile 
lor; ei n-aveau nici o grijă legată de această lume. Singura lor ocupaţie 
cra rugăciunea, lacrimile, constanta râvnă a minţii şi a inimii către 
Dumnezeu. 


Sfântul Arsenie cel Mare era atât de atent să nu fie cuprins de nici un 
lucru pământesc, care i-ar fi putut servi de pretext pentru subtila patimă 
a părerii de sine şi a slavei deşarte, încât n-a scris nici scrisori, nici cărți, 
deşi era foarte dotat din punct de vedere intelectual şi având o erudiție şi 
experiență duhovnicească deosebită. 


Marii cărturari ai antichităţii ca Antonie cel Mare, Macarie cel Mare, şi 
alţii, pe care Dumnezeu i-a dăruit din belşug cu puteri psihice şi fizice, 
împlineau diverse munci manuale; dar aceste munci erau aşa de simple 
şi se obişnuiseră atât de mult cu ele încât nu-i împiedicau deloc ca în 
timpul lucrului să se roage. Erau aşa de obişnuiţi cu aceste munci încât 
mintea le rămânea totalmente liberă. Se puteau adânci în rugăciune 
profundă şi puteau fi dăruiți cu vedenii în timp ce mâinile lor continuau 
să lucreze: munca lor era aşa de uşoară şi aşa de mecanică încât nu cerea 
nici un fel de atenţie din partea minţii. 


Foarte mulți călugări în antichitate împleteau frânghii, confecționau 
coşuri sau rogojini. Examinând preocupările artizanale de astăzi, poţi 
remarca cu uşurinţă că multe dintre ele, după ce sunt deprinse, cer 
puţină atenţie, ca de exemplu împletirea ciorapilor; cine s-a obişnuit cu 
această muncă, o face fără să se uite şi poate în acelaşi timp să fie cu 
gândul în altă parte. Dar alte preocupări, de pildă pictura, cer o mare 
atenţie: cei ce sunt pricepuţi în pictura pot să se roage în timp ce 
pictează, dar în acelaşi timp le este imposibil să se aprofundeze în 
rugăciune, pentru că munca adesea le cere toată atenția. Pictura trezeşte 
în suflet un mare interes pentru ea; râvna nu va fi lipsită de tendinţa 
împărțirii între Dumnezeu şi lucrarea mâinilor. 


După exemplul dat, îți poţi face idee despre alte munci manuale. 
Preocupările intelectuale, în special, riscă să-l întoarcă pe om de la 
umilință şi de la Dumnezeu, şi să-l antreneze în părerea de sine şi-n 
idolatrizarea propriei persoane, în cazul unor asemenea ocupaţii, trebuie 


să fim foarte atenți ca ele să fie făcute înspre slava lui Dumnezeu şi 
binele celorlalţi, nu pentru satisfacerea amorului propriu. Nu-i poţi sluji 
în acelaşi timp lui Dumnezeu şi lui mamona (Matei 6, 24). Nu poţi în 
acelaşi timp lucra pentru Dumnezeu, şi să te arăţi indulgent şi 
entuziasmat faţă de tine şi de patimile tale. 


Intemeindu-ne pe cele spuse mai înainte, noi le dăm călugărilor, frații 
noştri preaiubiţi, sfatul să fie foarte prudenți față de preocupările 
pământeşti, ştiind că pe pământ se târăşte şarpele făcător de rele şi 
viclean, întotdeauna gata să ne rănească, şi să ne inoculeze veninul său 
aducător de moarte. Călugărul începător trebuie să împlinească cu toată 
râvna ascultarea ce-i este impusă, pentru dragostea față de Dumnezeu şi 
în vederea mântuirii sale. Nu trebuie să admire satisfăcut rezultatele, nu 
trebuie să se laude, nu trebuie să-şi cultive slava deşartă, suficiența de 
sine şi mândria; dacă va proceda astfel, ascultarea, în loc să-i fie mijloc 
de mântuire, se va transforma în instrument şi mijloc de pierzanie. 


Pentru a îndeplini cu succes o ascultare, trebuie să te rogi mereu lui 
Dumnezeu şi să atribui reuşita milostivirii Sale. Când călugărul are 
libertatea să-şi organizeze cea mai mare parte din timp cum crede că e 
bine, trebuie să se ferească, ca de o otravă mortală, de orice ataşament 
pătimașş faţă de ocupațiile materiale, oricare ar fi, şi de tot ceea ce este 
pământesc şi stricăcios. Trebuie neîncetat să-şi ridice gândurile în sus. 
Aceasta nu presupune să-şi imagineze lăcaşurile cereşti, îngerii, mărirea 
lui Dumnezeu şi alte lucruri de acest fel. Nu! Asemenea închipuiri nu 
fac altceva decât să deschidă larg poarta nălucirilor drăceşti. 


Călugărul trebuie să se ridice printr-o simţire duhovnicească, fără nici o 
închipuire, până la tronul lui Dumnezeu, să fie cuprins de o frică 
mântuitoare şi pătruns de gândul omniprezenţei şi atotştiinței lui 
Dumnezeu, să-şi plângă păcatele şi să şi le mărturisească lui Dumnezeu 
care este prezent în chilie şi-l priveşte, să-l ceară la timp iertare şi 
dezlegare, să-şi amintească de mulțimea păcatelor sale şi de moarte. 
Dacă timpul ce ne este oferit pentru pocăință şi pentru a dobândi 
eternitatea fericită îl irosim în ocupaţii pământeşti şi în adunarea de 
bunuri efemere, nu ne va fi dăruit a doua oară. Pierderea lui este 
irecuperabilă, şi nu ne va fi de nici un folos plânsul nesfârşit din iad. 


Dacă în timpul călătoriei pământeşti, omul nu rupe orice legătură cu 
spiritele răului, va rămâne legat de acestea, chiar şi după moartea sa, 
aparținându-le acestora mai mult sau mai puţin, pe măsura contactului 
cu ele. Menţinerea legăturii cu spiritele căzute duce la pierzania veşnică, 
atunci când o ruptură incompletă produce chinuri groaznice pe calea ce 
duce la cer. 


Priviţi fraţilor ce a făcut şi face diavolul pentru a îndepărta gândul 
omului de la cerul duhovnicesc înspre materie, aservindu-i inima 
pământului şi ocupaţiilor pământeşti. Priviţi şi lăsați-vă cuprinşi de o 
teamă mântuitoare! Priviţi şi fiți prudenți! Spiritul căzut i-a determinat 
pe mulți călugări să-şi procure diverse obiecte rare şi preţioase, şi când 
gândul li s-a legat de aceste obiecte, s-a despărțit de Dumnezeu. Pe alţii 
i-a făcut să studieze tot felul de ştiinţe şi de arte, puţin importante, care 
numai să-i orienteze înspre pământ; şi când le-a atras toată atenţia înspre 
cunoştinţele trecătoare, i-a lipsit de singura cunoştiinţă necesară: cea a 
lui Dumnezeu. Pe alții i-a determinat să câştige bunuri pentru mănăstirea 
lor, să se angajeze în construcții, să se îngrijească de grădini de 
agrement, să cultive grădini de legume, holde şi păşuni, să crească vite, 
forțându-i să uite de Dumnezeu. 


Pe alții i-a determinat să-şi împodobească chiliile cu flori şi imagini, să 
sculpteze linguri sau să confecționeze mătănii, şi i-a îndepărtat de 
Dumnezeu. După ce odată i-a determinat să se ataşeze de altceva, 1-a 
învăţat să-L neglijeze pe Dumnezeu. Pe alții i-a convins să acorde o 
atenție aparte regimului lor alimentar, sau altor forme de asceză 
turpească, să dea o mare importanţă pâinii prăjite, ciupercilor, verzei, 
mazării sau fasolii uscate; şi astfel au prefăcut echilibrata, sfânta şi 
duhovniceasca practică ascetică într-o stupidă performanţă trupească şi 
păcătoasă. In ce-i priveşte pe asceţii înşişi 1-a intoxicat şi i-a buimăcit 
printr-o falsă înţelepciune, pe de-a-ntregul trupească, prin părerea de 
sine şi prin dispreţuirea altora, lucruri care anulează orice progres 
duhovnicesc şi duc la pierzanie veşnică. Unora le-a sugerat să dea o 
importanță exagerată tipicului liturgic, facându-i orbi la înţelesul 
duhovnicesc al acestuia. Deşertând în felul acesta creştinismul de 
substanţa lui, au rămas cu un înveliş gol şi material; s-au îndepărtat de 
Biserică, au îmbrăţişat învățături false şi absurde şi au căzut în schismă. 


Această tactică este atât de comodă pentru spiritul căzut încât o aplică 
acum peste tot. 


Este atât de practică pentru a-l duce pe om la pieire încât în vremurile 
din urmă o va întrebuința pentru îndepărtarea de Dumnezeu a lumii 
întregi. Diavolul recurge la acest gen de luptă cu un succes incontestabil. 
In vremurile de pe urmă, sub influenţa stăpânului lumii acesteia, 
oamenii vor fi literalmente posedaţi de un ataşament faţă de pământ şi 
față de tot ce-i material şi trupesc. Vor fi stăpâniţi de grijile acestei lumi 
şi se vor preocupa de dezvoltarea bunurilor materiale; se vor îngriji 
exclusiv de amenajarea pământului, ca şi cum aici ar avea locuinţă 
veşnică. Devenind trupeşti şi materiali, vor uita de veşnicie, ca şi cum 
aceasta n-ar exista; vor uita de Dumnezeu şi-l vor părăsi. “Precum a fost 
în zilele lui Noe, prooroceşte Domnul, tot aşa va fi şi în zilele Fiului 
Omului: mâncau, beau, se însurau, se măritau până în ziua când a intrat 
Noe în corabie şi a venit potopul şi i-a nimicit pe toţi. Tot aşa precum a 
fost în zilele lui Lot: mâncau, beau, cumpărau, vindeau, sădeau şi 
zideau, iar în ziua în care a ieşit Lot din Sodoma a plouat foc din cer şi 
pucioasă şi i-a nimicit pe toți La fel va fi în ziua în care se va arăta 
Fiului Omului” (Luca 17, 26-30). 


Ca să te ţii tare în lupta cu spiritul căzut, trebuie să-l vezi. Nu te poți 
lupta decât cu un adversar sesizabil cu simţurile trupului sau ale 
sufletului. Dar atunci când adversarul este nevăzut, când armele lui sunt 
nevăzute, când nici o simţire şi nici o senzaţie nu-i vădeşte prezenţa şi 
lucrarea, este ca si cum n-ar exista. Ce luptă poate avea loc în astfel de 
condiţii? 


Dracii, nevăzuţi pentru ochii noştri trupeşti, pot fi văzuți cu ochii 
sufletului, cu mintea şi cu inima. Sfinții Părinţi, care au ajuns 
desăvârşiți, îi puteau vedea şi cu ochii trupului. Noi care nu-i vedem în 
modul acesta, trebuie să învăţăm să-i vedem cu ochii sufletului. Pentru a 
explica modul în care spiritele i se arată omului şi cum pot fi văzute de 
către el, vă dăm două cazuri. 


Sfântul Macarie cel Mare ducea o viaţă pustnicească în pustia Scetică 
din Egipt. La o oarecare distanţă de chilia sa, se găsea un grup numeros 


de călugări care erau sub îndrumarea sa şi care duceau o viaţă eremitică. 
Chiliile lor erau situate una faţă de alta la o aruncătură de piatră. Intr-o 
ZI, sfântul era pe cale, mergând înspre chilule călugărilor şi, deodată, a 
văzut un demon sub chip de om, ducând mai multe sticluţe. Bătrânul l-a 
întrebat: “Unde te duci?” Diavolul a răspuns: “Mă duc să-i tulbur pe 
frați”. 


Bătrânul l-a întrebat: “Ce ai în sticluțele acelea”? Diavolul a răspuns: 
“Hrană pentru frați”. Bătrânul i-a zis: “Hrană în toate aceste vase?” El a 
răspuns: “Da. Dacă unuia nu-i place o mâncare, îl îmbiu cu alta, apoi cu 
alta şi până la urmă fiecare îşi primeşte mâncarea preferată”. Cu aceste 
cuvinte dracul şi-a continuat drumul. La rândul său, bătrânul a rămas pe 
loc, aşteptând să se întoarcă. Văzându-l revenind, i-a zis: “Bună ziua!”,. 
“Ce zi bună!”, i-a replicat dracul. “Ce-ai păţit?”, l-a întrebat bătrânul. 
“Ei bine, a răspuns diavolul, toți călugării erau mânioşi pe mine şi nici 
unul nu m-a primit”. 


Bătrânul 1-a zis: “Deci n-ai nici un prieten printre ei?”. Diavolul i-a 
răspuns: “Ba da! Am acolo un prieten care mă ascultă. Când merg înspre 
el şi când mă vede apropiindu-mă nu mai are stare”. Bătrânul a întrebat: 
“Care-i este numele?”. Diavolul a zis: “Teopempt”. Cu aceste cuvinte s- 
a îndepărtat. Sfântul Macarie l-a căutat pe Teopempt, a intrat în chilia 
lui, pentru a sta de vorbă. Şi a descoperit că acest călugăr nu l-a 
recunoscut pe diavolul ce i se arătase, şi că a intrat în dialog cu 
gândurile pe care acesta i le adusese şi s-a îndulcit cu ele, fără să 
înţeleagă şi să bănuiască că prin aceasta a intrat în comuniune şi în 
legătură foarte strânsă cu spiritul căzut. Sfântul l-a învăţat pe Teopempt 
cum se lupta cu diavolul, şi dintr-un prieten al acestuia l-a făcut vrăjmaş. 


Reiese din această povestire că Teopempt l-a văzut pe diavolul, aşa cum 
a recunoscut, dar l-a văzut doar prin intermediul gândurilor păcătoase. 
Apropierea de diavolul s-a făcut cunoscută lui Teopempt prin năvala 
caracteristică a gândurilor obsedante şi seducătoare, faţă de care n-a ştiut 
ce atitudine să ia, şi care l-au împins într-o stare de confuzie, de agitaţie 
şi de nelinişte. El a început un dialog cu aceste gânduri, fără să ştie că îi 
erau sugerate de către diavolul; în acelaşi timp, presupunând că ele îşi au 
izvorul în propriul său suflet, a încercat să le potolească prin 


raționamente logice, sfârşind prin a fi antrenat de ele, şi îndulcindu-se de 
ele. 


Intr-o zi, un alt mare slujitor al lui Dumnezeu, Sfântul Macarie al 
Alexandriei, a văzut cu ochii săi trupeşti nişte copii, negri ca şi 
etiopienii, alergând şi zburând prin toată biserica, în acea mănăstire era 
obiceiul ca un călugăr să citească cu voce lină psalmii, în mijlocul 
bisericii, iar toți ceilalți frați şedeau şi-l ascultau atenţi. Sfântul a văzut 
că alături de fiecare călugăr era aşezat un etiopian şi râdea de el. La unul 
îi punea degetele pe ochi, şi începea să picotească; altuia îi punea 
degetele pe gură, şi începea să caşte. în faţa altora luau chip de femeie; 
în faţa altora construiau clădiri, aducând tot felul de materiale. La 
sfârşitul slujbei Sfântul Macarie i-a chemat pe fiecare în parte şi i-a 
întrebat la ce s-au gândit în timpul rugăciunii. S-a dovedit că fiecare s-a 
gândit la ceea ce-i sugerase diavolul. 


Din aceste relatări rezultă clar că spiritele acţionează asupra noastră nu 
numai prin gânduri, ci şi prin imagini deşarte şi păcătoase, prin atingeri 
şi diverse relații. Pentru călugărul ce duce o viaţă atentă şi conformă 
poruncilor Evangheliei, toate acestea devin clare din proprie experienţă. 
Dracii pătrund în simţurile şi în mădularele trupului; ne fac să privim, să 
auzim, să respirăm într-un mod pătimaş, ne sugerează să vorbim ce nu 
se cuvine, ne umplu ochii de desfrânare, ne aruncă în neliniște, 
acţionează dinafară şi dinlăuntrul nostru. 


Pentru a explica într-o oarecare măsură modul în care dracii, aceste 
creaturi raționale şi nevăzute, pot pătrunde în mădularele trupului nostru 
ŞI îşi pun în lucrare influenţa lor specifică, şi cum atacă şi influenţează 
sufletul, ne vom folosi de efecte asemănătoare provocate de un gaz 
oarecare. Să luăm, de exemplu, asfixierea cu oxid de carbon. Aceasta 
este provocată de acest greu gaz carbonic atunci când, într-un mod 
nevăzut cu ochii trupului, îl respirăm şi ne atinge creierul. La fel 
alcoolul: cînd bem vin, alcoolul urcă, traversând trupul, de la stomac la 
cap şi afectează, într-un chip ce nouă ne scapă, creierul şi gândul nostru. 


Alcoolul trece deci, fără să ne dăm seama, de la stomac în sânge 
provocând o înfierbântare sau, ceea ce este acelaşi lucru, supune sângele 


la o unire fizică cu căldura, substanță cvasimaterială şi volatilă, 
supunând trupul şi sufletul influenţei lui. Subtanţele gazoase au 
proprietatea de a pătrunde în materiile dure şi în alte gaze, şi să le 
traverseze. Astfel razele soarelui traversează aerul, şi toate gazele 
cunoscute pe pământ, traversează apa, traversează sticla. Energia 
calorică pătrunde uşor prin fier, şi prin toate materialele, provocând în 
ele o schimbare; trece prin gaze şi prin lumină. Aerul trece prin copaci, 
dar nu prin sticlă. Vaporii de apă, şi de diverse substanţe, străbat aerul. 


Sfântul Macarie cel Mare zice: “De atunci de când, ca urmare a 
încălcării de către primul om a poruncii lui Dumnezeu, răul a intrat în 
om, diavolul are liberă trecere pentru a vorbi cu sufletul lui, aşa cum un 
om vorbeşte cu alt om, şi pentru a lăsa în inima sa tot ce-i vătămător.” 


Diavolul vorbeşte cu omul fără de glas, dar se foloseşte de “cuvinte”; 
gândurile sunt ca nişte “cuvinte” care nu sunt purtate de glas, nici 
îmbrăcate în sunete prin care omul le poate transmite. Tot în Omilia a Il- 
a, Sfântul Macarie cel Mare zice: “Diavolul lucrează cu atâta viclenie 
încât ni se pare că tot răul se naşte în sufletul nostru de la sine, şi nu sub 
influenţa spiritului străin care, împlinindu-l totalmente, se străduieşte să 
rămână ascuns”. 


Semnele concrete că spiritul căzut s-a apropiat de noi şi acționează 
asupra noastră sunt: rapida apariţie în noi a gândurilor şi închipuirilor, a 
simțămintelor şi senzaţiilor deşarte şi păcătoase, îngreuierea trupului şi 
intensificarea nevoilor animalice, împietrirea inimii, aroganţa, gândurile 
de slavă deşartă, respingerea pocăinţei, uitarea de moarte, plictiseala, 
deosebita preocupare de grijile pământeşti. Apropierea de noi a 
spiritului căzut este întotdeauna însoțită de o senzaţie de nelinişte, de 
confuzie şi de neorânduială. 


Gândurile care vin de la diavoli, spune Varsanufie cel Mare, sunt mai 
întâi pline de tulburare şi de tristeţe şi travestindu-se atrag cu dibăcie 
sufletul să le urmeze; vrăjmaşii se îmbracă în piele de oaie, sugerându- 
ne gânduri care în aparenţă sunt drepte şi adevărate, dar în fond ei sunt 
lupi răpitori (Matei 7, 15), înşelând inimile cele fără de răutate (Romani 
16,18), prezentându-le lucrurile rele şi vătămătoare ca fiind bune. Toţi 


marii dascăli ai monahismului tratează acest subiect într-o manieră 
asemănătoare. 


Impotriva călugărilor care rezistă cu bărbăţie în această luptă nevăzută, 
la un moment dat spiritele căzute intră în luptă deschisă. Lucrul acesta 
însă are loc cu îngăduinţa lui Dumnezeu care face totul pentru binele 
nostru. Cum ele sunt creaturi spirituale, fără carne şi oase (Luca 24, 39), 
iau Chipul diverselor sălbăticiuni fioroase, animalelor domestice, 
târâtoarelor şi insectelor de tot felul, şi se străduiesc să-l înfricoşeze pe 
călugăr, să-l tulbure şi să-i inspire o părere foarte bună despre sine 
însuşi. Ele se străduiesc să-l arunce în această stare dezastroasă, ce s-ar 
putea numi nălucire drăcească, şi încearcă chiar să deturneze în favoarea 
lor adoraţia ce 1 se cuvine numai lui Dumnezeu. 


O smerită încredințare voi lui Dumnezeu, dispoziţia de a răbda toate 
necazurile îngăduite de Dumnezeu, un refuz hotărât de a adăuga ceva 
credinţei şi de a da atenţie cuvintelor, lucrărilor şi arătărilor provocate 
de spiritele căzute, fac să eşueze toate tentativele lor. Dimpotrivă, când 
li se dă atenţie şi când te încrezi în diavoli, consecinţele sunt nebănuite. 
O asemenea atenţie şi încredere provoacă întotdeauna foarte mari 
necazuri călugărului, şi uneori îl duc la pierzare. 


Când un călugăr luptă corect împotriva spiritelor, este foarte câştigat 
sufleteşte şi face progrese remarcabile. Sfântul Macarie cel Mare zice: 
“Pentru cei ce sunt prunci din punct de vedere duhovnicesc, stăpânitorul 
lumii acesteia este un băț ce-i pedepseşte şi un bici care-i răneşte. Dar, 
cum am spus înainte, încercările şi ispitele le aduc o cinste şi o slavă 
deosebită. Căci ajung la desăvârşire după ce au trecut prin mari şi grele 
suferinţe... Fiind robul şi creatura lui Dumnezeu, diavolul nu te poate 
ispiti cât ar dori, nici chinui cât ar vrea, ci doar atât cât îi îngăduie 
Dumnezeu. Căci Dumnezeu ştie tot ceea ce ne priveşte pe fiecare dintre 
noi şi care ne sunt puterile, îngăduind să fim ispitiți proporţional cu 
acestea”. 


Cel ce are o credinţă vie în Dumnezeu, şi 1 se încredințează Lui 
renunțând la sine însuşi, nu se tulbură în focul tuturor încercărilor 
provocate de spiritele răului, şi nu vede în acestea decât instrumente 


oarbe ale providenţei divine: când vin să-l ispitească, se încredinţează 
voii lui Dumnezeu, neacordându-le nici cea mai mică atenţie, 
încredințarea în voia lui Dumnezeu este un adăpost liniştit şi cu tihnă, 
oricare ar fi încercările şi suferinţele. 


Capitolul XLIV. 


PRIMUL MOD DE A LUPTA ÎMPOTRIVA ÎNGERILOR CĂZUȚI 


In capitolul anterior am expus într-un fel foarte limpede cum luptă 
spiritele căzute împotriva oamenilor. De aceste precizări au nevoie mai 
ales călugării înaintați pe calea vieţii ascetice şi care sunt în măsură să le 
înţeleagă. Acum ne propunem să expunem felul în care începătorii 
trebuie să lupte împotriva spiritelor, fel care le este accesibil aproape 
numai prin practică. 


Pentru un novice metoda de a lupta împotriva unui diavol nevăzut, dar 
pe care-l poate sesiza cu mintea în gânduri şi imaginaţii, constă în 
respingerea imediată a gândurilor şi imaginaţiilor păcătoase, fără a 
angaja nici o conversaţie sau dialog cu ele şi fără a le acorda nici cea 
mai mică atenţie, în felul acesta gândurile şi imaginaţiile n-au timp să se 
imprime în minte, nici să fie asimilate de către aceasta. Dacă monahul 
are o oarecare experienţă duhovnicească şi dacă a făcut un oarecare 
progres, la început acţioneză asupra lui mai ales gânduri vagi aducind 
doar o chemare la păcat; dacă mintea angajează o discuţie cu gândurile 
ce i-au venit, apare o imagine păcătoasă ce întăreşte gândurile. 


La un începător al cărui trup şi sânge sunt foarte aprinse, gândul şi 
imaginația apar simultan. Dacă acesta nu reacţionează imediat, ci le 
acordă, chiar şi pentru un moment, atenţie şi angajează un dialog cu ele, 
chiar dacă i se pare că nu le aprobă şi le contrazice, cu siguranţă că 
acestea îl vor birui. Călugării cei mai experimentați, chiar dacă au o sută 
de ani de nevoinţă, nu sunt versaţi cum sunt îngerii căzuţi, ce au mii de 
ani de experienţă. Ce şansă de biruinţă poate avea, în lupta cu îngerul 
căzut, un călugăr începător şi naiv care nu ştie din experienţă că diavolul 


există? Pentru un călugăr începător o confruntare cu acesta va duce la o 
cădere sigură. 


Strămoaşa noastră, Eva, cu toată starea ei de nevinovăție şi sfinţenie, 
intrând în dialog cu şarpele, a fost determinată de viclenia acestuia să 
calce porunca lui Dumnezeu şi să cadă (Facere 3). Ea n-ar fi trebuit să 
angajeze un dialog cu şarpele atotviclean. N-ar fi trebuit să discute 
valabilitatea poruncii lui Dumnezeu. Dar neavând cunoştinţă despre 
răutatea şi şiretenia diavolului, ea a fost sedusă uşor de sfatul ucigaş 
ascuns sub masca bunei intenții: la o asemenea tragedie se expun 
călugării fără experienţă. “Sufletul nostru, spune Sfântul Isihie al 
Ierusalimului, fiind simplu şi bun — căci aşa a fost creat de către bunul 
său Stăpân — se desfătează cu imaginile ce i le aduce diavolul. Odată 
sedus el se afundă în răul ce i se prezintă sub chipul binelui, şi-şi uneşte 
propriile sale gânduri şi închipuiri cu sugestiile diavoleşti”. 


Toţi părinţii sunt unanim de acord când spun că un călugăr începător 
trebuie să respingă gândurile şi imaginaţiile păcătoase de la apariţia lor, 
fără a intra în contradicţie şi în dialog cu ele. în special trebuie făcut aşa 
faţă de gândurile şi imaginaţiile sexuale. Pentru a respinge gândurile şi 
imaginaţiile păcătoase, Părinţii propun două mijloace: 1. Mărturisirea 
imediată a gândurilor şi imaginaţiilor părintelui duhovnic; 2. Intoarcerea 
imediată înspre Dumnezeu cu o rugăciune fierbinte prin care să-l ceară 
să-l împrăştie pe nevăzuţii vrăjmaşi. 


Sfântul loan Casian zice: “Supraveghează întotdeauna capul şarpelui, 
adică prima manifestare a gândurilor, şi mărturiseşte-te imediat 
părintelui tău duhovnic. Vei învăţa astfel să nimiceşti lucrătura lor 
primejdioasă dacă le vei mărturisi pe toate, fără excepţie, părintelui tău 
duhovnic”. 


Acest mod de a combate gândurile şi imaginaţiile diavoleşti era comun 
tuturor călugărilor începători în epoca de înflorire a monahismului. 
Novicii care se găseau mereu în jurul părintelui duhovnicesc, îşi 
mărturiseau imediat gândurile, cum se vede şi din viaţa Sfântului 
Dositei; în ce-i privea pe ucenicii care veneau la părintele duhovnicesc 
la un moment precis stabilit pentru a-şi mărturisi gândurile, o făceau o 


dată pe zi seara, aşa cum se vede în “Scara” Sfântului loan, sau în 
scrierile altor asceţi. Mărturisirea gândurilor şi formarea duhovnicească 
sub forma sfaturilor primite de la un povăţuitor purtător de duh, era 
considerată de către călugării de altădată ca o condiţie indispensabilă 
pentru mântuire. 


Avva Dorotei zice: “Eu nu cunosc o altă cădere pentru un călugăr decât 
aceea ce are loc când el se încrede în propria-i inimă. Unii spun că omul 
cade dintr-o pricină sau alta; eu afirm, cum am mai spus, că nu ştiu o 
altă cădere decât aceea ce rezultă din urmarea propriei tale voințe. Ai 
văzut pe cineva căzând? Să ştii că a urmat propriei sale voințe. Nimic 
nu-i mai periculos, nimic nu-i mai vătămător decât acest lucru. 
Dumnezeu m-a păzit şi m-am temut întotdeauna de acest dezastru.” 


Poveţele unui părinte purtător de duh îl conduc pe novice pe calea 
poruncilor evanghelice, şi nimic nu-l desparte de rău şi de diavolul, 
izvorul răului, ca o constantă şi sinceră mărturisire a păcatului. O 
asemenea spovedanie stabileşte între om şi demon o vrăjmăşie statornică 
şi mântuitoare. Distrugând duplicitatea sau nehotărârea de a alege între 
iubirea lui Dumnezeu şi iubirea păcatului, spovedania îi insuflă o forță 
extraordinară pentru buna orientare, şi-l face să progreseze rapid, lucru 
de care ne putem convinge din nou din viaţa Sfântului Dositei. 


Călugării care, neavând un duhovnic, nu pot lupta împotriva păcatului 
printr-o deasă mărturisire a gândurilor păcătoase, să lupte printr-o 
rugăciune fierbinte şi stăruitoare, cum a fost de pildă cazul Măriei 
Egipteanca. Lupta cu arma rugăciunii, împotriva gândurilor, trebuie să 
fie neîndurătoare, fără nici o conversaţie prealabilă cu ele, şi cu atât mai 
mult fără nici o îndulcire din ele. Imediat ce simţi că se apropie 
vrăjmaşul, pune-te la rugăciune, pleacă-ţi genunchii, ridică-ţi mâinile la 
cer sau proşterne-te la pământ. Vrăjmaşul surprins de o astfel de 
rugăciune, nu va putea rezista: nu va întârzia să se obişnuiască cu fuga. 


De neapărată trebuinţă este înlăturarea duplicităţii, adică ezitarea între 
dragostea faţă de Dumnezeu şi dragostea față de păcat. Procedând aşa ne 
vom păstra şi ne vom întări ataşamentul şi râvna pentru Dumnezeu care 
la rândul lor, vor atrage asupra noastră mila Lui. “Dacă ţinem tot timpul 


sabia în mână, a spus avva Pimen cel Mare, Dumnezeu va fi mereu cu 
noi; dacă noi suntem curajoşi, EI ne va arăta mila Sa”. Avem un model 
remarcabil de luptă împotriva gândurilor, prin rugăciune, pe Măria 
Egipteanca. 


Sfântul Isaac Sirul zice: “Dacă cineva nu se apucă să contrazică 
gândurile pe care vrăjmaşul le seamănă cu viclenie în noi, ci întrerupe 
scurt dialogul cu ele printr-o rugăciune adresată lui Dumnezeu, este 
semn că mintea lui a dobândit înţelepciunea care vine din har, şi că o 
înţelegere exactă a situaţiei îl fereşte de o muncă grea şi inutilă. Şi 
luând-o pe scurtătură, scapă de o lungă rătăcire pe drumuri ocolite. N- 
avem mereu puterea de a contrazice şi de a birui, gândurile ce ne 
asaltează; în cele mai multe cazuri suntem răniți de ele, şi ne trebuie 
mult timp pentru a ne tămădui. Te iei la duel cu inamici antrenați mii de 
ani. Stând de vorbă cu ei le oferi posibilitatea să-şi urzească bine 
planurile şi de a-ți da o lovitură care va face inutilă înţelepciunea şi 
isteţimea ta. Şi chiar dacă vei câştiga, mintea îţi va rămâne întinată de 
gândurile pe care ţi le-au adus şi putoarea lor te va urmări încă multă 
vreme. Dacă, dimpotrivă, tu vei recurge la prima metodă, vei rămâne la 
adăpost faţă de gânduri şi de urmele pe care le lasă în urma lor. Nu 
există alt ajutor decât cel ce vine de la Dumnezeu”. 


In mod special trebuie să fugi de dialogul şi controversele mintale cu 
gândurile pătimaşe. Nevoitorul se lasă antrenat cea mai mare parte a 
timpului în astfel de controverse presupunând, din păcate, că aceste 
gânduri şi imaginaţii apar de la ele însele în sufletul său şi că le poate 
stăpâni autoconvingându-se într-un mod raţional; din pricina lipsei de 
experiență nu-şi dă seama că este vorba de un drac care se angajează 
bucuros în dialog şi-n controversă cu noi, ştiind cu certitudine că 
gândurile şi imaginaţiile erotice găsesc un loc agreabil în sufletul unui 
începător, că acestea vor trezi şi vor înteţi senzualitatea care trăieşte în 
el. Diavolul ne atrage într-un dialog şi într-o cotroversă, când 
prefacându-se că pleacă, când atacând din nou, convins fiind că va 
repurta asupra noastră o victorie decisivă. 


Sfântul loan Scărarul zice: “Nu voi să răstorni pe dracul curviei cu 
dovezi şi cu cuvinte de împotrivire, pentru că acela, are bune temeiuri, 


ca unul ce se luptă cu noi în chip firesc (Scara XV, 19). Cel ce voieşte 
să-şi biruiască trupul său să se războiască din puterea sa proprie, în 
zadar aleargă. Căci de nu va dărâma Domnul casa trupului şi nu va zidi 
casa sufletului în zadar posteşte şi priveghează cel ce voieşte să o 
dărâme (Ibidem, 20). Pune înaintea Domnului slăbiciunile firii tale, 
cunoscând neputința ta, şi vei lua darul neprihănirii pe nesimţite 
(Ibidem, 21). Dar şi acest drac ţine seama, cu mult mai mult decât 
ceilalți, de vremi. Căci ticălosul încearcă să ne războiască mai ales 
atunci când nu putem să ne rugăm şi trupeşte împotriva lui” (Ibidem, 
75). 


“Celor ce n-au dobândit încă adevărata rugăciune a inimii, mult le ajută 
chinuirea din rugăciunea trupească, adică ridicarea mâinilor, lovirea 
pieptului, privirea curată la cer, zgomotul suspinelor, plecarea 
necontenită a genunchilor. Deoarece nu le putem face pe acestea când 
sunt şi alții de faţă, de aceea tocmai atunci ne războiesc mai ales dracii. 
Dar şi când nu avem tăria să ne împotrivim vrăjmaşilor noştri cu 
vigoarea minţii şi cu puterea nevăzută a rugăciunii, ne supunem în chip 
necesar lor. Tu însă fugi repede, de este cu putință. Ascunde-te şi fă-te 
necunoscut. Priveşte în sus cu ochiul sufletului, de este cu putinţă. Iar de 
nu, măcar cu cel din afară. Răstignește-ţi mâinile în chip nemișcat, ca şi 
prin înfăţişare să ruşinezi pe Amalic şi să biruieşti. Strigă către Cel ce te 
poate mântui, nu cu cuvinte iscusite, ci cu cuvinte smerite, începe 
înainte de toate cu: “Miluieşte-mă, că neputincios sunt. Atunci vei 
cunoaşte cu fapta puterea Celui Prea Inalt şi vei izgoni în chip nevăzut 
pe cei nevăzuţi, prin ajutor nevăzut. Cel ce s-a obişnuit să se roage astfel 
va putea izgoni repede chiar şi numai cu sufletul pe vrăjmaş. Căci al 
doilea lucru este darul dat de Dumnezeu lucrătorilor celui dintâi. Şi pe 
drept cuvânt” (Ibidem, 75). 


“Când ne întindem pe aşternut, atuncea să ne trezim. Pentru că atunci 
luptă mintea cu dracii fără de trup. Şi dacă se va afla iubitoare de 
plăcere, se va face trădătoare din plăcere. Aducerea aminte de moarte să 
se culce cu tine şi să se scoale cu tine; şi tot aşa rugăciunea de un singur 
gând a lui lisus. Căci nu vei afla alte ajutoare ca acestea în somn” 
(Ibidem 49, 50). 


Dracul desfrânării îi atacă fără ruşine chiar pe bărbații sfinți şi purtători 
de duh, cum se vede din vieţile sfinților Macarie Alexandrinul, Pahomie 
cel Mare şi alți slujitori ai lui Dumnezeu. Chiar şi sfinților bărbaţi 
rugăciunea nu le era întotdeauna suficientă, pentru a rezista acestui 
vrăjmaş care-şi găseşte aliat în firea noastră căzută, ci trebuiau să 
apeleze şi la nevoinţa trupească, să însoţească rugăciunea inimii cu 
participarea trupului, înfrânându-l pe acesta cu eforturi până la epuizare. 


Impotriva unor călugări care au dus o viaţă foarte atentă şi care şi-au 
păstrat curăția trupească, dracul desfrânării se dezlănţuie cu o furie 
cumplită. Se înfăţişează călugărului tânăr, dezorientat de sfatul unui 
bătrân lipsit de experienţă, cum ne relatează Sf. loan Casian în 
convorbirea sa despre dreapta judecată. Sfântul Pimen cel Mare zice: 
“Precum un scutier regal stă totdeauna pregătit alături de rege, aşa 
sufletul trebuie să fie mereu pregătit împotriva dracului desfrânăriu”. Din 
acest motiv călugării ispitiţi de patimi puternice trebuie să fie mereu in 
gardă, pregătiți pentru a rezista; chiar atunci când se culcă pentru a se 
odihni şi a dormi, nu-şi leapădă îmbrăcămintea şi centura, ca şi cum ar fi 
înarmaţi; şi, într-adevăr, ei sunt înarmaţi cu privegherea şi cu zelul de a 
se ridica imediat pentru a-l răpune pe vrăjmaşul ce apare, lată de ce la 
unele mânăstiri din Muntele Athos se păstrează vechiul obicei ca 
vieţuitorii să doarmă complet îmbrăcaţi. Acest obicei se întemeiază pe 
Sfânta Evanghelie (Luca 12, 35-38). 


Să ştii, călugăr credincios, că atunci când se apropie satan de tine cu 
ispitele lui, Domnul tău omniprezent este şi El lângă tine, că El te 
priveşte, cercetează mintea şi inima ta, şi aşteaptă să vadă cum vei 
termina lupta, rămânând credincios Domnului tău sau trădându-L? 
Mărturisindu-ţi dragostea față de El şi intrând în comuniune cu El, sau 
mărturisindu-ţi dragostea faţă de satan şi intrând în comuniune cu el? 
Orice înfruntare cu vrăşmaşul cel nevăzut se termină inevitabil prin 
aceste două alternative. Monahismul adevărat este un martiriu nevăzut; 
viața călugărului este un şir neîntrerupt de lupte şi de suferințe; 
biruitorul dobândeşte viaţa veşnică, devine mireasa Duhului Sfânt. 
Dumnezeu îngăduie ca monahul, căruia doreşte să-i dăruiască cunoştinţe 
duhovniceşti şi daruri duhovniceşti, să susţină lupte puternice. “Cel ce 
va birui va moşteni acestea, şi-i voi fi lui Dumnezeu şi el îmi va fi Mie 


fiu” (Apocalipsa 21, 7), zice Scriptura. Aşa că să nu ne lăsăm 
descurajaţi! 


Capitolul XLV. 
AL DOILEA MOD DE A LUPTA ÎMPOTRIVA ÎNGERILOR CĂZUȚI 


Intemeindu-se pe învățătura Sfântului Isaac Sirul, Sfântul Nil Sorski 
propune următoarea metodă pentru a lupta împotriva gândurilor 
păcătoase, atunci când ele nu sunt prea puternice şi pot fi biruite prin 
acest mijloc. Această metodă constă în a transforma gândurile rele în 
gânduri bune şi în a converti, dacă putem spune aşa, patimile în virtuți. 
De exemplu, dacă ne vine un gând de mânie sau de pizmă, este bine să 
ne amintim de blândeţe şi iertare, de poruncile Mântuitorului care 
interzice categoric mânia şi resentimentele. Dacă ne vine un gând şi un 
simțământ de tristeţe, este bine să ne reamintim de puterea credinţei şi 
de cuvintele Domnului care ne interzice să ne lăsăm cuprinși de frică şi 
de tristeţe, asigurându-ne prin promisiunea Sa că nici un fir de păr nu 
cade fără voia Sa, şi că nimic nu ni se poate întâmpla fără îngăduinţa lui 
Dumnezeu. 


Sfântul Varsanufie cel Mare scrie: “Părinţii au spus că dacă dracii îţi 
atrag gândul înspre desfrânare, adu-i aminte de curăţie, dacă atrag înspre 
lăcomie, adu-i aminte de post. Fă aşa şi cu alte patimi”. Procedează aşa 
şi cu zgârcenia, şi cu slava deşartă şi cu alte gânduri şi imaginaţii 
păcătoase. Această metodă, repetăm, este utilă atunci când eficacitatea 
ei se arată suficientă; ea ne-a fost indicată de către Domnul însuşi (Matei 
4, 3-4; 4, 6-7). 


Dar atunci când patimile se dezlănțuie, când mintea se întunecă în faţa 
puhoiului de ispite, când gândurile te asaltează cu persistență în furie; 
atunci când nu numai gânduri de desfrânare, ci şi de mânie, de tristete, 
de plictiseală, de disperare, în rezumat, toate gândurile păcătoase te 


cuprind, mijlocul cel mai sigur de luptă este rugăciunea la care participă 
şi trupul, însuşi Domnul Hristos ne dă acest exemplu şi ni-l recomandă. 
In grădina Ghetsimani, cuprins de durerile morţii, Mântuitorul lumii îşi 
pleacă genunchii, cade cu faţa la pământ şi Se roagă. Iar ucenicilor care 
nu înțelegeau marea încercare ce se apropie le zice: “Privegheaţi şi vă 

rugaţi, ca să nu intraţi în ispită” (Matei 26, 41). 
Capitolul XLVI. 
DESPRE SEMNIFICAȚIA VISURILOR 


Demonii se folosesc de visuri pentru a tulbura sufletul omului şi a-l 
întuneca; pe de altă parte, călugării fără experienţă se chinuiesc ei înşişi 
dând importanţă visurilor. De aceea este foarte important să precizăm, 
pentru omul a cărui fire n-a fost reînnoită de Duhul Sfânt, semnificaţia 
visurilor. 


Dumnezeu a conceput în aşa fel starea de somn încât acesta pe de-a- 
întregul să se afle în repaus total. Acest repaus este atât de profund încât 
omul nu mai are conştiinţa propriei sale existenţe şi intră într-o stare de 
uitare, în timpul somnului orice activitate legată de un efort conştient, 
aflat sub controlul rațiunii, se întrerupe; îşi continuă activitatea doar 
acțiunile vitale care nu pot fi întrerupte. Circulaţia sângelui continuă, 
stomacul digeră mâncarea, plămânii asigură respiraţia, pielea permite 
transpirația; în suflet ideile, imaginaţiile şi simţămintele continuă să se 
multiplice, dar nu sub controlul rațiunii şi voinţei, ci sub influenţa zonei 
inconștiente a firii noastre. Visul este o convergenţă a acestor imagini 
amestecate cu ideile şi sentimentele ce le corespund. 


El este adesea ciudat pentru că nu aparține sferei imaginaţiilor şi 
reflecțiilor voite şi intenţionate ale omului, ci apare spontan şi obscur în 
acord cu o lege şi o existenţă a firii noastre. Dintr-un vis se desprinde 
uneori o vagă impresie de reflecții şi de imaginaţii voite, pe când de alte 
daţi este rezultatul unei dispoziţii particulare a sufletului. Aşa că în sine, 
un vis nu poate avea aici o semnificaţie. Este ridicol şi ilogic, cum fac 
mulţi, a căuta în divagaţiile visurilor o prezicere pentru viitor referitoare 


la tine sau la alte persoane, sau o altă semnificaţie. Cum ar putea exista 
ceea ce nu are o cauză? 


Dracii, care au acces în sufletul nostru când suntem trezi, îl au şi când 
dormim. Și atunci ne ispitesc amestecându-şi propriile imagini cu ale 
noastre. Mai mult, când remarcă faptul că noi suntem atenţi la visuri, se 
străduiesc să le facă interesante, să stârnească în noi o curiozitate 
amplificată de ei şi să ne ducă încetul cu încetul la starea de a ne încrede 
în ei. O asemenea încredere este însoţită întotdeauna de autosuficienţă; 
aceasta ne deformează părerea pe care o avem despre noi înşine, şi aşa 
toată activitatea noastră este falsă: este exact ce le trebuie dracilor! Când 
această părere de sine este bine înrădăcinată, dracii încep să ni se arate 
sub chip de îngeri de lumină, de mucenici, de călugări sfinți, ba chiar 
sub chipul Mântuitorului şi a Maicii Domnului. Laudă felul nostru de a 
trăi, ne promit cununa cerească şi aşa ne duc până pe culmea părerii de 
sine şi a mândriei. O asemenea culme este în acelaşi timp şi o prăpastie 
a pierzării. 


Trebuie să ne fie foarte limpede că în starea noastră, de oameni 
nereînnoiţi încă prin har, nu suntem vrednici de a avea altfel de vise 
decât cele produse de divagaţiunile sufletului nostru sau de viclenia 
dracilor. Aşa cum, treji fiind, gândurile şi imaginaţiile răsar fără încetare 
din firea noastră căzută, sau ne sunt sugerate de către draci, tot aşa, în 
timpul somnului, nu vedem în vise decât ceea ce produce firea noastră 
căzută sau dracii. Aşa cum în timp ce suntem treji mângâierea ne vine 
din smerita înduioşare a inimii, conştientă de păcătoşenia noastră, din 
aducerea aminte de moarte şi de judecată, la fel în timpul somnului, se 
întâmplă uneori, foarte rar şi în caz de extremă necesitate, ca îngerii lui 
Dumnezeu să ne sugereze moartea noastră, chinurile iadului, sau dreapta 
Judecată ce ne aşteaptă. 


Asemenea visuri trezesc în noi frica de Dumnezeu, smerita înduioşare a 
inimii care ne fac să ne plângem pe noi înşine. Dar aceste visuri sunt 
acordate foarte rar asceţilor, sau chiar păcătoşilor notorii şi împietriți, 
printr-o prevenire tainică şi specială a lui Dumnezeu. Astfel de vise ne 
sunt foarte rar acordate, nu pentru că harul dumnezeiesc ar fi zgârcit cu 
noi, ci pentru că tot ceea ce ni se întâmplă în afara ordinii comune ne 


duce la părere de sine şi slăbeşte în noi smerenia, fundamentală pentru 
mântuirea noastră. Voia lui Dumnezeu, a cărui împlinire îl duce pe om 
la mântuire, este exprimată în Evanghelie cu atâta claritate, putere şi 
precizie încât este de prisos şi inutil a face excepţii de la calea comună 
ce duce la mântuire. 


Celui care a cerut învierea unui mort ca să meargă la fraţii săi şi să-i 
înveţe să părăsească calea cea largă şi să o ia pe cea strâmtă i s-a spus: 
“Au pe Moise şi pe prooroci; să asculte de e1”, lar când cel ce cerea a 
replicat: “Nu, părinte Avraam, ci, dacă cineva dintre morţi se va duce la 
ei, se vor pocăr”, 1 s-a replicat: “Dacă nu de Moise şi de prooroci, nu vor 
crede nici dacă ar învia cineva dintre morți” (Luca 16, 29-31). 


Experienţa a arătat că, adesea, cei ce au beneficiat în timpul somnului de 
o viziune a judecății de apoi şi a altor necazuri de dincolo de moarte, 
sunt marcați pentru un oarecare timp, iar apoi revin la viaţa lor 
obişnuită; alții, dimpotrivă neavând nici o viziune, dar cercetând cu grijă 
Legea lui Dumnezeu, au ajuns la frica de Dumnezeu, au făcut progrese 
duhovniceşti şi, cu bucuria ce te încearcă atunci când eşti 
“incunoştințţat” de mântuirea ta, au trecut din această vale a plângeri în 
lumea fericirii veşnice. 


Asupra rolului jucat de draci în visele călugărilor, Sfântul Ioan Scărarul 
se exprimă în felul următor: “Atunci când pentru a-L urma pe Domnul 
ne lăsăm casa şi pe cei apropiaţi şi acceptăm, prin dragostea lui 
Dumnezeu, condiția de pelerini, dracii, pentru a se răzbuna, încearcă să 
ne tulbure prin vise, arătându-ne pe cei dragi plângând, sau fiind în gura 
morții, fiind în strâmtorare sau suferind din pricina noastră tot felul de 
necazuri. Cel care acordă crezare visurilor sale este asemenea celui ce 
vrea să-şi prindă umbra”. 


“Dracii slavei deşarte sunt în visuri prooroci: prezicându-ne viitorul, 
dacă prezicerile se realizează, ştiu că noi vom fi uimiţi şi că ne vom 
crede foarte aproape de darul preştiinţei, căzând în mândrie. Dracul este 
adesea prooroc pentru cei ce se încred în el; dar pentru cei ce-l urăsc 
este întotdeauna un mincinos. Fiind spirit, vede ce se întâmplă în spațiul 
ceresc şi le aduce la cunoştinţă, în timpul somnului celor smintiţi. Dracii 


nu ştiu nimic despre viitor prin preştiință: dacă ar şti atunci vrăjitorii, de 
asemenea, ne-ar putea prezice moartea”. 


“Dracii se prefac în îngeri de lumină, luând chip de martiri şi, în visurile 
noastre, ne dau impresia că suntem în comuniune cu ei; iar când ne 
trezim, ne aruncă într-o bucurie şi exaltare periculoasă. Lucrul acesta 
este un semn pentru tine că este vorba de o nălucire drăcească. Sfinţii 
îngeri, dimpotrivă ne arată chinurile, judecata, moartea, lucruri care ne 
umplu de frică şi ne fac să plângem când ne trezim”. 


“Dacă începem să ne supunem dracilor în timpul somnului, ne vor 
păcăli şi când suntem treji. Cel ce se încrede în vise n-are deloc 
experienţă; iar cel ce nu dă atenţie niciodată visurilor este cu adevărat 
înţelept. Nu crede decât visurile care-ţi prezic chinurile şi judecata; dar 
dacă din cauza acestora cazi în disperare, să ştii că şi aceste vise vin de 
la diavoli”. 


Sfântul loan Casian ne povesteşte de un călugăr originar din 
Mesopotamia, care ducea o viaţă foarte singuratică şi ascetică, dar care a 
căzut în ispita visurilor drăceşti. Văzând că acest călugăr dă puţină 
atenție sporirii duhovniceşti, dar că acordă mare importanţă ascezei 
trupeşti pentru care avea o deosebită preţuire, şi implicit pentru sine 
însuşi, dracii au început să-i aducă vise care, printr-o viclenie cu 
adevărat drăcească, se realizau prin fapte. Atunci când încrederea 
călugărului în visele sale, şi în sine însuşi, era bine întărită, diavolul i-a 
prezentat un vis deosebit: un evreu în fericirea raiului şi un creştin în 
chinurile iadului. Atunci diavolul, sub chip de înger, l-a sfătuit pe 
călugăr să treacă la iudaism, pentru a se putea bucura de fericirea 
evreilor; lucru pe care călugărul l-a făcut fără nici o ezitare. 


Cele spuse sunt suficiente pentru a-i convinge pe contemporanii noştri 
că nu-i deloc înţelept să ne încredem în vise şi că din această încredere 
pot rezulta necazuri mari. Pornind de la o simplă atenţie ce o dai viselor, 
cu siguranţă vei sfârşi cu ele strecurate în suflet. De aceea nu-i îngăduit 
să facem o analiză a viselor. 


Firea reînnoită prin Sfântul Duh ne face să înţelegem că firea căzută 
zace în starea ei de cădere. Omul reînnoit este călăuzit de Sfântul Duh, 


“Harul Sfântului Duh l-a iluminat, zice Sfântul Macarie cel Mare, şi s-a 
statornicit în profunzimea minţii lui. Atât când e treaz, cât şi când 
doarme, acesta rămâne întru Domnul, înafară de păcat, înafară de 
gânduri şi imaginațţii pământeşti şi trupeşti. Gândurile şi imaginaţiile lor, 
care în timpul somnului scapă raţiunii şi voinţei, şi care în cazul altor 
oameni sunt în mod inconştient elaborate de fire, în el iau naştere sub 
mişcarea Duhului; visurile unui asemenea om îmbracă semnificaţie 
duhovnicească, Aşa dreptul losif în timpul somnului a fost înștiințat 
despre taina întrupăru lui Hristos, Cuvântul lui Dumnezeu; printr-un vis 
a primit poruncă să fugă în Egipt şi apoi să revină (Matei 1 şi 2). 


Visurile trimise de către Dumnezeu poartă în ele însele o irezistibilă 
evidenţă a adevărului. Această certitudine este sesizată de către sfinții 
lui Dumnezeu, dar este insesizabilă pentru cei ce încă se află în lupta cu 
patimile. 


Capitolul XLVII. 


LEGĂTURA CE LE UNEŞTE PE VIRTUŢI ÎNTRE ELE 


Este neapărată nevoie să ştim un lucru: toate gândurile bune şi virtuțile 
au între ele o strânsă legătură; la fel şi gândurile rele, imaginaţiile 
păcătoase, păcatele şi patimile sunt strâns legate între ele. In virtutea 
acestei afinități, dacă te supui de bunăvoie unui gând bun, te vei supune 
spontan şi altui gând bun; câştigarea unei virtuţi aduce în suflet şi altă 
virtute, apropiată şi inseparabilă de prima. Pe de altă parte dacă te supui 
de bunăvoie unui gând păcătos, acela te va duce fără de voie să te supui 
şi altui gând; dobândirea unei patimi păcătoase va atrage şi o alta ce-i 
este apropiată, înfăptuirea deliberată a unui păcat te va duce la căderea 
fără de voie în altul, născut de primul. Răul, spun Părinţii, nu suportă să 
rămână fără soţie în inimă. 


Să argumentăm acest lucru prin câteva exemple. Cel ce a înlăturat toată 
ura rămâne într-o smerită înduioşare a inimii; cel ce a renunţat să-l 
judece pe aproapele său începe în mod firesc să-şi vadă propriile păcate 
şi slăbiciuni, pe care nu le vedea atunci când îi judeca pe alţii. Cel ce-l 


laudă sau îl acoperă pe aproapele său, după porunca evanghelică, se 
simte dintr-o dată bine dispus şi faţă de sine însuşi. In urma sărăciei cu 
duhul, apare plânsul pentru tine însuţi; cel ce este sărac cu duhul şi care 
se plânge pe sine, în mod firesc devine blând. Cel care urăşte şi leapădă 
dreptatea firii căzute, are în mod natural foame şi sete după dreptatea lui 
Dumnezeu, pentru că omului nu-i convine să fie totalmente lipsit de 
dreptate. 


Dimpotrivă, cel ce-şi judecă semenul îl şi dispreţuieşte; cel ce-l 
dispreţuieşte cade în mândrie. Când îl dispreţuieşti pe altul şi ai o bună 
părere despre tine, ura faţă de semen apare. Ura şi pizma îţi împietresc 
inima, în omul cu inima împietrită înţelepciunea trupească începe să 
domine, stârnind patimile desfrânate, distrugând credinţa şi nădejdea în 
Dumnezeu, provocând zgârcenie şi slavă deşartă şi în sfârşit făcându-l 
pe om să uite totalmente de Dumnezeu şi să se despartă de El. 


Intemeindu-se pe această afinitate ce există între virtuți şi între păcate, 
Duhul Sfânt proclamă legea adevăratului slujitor al lui Dumnezeu: 
“Pentru aceasta spre toate poruncile Tale m-am îndreptat, toată calea 
nedreaptă am urât. De la toată calea cea rea mi-am oprit picioarele mele, 
ca să păzesc cuvintele Tale” (Ps.118, 128 şi 101). Calea nedreaptă 
cuprinde gândurile şi imaginaţiile păcătoase: prin acestea păcatul intră în 
suflet. 


Frate prea iubit, nu gândi că-ţi este îngăduit să dialoghezi cu gândurile şi 
să te desfătezi cu imaginaţiile, contrar la ce te învaţă Evanghelia. Un 
acord cu vrăjmaşii lui Hristos, o legătură cu ei, va duce la ruperea 
fidelității faţă de Domnul şi la umbrirea unităţii cu El: “Pentru că cine va 
păzi toată legea dar va greşi într-o singură poruncă, s-a făcut vinovat de 
toate poruncile” (lacov 2,10). Aşa cum călcând o singură poruncă a lui 
Dumnezeu, calci toată legea şi voia Lui, tot aşa împlinind un singur sfat 
al diavolului te duce la a împlini în general voia lui. Ascetul care 
împlineşte voia diavolului îşi pierde libertatea şi cade sub influenţa şi 
puterea spiritului căzut în măsura în care l-a primit. Păcatul de moarte îl 
aserveşte pe om complet diavolului şi rupe radical comuniunea lui cu 
Dumnezeu, atâta vreme cât nu se tămăduieşte prin pocăință. Când te laşi 
sedus de gânduri şi imaginaţii ruptura nu-i completă, dar totuşi ea se va 


produce. De aceea trebuie categoric să te abții de la orice gând şi 
imaginaţie care nu sunt în acord cu învăţătura Evangheliei; şi dacă te-ai 
lăsat antrenat de ele, trebuie imediat să te scapi prin pocăință. 


Ne rugăm frați prea iubiţi, să fiți atenţi la toate aceste lucruri. Cei ce le 
ignoră sau nu le acordă atenţie suficientă, vor suferi mari necazuri şi vor 
pierde calea desăvârşirii duhovniceşti. lată un exemplu. Păzindu-te cu 
grijă de gânduri şi imaginaţii desfrânate poţi considera fără nici o 
importanţă plăcerea gândurilor legate de avere şi de slavă deşartă. Ori 
legile vieţii duhovniceşti ne spun că gândurile şi imaginaţiile iubirii de 
avere şi de slavă deşartă sunt tot necurate şi desfrânate. Sunt aşa ca şi 
orice gânduri şi imaginaţii păcătoase care în legăturile omului cu 
Dumnezeu, îl întorc pe acesta de la iubirea lui Dumnezeu. După legile 
vieţii duhovniceşti, cel ce se desfâtează de gânduri şi imaginaţii de slavă 
deşartă şi de alte păcate, nu va scăpa niciodată de patima desfrânării, 
oricâte eforturi ar face să scape de ea. 


Sfântul Macarie cel Mare a zis: “Trebuie foarte bine protejat sufletul şi 
privegheat asupra lui cu toate mijloacele ca nu cumva să intre în contact 
cu gândurile rele şi păcătoase. Aşa cum un trup se poate contamina de la 
altul, aşa şi sufletul se corupe în contact cu gândurile rele; aceste 
gânduri nu provoacă doar un păcat sau altul, ci ele precipită răul sub 
toate formele sale, cum ar fi necredinţa, minciuna, mândria, mânia, 
invidia, pizma. Despre acestea este vorba atunci când se spune: “să ne 
curățim pe noi de toată întinarea trupului şi a duhului” (2 Cor.7, 1). Să 
ştii că în profunzimile tainice ale sufletului se ascunde corupția şi 
desfrânarea provocate de gândurile perverse”. 


Capitolul XLVIII. 


DESPRE ÎMPOTRIVIREA SUFLETELOR CĂZUTE FAŢĂ DE 
RUGACIUNE 


Spiritele căzute se opun cu violenţă la toate poruncile Evangheliei, dar 
în mod deosebit rugăciunii, ca şi maică a virtuților. Proorocul Zaharia l- 
a văzut “pe Iosua, marele preot, stând înaintea îngerului Domnului, şi pe 
Satana, stând la dreapta lui ca să-l învinuiască” (Zaharia 3, 1). La fel şi 


astăzi diavolul se ţine mereu aproape de fiecare slujitor al lui Dumnezeu 
cu intenția de a-l împrăştia şi de a-i pângări ofranda duhovnicească, de a 
nu-i îngădui să aducă jertfă, de a o întrerupe sau a o suprima total, 
“îngerii căzuţi sunt roşi de invidie faţă de noi, zice Sfântul Antonie cel 
Mare, şi nu încetează de a pune în lucrare toată răutate a lor pentru a ne 
împiedica să le ocupăm vechile lor tronuri din cer”. In mod deosebit 
“dracul este foarte invidios, spune Sfântul Nil Sinaitul, faţă de omul ce 
se roagă, şi recurge la toate viclenule imaginabile pentru a-l întrerupe”. 


Diavolul depune tot efortul pentru a ne împiedica de la rugăciune sau 
pentru a face rugăciunea nefolositoare şi seacă. Pentru acest spirit căzut 
din înălțimea cerului din pricina mândriei şi a răzvrătirui față de 
Dumnezeu, înveninat de o pizmă şi o ură implacabilă față de neamul 
omenesc, însetat de dorinţa de a-l face pe om să piară, preocupat zi şi 
noapte de a-l ruina, este de nesuportat ca să-l vadă pe om, ființă 
mizerabilă şi păcătoasă, intrând în dialog cu Dumnezeu însuşi şi 
reîntorcându-se marcat de pecetea milostivirii Sale, cu nădejdea de a 
moşteni cerul, cu speranţa de a-şi vedea însuşi trupul său stricăcios 
transfigurat în trup duhovnicesc. Această perspectivă nu o poate suferi 
spiritul condamnat pentru totdeauna să se târască şi să se tăvălească, ca 
într-o mlaştină rău mirositoare în gânduri şi simţăminte exclusiv 
trupeşti, materiale şi păcătoase, şi care, în sfârşit trebuie să fie aruncat în 
iad şi închis acolo pentru veşnicie. 


El turbă de mânie, acţionează cu viclenie şi făţărnicie, face crime şi 
nelegiuiri. Trebuie să fii prudent şi pus în gardă: numai în caz de 
extremă necesitate, când ascultarea o cere, poţi face altceva în timpul 
fixat pentru rugăciune. Frate preaiubit! Nu lăsa rugăciunea fără un motiv 
foarte serios. Cel ce neglijează rugăciunea, îşi neglijează mântuirea; cel 
ce părăseşte rugăciunea îşi pierde mântuirea. 


Un călugăr trebuie să fie foarte atent cum îşi organizează viaţa, căci 
vrăjmaşul încearcă să-l încercuiască din toate părțile cu vicleniile sale, 
să-l înşele, să-l seducă, să-l tulbure, să-l întoarcă de la calea arătată de 
poruncile evanghelice, să-l ducă la pieirea vremelnică şi veşnică. Când 
duci o viaţă atentă şi trează vei înţelege această prigoană înverşunată pe 
care vrăjmaşul o exercită împotriva noastră cu viclenie şi răutate. 


Vom remarca că tocmai în momentul când ar trebui să ne rugăm, 
vrăjmaşul ne aduce alte ocupaţii şi ne sugerează că acestea sunt foarte 
importante şi nu suferă amânare: în realitate singurul lucru important 
este ca monahul să se ancoreze în rugăciune, în acelaşi timp lucrăturile 
vrăjmaşului se întorc în avantajul nevoitorului vigilent: văzând mereu 
alături de sine pe un ucigaş înarmat cu un pumnal înfricoşător şi gata de 
a lovi, bietul călugăr neajutorat strigă fără încetare către Dumnezeu 
Atotputernicul cerându-l ajutor — şi îl primeşte. 


Când duhul rău nu reuşeşte să deturneze în favoarea sa timpul hărăzit 
pentru rugăciune, se străduieşte să-l fure şi să întineze rugăciunea. 
Pentru acest lucru se foloseşte de gânduri şi imaginaţii. Cea mai mare 
parte a timpului, travesteşte gândurile sub masca dreptăţii, pentru a le 
asigura puterea de pătrundere; imaginaţiilor le dă o formă foarte 
atrăgătoare. 


Rugăciunea este furată şi ruinată atunci când, în timp ce te rogi, mintea 
nu-i cu totul atentă la cuvintele rugăciunii, ci se lasă cuprinsă de gânduri 
şi imagini împrăştiate. 


Rugăciunea este întinată atunci când mintea se lasă distrasă de la 
rugăciune, fixându-şi atenția asupra gândurilor şi imaginaţiilor 
păcătoase sugerate de către vrăjmaşul. Atunci când îţi vin gânduri şi 
imaginaţii păcătoase nu le acorda nici o atenţie. De îndată ce mintea ta 
le sesizează, închide-o în cuvintele rugăciunii şi, printr-o rugăciune 
fierbinte şi atentă, imploră-L pe Dumnezeu să-i împrăştie pe vrăjmaşii 
tăi. 


Spiritul cel rău îşi organizează trupele cu o abilitate remarcabilă, în față 
se află gândurile îmbrăcate în haina adevărului şi dreptății şi imaginile 
pe care un ascet fără experienţă le poate socoti nu numai inofensive, de 
inspirație duhovnicească sau chiar arătări sfinte şi cereşti. După ce 
mintea le-a primit, şi şi-a pierdut libertatea, comandantul trupelor 
răufăcătoare aruncă în luptă imaginaţiile în mod voit păcătoase. “După 
gândurile nepătimaşe, zice Sf. Nil Sorski, vin gândurile pătimaşe: dacă 
le laşi pe primele să intre, le dai prilej şi celorlalte să forţeze intrarea”. 


După ce de bunăvoie mintea şi-a pierdut libertatea, de la prima întâlnire 
cu vrăjmaşii, rămâne dezarmată, slăbită, înlănţuită, nefiind în stare să 
depună cea mai mică rezistenţă în faţa vrăjmaşilor. Este repede învinsă 
şi n-are decât să se supună şi să rămână în robie. 


Când te rogi, trebuie neapărat să-ţi închizi mintea în cuvintele rugăciunii 
şi să înlături orice gânduri, fie bune, fie rele. Orice gând, oricum s-ar 
travesti, din moment ce ne distrage de la rugăciune, aparţine armatelor 
străine şi este trimis “ca să înfrunte pe Israel” (| Regi 17, 25), 


In războiul nevăzut pe care îngerul căzut îl duce împotriva oamenilor, 
mai ales cu ajutorul gândurilor şi imaginaţiilor, se sprijină pe afinitatea 
reciprocă ce uneşte păcatele între ele. Acest război nu încetează nici ziua 
nici noaptea, dar se înteţeşte atunci când nu ne sculăm la rugăciune. 
Atunci, ca să ne exprimăm în graiul Sfinţilor Părinţi, diavolul adună de 
peste tot gândurile cele mai împrăştiate şi le porneşte asupra sufletului 
nostru. La început ni-i reaminteşte pe toţi cei care ne-au necăjit sau ne- 
au rănit; ne alcătuieşte un tablou cât mai viu al criticilor şi al 
înfruntărilor la care ne-au supus; ne sugerează faptul că ripostându-le, 
nu vom face altceva decât să ne satisfacem un elementar act de dreptate, 
de bun simţ, de autoapărare, de necesitate. 


Este limpede că vrăjmaşul încearcă să zdruncine însăşi temelia 
rugăciunii-bunătatea şi blândeţea-pentru ca edificiul să se prăbuşească 
de la sine. lată cum se petrec lucrurile: omul plin de pizmă şi care nu 
iartă greşelile aproapelui său, este absolut incapabil să se concentreze la 
rugăciune şi să ajungă la înduioşarea inimii. Gândurile mâniei împrăştie 
rugăciunea; o împrăştie în toate părțile, precum o rafală de vânt 
împrăştie seminţele pe care agricultorul le seamănă în ogor. Atunci 
ogorul sufletului nostru rămâne neînsămânțat, şi toată strădania 
nevoitorului e fără rod. Este foarte bine cunoscut faptul că temelia unei 
rugăciuni rodnice constă în iertarea ofenselor şi suferințelor pe care le-ai 
suferit, în înlocuirea criticii pe care o faci altora cu o înţelegere 
binevoitoare şi, în sfârşit, în a te judeca pe tine însuţi. 


Adesea, când ne aşezăm la rugăciune, vrăjmaşul ne aduce gânduri şi 
imaginaţii de reuşită pământească: ne prezintă slava omenească pe care, 


în sfârşit, o să o primim ca răsplată a virtuţilor pe care oamenii ni le 
recunosc; alteori ne arată tabloul, tot aşa de seducător, al bogățiilor pe 
care le vom avea, şi care ne vor ajuta să creştem în virtute. Amândouă 
evocările sunt mincinoase. Ele sunt în contradicție directă cu învăţătura 
Mântuitorului şi constituie un mare pericol pentru ochiul interior ce le 
contemplă şi chiar pentru suflet, care devine infidel faţă de Domnul său, 
lăsându-se sedus de către asemenea năluciri sugerate de diavolul. 


In afara crucii lui Hristos nu există biruinţă pentru un creştin. Domnul a 
zis: “Slavă de la oameni nu primesc... Cum puteţi voi să credeți, când 
primiţi slavă unii de la alții şi slava care vine de la unicul Dumnezeu nu 
o căutați? (loan 5, 41-44). Când faceţi fapte bune “nu fiți ca făţarniciui” 
(Matei 6,16), care fac binele pentru slavă deşartă, care aşteaptă laudă de 
la oameni pentru virtuțile lor şi îşi pierd răsplata veşnică (Matei 6, 1-18). 
“Să nu ştie stânga ta (adică slava deşartă) ce face dreapta ta (adică 
voinţa călăuzită de poruncile evanghelice) şi Tatăl tău, Care vede în 
ascuns, îți va răsplăti ţie” (Matei 6, 3 şi 18). “Nimeni nu poate să 
slujească la doi domni, căci sau pe unul îl va uri şi pe celălalt îl va iubi, 
sau de unul se va lipi şi pe celălalt îl va dispreţui; nu puteţi sluji lui 
Dumnezeu şi lui mamona ” (Matei 6, 24). “Aşadar oricine dintre voi 
care nu se leapădă de tot ce are, nu poate să fie ucenicul Meu ” (Luca 
14, 33). 


Trebuie să remarcăm faptul că diavolul, atunci când L-a ispitit pe 
Dumnezeu-Omul, i-a sugerat gândul plin de mândria de a deveni celebru 
făcând o minune în public şi a încercat să-i pună în faţa ochilor 
posibilitatea de a ocupa poziția cea mai puternică şi înaltă. Domnul a 
refuzat amândouă alternativele (Matei 4 şi Luca 4). Ne-a arătat că la 
desăvârşire nu se poate ajunge decât pe calea cea strâmtă a renunţării şi 
a umilinţei, cale mântuitoare pe care El însuşi a trasat-o. Trebuie să 
urmăm exemplul şi învăţătura Domnului care a respins gândul de mărire 
şi de bogăţie pământească. Trebuie să refuzăm plăcerea pe care ni-o 
provoacă închipuirile de acest fel, căci ele distrug în noi concentrarea 
minţii şi atenţia din timpul rugăciunii şi deschid porta părerii de sine şi a 
împrăştierii. Dacă primim gândurile şi imaginaţiile de mândrie, de 
zgârcenie şi de dragoste față de lume, dacă nu le respingem, ci le 


cultivăm şi ne desfătăm cu ele, intrăm în comuniune cu satana şi puterea 
lui Dumnezeu care ne ocrotea se retrage de la noi. 


Când vrăjmaşul vede că ne-a părăsit ajutorul lui Dumnezeu, el porneşte 
împotriva noastră două mari atacuri: cel al gândurilor şi imaginațiilor 
desfrânate, precum şi cel al tristeţii. Dacă rezistăm la primul, nu vom 
rezista la al doilea. Este exact ceea ce spune o maximă a Părinților: 
Dumnezeu îi îngăduie lui satan să ne calce în picioare până când 
devenim smeriţi. 


Este clar că gândurile de ură, de a-i judeca pe alţii, de slavă şi de reuşită 
pământească, au la origine mândria. Lepădând aceste gânduri, lepădăm 
în acelaşi timp mândria. Când smerenia se instalează în suflet, ea 
expulzează mândria. Smerenia este maniera de a gândi a lui Hristos şi 
din ea se naşte focul Sfântului Duh, prin care se nimicesc şi se alungă 
din suflet toate patimile. 


Invaziei gândurilor desfrânate şi plictiselii îi urmează tristeţea, 
nesiguranța, deznădejdea, împietrirea, orbirea, hula şi disperarea. Dacă 
prinzi gustul dorințelor trupeşti, urmările vor fi foarte grave. Părinţii 
numesc aceste dorințe profanatorii templului duhovnicesc al lui 
Dumnezeu. Dacă ne desfătăm cu ele, harul lui Dumnezeu ne părăseşte 
pentru mult timp şi gândurile şi imaginațiile păcătoase capătă un 
ascendent foarte puternic în noi. Ne covârşesc şi ne ameţesc în aşa 
măsură încât nu vom putea-atrage harul din nou, decât printr-o pocăință 
sinceră şi printr-un refuz de a ne lăsa cuprinşi de sugestiile vrăjmaşului. 
Un călugăr atent va cunoaşte toate aceste lucruri din experiență. 


Cunoscând strategia şi tactica vrăjmaşului în lupta sa contra noastră, ne 
putem organiza rezistenţa în consecință. Nu vom judeca şi nu vom 
condamna sub nici un pretext pe semenul nostru şi vom ierta altora 
greşelile. Din momentul în care va încolți în noi un gând de răutate 
contra aproapelui nostru, ne vom întoarce către Dumnezeu rugându-ne 
pentru el, cerându-i lui Dumnezeu să fie milostiv cu el şi în veacul 
acesta şi în cel viitor. Vom renunţa la noi înşine, adică la slava ce ne 
vine de la oameni, la confortul pământesc şi la tot felul de avantaje, şi ne 
vom lăsa total în voia lui Dumnezeu, mulţumindu-l şi prearnărindu-L 


pentru trecutul şi prezentul nostru şi punând în mâinile Sale viitorul 
nostru. 


O asemenea atitudine şi o asemenea orientare ne va sluji, va fi temele 
pentru rugăciune, înainte de a începe rugăciunea, să ne smerim în faţa 
fraților noştri, să ne reproşăm nouă înşine faptul de a-i fi smintit, şi să 
continuăm să facem acest lucru pentru păcatele noastre. Să începem 
rugăciunea prin a ne ruga pentru vrăjmaşi. Să ne unim prin rugăciune cu 
umanitatea întreagă şi să-L rugăm pe Dumnezeu să aibă milă de noi şi 
de lumea întreagă, nu pentru că noi suntem vrednici să ne rugăm pentru 
lume, ci pentru a împlini porunca iubirii care ne este prescrisă: “rugaţi- 
vă unii pentru alţii” (lacov 5,16). 


Cu toate că adevărații slujitori ai lui Dumnezeu au de luptat cu multe 
sugestii păcătoase aduse de satan şi care răsar din firea noastră atinsă de 
cădere, mâna atotputernică a lui Dumnezeu este mereu prezentă pentru 
a-i sprijini şi a-i călăuzi. Lupta însăşi este foarte folositoare, căci ea îi dă 
posibilitatea călugărului să dobândească o experienţă monahală, o 
cunoştinţă clară şi profundă a ravagiilor provocate firii omenești, de 
către păcat şi de către îngerul căzut; aceste cunoştinţe îl fac pe ascet să 
aibă o inimă blândă şi smerită, să se plângă pe sine şi lumea întreagă. 


Sfântul Pimen cel Mare ne povesteşte despre Sfântul loan Colov, 
nevoitor plin de Duhul Sfânt, că rugându-se îndelungat lui Dumnezeu, a 
contenit lupta provocată de neputinţa firii umane căzute. I-a relatat acest 
lucru unui bătrân dăruit cu un deosebit discernământ duhovnicesc, 
zicându-i: “mă odihnesc şi nu am nici un război. Şi i-a zis lui bătrânul: 
du-te, roagă-te lui Dumnezeu, ca să-ţi vină războiul şi zdrobirea şi 
smerenia pe care le aveai mai înainte! Că prin războaie sporeşte sufletul. 
Deci s-a rugat şi după ce a venit războiul, nu s-a mai rugat să-l ia de la 
dânsul, ci zicea: dă-mi Doamne răbdare în războaie!”. 


Incredinţându-ne pe de-a-întregul voii lui Dumnezeu, ne arătăm dispuşi 
să-i împlinim voia. Prin rugăciune stăruitoare să-i cerem lui Dumnezeu 
capacitatea de a-i împlini voia, să-i cerem ca voia Sa, în ce ne priveşte, 
să se facă mereu. 


Dumnezeu rămâne nedespărţit de cel ce se lasă în voia Sa. Orice atlet al 
lui Hristos simte acest lucru, şi poate mărturisi că-i adevărat, atunci când 
se luptă după rânduială, când se luptă lăsându-se călăuzit de Evanghelie. 


Capitolul XLIX. 


DESPRE FAPTUL CĂ TREBUIE PAZIT OCHIUL SUFLETULUI 
DE TOT CEEA CE-L POATE PÂNGARI 


Mântuitorul lumii a zis: “luminătorul trupului e ochiul” (Luca 11,34). 
Prin “luminător”, Domnul înţelege puterea contemplativă a sufletului 
omenesc, adică mintea omului; prin “trup”, înţelege toată lucrarea 
omului, precum şi calităţile pe care această activitate le conferă. 


Cuvintele Apostolului, pe care le cităm, au o semnificaţie asemănătoare 
cu ale Mântuitorului: “însuşi Dumnezeul păcii să vă sfinţească pe voi 
desăvârşit şi întreg duhul vostru, şi sufletul, şi trupul să se păzească, fără 
prihană, întru venirea Domnului nostru lisus Hristos” (| Tes.5, 23). 
Duhul este pomenit în primul rând, pentru că puritatea şi perfecțiunea 
sufletului şi a trupului depind direct de el. Duhul sau puterea 
contemplativă, mintea, este o facultate supremă a sufletului omenesc, 
prin care acesta se deosebeşte de sufletul animalelor; pentru că 
animalele sunt private de această facultate, spunându-se despre ele că 
sunt ființe lipsite de rațiune. 


Când ochiul tău este curat (adică puterea contemplativă este eliberată de 
imixtiunea păcatului şi de contactul cu satan), atunci tot trupul tău e 
luminat (adică activitatea ta va fi corectă şi sfințenia va fi calitatea ta 
ontologică); dar când ochiul tău e rău, atunci şi trupul tău e întunecat 
(Luca 11, 34). Ai grijă ca mintea ta, care este lumina ta firească şi sursa 
de lumină pentru viața ta, să nu devină întuneric şi sursă de întunecime. 
Ochiul acesta devine bolnav când absoarbe minciuna, şi din acel 
moment activitatea noastră devine falsă, iar noi ne caracterizăm printr-o 
stare de orbire şi de păcat. Asimilând gânduri mincinoase, mintea se 
tulbură, conştiinţa îşi pierde dreapta judecată, toate sentimentele şi 
simţirile duhovniceşti ale inimii se ataşează de greşeală şi sunt marcate 


de păcat. Atunci omul nu mai este bun de nimic şi devine vrăjmaşul 
propriei sale mântuiri, ucigaşul sufletului său, adversarul lui Dumnezeu. 


Sfânta Scriptură, sau mai bine zis Duhul Sfânt care vieţuieşte în ea şi ne 
vorbeşte din ea, pronunţă la adresa unor asemenea oameni judecata 
următoare: “oameni stricaţi la minte şi netrebnici pentru credință” (2 
Tim. 3,8). Omul a cărui minte este stricată nu poate avea în nici un fel 
parte de credinţă: la el locul credinţei este uzurpat de ceea ce se cheamă 
“rațiune”, şi pentru el propovăduirea Crucii este o sminteală sau obiect 
de batjocură, ca şi pentru evreii ce trăiau în vremea lui Hristos (l Cor. 1, 
18). 


Pervertirea minţii este întotdeauna însoțită de pervertirea altor 
proprietăți duhovniceşti ale omului. Pentru că pervertirea inteligenţei şi 
a minţii au o semnificaţie identică şi în ce priveşte consecinţele acestora. 
Adoptând o falsă doctrină, sau idei false despre Dumnezeu, şi 
deformând învăţătura dogmatică şi morală revelate de către Dumnezeu, 
mintea omenească se corupe şi omul devine un fiu al diavolului (loan 
8,44). O simplă conversaţie sau contact cu gândurile drăceşti, chiar dacă 
nu le adopți, o simplă privire asupra gândurilor şi imaginaţiilor 
provocate de draci, sunt suficiente pentru a strica ochiul sufletului. 
Puterea vizuală a sufletului îşi pierde din claritate, proporţional cu 
gradul de comuniune stabilit cu satana. Sfântul Isihie al Ierusalimului 
spune: “Precum ne stricăm ochii atunci când îi fixăm asupra unui lucru 
dăunător pentru ei, tot aşa ne provocăm suferinţă atunci când ne fixăm 
privirea minţii asupra unui lucru vătămător” . 


De aceea în mod deosebit trebuie să fim atenţi la a ne proteja ochiul 
sufletului, având grijă ca nimic din ceea ce este periculos să nu-l atingă, 
pentru a nu ajunge la un dezastru duhovnicesc. Pentru a vă da un 
exemplu de felul cum ochiul sufletului, bolnav fiind, poate compromite 
mântuirea noastră, vă voi povesti lucrarea la care am fost martor. O 
seamă de oameni au citit aşa de multe romane încât mintea şi inima le 
erau complet impregnate de acestea. Loviţi de soartă, sau datorită unei 
treziri interioare, sau chiar unui semn venit de la Dumnezeu, aceşti 
oameni s-au simtit atraşi înspre viaţa duhovnicească. Abia atunci a ieşit 
la iveală influenţa nefastă, asupra stărilor duhovniceşti, a lecturilor 


anterioare. Obiceiul de a se bucura de tot ceea ce este senzual le-a 
deturnat sentimentul unei pocăinţe adevărate şi le-a introdus în asceza 
lor un sentiment de senzualitate, scârbos în ochii lui Dumnezeu, şi care 
face sufletul omului impermeabil pentru Duhul Sfânt, dar foarte 
accesibil pentru Satan care vine să-şi stabilească în el locuinţa. 


Lucrul acesta se observă mai cu seamă la femei. Cele ce au citit multe 
romane, iar apoi s-au întors înspre o viaţă evlavioasa şi chiar ascetică, 
doreau ca noua lor viaţă să devină un roman. Voiau ca dispoziţiile lor 
sufleteşti să semene cu cele ale îndrăgostiţilor. Voiau acest lucru, pentru 
că voinţa lor, viciată de obiceiuri rele, le atrăgea puternic înspre 
senzualitatea cu care erau obişnuite; în ce priveşte inteligenţa lor, 
aceasta era slăbită, întunecată, pervertită, prizonieră închipuirilor culese 
din romane, fără puterea şi capacitatea de a le îndrepta voinţa şi a o rupe 
de aceste visuri fantastice. 


Cei ce sunt îmbibaţi de lectură ieftină şi siropoasă, sunt foarte expuşi la 
orbire şi la năluciri drăceşti, căci au gustat dulceaţa pe care o aduce 
senzualitatea Aceasta se poate manifesta nu numai în manieră grosieră, 
ci, de asemenea, sub forme foarte subtile care scapă înţelegerii şi atenției 
omului încă cuprins de patimi. 


Pe vremea când un călugăr, încă mai trăia în lume, a citit din simplă 
curiozitate, câteva scrieri îndreptate împotriva credinţei creştine fără a 
ține seamă de prudenţa şi circumspecţia pe care trebuie să o ai când îți 
supui sufletul la asemenea impresii. Când a intrat în mănăstire şi a 
început asceza, impresiile culese altădată au început să-şi arate prezenţa 
în sufletul său lui prin gânduri de îndoială, de nedumerire şi de hulă. 
Acestea arătau că ochiul sufletului său a fost atins de idei provenite de la 
satan. 


Sfântul Apostol Pavel zice: “Nu ştiţi, oare, că voi sunteţi templu al lui 
Dumnezeu şi că Duhul lui Dumnezeu locuieşte în voi? De va strica 
cineva templul lui Dumnezeu, îl va strica Dumnezeu pe el, pentru că 
sfânt este templul lui Dumnezeu, care sunteţi voi. Slăviți, dar, pe 
Dumnezeu în trupul vostru şi în duhul vostru, care sunt ale lui 
Dumnezeu” (| Cor. 3, 16-17; 6, 20). Dacă trupurile noastre sunt templul 


lui Dumnezeu, cu atât mai mult puterile noastre contemplative, mintea 
noastră, inteligența şi inima noastră, vor constitui templul lui 
Dumnezeu. Prin “inimă” înţelegem simţirile duhovniceşti. Atunci când 
mintea şi inima devin casă a lui Dumnezeu — şi în primul rând ele sunt 
acest lucru — sufletul şi trupul vor deveni spontan acelaşi lucru, pentru 
că sunt în dependenţă de minte şi de inimă. Templul lui Dumnezeu se 
distruge când trupul cade în spite senzuale; templul lui Dumnezeu se 
distruge atunci când mintea şi inima intră în legătură desfrânată cu 


diavolul, prin gânduri şi simţăminte care parvin de la acesta. 


Cuvintele: îl va strica Dumnezeu, înseamnă că Dumnezeu se va retrage 
de la omul care a distrus în sine templul lui Dumnezeu, care a devenit 
impropriu locuirii lui Dumnezeu în el. Consecințele unei asemenea 
părăsiri sunt binecunoscute; moartea sufletului care începe în timp şi 
înlănţuirea lui în temniţa iadului pentru vecie. 


Mintea omului se corupe, este lovită de orbire şi cade în întuneric, cum 
deja am şi văzut, atunci când aderă la o doctrină falsă, o doctrină ce vine 
din lume şi de la satan, o doctrină contrară învăţăturii descoperite de 
Dumnezeu, de Hristos, de Biserica Ortodoxă. False sunt următoarele 
doctrine: doctrina care neagă existenţa lui Dumnezeu sau ateismul; 
doctrina care-L neagă pe Hristos şi creştinismul şi care recunoscând 
existenţa lui Dumnezeu, neagă în acelaşi timp legătura dintre Dumnezeu 
şi om, numită deism; doctrinele care nu resping, propriu vorbind, 
creştinismul, dar denaturează Revelația divină prin concepţii arbitrare, 
hulitoare, alterând esenţa creştinismului, cu alte cuvinte ereziile; 
doctrinele care nu resping direct creştinismul, dar care resping faptele 
credinţei sau tradiția morală şi ascetică a Evangheliei şi a Bisericii, 
acceptând felul de a fi al lumii secularizate şi care, prin aceasta, ucid 
credinţa şi deturnează esenţa creştinismului. La fel concepția modernă 
de “progres”: de fapt aceasta se manifestă mai ales prin generalizarea 
imoralităţii şi printr-o totală ignorare a creştinismului, ceea ce duce la o 
completă separare de Dumnezeu. 


Templul lui Dumnezeu nu este distrus definitiv, ci numai profanat, 
ochiul sufletului nu este orbit, ci numai grav rănit, atunci când călugărul 
îşi permite să citească cărți imorale şi.eretice, să frecventeze o societate 


cu moravuri uşoare sau indiferență faţă de Dumnezeu, sau să se expună 
ispitelor, atunci când angajează un dialog cu gânduri păcătoase, şi-i plac, 
atunci când este pasionat de obiceiuri profane, cum ar fi jocurile şi 
divertismentele mondene. (Ne închipuim ce ar spune Sf. Ignatie, dacă 
ne-ar fi contemporan, despre emisiunile imorale de la televiziune, despre 
baruri şi discoteci, despre literatura pornografică, etc.). In acelaşi timp, 
dacă monahul se complace în asemenea îndeletniciri şi încearcă să se 
justifice, în loc să se pocăiască, va sfârşi prin a cădea într -un mare 
dezastru duhovnicesc. 


Trebuie să ne protejăm cu foarte mare grijă ochiul sufletului. Tot ce 
facem în afara învăţăturii evanghelice şi în dezacord cu legea 
dumnezeiască lasă o dâră întunecată în noi. Toate faptele, toate 
gândurile şi toate cuvintele, atât cele bune cât şi cele rele, îşi lasă în noi 
pecetea caracteristică. Trebuie să ştim acest lucru şi să nu-l uităm 
niciodată. 


Capitolul L. 
DESPRE POCĂÂINŢĂ ȘI DESPRE LACRIMI 


Atunci când au început prezentarea neînsemnatelor noastre sfaturi, am 
spus că monahismul nu-i nimic altceva decât un angajament de a împlini 
cu exactitate poruncile evanghelice, că viaţa călugărească nu-i altceva 
decât o viaţă trăită după aceste porunci, în orice loc s-ar desfăşura ea, la 
fel de bine în mijlocul oamenilor, cât şi în fundul pustiului. Singurătatea 
noastră este în Dumnezeu. In El mintea şi inima noastră îşi găseşte 
limanul sigur şi liniştit unde nici valurile, nici furtunile mării învolburate 
ale acestei vieţi nu ne ating. Altfel lumea potrivnică lui Dumnezeu ne va 
însoţi în adâncul pădurilor, în văile şi peşterile munţilor şi va face din 
noi slujitorii săi. 


O viaţă monahală care nu se întemeiază pe poruncile evanghelice este ca 
o clădire fără fundație: nu va întârzia să se prăbuşească. O viaţă 
monahală care nu se inspiră din aceste porunci este ca un trup fără 
suflet: ea va emana un miros greu de fariseism şi o va face cu atât mai 


mult cu cât în exterior a adoptat o nevoinţă aspră. Cititorul atent găseşte 
o confirmare a acestui adevăr în toate sfaturile ce le-am dat până aici. 


Inainte de a încheia expunerea noastră, ne simţim datori să le prezentăm 
fraților noştri o lucrare duhovnicească extrem de importantă şi care 
trebuie să îmbrăţişeze toată existenţa călugărului, care trebuie să fie 
sufletul vieţii sale, sufletul nevoinţei sale atât interioare cât şi exterioare. 
Cine a citit atent sfaturile noastre, va găsi, fără îndoială, această lucrare 
în ceea ce s-a spus. Credem că e de datoria noastră, în acelaşi timp, să 
vorbim despre ea separat şi pe cât posibil detaliat. Viaţa călugărului nu-i 
nimic altceva decât o pocăință neîncetată, tradusă în fapte, şi noi trebuie 
să o îmbrățişăm totalmente, dacă vrem să fim călugări autentici, şi nu de 
nume şi pentru a nu merge la pieire sigură. Călugărul se află pe drumul 
cel bun atunci când este cuprins de un sentiment de pocăință. Atunci 
când acest sentiment îi părăseşte inima, este semn sigur că el s-a lăsat 
antrenat de gânduri periculoase sugerate de satan sau răsărite din propria 
lui fire căzută; absenţa permanentă a pocăinței este semnul unei 
dispoziţii interioare completamente denaturată. 


La fiecare slujbă biserica “făcută de mână omenească” se tămâiază. De 
aceea în biserică aerul este mereu plin de mireasma tămâu care arde. 
Veşmintele liturgice, şi celelalte obiecte de cult, sunt şi ele impregnate 
de această bună mireasmă. Toţi cei ce vin la biserică pentru a se ruga, 
sau pentru a asista la slujbă, sunt obligaţi să respire această mireasmă. 
La fel biserica lui Dumnezeu “nefăcută de mâna omenească”, creată şi 
recreată de Dumnezeu, adică creştinul, şi în mod deosebit călugărul, 
trebuie să fie mereu plin de simțământul pocăinţei. Acest simțământ 
trebuie să se reîmprospăteze de câte ori călugărul se roagă: trebuie să-i 
însoţească rugăciunea, să o susțină, să-i dea aripi, să o ridice la 
Dumnezeu; altfel rugăciunea nu se va putea ridica de la pământ, nici nu 
va scăpa de împrăştiere. 


Simţământul pocăinţei trebuie să pătrundă toată viaţa călugărului şi 
chiar modul în care el împlineşte poruncile Evangheliei. Trebuie să 
împlinească aceste porunci ca un datornic, ca o “slugă netrebnică” (Luca 
17,10) şi să le depună în vistieria împăratului ceresc, ca o sumă 
neînsemnată dintr-o datorie pe care nu o poate plăti şi care nu poate fi 


achitată decât de milostivirea lui Dumnezeu. Sfântul Marcu Ascetul a 
spus: “Cei care nu se socot datori faţă de fiecare poruncă a lui 
Dumnezeu, citesc Scriptura într-un mod trupesc, neînţelegând nici cele 
ce spun, nici cele pentru care dau adeverire” (| Tim. 1, 7). 


Pocăinţa este singura jertfă pe care Dumnezeu o primeşte de la sufletul 
căzut al omului. Alte sentimente, şi chiar nevoinţa cea mai aspră, pe care 
am putea-o numi “ardere de tot”, Dumnezeu le respinge, pentru că 
acestea sunt întinate de păcat şi au nevoie, înainte de a fi oferite lui 
Dumnezeu, să fie purificate prin pocăință. Pocăinţa este singura jertfă a 
omului căzut pe care Dumnezeu n-o urăşte şi n-o respinge (Ps. 50, 19). 
Dar când, prin pocăință Sionul se reînnoiește şi zidurile Ierusalimului 
nostru duhovnicesc se reconstruiesc, atunci noi putem oferi cu încredere 
pe altarul inimii noastre jertfa dreptăţii: adică sentimentele noastre 
reînnoite prin harul lui Dumnezeu. Atunci omul devine în stare să se 
aducă pe sine însuşi ca ardere de tot şi ca ascultare desăvârşită. (Ps. 50, 
19-21). Sfântul mucenic Sadoc a zis: “omul duhovnicesc aşteaptă 
moartea prin martiriu cu bucurie, cu dor şi mare dragoste, şi nu se teme 
deloc, căci este pregătit; pentru omul trupesc ceasul morții este 
înfricoşător”. 


Pocăinţa ne este poruncită în Evanghelie. După învăţătura Evangheliei 
consecinţa directă a pocăinţei noastre trebuie să fie intrarea în împărăţia 
cerurilor. lată de ce tot timpul cuprins între înfierea noastră prin Hristos 
şi intrarea în eternitate, sau tot timpul vieţii noastre pământeşti, trebuie 
să fie răstimpul pocăinţei noastre. Este limpede că cei ce se pocăiesc 
intră în împărăția cerurilor. Primul cuvânt, prima poruncă dată de către 
Dumnezeu întrupat omenirii căzute, când a venit să o mântuiască, se 
referă la pocăință: “De atunci a început lisus să propovăduiască şi să 
spună: pocăiti-vă, căci s-a apropiat împărăţia cerurilor” (Matei 4, 17). 
După învierea din morţi, şi înainte de înălţarea Sa la cer, Domnul le-a 
deschis mintea ucenicilor Săi, şi ei au înţeles Scripturile. Apoi le-a spus 
că, în acord cu Scriptura, Hristos a trebuit să sufere şi să învieze a treia 
ZI, “şi să se propovăduiască în numele Său pocăinţa spre iertarea 
păcatelor la toate neamurile, începând de la Ierusalim” (Luca 24, 47). 


Pentru a crede în Hristos şi pentru a deveni creştin, trebuie să ai 
cunoştinţa stării tale de păcătos şi a pocăinţei; pentru a rămâne creştin, 
trebuie să-ţi vezi păcatele, fiind conştient de ele, să le spovedeşti şi să te 
pocăieşti. Atunci când iudeii, care erau bine intenţionaţi faţă de credinţă, 
l-au întrebat pe Sfântul Petru ce trebuie să facă, le-a răspuns: “Pocăiţi-vă 
ŞI să se boteze fiecare dintre voi în numele lui lisus Hristos, spre iertarea 
păcatelor” (F.Ap. 2, 38). La fel Sfântul Pavel propovăduia peste tot 
“mărturisind şi iudeilor, elinilor întoarcerea la Dumnezeu prin pocăință 
şi credinţa în Domnul nostru lisus Hristos” (F.Ap. 20, 21). 


Nu-i posibilă unirea cu Hristos dacă rămâi în păcate şi le iubeşti pe 
acestea: “Că oricine face rele urăşte Lumina şi nu vine la Lumină, 
pentru ca faptele lui să nu se vădească (loan 3,20). Căci ce însoţire are 
dreptatea cu fărădelegea? Sau ce împărtăşire are lumina cu întunericul? 
Şi ce însoţire este între Hristos şi Veliar?” (2 Cor. 14-15). Pentru a te 
apropia de Hristos şi a te uni cu El prin Botez, trebuie mai întâi să te 
pocăieşti. Chiar şi după Sfântul Botez, suntem liberi, fie să rămânem 
uniţi cu Domnul, fie să pângărim această unire şi să ne unim cu păcatul. 
Mai mult, Sfântul Botez nu suprimă în firea noastră căzută tendinţa de a 
amesteca răul cu binele, pentru ca libertatea noastră să fie pusă la 
încercare şi ca, atunci când noi alegem binele dumnezeiesc, preferându-l 
răului şi chiar binelui nostru propriu, care este corupt, să acţionăm liber, 
ceea ce putem face supunându-ne la toate încercările întâlnite pe drumul 
Crucii. 


Sfântul Botez spală păcatul strămoşesc, precum şi păcatele personale 
săvârşite înainte de botez; păcatul îşi pierde puterea de influență pe care 
o avea asupra noastră înainte de renașterea noastră; harul Sfântului Duh, 
prin care suntem uniți cu Dumnezeu în Hristos, coboară asupra noastră 
şi primim puterea de a învinge şi a nimici păcatul. Pentru că noi nu 
suntem scutiți de necesitatea de a lupta contra păcatului, nu putem, atâta 
vreme cât durează viața noastră pământească, să fim totalmente lipsiți de 
căderi: “cel drept cade de şapte ori şi tot se scoală ” (Prov. 24,16), prin 
pocăință, zice Scriptura. El cade din pricina slăbiciunii sale şi a limitelor 
sale, căci nu discerne întotdeauna păcatul care se iveşte, subtil şi 
imperceptibil, în firea noastră căzută sau care este adus şi sugerat cu 
viclenie de către spiritele căzute; pocăinţa devine prietenul nedespărțit, 


arma constantă, bogăţia nepreţuită a nevoitorului. Prin pocăință dreptul 
îşi protejează unirea sa cu Hristos. Prin pocăință îşi tămăduieşte rana 
provocată de păcat. 


Sfântul loan Teologul ne avertizează: “Dacă zicem că păcat nu avem, ne 
amăgim pe noi înşine şi adevărul nu este întru noi. Dacă mărturisim 
păcatele noastre, El este credincios şi drept, ca să ne ierte păcatele şi să 
ne curăţească pe noi de toată nedreptatea. Dacă zicem că n-am păcătuit, 
II facem mincinos şi cuvântul Lui nu este întru noi” (1 loan 1, 8-10). 
Teologul spune aceasta despre păcatele fără de voie datorate slăbiciunii 
şi limitelor noastre, despre păcatele neînsemnate pe care le comit şi 
sfinții. Dar despre păcatele făcute cu voia spune lucrurile următoare: 
“Oricine rămîne întru El nu păcătuieşte; oricine păcătuieşte nu L-a văzut 
nici nu L-a cunoscut. Copii, nimeni să nu vă amăgească. Cel ce 
săvirşeşte dreptatea este drept, precum Acela drept este. Cine săvârşeşte 
păcatul este de la diavolul, pentru că de la început diavolul păcătuieşte. 
Pentru aceasta S-a arătat Fiul lui Dumnezeu, ca să strice lucrurile 
diavolului. Oricine este născut din Dumnezeu nu săvârşeşte păcat, 
pentru că sămânţa lui Dumnezeu rămâne în acesta; şi nu poate să 
păcătuiască fiindcă este născut din Dumnezeu. Prin aceasta cunoaştem 
pe fiii lui Dumnezeu şi pe fiii diavolului” (| Ioan 3, 6-10). 


Copiii lui Dumnezeu duc o viaţă conformă cu poruncile Evangheliei şi, 
pentru înclinațiile lor înspre păcat, fac pocăință. Dacă un slujitor al lui 
Dumnezeu cade datorită unui accident nefericit, într-un păcat de moarte, 
el se tămăduieşte de rana sa prin pocăință şi spovedanie, astfel 
neîncetând a fi copilul lui Dumnezeu. Cei care, îndrăgostiți de păcat, 
duc de bunăvoie o viaţă pătimaşă; cei care bucuros cad în primul păcat 
ce li se îmbie, cei care găsesc bucuria vieţii în tot felul de desfrânări şi 
n-au habar că încalcă poruncile Evangheliei, sunt copiii diavolului, chiar 
dacă-şi spun creştini, chiar dacă asistă la câteva slujbe religioase şi chiar 
dacă se apropie de Sfânta Cuminecătură, pe care o profanează înspre 
propria lor pierzanie. 


Acesta este locul pocăinţei în viaţa creștinului. Şi cu atât mai mult 
pocăinţa este esenţa vieții monahale. A intra în monahism înseamnă a-ţi 
recunoaşte starea de păcătoşenie. Viaţa monahală este o viaţă de 


pocăință pe care nimic nu trebuie să o întrerupă. Candidatul care doreşte 
să depună în faţa lui Dumnezeu voturile monahale, îşi mărturiseşte la 
începutul acestui ritual sfânt dispoziţia sa sufletească, în felul următor: 
“Braţele părinteşti grăbeşte a mi le deschide, că în păcate am cheltuit 
viaţa mea! Şi căutând, Mântuitorule, la bogăția cea neîmpuţinată a 
îndurărilor Tale, nu trece acum cu vederea inima mea cea sărăcită, căci 
către Tine, Doamne, strig cu umilinţă: greşit-am la cer şi înaintea Ta!”. 


Cei mai mari dintre Sfinţii Părinţi considerau pocăinţa ca unica lor grijă. 
Fiind consacraţi acesteia, îi dădeau “din ce în ce mai multă importanţă în 
viaţa lor, căci pocăinţa nu numai că te curățeşte de păcat, ci şi 
stimulează aţintirea privirii asupra persoanei tale însuţi. Atunci când 
petele nenumărate, lăsate de păcat pe veşmântul sufletului, sunt spălate 
prin pocăință, dintr-o dată vei descoperi şi altele, mai puţin grosiere, dar 
nu fără importanţă, şi care până atunci au rămas neobservate pentru că 
îți lipsea o privire atentă şi pătrunzătoare, în final pocăinţa îl va face, pe 
cel ce i s-a consacrat, să urce până la orizonturile duhovniceşti cele mai 
greu de înţeles: pocăinţa îl va face să descopere propria stare de cădere, 
şi a întregii omeniri; propria sa suferinţă, care este suferinţa lumii întregi 
căzută sub jugul stăpânului lumii acesteia; pocăinţa îl va ajuta să 
descopere lucrarea minunată a mântuirii sale şi alte taine ce pot fi 
pătrunse numai prin trăire. 


Sfântul Arsenie cel Mare era mereu preocupat de pocăinţa însoțită de 
lacrimi. O batistă se afla întotdeauna pe genunchii săi; fara încetare, 
lacrimile cădeau pe acea batistă, în timp ce sfântul îşi concentra mintea 
la rugăciunea de pocăință, iar cu mâinile lucra. Sfântul Sisoe cel Mare 
le-a cerut îngerilor, care au venit să-i despartă sufletul de trup şi să-l 
ridice la cer, să-l mai lase un pic să se pocăiască. lar ucenicilor, care 
spuneau că a atins desăvârşirea, le-a declarat că încă n-a pus început 
pocăinţei. Atât de înaltă era concepţia lui despre pocăință, şi aşa de mare 
cra importanţa ce i-o atribuia. Este limpede că prin cuvântul “pocăință” 
sfântul înţelegea viaţa monahală în integralitatea sa; spunând că încă n-a 
pus început pocăinţei îşi arăta smerita cugetare pe care o avea faţă de 
propria sa viaţă călugărească. 


Cei care au dobândit o adevărată înţelegere a pocăinței, adică o 
înţelegere duhovnicească, includ în aceasta toate nevoinţele ascetice, şi 
consideră ca şi pierdută ziua în care nu s-au plâns pe ei înşişi, chiar dacă 
în ziua aceea au făcut multe alte fapte bune. Este în afară de orice 
îndoială că Sfântul Sisoe era scufundat în nevoinţa pocăinței şi a 
lacrimilor, căci o caracteristică a acestei lucrări este să nu fii niciodată 
mulțumit cu cât ai făcut: pe cât o împlineşti pe atât o doreşti mai mult; 
pe cât dobândeşti o curăţie plăcută lui Dumnezeu, ai setea după o curăţie 
mai mare. Cei ce s-au curăţit prin lacrimile lor continuă să se considere 
necuraţi. 


Am menţionat deja sfatul pe care Sfântul Sisoe i l-a dat unui frate ce l-a 
întrebat cum se poate mântui. “Dacă vrei să-i placi lui Dumnezeu, i-a zis 
sfântul, retrage-te din lume, lasă pământul, şi când ai părăsit creatura, 
mergi înspre Creator. Uneşte-te cu Dumnezeu prin rugăciune şi prin 
lacrimi, şi vei găsi linişte în veacul acesta şi-n veacul viitor”. Altui frate 
i-a spus “Rămâi în chila ta cu trezvie, şi prezintă-te lui Dumnezeu cu 
lacrimi îmbelşugate şi inimă smerită, şi vei găsi odihnă”. Este evident că 
sfaturile pe care părintele le dădea fraților erau rodul propriei sale 
experienţe. Intâi îi sfătuia să lase tot ce ţine de lumea aceasta, adică 
legăturile pătimaşe; apoi îi sfatuia să rămână mereu în chilie. Pocăinţa 
adevărată şi lacrimile duhovniceşti sunt imposibile atâta vreme cât 
subzistă legăturile pătimaşe când îţi părăseşti adesea chilia fără un motiv 
serios. Trebuie ca inima să fie detaşată de toate, şi nimic să n-o tulbure. 
Numai atunci poţi face să urce la Dumnezeu tânguirea ta, şi să te afunzi 
în plâns ca într-un adânc al existenţei. 


Când un frate l-a întrebat pe Pimen cel Mare cum trebuie să petreacă un 
isihast în chilia sa, sfântul i-a răspuns: “Ca un om ce s-a înglodat până la 
gât într-o mlaștină împuţită, cu o povară în spate, şi care strigă către 
Dumnezeu: miluieşte-mă!” Acest răspuns arată că toată nevoinţa 
călugărească stă în lacrimi şi în rugăciune de pocăință. Altui frate care l- 
a întrebat care-i datoria sa, acelaşi sfânt 1-a replicat: “Când va veni 
vremea să ne prezentăm în faţa lui Dumnezeu, ce ne va preocupa?” 
Fratele a răspuns: “păcatele noastre”. Avva Pimen 1-a zis: “Aşadar să 
intrăm în chilia noastră şi acolo, în singurătate, să ne amintim de 
păcatele noastre, şi Domnul ne va auzi”. Un alt frate l-a întrebat, pe 


acelaşi bătrân, cărei lucrări trebuie să se consacre. Bătrânul a zis: “după 
ce Avram a intrat în pământul făgăduinței, şi-a cumpărat aici un 
mormânt, şi plecând de la acest mormânt a început cucerirea”. Fratele a 
întrebat: “Ce înseamnă mormântul?” Pimen a răspuns: “Este locul de 
plâns şi de tânguire” Fratele l-a întrebat iarăşi pe acelaşi sfânt: “Ce 
trebuie să fac cu păcatele mele?” Avva Pimen a răspuns: “Cel ce vrea să 
se elibereze de păcate, se eliberează prin lacrimi, şi cel ce vrea să se 
păzească să nu înceapă din nou, se păzeşte prin plâns. Aceasta-i calea 
mântuirii; ea ne-a fost arătată de către Scriptură şi de către Părinţii care 
au zis: Plângeţi! Căci nu este altă cale înspre mântuire decât lacrimile. 
Lacrimile au un dublu rol: lucrează şi păzesc”. 


Intr-o zi avva Pimen cu avva Anuv mergeau înspre Diolkos. Şi au văzut 
acolo, lângă un mormânt, o femeie ce îşi bătea pieptul şi plângea amar. 
Cei doi s-au oprit pentru a o asculta. Apoi când s-au îndepărtat l-au 
întâlnit pe un locuitor din acele părți şi avva Pimen l-a întrebat: “Ce s-a 
întâmplat cu femeia aceea? de ce plângea ea cu atâta amar? Omul i-a 
răspuns: “Şi-a pierdut soţul, fiul şi fratele”. Avva Pimen s-a întors înspre 
avva Anuv şi i-a zis: “Eu îți spun, dacă un om îşi mortifică toate doririle 
trupeşti şi n-ar ajunge să plângă ca şi femeia aceea, nu poate fi călugăr. 
Căci toată viaţa călugărului stă în plâns.” 


Când avva Pimen a primit vestea că a murit Arsenie cel Mare, a plâns şi 
a zis: “Fericit eşti tu, avvo Arsenie! Tu te-ai plâns pe tine în această 
viaţă. Cine nu se plânge pe sine în viaţa aceasta, va plânge veşnic. Nu se 
poate să nu plângi: fie de voie aici, fie fără de voie, acolo jos, în 
chinurile iadului”. 


Cei ce nu se ocupă, sau se ocupă prea rar de lucrarea interioară a 
sufletului, ci se risipesc în activităţi exterioare, nu fără a amesteca în 
acestea o doză de fariseism, nu simt deloc mustrarea conştiinţei 
acuzându-i de păcat. Ci dimpotrivă cred că o asemenea stare de linişte 
trebuie recunoscută şi admirată. Ei sunt susținuți şi confirmaţi în părerea 
lor de către multele acţiuni bune făcute şi de laudele oamenilor, 
întemeindu-se pe ele, socot că o asemenea stare de linişte şi mulţumire 
este consecinţa directă a unei lucrări plăcute lui Dumnezeu, a unei vieți 
virtuoase şi ireproşabile. Seninătatea lor face loc, din când în când, unei 


bucurii greu de exprimat; nu se gândesc că această bucurie este un dar al 
harului dumnezeiesc. Ce neglijenţă tragică! Ce orbire sufletească! 
Orbirea stă aici în părerea de sine, care şi ea este o rană a ochiului 
sufletesc; această rană se datorează unei lucrări incorecte şi naşte la 
rândul ei o lucrare şi mai incorectă. 


Frate preaiubit, liniştea ce te face să crezi că tu eşti pe calea cea mai 
bună nu-i altceva decât o inconştienţă şi o lipsă de sensibilitate faţă de 
starea de păcătoşenie, datorită unei vieţi neglijente; în ce priveşte 
bucuria ce o simţi uneori datorită succeselor exterioare şi laudelor 
oamenilor, ea nu-i deloc o bucurie duhovnicească şi sfântă: ea este rodul 
părerii de sine, mulţumirii de sine şi a mândriei. O asemenea stare de 
calm aparent, Sfinţii Părinţi o numesc împietrire, slăbire a sufletului, 
moarte duhovnicească înaintea morţii trupului, împietrirea sau slăbirea 
sufletului constă în lipsa, sau pierderea de către sufletul nostru, a 
sentimentului de pocăință şi plângere, în pierderea de către inima 
noastră a durerii mântuitoare numită înduioşare. O inimă neînduioşată, 
într-o stare de aparentă linişte, este semn sigur al unei nevoinţe incorecte 
şi al orbirii. “Oricât de frumoasă ar fi viaţa pe care o ducem, zice Sfântul 
Ioan Scărarul, dacă n-avem inima înduioşată, este pentru că felul nostru 
de viaţă este făţarnic şi deşert”. Absența înduioşării decurge dintr-o viaţă 
neatentă, din ieşirile fără rânduială din chilie, din convorbirile 
nefolositoare, din râs, din cuvintele deşarte, din bârfă, din prea multă 
mâncare, din legăturile afective, din acceptarea şi adoptarea gândurilor 
de mândrie, din aroganță şi din orgoliu. “Dacă nu simţi o smerită 
înduioşare a inimii, au zis Părinţii, să ştii că eşti mândru; mândria 
împiedică inima să intre în această stare”. 


ce 


La înduioşarea inimii te duce o viaţă atentă, “începutul pocăinţei vine 
din frica de Dumnezeu şi dîn băgarea de seamă, cum zice sfântul 
mucenic Bonifacie. Frica de Dumnezeu este maica băgării de seamă; iar 
băgarea de seamă este maica liniştii interioare care dă naştere conştiinţei 
ce-i îngăduie sufletului să vadă, ca într-o apă limpede, propria sa 
păcătoşenie. Aşa iau naştere rădăcinile pocăinţer”. 


Sfântul loan Scărarul zice: “Cel ce a ieşit din lume pentru a se uşura de 
sarcina păcatelor sale să urmeze pilda celor ce şed înaintea mormintelor 


din afara cetăţii; şi să nu înceteze din lacrimile fierbinți şi înfocate şi din 
vaietele fără glas ale inimii până nu va vedea şi el pe Iisus venit şi 
rostogolind piatra cea învârtoşată a inimii şi dezlegând mintea noastră, 
ca pe un alt Lazăr, din legăturile păcatelor şi poruncind îngerilor: 
Dezlegaţi-l din patimi şi lăsaţi-l să plece spre fericita nepătimire” (Scara 
l, 12), 


La Sfântul Isaac Sirul, ucenicul întreabă: “care sunt semnele sigure ce-i 
permit unui ascet să sesizeze că fructul oprit începe să moară în sufletul 
său?” Dascălul răspunde: “Când primeşte harul de a vărsa, fără efort din 
partea sa, lacrimi din belşug. Lacrimile sunt pentru mine ca un criteriu, 
ca o graniţă între trupesc şi duhovnicesc, între starea pătimaşă şi starea 
de curăţie. Atâta vreme cât omul n-a primit acest dar, nevoinţele sale 
ascetice n-au atins omul lăuntric, pentru că el n-a simţit încă nici într-un 
fel lucrarea ascunsă a omului duhovnicesc. Dar atunci când a început să 
părăsească latura trupească a acestei lumi şi, forțându-i graniţele, 
pătrunde în acest domeniu interior care se află dincolo de firea văzută, 
ajunge repede la darul lacrimilor. Lacrimile încep de la prima încăpere a 
acestui domeniu interior şi-l conduc pe ascet până la iubirea desăvârşită 
de Dumnezeu. Pe cât avansează în această stare, cu atât lacrimile devin 
mai îmbelşugate; ele se înmulțesc în aşa măsură încât ascetul îşi 
amestecă până şi mâncarea şi băutura cu ele. Este semn sigur că duhul a 
ieşit din această lume şi a pătruns în lumea duhovnicească. Cu cât 
sufletul omului se apropie de această lume materială, pe atât lacrimile le 
împuţinează. lar atunci sufletul lui se afundă total în lumea aceasta, va fi 
complet lipsit de lacrimi. Este semn că omul s-a înglobat în patimi”. 


Sfântul Simeon Noul Teolog a spus: înainte de a dobândi plânsul şi 
lacrimile, să nu se înşele nimeni cu vorbe deşarte, şi nici noi să nu ne 
amăgim pe noi înşine. Până ce n-am dobândit darul lacrimilor n-avem 
pocăință, n-avem frică de Dumnezeu în inimi; până ce nu suntem huliţi, 
sufletul nostru nu poate pregusta judecata finală şi chinurile veşnice. 
Căci dacă ne-am fi acuzat noi înşine, dacă am fi pregustat acele chinuri, 
lacrimile ar fi început să curgă fără oprire. Fără lacrimi, împietrirea 
inimii noastre niciodată nu se va înmuia, nici sufletul nu va dobândi 
umilință duhovnicească; fără ele nu putem fi smeriți. Cine n-a devenit 
astfel nu se poate uni cu Duhul Sfânt; cine nu este unit cu El nu poate 


ajunge la contemplaţie şi nici la cunoaşterea lui Dumnezeu, şi nu este 
vrednic să înveţe prin har virtutea smerenie”. 


O viaţă atentă duce la înduioşarea inimii; această înduioşare a inimii, 
mai ales când lacrimile încep să o însoţească, ne duce la o atenţie 
redublată de har. Plânsul şi lacrimile sunt darul lui Dumnezeu. Dacă 
duci o viaţă reculeasă, cere-i acest dar lui Dumnezeu printr-o rugăciune 
insistentă. “Cereţi şi vi se va da; căutaţi şi veţi afla; bateţi şi vi se va 
deschide... Tatăl vostru Cel din ceruri va da cele bune celor care cer de 
la EI” (Matei 7, 7-11). El vă va da uşa şi cheile pentru toate bunătăţile 
duhovniceşti: plânsul şi lacrimile. 


“Eu mă minunez, zice Sfântul loan Scărarul, şi când caut la calitatea 
străpungerii inimii. Cum, numindu-se plâns şi întristare, are înlăuntru 
împletite cu sine, ca mierea cu ceara, bucuria şi veselia? Ce învăţăm din 
aceasta? Că această străpungere este, propriu-zis, dar al Domnului” 
(Scara VII, 50). 


Sfântul Simeon Noul Teolog pe bună dreptate spune că izvorul plânsului 
şi al lacrimilor se află în hbertatea noastră. Depinde de noi să nu ne 
împrăştiem, să încetăm cu vizita pe la chiliile fraților, să nu ne facem 
cunoştinţe în afara mănăstirii, să contenim cu vorbăria multă şi care nu 
spune nimic. De noi depinde începutul unei vieți reculese, de felul cum 
ne rugăm şi cum citim cuvântul lui Dumnezeu, de felul în care ne 
înfrânăm de la mâncare şi băutură. O asemenea viaţă nu va fi lipsită de 
înduioşarea inimii şi de lacrimi, în mod deosebit dacă-L rugăm pe 
Dumnezeu cu stăruinţă să ne dăruiască acest dar salutar. 


Când l-ai dobândit trebuie să-l păstrezi ca pe un tezaur preţios. Acest dar 
este o comoară spirituală de o inestimabilă valoare. După ce l-am primit, 
uşor îl putem pierde din nou, dacă ne lăsăm cuprinşi de împrăştiere, 
dacă devenim robii capriciilor noastre, dacă căutăm să plăcem 
oamenilor, dacă cedăm mondenităţii, lăcomiei pântecului, obiceiului de 
a calomnia şi bârfi. Fără să ne dăm seama putem trece de la o stare de 
înduioşare a inimii, la o stare de împietrire. Această stare este atât de 
importantă pentru vrăjmaşul nostru cel nevăzut, încât el încearcă prin 
toate mijloacele să ne reţină în ea; scutindu-ne să ne tulbure prin alte 


ispite venite din exterior, într-adevăr, părerea de sine şi mulţumirea de 
sine, care sunt urmările obişnuite ale unei stări de împietrire bine 
statornicită, sunt suficiente pentru a ne face să pierdem orice roadă 
duhovnicească şi să mergem la pieire. împietrirea este teribilă în cazul 
celui ce nici nu o simte: acesta este copleşit şi orbit de părerea de sine şi 
de multumirea de sine. 


Induioşarea inimii, zice Sfântul Simeon Noul Teolog, este rodul 
împlinirii poruncilor evanghelice; înduioşarea inimii este izvorul tuturor 
roadelor duhovnicești, este autorul şi creatorul tuturor virtuţilor, precum 
mărturiseşte toată Scriptura inspirată de Dumnezeu. De aceea cel ce 
voieşte să-şi dezrădăcineze patimile şi să dobîndească virtuțile, înaintea 
tuturor virtuților şi dimpreună cu toate, să caute cu stăruinţă înduioşarea 
inimii. Fără aceasta, nu va putea niciodată să-şi vadă sufletul curat; şi 
dacă nu-şi curăţeşte sufletul, nu va avea niciodată trupul curat. Un 
veșmânt murdar nu poate fi spălat fără apă; fără lacrimi nu-ţi poţi spăla 
sufletul şi nu-l poţi curaţi de pete şi necuraţii. Să nu căutăm scuze 
mincinoase şi inconsistente, la drept vorbind absolut false şi 
dărâmătoare de suflet, ci să căutăm din tot sufletul regina virtuţilor. Cel 
ce o caută cu stăruinţă o va afla; sau mai exact, ea va veni şi-l va găsi pe 
cel ce o caută cu ardoare; şi chiar dacă inima lui este mai tare ca fierul 
sau ca piatra, prin venirea ei o va face mai moale decât ceara. 


Ea este un foc divin ce topeşte munţii şi stâncile, care împlineşte şi 
schimbă totul, care preschimbă în grădină sufletele ce o dobândesc, în 
profunzimea acestor suflete, ea devine un izvor din care ţâşneşte apă vie. 
Această apă, ca dintr-un bazin, se răspândeşte neîncetat în părțile 
apropiate şi îndepărtare ale grădinii, şi umplu sufletele care adună 
Cuvântul cu credinţă. Mai întâi ea spală toată necurăţia celor ce se adapă 
din ea; apoi ea spală patimile, le înlătură ca pe o crustă ce acoperă rana; 
respinge răutatea, pizma, slava deşartă cu toate urmările ei. Este ca o 
flacără ce cuprinde tot, ca un rug arzător ce consumă încetul cu încetul 
toate. Trezeşte în noi dorinţa de a fi buni şi-i pregăteşte pentru 
Dumnezeu pe cei ce o iubesc. lată ce face focul dumnezeiesc al 
înduioşării inimii cu conlucrarea lacrimilor, sau mai precis prin lacrimi. 
Fără lacrimi, cum am spus, nici una din aceste bunătăţi n-a existat, şi 
nici nu va exista, nici în noi şi nici în alții. Nu vei găsi în Scripturi vreun 


om curăţit fără lacrimi şi fără înduioşarea inimii, sau să fi devenit sfânt 
fără acestea, sau să-L fi contemplat pe Dumnezeu, sau să-l fi simţit 
prezenţa, sau să-L fi primit ca oaspete în inima sa. Nimic din acestea nu 
se poate dobândi dacă pocăinţa şi înduioşarea inimii nu le-a precedat, 
dacă lacrimile n-au împăienjenit ochii şi n-au spălat cămara sufletului şi 
sufletul însuşi, umplând de fiori şi de mireasmă sufletul cuprins de un 
foc de nepătruns. Cei ce spun că este imposibil să verşi lacrimi şi să 
plângi în fiecare noapte, în fiecare zi, mărturisesc că sunt lipsiţi de toate 
virtuțile. Sfinţii Părinţi au declarat: “cel ce vrea să-şi taie patimile le taie 
prin lacrimi, şi cel ce vrea să dobândească virtuțile le dobândeşte prin 
plâns”. De aici reiese clar că cel ce nu plânge în fiecare zi nu-şi poate 
dezrădăcina patimile şi nu câştigă virtuțile, chiar dacă, păcălit de părerea 
de sine, crede că le câştigă. 


La ce sunt bune instrumentele unui oarecare meşteşug dacă nu există un 
meseriaş să se priceapă la ele? 


La ce-i foloseşte unui grădinar să sape toată grădina, să planteze tot felul 
de legume şi flori, dacă ploaia nu cade? Evident nu foloseşte la nimic. 
La fel se întâmplă cu cel ce practică alte virtuţi şi n-are această suverană 
şi binecuvântată virtute a lacrimilor şi înduioşării inimii. 


La fel cum un rege rămas fără armată este uşor de învins, ba uneori nici 
nu mai este recunoscut de rege, tot aşa o armată numeroasă fără un rege, 
sau fără general, este uşor distrusă de către vrăjmaş. Aceasta este relația 
şi între virtuţi. Prin armată ne închipuim mulțimea de virtuţi ale 
începătorilor; regele reprezintă binecuvântatele lacrimi sau plânsul, prin 
care toată armata este pusă în rânduială, este încurajată, întărită, învățată 
cum să mânuiască armele, în funcție de moment, de împrejurări, de 
vrăjmaş. Plânsul chezăşueşte toate acestea; fără el mulţimea virtuților 
este învinsă. Aşadar fraţilor, înaintea tuturor faptelor, şi dimpreună cu 
ele, lucrarea noastră, a tuturor, să fie pocăinţa şi, dimpreună cu ea, 
plânsul ce însoţeşte lacrimile. Nu există plâns fără pocăință; nu există 
lacrimi fără plâns. Acestea trei sunt unite între ele; una nu poate apare 
fără celelalte două. 


Calea duhovnicească a pocăinţei şi a lacrimilor are această caracteristică 
importantă: este scutită de ispita drăcească a nălucirilor. Pentru a-l 
seduce pe un ascet, îngerul căzut încearcă, la început, să-l convingă de 
meritele sale, cum se poate vedea din exemplele amintite mai înainte. 
Dar cum ar putea fi înşelat cel ce încearcă prin toate mijloacele să fie 
conştient de păcatele sale, să le plângă, şi care, odată ce le-a descoperit 
este încurajat să descopere şi altele mai mari? 


Cum poate fi înşelat cel ce n-are altă ambiţie decât aceea de a-şi vedea 
ca singură calitate aceea de a fi păcătos, şi conştient de păcatele sale şi le 
mărturiseşte? “Când diavolul vede, spune Sfântul Grigorie Sinaitul, că 
cineva îşi petrece viaţa în plâns, nu rămâne aproape de el, căci el fuge de 
smerenia pricinuită de lacrimi”. Sigur că diavolul îi ispiteşte şi pe cei ce 
plâng, numai că aceştia îl recunosc şi îl alungă. Cel ce are o înaltă părere 
despre sine, cel ce crede că are oarecare merite, nu poate respinge ispita 
diavolului ce vine din exterior, pentru că a fost deja înhăţat şi înlănţuit 
de ispita interioară. 


Asceţii necunoscători şi făţarnici socot că au ajuns desăvârşiţi atunci 
când încep a se considera sfinţi şi lumea îi recunoaşte şi-i aclamă ca 
atare. Ei primesc bucuroşi orbirea şi părerea de sine care se dezvoltă în 
ei fără a înţelege că părerea de sine este dezastruoasă iar laudele 
oamenilor sunt semnul profeților mincinoşi. Acest semn este foarte 
important, pentru că ni L-a dat Mântuitorul însuşi. “Vai vouă, când toți 
oamenii vă vor vorbi de bine. Căci tot aşa făceau proorocilor mincinoşi 
părinţii lor” (Luca 6, 26). Aceasta este o nenorocire duhovnicească, o 
calamitate veşnică! 


Un adevărat monah se bucură când începe să-şi descopere păcatul, când 
se vede inferior altor oameni şi mai rău decât toţi cei ce-l înconjoară, 
când dreapta judecată a lui Dumnezeu şi chinurile veşnice încep să-l 
înspăimânte, când se simte ca un criminal condamnat, când în timpul 
rugăciunii râuri de lacrimi curg din ochii lui şi când inima lui geme şi 
suspină, când sufletul său curățit de lacrimi stă față în faţă cu 
Dumnezeu, şi vede Nevăzutul datorită unei puternice intuiţii a prezenţei 
lui Dumnezeu. 


Ce vedere binecuvântată! în timpul ei răufăcătorul poate face pocăință 
pentru fărădelegile comise, îl poate îmblânzi pe Atotmilostivul prin 
lacrimi  îmbelşugate, prin cuvinte smerite arătându-şi.starea sa 
mizerabilă; el poate să-l ceară lui Dumnezeu, iubitorul de oameni, 
iertare de păcate şi, în acelaşi timp, multe daruri duhovniceşti şi veşnice 
de mare valoare. Cel mai mare succes pe care-l poate obţine un călugăr 
este de a se vedea şi a se recunoaște ca un păcătos. Este mare lucru 
pentru un călugăr ca prin tot ce face şi prin tot ce spune să se recunoască 
sincer ca păcătos. “Când sufletul începe să-şi vadă păcatele sale mai 
multe ca nisipul mării, este începutul luminării interioare şi semnul 
sănătăţii sufleteşti”, zice Sfântul preot şi martir Petru Damaschinul. 


Mintea nu-şi poate vedea păcatele decât atunci când este atinsă de harul 
lui Dumnezeu, întunecată de cădere, mintea singură nu-i în stare să le 
vadă. Vederea păcatelor sale, şi a stării de cădere, este un dar al lui 
Dumnezeu. Sfânta Biserică Ortodoxă îi învaţă pe fiu săi să-l ceară lui 
Dumnezeu acest dar prin post şi metanii, mai ales în postul mare. Darul 
vederii păcatelor, a stării de cădere şi de unire a omului căzut cu îngerii 
căzuți, era în atenția Sfinților Părinţi de altădată; şi în ciuda 
numeroaselor daruri duhovniceşti care mărturiseau clar sfințenia lor, 
darurile acestea îi determinau să se pocăiască mereu, să plângă şi să se 
spele prin lacrimi. Cuvintele spuse de către Părinţi ce se aflau în această 
stare, nu sunt înţelese de către oamenii trupeşti. Astfel lui Pimen cel 
Mare îi plăcea să le zică fraţilor care trăiau împreună cu el: “Fraţilor, 
credeţi-mă, acolo unde va fi aruncat satan, acolo voi fi aruncat şi cu”. 
“Fiindcă oricine se înalță pe sine se va smeri, iar cel ce se smereşte pe 
sine se va înălța ” (Luca 18,14). 


Concluzii 
Adaptarea regulilor stabilite de părinţi la situaţia monahismului 
actual 


Cine citeşte atent lucrările Sfinţilor Părinţi, referitoare la monahism, 
remarcă uşor că ele au fost elaborate ținând cont de circumstanţele 
epocii lor, şi de situaţia personală a călugărilor cărora se adresau. Pentru 


aceasta, aproape toate scrierile monahale ale Sfanţilor Părinţi au un scop 
precis şi un oarecare caracter unilateral. De aceea, chiar în vremurile 
înfloritoare ale monahismului, nu era posibil ca fiecare călugăr să aplice 
mecanic ceea ce au scris Părinţii; cu atât mai mult nu-i posibil astăzi, şi 
mulți dintre cei ce au încercat s-o facă au întâmpinat suficiente 
dificultăţi, şi n-au câştigat mare lucru. 


Să luăm de exemplu cartea Sfântului loan Scărarul. Acest slujitor al lui 
Dumnezeu a scris pentru călugării din viaţa de obşte, a căror virtute 
principală este ascultarea. De aceea tratează viaţa însingurată, şi 
isihasmul, cu prudenţă, pe scurt şi fără tragere de inimă, sfatuindu-i pe 
călugări să nu se grăbească a alege prematur acest fel de viaţă; 
dimpotrivă, el vorbeşte detaliat despre ascultare, lăudând şi exaltând 
această formă de asceză. Sfântul procedează aşa nu pentru că ar 
dispreţui viața pustnicească, ci pentru a nu slăbi zelul călugărilor din 
viaţa de obşte, a-i încuraja în ascultarea ce şi-au asumat-o, a nu se diviza 
şi a nu se grăbi înspre un mod de viaţă pentru care nu sunt pregătiţi şi 
care i-ar fi putut duce la orbire şi la năluciri drăceşti, în care cad de 
obicei cei ce nu ascultă şi acţionează de capul lor. 


Este evident că un călugăr ce trăieşte înafara mănăstirii nu va fi scutit de 
tulburare şi descurajare; citind “Scara”; va avea cu siguranță impresia că 
în afara unei mănăstiri de obşte, şi fără ascultare, nu poate progresa în 
viața călugărească. Experienţa a arătat că acesta este efectul citirii 
acestei cărți inspirate de Dumnezeu. De pildă Sfântul Antonie cel Tânăr, 
care era pustnic, citind “Scara”, a intrat într-o mănăstire de obşte. 


Nimeni însă nu poate schimba cadrul exterior al vieții sale. Ce se 
întâmplă atunci? Rămânând, forţat de împrejurări, în situaţia în care se 
găseşte, dar pierzându-și încrederea că se poate mântui şi aici, va cădea 
în descurajare, îşi va pierde entuziasmul pentru viaţa călugărească şi va 
începe să ducă o viaţă neglijentă. Acum când noi suntem la sute de ani 
de vremurile în care au scris Sfinţii Părinţi, obiceiurile şi împrejurările 
fiind altele, adaptarea sfaturilor ce ni le-au dat la situaţia actuală nu-i 
numai utilă, ci şi necesară. 


Aceasta a fost intenţia noastră cu sfaturile duhovniceşti expuse aici. Noi 
nădăjduim că ele vor putea servi de ghid călugărilor din vremea noastră 
şi în împrejurările în care Dumnezeu a îngăduit să trăim. Sperăm că 
smerita noastră lucrare va putea fi utilă atât în mănăstirile de obşte, cât 
şi în mănăstirile de sine; ea va putea fi folosită şi de călugării care sunt 
în administrație sau la un paraclis, sau călugărilor care la solcitarea 
ocârmuirii călătoresc în calitate de duhovnici pe un vapor, sau celor care 
se fală în lume pentru a îndeplini o ascultare de lungă durată. Ea se 
adresează de asemenea călugărilor care au depus voturile monahale pe 
lângă o şcoală teologică şi sunt profesori, sau îndeplinesc funcţii 
administrative. Sperăm apoi că şi laicii care doresc să-şi câştige în lume 
mântuirea vor fi câştigaţi citindu-o. 


Implinirea poruncilor evanghelice a constituit şi continuă să constituie 
esenţa vieţii şi practicilor monahale. In orice loc şi în orice împrejurări, 
se găsesc suficiente condiţii favorabile pentru a practica nevoinţa 
călugărească. Fraţilor, primiţi această ofrandă duhovnicească şi nu o 
respingeți pentru puţinătatea sa. Puţinătatea ofrandei mărturiseşte 
sărăcia celui ce o oferă. Prin credinţa şi râvna noastră, veţi răsplăti pe cel 
care a trudit, pentru mântuirea lui şi a voastră. 


Bogatul Stăpân al casei a pregătit un ospăț îmbelşugat pentru numeroșii 
Săi prieteni, şi pentru mulți alţii pe care ar dori să-i invite la masă şi să-i 
alăture acestora. Un belşug de mâncăruri duhovnicești de o fineţe aleasă 
se vor oferi oaspeţilor aşezaţi la această masă şi, la sfârşitul ospăţului cei 
prezenţi vor fi încărcaţi de daruri spirituale. După ce oaspeţii de seamă 
vor pleca, Stăpânul casei va arunca o privire prin uşa încăperii în care a 
avut loc ospăţul, şi va remarca în fața ei o mulțime de cerşetori 
înfometați, care ar fi fericiți să li se ofere farâmiturile rămase de la 
ospăț. Preamilostivul va porunci slugilor să nu mai adune fărâmiturile şi 
va chema cerşetorii înfometați să se bucure de ele, cu tot aspectul lor 
neîngrijit şi nevrednic de somptuozitatea palatului. Timizi şi in decişi, 
cerşetorii vor intra în măreaţa încăpere, se vor apropia în neorânduială 
de masă, fiecare mâncând ce va găsi în faţa lui, adunând toate 
fărâmiturile. Evident, nici unul dintre ei nu va găsi un platou intact, nici 
nu va beneficia de oficiile elegante de care s-au bucurat oaspeţii, nici nu 
vor audia corul cântăreților care i-a încântat pe meseni. lată de ce nici un 


cerşetor, chiar dacă printre ei se vor afla oameni foarte dotați şi 
inteligenţi, nu-şi va putea face o idee clară despre ospăț. Mulţumiţi de 
fârâmiturile adunate, vor trebui să se mângâie cu o idee vagă despre 
ospăţul strălucitor la care au participat oaspeţii de vază. Când vor 
deşerta masa de tot ceea ce se putea mânca, cerşetorii se vor prosterna în 
faţa Stăpânului casei, şi-i vor mulţumi pentru această mâncare, cum n-au 
văzut şi n-au mâncat niciodată. 


El le va spune: “Fraţilor, când am dat dispozițiile pentru pregătirea 
acestui ospăț nu m-am gândit la voi; de aceea nu v-am putut oferi 
această masă după tot protocolul, şi nu v-am făcut cadouri pentru că 
acelea s-au împărțit oaspeților stabiliți dinainte”. Cu un singur glas, 
cerşetorii vor exclama: “Stăpâne, chiar dacă nu ne-ai făcut cadouri! 
Chiar dacă nu ne-ai oferit un ospăț fastuos, n-avem cuvinte să-Ţi 
mulţumim că nu ne-ai îndepărtat cu dispreţ şi dezgust! Nouă, care 
suntem plini de tot felul de răni, ne-ai îngăduit să intrăm în palatul Tău 
şi ne-ai salvat de la moartea prin înfometare!” Cerşetorii se vor 
împrăştia multumind milostivului Stăpân şi binecuvântându-L. Stăpânul, 
întorcându-se spre slugi, le va zice “Acum strângeţi masa şi încuiaţi 
porţile palatului. Oaspeți nu mai sunt; toată mâncarea disponibilă a fost 
oferită. Totul s-a sfârşit.” 


“O, adâncul bogăției şi al înţelepciunii şi al ştiinţei lui Dumnezeu! Cât 
sunt de necercetate judecăţile Lui şi cât de nepătrunse căile Lui! Căci 
cine a cunoscut gândul Domnului sau cine a fost sfetnicul Lui? Sau cine 
mai înainte I-a dat Lui şi va lua înapoi de la El? Pentru că de la El şi prin 
El şi întru El sunt toate. A Lui să fie mărirea în veci. Amin!” (Romani 
11, 33-36). 


